
Ang Islam: Ang mga Saligan Nito at Ang mga Simulain Nito 

Sa ngalan ni Allah , 1 ang Napakamaawain, ang Pinakamaawain 



Paunang Salita 

Tunay na ang papuri ay ukol kay Allah. Nagpupuri tayo sa Kanya, nagpapatulong tayo 
sa Kanya at humingi tayo ng tawad sa Kanya. Nagpapakupkop tayo kay Allah laban mga 
kasamaan ng mga sarili natin at laban sa mga masagwa sa mga gawain natin. Ang sinumang 
pinapatnubayan ni Allah ay walang magliligaw sa kanya, at ang sinumang pinaliligaw Niya 
ay walang magpapatnubay sa kanya. Sumasaksi ako na walang Diyos kundi si Allah: nag- 
iisa Siya, walang katambal; at sumasaksi ako na si Muhammad ay lingkod Niya at Sugo 2 
Niya. Pagpalain siya ni Allah at batiin ng maraming pagbati. 

Isinugo nga ni Allah ang mga sugo Niya sa mga nilalang upang hindi magkaroon ang tao 
ng ipangangatwiran sa Kanya kapag wala na ang mga sugo. Ibinaba Niya ang mga kasulatan 
bilang patnubay, awa, liwanag at lunas. Ang mga sugo sa nagdaang panahon ay ipinadadala 
sa mga tao nila lamang. Pinaiingatan nila ang mga aklat nila kaya dahil doon napawi ang 
mga isinulat nila at nabago. Nabaluktot ang mga ito at napalitan ang mga batas nila dahil 
ang mga ito ay ibinaba sa isang takdang kalipunan 3 sa loob ng yugtong mabibilang. 

Pagkatapos ay itinangi ni Allah ang Propeta Niya na si Muhammad (SAS ) 4 sa 
pamamagitan ng paggawa sa kanya na pangwakas sa mga propeta at mga isinugo. Nagsabi 


1 Allah: Ang pansariling pangalan ng Panginoong Diyos sa wikang Arabe. Ito ay isang 
pangngalang pantangi at hindi pangngalang pambalana. Kaya ang mga mga panandang gagamitin 
sa pagtukoy sa pangalang Allah ay SI, NI at KAY at HINDI ANG, NG at SA. Samakatuwid ang 
tama ay sabihing: SI Allah, NI Allah at KAY Allah. Ito ang paninindigan ng pinakamataas na 
awtoridad sa wikang Filipino, ang Komisyon sa Wikang Filipino; at ito rin ang paninindigan ng 
Ministry of Islamic Affairs sa Saudi Arabia. Ang Tagapagsalin. 

2 Kapag binanggit sa lathalain natin ang salitang sugo o isinugo, ang tinutukoy natin ay isang 
sugong propeta o isinugo ng Panginoon, maliban kung tahasang binanggit na iyon ay hindi isang 
propeta. Ang sugo sa Islam ay ang pinakamataas na antas na maaaring marating ng isang tao. Ang 
sugo ay higit na mataas kaysa sa propeta sapagkat ang bawat sugo ay isang propeta rin ngunit ang 
karamihan sa mga propeta ay hindi sugo. Sa mga lathalain natin, ang Sugo na may malaking titik na 
“S” at ang Propeta na may malaking titik na “P” ay tumutukoy kay Propeta Muhammad (SAS). 
Ang Tagapagsalin. 

3 Ang kalipunan ay salin ng salitang Arabe na ummah na nangangahulugang: Isang pangkat ng 
mga tao na ipinagbubuklod ng isang kalagayan na gaya ng relihiyon o pook o panahon. Tingnan 
ang al-Mujam al-Wasit, p. 27. Samakatuwid ang kalipunan o ummah ay maaaring tumukoy sa 
isang bansa o isang pangkat o isang komunidad ng mga mananampalataya kapag ang tinutukoy ay 
ang Kalipunan ng Islam. Ang Tagapagsalin. 

4 (SAS): Sallallahu ‘Alayhi wa Sallam : Pagpalain siya ni Allah at batiin (o pangalagaan). Sinasabi ito 
kapag binanggit ang pangalan o ang taguri ni Propeta Muhammad (SAS) o kapag tinutukoy siya. 
Ang Tagapagsalin. 

Siya, pagkataas-taas Niya : 5 Si Muhammad ay hindi ama ng isa sa mga kalalakihan 
ninyo bagkus ang Sugo ni Allah at ang pangwakas sa mga Propeta . 6 Pinarangalan siya 
ni Allah ng pinaka-mainam na aklat na ibinaba, ang Dakilang Qur’an . 7 

Ginarantiyahan ni Allah ang pangangalaga nito at hindi Niya iniwan sa mga nilikha Niya. 
Nagsabi Siya: Tunay na Kami ay nagpababa sa Paalaala, at tunay na Kami ay talagang 
mag-iingat nito . 8 Ginawa Niya ang Batas Niya na mananatili hanggang sa pagdating ng 
Huling Sandali. Nililinaw Niya na kabilang sa mga kinakailangan sa pananatili ng Batas 
Niya ay ang pananampalataya rito, ang pag-aanyaya tungo rito at ang pagtitiis para rito. 

Ang pamamaraan ni Muhammad (SAS) at ang pamamaraan ng mga tagasunod niya noong 
wala na siya ay ang pag-aanyaya tungo kay Allah ayon sa pagkatalos. Nagsabi Siya, na 
naglilinaw sa pamamaraang ito: Sabihin mo: “Ito ay landas ko. Nag-aanyaya ako tungo 
kay Allah batay sa pagkatalos, ako at ang sinumang sumunod sa akin. Napakamalu- 
walhati ni Allah, at ako ay hindi kabilang sa mga nagtatambal kay Allah .’' 1 

Inutusan Niya ang Propeta (SAS) na magtiis sa mga kapinsalaan alang-alang sa landas 
Niya. Nagsabi Siya: Kaya magtiis ka gaya ng pagtitiis ng mga may matatag ng 
pagpapasya na kabilang sa mga sugo , 10 Sinabi pa Niya: O mga sumampalataya, magtiis 
kayo, humigit kayo sa pagtitiis, magbantay kayo sa hangganan at mangilag kayong 
magkasala kay Allah nang harinawa kayo ay magtagumpay . 11 

Bilang pagsunod sa marangal na maka-Diyos na pamamaraang ito ay isinulat ko ang aklat 
na ito bilang pag-anyaya tungo sa landas ni Allah, na nagpapakalinaw sa pamamagitan ng 
Aklat ni Allah at nagpapagabay sa pamamagitan ng Sunnah 12 ng Sugo Niya (SAS). Nilinaw 


5 Ang mga talata ng Qur’an o mga Hadith na sinipi rito ay direktahang salin mula sa wikang Arabe 
ng kahulugan ng Salita ni Allah o ng sanaysay tungkol kay Propeta Muhammad (SAS), ayon sa 
kakayahan ng tagapagsalin. Ang salin ng talata ng Qur’an ay isinusulat sa matingkad na titik. Ang 
salin naman ng mismong salita ni Propeta Muhammad sa Hadith ay isinusulat sa matingkad na 
pahilig na titik. Sa pagsisipi ng mga salin ng mga talata ng Qur’an, pangungunahin ito ng pariralang 
“Nagsabi Siya” o “Nagsabi si Allah” o “Sinabi Niya” o “Sinabi ni Allah.” Ang Tagapagsalin. 

6 Kabanata 33, talata 40 (Qur’an 33:40). Ito ay isang teksto mula sa Dakilang Aklat, ang Marangal 
na Qur’an, na ibinaba ni Allah kay Muhammad. Sa aklat ko na ito ay mayroong maraming teksto 
mula sa Marangal na Qur’an. Ito ay pinangungunahan palagi sa pamamagitan ng pagsabi ng 
“Nagsabi si Allah na pagkataas-taas” o “Nagsabi Siya na pagkataas-taas” o “Nagsabi Siya na 
kapita-pitagan ang pagbubunyi sa Kanya” o “Nagsabi Siya, napakamaluwalhati Niya.” 
Makatatagpo ka ng isang binuod na pagpapakilala sa Dakilang Qur’an sa pahina: A-B, C-D ng 
aklat na ito. 

7 Ang Qur’an ay kadalasang tinatawag sa wikang Arabe na al-Qur’an al-Karim (Ang Marangal na 
Qur’an), o al-Qur’an al-'Adhim (Ang Dakilang Qur’an), o al-Qur’dn al-Majid (Ang 
Maluwalhating Qur’an). Madalas ding tawagin ito na Banal na Qur’an sa Tagalog at Holy Qur’an sa 
Ingles bagamat ang mga katawagang ito ay hindi ginamit kailanman sa wikang Arabe. Ang 
Tagapagsalin. 

8 Qur’an 15:9. 

9 Qur’an 12:108. 

10 Qur’an 46:35. 

11 Qur’an 3:200. 

12 Ang Sunnah, na may malaking titik na S, ay ang “kalakaran” o “pamamaraan” ni Propeta 
Muhammad (SAS). Tumutukoy ito sa sinabi, ginawa, sinang-ayunan ni Propeta Muhammad 
(SAS) at pati na paglalarawan sa kanya. Ang Sunnah ay nakarating sa atin sa pamamagitan ng 
Hadith o sanaysay tungkol sa Sunnah ni Propeta Muhammad. Ang sunnah naman na may maliit na 

ko rito sa isang binuod na paglilinaw ang balita ng pagkalikha sa Sansinukob, pagkalikha 
sa tao at pagpaparangal sa kanya, pagsusugo ng mga sugo sa kanya, at ang kalagayan ng 
mga naunang relihiyon. 

Pagkatapos ay ipinakilala ko ang Islam ayon sa kahulugan at mga sandigan nito. Kaya 
ang sinumang nagnanais ng patnubay ay heto ang mga patunay na nasa harap na niya. Ang 
sinumang nagnanais ng kaligtasan ay nilinaw ko na sa kanya ang daan niyon. Ang sinumang 
ibig na sumunod sa mga bakas ng mga propeta, mga sugo at mga nagtutuwid ay heto ang 
landas nila. Ang sinumang ayaw sa kanila ay nagpahunghang sa sarili niya at tumahak sa 
landas ng pagkaligaw. 

Tunay na ang bawat kaanib ng isang kapaniwalaan ay nag-aanyaya sa mga tao tungo sa 
kapaniwalaang iyon. Naniniwala sila na ang katotohanan ay naroon at wala sa iba pa roon. 
Ang lahat ng kaanib ng isang pinaniniwalaan ay nag-aanyaya sa mga tao tungo sa pagsunod 
sa tagapagtatag ng pinaniniwalaan nila at sa pagluwalhati sa pinuno ng daan nila. 

Ang Muslim 13 naman ay hindi nag-aanyaya sa pagsunod sa daan niya dahil wala naman 
siyang daan na natatangi sa kanya. Ang Relihiyon niya ay ang Relihiyon mula kay Allah 
lamang na kinasiyahan Niya para sa sarili Niya. Nagsabi Siya: Tunay na ang Relihiyon 
sa ganang kay Allah ay ang Islam . 14 

Hindi siya nag-aanyaya sa pagluwalhati sa isang tao sapagkat ang lahat ng tao sa Relihiyon 
mula kay Allah ay magkapantay: walang pagkakaiba sa kanila kundi sa pangingilag sa 
pagkakasala. Bagkus inaanyayahan niya ang mga tao na tumahak sa landas ng Panginoon, 
maniwala sa mga sugo Niya at sumunod sa isinabatas Niya na ibinaba Niya sa Pangwakas 
sa mga sugo Niya na si Muhammad (SAS), na inutusan naman Niya na iparating iyon sa 
lahat ng tao. 

Alang-alang doon ay isinatitik ko ang aklat na ito bilang pag-anyaya tungo sa Relihiyon 
mula kay Allah na kinasiyahan Niya para sa sarili Niya at ibinaba Niya dahil dito ang 
Pangwakas sa mga sugo Niya, bilang paggabay sa sinumang nagnais ng pagkapatnubay at 
bilang patunay sa sinumang nagnais ng kaligayahan. 

Kaya sumpa man kay Allah, hindi matatagpuan ng isang nilikha ang totoong kaligayahan 
kundi sa Relihiyong ito. Walang nakaaalam sa kapanatagan kundi ang sumampalataya kay 
Allah bilang Panginoon, kay Muhammad bilang Sugo at sa Islam bilang Relihiyon. Sumaksi 
nga ang libu-libo na napatnubayan sa Islam — sa matanda at makabagong panahon — na 
sila ay nakabatid lamang ng totoong buhay pagkatapos ng pagyakap nila sa Islam at 
nakalasap lamang ng kaligayahan sa lilim ng Islam. 

Dahil sa ang bawat tao ay nag-aasam-asam sa kaligayahan, naghahanap ng kapanatagan 
at nagsasaliksik sa katotohanan kaya naman inihanda ko ang aklat na ito. Hinihiling ko kay 
Allah na gawin Niya ang gawang ito na isang wagas na inuukol sa ikasisiya ng mukha Niya 
at isang nag-aanyaya tungo sa landas Niya, na itakda Niya para rito ang pagtanggap, at na 
gawin Niya ito na kabilang sa gawang matuwid na mapakikinabangan ng may-akda nito sa 
mundo at kabilang-buhay. 


titik na s ay tumutukoy sa gawaing kanais-nais gawin dahil alinsunod sa Sunnah ng Propeta. Ang 
gawaing sunnah ay kanais-nais ngunit hindi tungkuling isagawa. Ang Tagapagsalin. 

13 Ang Muslim na tinutukoy natin dito ay ang totoo at tapat sa Islam, hindi ang naturingang 
Muslim lamang. Ang Tagapagsalin. 

14 Qur’an 3:19. 

Nagpahintulot na ako sa sinumang nagnais na ilimbig ito sa alinmang wika o isalin ito sa 
alinmang wika sa kondisyon na susunod sa katapatan sa pagliliwat nito sa wikang pagsasa- 
linan at pagkakalooban ako ng isang kopya mula sa salin niya upang mabigyang-kaalaman 
tungkol dito at upang hindi mauli-ulit ang mga pagpapakahirap. 

Inaasahan ko rin sa bawat mayroong puna o pagtutumpak, maging ito man ay sa orihinal 
ng aklat sa wikang Arabe o sa alinmang salin ng aklat na ito, na iparating sa akin iyon sa 
address na babangitin dito. 

Ang papuri ay ukol kay Allah sa Simula at wakas, sa labas at loob. Ukol sa Kanya ang 
papuri nang lantaran at palihim. Ukol sa Kanya ang papuri sa mundo at kabilang-buhay. Ukol 
sa Kanya ang papuri na pupuno sa mga langit, pupuno sa lupa at pupuno sa anumang niloob 
na bagay ng Panginoon natin. Pagpalain ni Allah ang Propeta natin na si Muhammad, ang 
mga Kasamahan niya at ang sinumang lumakad ayon sa pamamaraan niya at tumahak sa 
landas niya, at batiin ng maraming pagbati hanggang sa araw ng paggantimpala. 


Ang May-akda 


Dr. Muhammad ibnu ‘Abdullah ibni Salih as-Suhaym 
Riyadh, 10/13/1420 A.H. (20/1/2000) 


P.O. Box: 1032 
Riyadh 11342 
Saudi Arabia 


P.O. Box: 6249 
Riyadh 11442 
Saudi Arabia 


Nasaan ang Daan? 

Kapag lumalaki ang tao at nagkakaunawa ay may nagdadatingan sa isip niya na maraming 
tanong na tulad ng: “Saan ako nanggaling?,” “Bakit ako dumating?,” “Saan patungo ang 
kahahantungan?,” “Sino ang lumikha sa akin at lumikha sa sansinukob sa paligid ko?,” 
“Sino ang nagmamay-ari sa sansinukob at nagpapainog dito?,” at iba pang mga tanong. 

Hindi makakaya ng tao na mag-isang malaman ang mga sagot sa mga tanong na ito. Hindi 
kakayanin ng makabagong kaalaman na umunlad tungo sa pagsagot sa mga ito dahil sa ang 
mga isyung ito ay kabilang sa napaloloob sa saklaw ng bakuran ng relihiyon. Dahil doon, 
dumami ang mga salaysay at naging sari-sari ang mga alamat at mga mito tungkol sa mga 
usaping ito na nakadaragdag sa kalituhan ng tao at kabalisaan niya. 

Hindi makakayang malaman ng tao ang kasiya-siyang sagot na makasasapat sa mga 
usaping ito malibang kapag pinatnubayan siya ni Allah sa tamang Relihiyon na magdadala 
ng tahasang pahayag kaugnay sa mga usaping ito at iba pa. Ang mga isyu na ito ay 
itinuturing na kabilang sa mga bagay-bagay na nakalingid. 1 

Ang tumpak na Relihiyon ay ang namumukod sa katotohanan at pahayag ng katapatan 
dahil ito lamang ang mula kay Allah na nagsiwalat nito sa mga propeta Niya at mga sugo 
Niya. Dahil dito naging kinakailangan para sa tao na sadyain ang totoong Relihiyon, matu- 
tuhan ito at sampalatayanan ito upang maalis sa kanya ang kalituhan, maglaho sa kanya 
ang mga pagdududa at mapatnubayan siya sa tuwid na landasin. 

Sa mga sumusunod na pahina ay inaanyayahan kita tungo sa pagsunod sa tuwid na 
landasin ni Allah. Ilalahad ko sa harap ng mga paningin mo ang ilan sa mga patunay niyon, 
mga katibayan niyon at mga katwiran niyon upang tingnan mo ang mga ito nang walang 
pagkiling, pagsusuri at hinahon. 

Ang Kairalan ni Allah, ang Pagkapanginoon Niya, 
ang Pagkaiisa Niya at ang Pagkadiyos Niya 16 

Sumasamba ang marami sa mga tao sa mga nilikha at mga niyaring diyos gaya ng punong- 
kahoy, bato at tao. Dahil dito ay tinanong ng mga Hudyo at mga Mushrik 17 ang Sugo ni 
Allah (SAS) tungkol sa katangian ni Allah at kung mula sa aling bagay Siya. Kaya naman 


15 Anumang nakalingid sa mga pandama ng tao gaya ng Diyos, anghel, demonyo, Paraiso, Impiyemo 
at iba. Ang Tagapagsalin. 

16 Para sa karagdagang pagpapakalawak ay tingnan ang aklat na: al- ‘Aqidah as-Sahihah wa met 
Yuddaduha (Ang Tamang Pinaniniwalaa at ang Sumasalungat Dito) na akda ni Shaykh 
‘AbduPaziz ibnu Baz, kaawaan siya ni Allah, at ang ‘Aqidah Ahl as-Sunnah wa al-Jama'ah (Ang 
Pinaniniwalaan ng mga Alagad ng Sunnah at Pagkakabuklod) na akda ni Shaykh Muhammad ibnu 
Salih al-‘Uthaymin. 

17 Ang Mushrik ay ang naniniwala sa Shirk o sa isang bahagi ng Shirk. Ang Shirk ay ang paniniwala 
na ang tunay na Diyos, na tinatawag sa wikang Arabe na Allah, ay may katambal o kasama sa 
pagkadiyos, pagkapanginoon, mga pangalan at mga katangian, at anumang nauukol lamang sa Kanya. 
Samakatuwid ang Mushrik ay ang naniniwala sa higit sa isang diyos o higit sa isang panginoon, o 
naniniwalang ang Diyos o ang pagkadiyos ay higit sa isang persona o isang pamilya, o 
naniniwalang ang pagkadiyos ay matatamo ng tao o ng anuman, o naniniwalang ang iba pa sa 
tunay na Diyos ay panginoon din o maaaring maging panginoon, o naniniwalang mayroong iba 
pa sa Diyos ang nagtataglay ng mga pangalan at katangiang taglay lamang ng Diyos. Ang 
Tagapagsalin. 

ibinaba ni Allah ito: Sabihin mo: “Siya, si Allah, ay Isa . 18 Si Allah ay ang Dulugan sa 
pangangailangan. Hindi Siya nagkaanak at hindi Siya ipinanganak, at walang isa man 
na sa Kanya ay naging kapantay .” 19 

Ipinakilala Niya sa mga lingkod 20 Niya ang sarili Niya. Sinabi Niya: Tunay na ang 
Panginoon ninyo ay si Allah na lumikha sa mga langit at lupa sa loob ng anim na araw. 
Pagkatapos ay lumuklok Siya sa Trono. Ipinambabalot Niya ang gabi sa maghapon 
na humahabol naman doon sa gabi nang maliksi. Nilikha Niya ang araw, ang buwan 
at ang mga bituin, na mga sunud-sunuran sa utos Niya. Pakatandaan, ukol sa Kanya 
ang paglikha at ang pag-uutos. Mapagpala si Allah, ang Panginoon ng mga nilalang . 21 

Sinabi pa Niya: Si Allah ang nag-angat sa mga langit nang walang mga haligi na 
nakikita ninyo. Pagkatapos ay lumuklok Siya sa Trono. Pinasunud-sunuran Niya ang 
araw at ang buwan; bawat isa ay tumatakbo sa takdang taning. Pinangangasiwaan 
Niya ang kapakanan; sinari-sari Niya ang mga tanda nang harinawa kayo sa paki- 
kipagtagpo sa Panginoon ninyo ay makatiyak. Siya ang naglatag sa lupa at naglagay 
rito ng mga matatag na bundok at mga ilog. Mula sa lahat ng bunga ay gumawa Siya 
sa mga ito ng dalawang kapares. Ipinambabalot Niya ang gabi sa maghapon....Si Allah 
ay nakaaalam sa anumang dinadala ng bawat babae, anumang kinulang ang mga 
sinapupunan at anumang lumabis ang mga ito. Bawat bagay sa Kanya ay ayon sa 
sukat, ang Nakaaalam sa nakalingid at nasasaksihan, ang Dakila , 22 ang Nakatataas . 23 

Nagsabi pa Siya: Sabihin mo: “Sino ang Panginoon ng mga langit at lupa?” Sabihin 
mo: “Si Allah.” Sabihin mo: “Kaya gumawa ba kayo bukod pa sa Kanya ng mga 
tagatangkilik na hindi nakakayang magdulot para sa mga sarili nila ng pakinabang 
ni pinsala?” Sabihin mo: “Nagkakapantay ba ang bulag at ang nakakikita? O nag- 
kakapantay ba ang mga kadiliman at ang liwanag? O gumawa ba sila para kay Allah 
ng mga katambal na lumikha gaya ng paglikha Niya kaya nagkakawangis ang pag- 
kakalikha ng clalawa para sa kanila?” Sabihin mo: “Si Allah ay Tagapaglikha ng 
bawat bagay at Siya ang Nag-iisa, ang Manlulupig .” 24 

Inilahad Niya sa kanila ang mga talata Niya bilang mga patotoo at mga patunay. Nagsabi 
Siya: Kabilang sa mga tanda Niya ang gabi at ang maghapon, at ang araw at ang 
buwan. Huwag kayong magpatirapa sa araw ni sa buwan; magpatirapa kayo kay 
Allah na lumikha sa mga ito, kung kayo ay sa Kanya sumasamba. Ngunit kung 
nagmalaki sila sa pagtanggi, ang mga nasa piling ng Panginoon mo ay nagluluwalhati 
sa Kanya sa gabi at maghapon, at sila ay hindi nanghihinawa. Kabilang sa mga 
tanda Niya ay na ikaw ay nakakikita na ang lupa ay tigang ngunit kapag ibinaba 
Namin dito ang tubig, gumagalaw-galaw ito at lumalago ito. Tunay na ang nagbigay- 


18 O Siya, si Allah, ay isa; O Siya ay si Allah, isa. Ang Tagapagsalin. 

19 Qur’an 112:1-4. 

20 Sa terminolohiya ng Islam, ang tao ay tinatatawag na lingkod ni Allah o alipin ni Allah maging 
anuman ang saloobin nila sa Kanya dahil silang lahat ay pag-aari ni Allah. Ang Tagapasalin. 

21 Qur’an 7:54. 

22 O Malaki. Ang Tagapasalin. 

23 Qur’an 13:2-3, 8-9. 

24 Qur’an 13:16. 

□ 

buhay rito ay talagang magbibigay-buhay sa mga patay. Tunay na Siya sa bawat bagay 
ay Makapan gyari h an. 

Sinabi pa Niya: Kabilang sa mga tanda Niya ang pagkakalikha ng mga langit at lupa, 
at ang pagkakaiba-iba ng mga wika ninyo at mga kulay ninyo. Tunay na sa gayon ay 
talagang may mga tanda para sa mga nakaaalam. Kabilang sa mga tanda Niya ang 
pagtulog ninyo sa gabi at maghapon , 26 

Inilarawan Niya ang sarili Niya sa pamamagitan ng mga pang-uri ng kagandahan at kalu- 
busan. Sinabi Niya: Si Allah, walang Diyos kundi Siya, ang Buhay, ang Tagapagpanatili. 
Hindi Siya natatangay ng antok ni ng pagkatulog. Sa Kanya ang anumang nasa mga 
langit at ang anumang nasa lupa. Sino kaya ang mamamagitan sa Kanya nang walang 
kapahintulutan Niya? Nalalaman Niya ang hinaharap nila at ang nakaraan nila. Wala 
silang masasaklawan sa anuman mula sa kaalaman Niya maliban sa niloob Niya . 27 
Nagsabi pa Siya: ang Nagpapatawad ng pagkakasala, Tumatanggap ng pagsisisi, 

matindi sa pagpaparusa, May-ari ng pagpapala. Walang Diyos kundi Siya; tungo sa 

28 

Kanya ang kahahantungan. 

Sinabi pa Niya: Siya ay si Allah na walang Diyos kundi Siya, ang Hari, ang Banal, 
ang Sakdal , 29 ang Tagapagpasampalataya , 30 ang Tagapagbantay, ang 
Nakapangyayari, ang Tagasupil, ang Makapagmamalaki. Napakamaluwalhati ni 
Allah kaysa sa mga itinatambal nila . 31 

Ito ang Panginoong Diyos, ang Marunong, ang Makapangyarihan na nagpakilala ng sarili 
Niya sa mga lingkod Niya at naglahad sa kanila ng mga talata Niya bilang mga patotoo at 
mga patunay. Inilarawan Niya ang sarili Niya sa pamamagitan ng mga katangian ng 
kalubusan. Nagpapatunay sa kairalan Niya, pagkapanginoon Niya at pagkadiyos Niya ang 
mga batas na pampropeta, ang pangangailangang pangkaisipan at ang kalikasan ng 
pagkalalang. Nagkaisa naman ang mga kalipunan doon. Lilinawin ko sa iyo ang isang 
bahagi niyon sa susunod. 

Tungkol naman sa mga patunay sa kairalan Niya at pagkapanginoon Niya, ang mga ito 
ang sumusunod: 

A. Ang Pagkalikha sa Sansinukob na Ito at ang Anumang Nasa Loob Nito na 
Kahanga-hangang Pagkayari 

Napaliligiran ka, tao, ng malaking Sansinukob na ito. Binubuo ito ng mga langit, mga 
tala, mga galaxy at nakalatag na lupa. Dito sa lupa ay may mga bahaging magkakatabi na 
nagkakaiba-iba ang tumutubo sa mga ito ayon sa pagkakaiba-iba ng mga ito. Narito ang 
lahat ng bunga. Mula sa lahat ng nilikha ay makasusumpong ka ng magkatambal. 

Ang Sansinukob na ito ay hindi lumikha sa sarili nito at kailangang tiyak na mayroon 
itong isang tagapaglikha sapagkat hindi maaaring nilikha nito ang sarili nito. Kaya sino ang 

25 Qur’an 41:37-39. 

26 Qur’an 30:22-23. 

27 Qur’an 2:255. 

28 Qur’an 40:3. 

29 O ang walang kapintasan o kakulangan. Ang Tagapagsalin. 

30 O ang Tagapagpatiwasay. Ang Tagapagsalin. 

31 Qur'an 59:23. 

lumikha rito ayon sa kahanga-hangang sistema na ito, lumubos dito ayon sa magandang 
pagkalubos na ito at gumawa rito na isang tanda para sa mga nagmamasid kung hindi si 
Allah, ang Nag-iisa, ang Manlulupig na walang Panginoon na iba pa sa Kanya at walang 
Diyos bukod pa sa Kanya? 

Nagsabi si Allah: O nilikha ba sila mula sa hindi isang bagay o sila ang mga tagapag- 
likha? O nilikha ba nila ang mga langit at ang lupa? Bagkus hindi sila nakatitiyak . 32 

Naglaman ang dalawang talata na ito ng tatlong batayang pahayag: 

1. Nilikha ba sila mula sa wala? 

2. Nil ik ha ba nila ang mga sarili nila? 

3. Nilikha ba nila ang mga langit at ang lupa? 


Kung hindi nangyaring nilikha sila mula sa wala, hindi nila nilikha ang mga sarili nila 
at hindi nila nilikha ang mga langit at ang lupa, kinailangang hindi maiiwasang kilalanin 
ang pagkakaroon ng isang tagapaglikha na lumikha sa kanila at lumikha sa mga langit at 
lupa. Siya ay si Allah, ang Nag-iisa, ang Manlulupig. 


B. Ang Kalikasan ng Pagkalalang 

Ang mga nilikha ay mga nilalang na likas sa pagkilala sa Tagapaglikha, na Siya ay pinaka- 
kapita-pitagan, pinakamalaki, pinakadakila, pinakalubos kaysa sa lahat ng bagay. Ang bagay 
na ito ay nakatatag sa kalikasan ng pagkalalang, na higit na matindi sa katatagan kaysa sa 
mga prinsipyo ng Matematika. Hindi na ito nangangailangan ng paglalahad ng patunay 
maliban sa taong nabago ang kalikasan ng pagkalalang sa kanya at naganap sa kalikasang 
ito ang ilan sa mga pangyayari na nagpabaling dito palayo sa nangangalaga rito. 33 

Sinabi Niya: Mamalagi sa kalikasan ng pagkalalang ni Allah na nilalang Niya ang 
mga tao ayon doon. Walang pagpapalit sa pagkakalikha ni Allah. Iyan ay ang 
matuwid na Relihiyon , 34 Sinabi naman ng Propeta (SAS): Walang anumang 
ipinanganak kundi ipinangangank ayon sa kalikasan ng pagkalalang. Ngunit ang 
mga magulang niya ay nagpapa-Hudyo sa kanya o nagpapa-Kristiyano sa kanya o 
nagpapa-Mago sa kanya. Gaya ng pagkaluwal ng hayop sa isang hayop na buo ang 
bahagi, nakadarama ka ba rito ng anumang kulang na baltagi? 


32 Qur’an 52:35-36. 

33 Tingnan ang Majmu' al-Fatdwd (Katipunan ng mga Fatwa) ni Shaykh al-Islam Ibnu Taymiyah, 
tomo 1, pahina 47-49, 73. 

34 Qur’an 30:30. 

35 Mago ang isa pang tawag sa isang Mazdaista na kaanib ng relihiyong Mazdaismo. Ang 
Mazdaismo ay isang anyo ng Zoroasterianismo, ang relihiyong itinatag ni Zoroaster o Zarathustra 
na Persiano. Ang relihiyong ito ay naniniwala sa dalawang diyos na magkatunggali: ang diyos ng 
kabutihan at ang diyos ng kasamaan. Napakalaki ang pagpapahalagang idinudulot ng mga kaanib 
nito sa apoy anupat ang pagpapahalaga nila sa apoy ay nauwi na sa pagsamba nila sa apoy. Ang 
Tagapagsalin. 

Pagkatapos ay nagsasabi si Abu Hurayrah: “Bigkasin ninyo kung loloobin ninyo: 

Mamalagi sa kalikasan ng pagkalalang ni Allah na nilalang Niya ang mga tao ayon 
doon. Walang pagpapalit sa pagkakalikha ni Allah . 36 

Sinabi rin niya (SAS): Pakatandaan, tunay na ang Panginoon ko ay nag-utos sa akin 
na ituro ko sa inyo ang hindi niyon nalaman mula sa itinuro Niya sa akin sa araw ko na 
ito: Bawat ari-arian na ipinagkaloob Ko sa isang lingkod ay ipinahihintulot. Tunay na 
Ako ay lumikha sa mga lingkod Ko bilang mga makatotoo lahat sila. Tunay na sila ay 
pinuntahan ng mga demonyo saka pinagala-gala sila ng mga ito palayo sa Relihiyon 
nila at ipinagbawal ng mga ito sa kanila ang ipinahintulot Ko sa kanila. Inutusan sila 
ng mga ito na magtambal sa Akin gayong hindi Ako nagbaba roon ng isang patunay 


C. Ang Napagkaisahang Pahayag ng mga Kalipunan 

Nagkaisa sa pahayag ang mga kalipunan, ang matanda sa mga ito at ang makabago sa 
mga ito, na ang Sansinukob na ito ay mayroong tagapaglikha — Siya ay si Allah 38 — at 
na Siya ang Tagapaglikha ng mga langit at lupa. Wala Siyang katambal sa paglikha Niya 
at wala rin Siyang katambal sa paghahari Niya. 

Walang naiulat mula sa anumang kalipunan mula sa mga lumipas na kalipunan na ito 
ay naniniwala na ang mga diyos nito ay nakilahok sa Diyos sa paglikha sa mga langit at 
lupa. Bagkus sila ay naniniwala noon na ang Diyos ay Tagapaglikha nila at Tagapaglikha 
ng mga diyos nila yamang walang tagapaglikha at tagapagtustos na iba pa sa Kanya. Ang 
pakinabang at ang pinsala ay nasa kamay Niya. 39 

Sinabi ni Allah, na nagpapabatid hinggil sa pagkilala ng mga Mushrik sa pagkapanginoon 
Niya: Talagang kung tatanungin mo sila kung sino ang lumikha sa mga langit at mga 
lupa at nagpasunud-sunuran sa Araw at Buwan ay talagang sasabihin nga nilang si 
Allah. Kaya paanong nababaling sila palayo? Si Allah ay nagpapaluwag sa tustos sa 
sinumang loloobin Niya sa mga lingkod Niya at nagpapagipit dito. Tunay na si Allah 
sa bawat bagay ay Maalam. Talagang kung tinanong mo sila: “Sino ang nagpababa 
mula sa langit ng tubig kaya nagbigay-buhay sa pamamagitan niyon sa lupa matapos 
ang pagkamatay nito?” ay talagang sasabihin nga nila na si Allah. Sabihin mo: “Ang 
papuri ay ukol kay Allah.” Bagkus ang higit na marami sa kanila ay hindi 
nakauunawa . 40 

Nagsabi pa Siya: Talagang kung tinanong mo sila kung sino ang lumikha sa mga 
langit at lupa, talagang sasabihin nga nila na lumikha sa mga ito ang Nakapangyayari, 
ang Maalam , 41 


36 Isinalaysay ito ni Imam al-Bukhari sa Aklat ng Pagtatakda, kabanata 3; at ni Imam Muslim sa 
Aklat ng Pagtatakda, Hadith bilang 2658, at ang pagkakalahad ay mula sa kanya. 

37 Isinalaysay ito ni Imam Ahmad sa Musnad niya, tomo 4, pahina 162. Isinalaysay ito ni Imam 
Muslim, ang pagkakalahad ay mula sa kanya, sa Kitdb al-Jannah wa Sifdh Na ‘imihd wa Ahliha 
(Aklat ng Paraiso at Katangian ng Lugod Nito at ng mga Maninirahan Dito), Hadith 2865. 

38 Ang salitang Allah ay ang pangalan ng tunay na Diyos sa wikang Arabe. Huwag akalain na si 
Allah ay Diyos lamang ng mga Arabe o mga Muslim. 

39 Tingnan ang Majmu' al-Fatdwd (Katipunan ng mga Fatwa) ni Shaykh al-Islam Ibnu Taymiyah, 
tomo 14, pahina 380-49, 7383. 

40 Qur’an 29:61-63. 

41 Qur’an 43:9. 

CD 

D. Ang Pangangailangang Pangkaisipan 

Hindi makatatagpo ang mga isip ng pang-iwas sa pagkilala na ang Sansinukob na ito ay 
may dakilang tagapaglikha dahil ang isip ay nakakikita na ang Sansinukob ay nilikhang 
may Simula at na ito ay hindi nagpairal sa sarili nito. Ang may Simula ay hindi 
maiiwasang mayroong isang nagpasimula. 

Ang tao ay nakaalam na may magdaraan sa kanya na mga krisis at mga kasawian. Kapag 
hindi nakaya ng tao na itulak ito, tunay na siya ay babaling kalakip ng puso niya sa langit at 
magpapasaklolo sa Panginoon niya upang alisin ang alalahanin niya at pawiin ang dalamhati 
niya kahit pa man siya ay nagkakaila noong ibang mga araw niya sa Panginoon niya at 
sumasamba sa diyus-diyusan niya. Ito ay isang pangangailangan na hindi maitutulak at 
hindi maiiwasang kilalanin. Bagkus tunay na ang hayop man, kapag nasaktan ng isang 
sakuna, ay nag-aangat ng ulo nito at nagtutuon ng paningin sa langit. 

Nagpabatid nga si Allah tungkol sa tao na kapag dinapuan siya ng isang kapinsalaan ay 
nagdadali-dali siya tungo sa Panginoon niya, na humihiling sa Kanya na pawiin ang pinsala 
sa kanya. Nagsabi si Allah: Kapag sinaling ang tao ng isang kapinsalaan ay 
nananalangin siya sa Panginoon nito na nagbabalik-loob sa Kanya. Pagkatapos ay 
kapag ginawaran Niya siya ng isang biyaya mula sa Kanya ay nalilimutan niya ang 
idinadalangin niya dati sa Kanya noong una at ginagawan niya si Allah ng mga 

• 42 

kaagaw upang magligaw palayo sa landas Niya. 

Sinabi pa ni Allah, na nagpapabatid hinggil sa kalagayan ng mga Mushrik: Siya ang 
nagpalakbay sa inyo sa katihan at karagatan hanggang sa—nang kayo ay nasa mga 
sasakyang-dagat na at naglayag ang mga ito lulan sila sa pamamagitan ng isang 
mabuting hangin at natuwa sila rito—may dumating sa mga ito na isang bumubug- 
song hangin, dumating sa kanila ang mga alon mula sa bawat pook. Natiyak nila na 
sila ay pinalibutan na; dumalangin sila kay Allah, na mga nag-aalay ng kawagasan 
sa Kanya sa pagtalima: “Talagang kung ililigtas Mo kami mula rito ay talagang kami 
nga ay magiging kabilang na sa mga nagpapasalamat.” Ngunit noong nailigtas Niya 
sila walang anu-ano’y naghihimagsik sila sa lupa nang walang karapatan. O mga tao, 
ang paghihimagsik ninyo ay laban sa sarili ninyo lamang: kaluguran ng pangmundong 
buhay. Pagkatapos ay tungo sa Amin ang babalikan ninyo at ibabalita Namin sa inyo 
ang ginagawa ninyo noon . 41 

Sinabi pa Niya: Kapag nilukob sila ng mga alon na gaya ng mga anino ay dumada- 
langin sila kay Allah, na mga nag-aalay ng kawagasan sa Kanya sa pagtalima. Ngunit 
noong nailigtas Niya sila patungo sa katihan ay mayroon sa kanila na katamtaman sa 
pagpapasalamat. Walang nagkakaila sa mga tanda Namin kundi ang bawat palasira 
sa pangako na walang utang na loob . 44 

Ang Diyos na ito na nagpalitaw sa Sansinukob mula sa wala, lumikha sa tao sa pinaka- 
magandang tikas at nagkintal sa kalikasan nito ng pagpapakaalipin 45 sa Kanya at pagsuko 
sa Kanya — at nagpahinuhod naman ang mga isip sa pagkapanginoon Niya at pagkadiyos 
Niya at nagkaisa sa pahayag ang mga kalipunan sa pagkilala sa pagkapanginoon Niya — ay 

42 Qur’an 39:8. 

43 Qur’an 10:22-23. 

44 Qur’an 31:32. 

4:1 Ang tao ay nagpapaalipin kay Allah dahil sa ayaw niya at sa gusto ay sumusunod siya sa Batas 
ng Kalikasan na ginawa ni Allah. Ang Tagapagsalin. 

hindi maiiwasang nag-iisa sa pagkapanginoon Niya at pagkadiyos Niya. Kaya naman kung 

paanong Siya ay walang katambal sa paglikha gayon din naman wala Siyang katambal sa 

pagkadiyos Niya. Ang mga patunay doon ay marami, na ang ilan ay ang sumusunod: 46 

1. Wala sa Sansinukob na ito kundi nag-iisang Diyos na Siya ang Tagapaglikha, ang 
Tagapagtustos. Walang nagdudulot ng pakinabang at walang nagtutulak ng pinsala kundi 
Siya. 47 Kung sakaling sa Sansinukob na ito ay may iba pang diyos ay talagang nagkaroon 
na sana ito ng gawa, paglikha at utos. Hindi masisiyahan ang isa sa dalawa sa pakikilahok 
ng iba pang diyos. 48 Hindi maiiwasan ng isa sa dalawa na daigin ang iba at lupigin ito. 
Ang nadaig ay hindi maaaring maging isang diyos. Ang dumaig ay ang totoong Diyos. 
Hindi makikilahok sa kanya ang isang diyos sa pagkadiyos niya gaya ng hindi paglahok 
sa kanya ng isang diyos sa pagkapanginoon niya. Nagsabi si Allah: Hindi gumawa si 
Allah ng anumang anak. Hindi nangyaring may kasama Siya na anumang diyos. 
Kung nagkagayon ay talagang dinala na sana ng bawat diyos ang nilikha nito at 
talagang nangibabaw na sana ang ilan sa kanila sa iba. Napakamaluwalhati ni 
Allah kaysa sa anumang inilararawan nila . 49 

2. Walang karapat-dapat sa pagsamba kundi si Allah na may taglay ng paghahari sa mga 
langit at lupa dahil ang tao ay nagpapakalapit sa Diyos na nagdudulot sa kanya ng pakina¬ 
bang, nagtutulak palayo sa kanya ng pinsala at nagbabaling palayo sa kanya ng kasamaan 
at mga kaguluhan. Ang mga bagay na ito ay walang nakakakaya kundi ang nagmay-ari 
sa mga langit at lupa at anumang nasa pagitan ng mga ito. Kung sakaling nangyari na 
Siya ay may kasamang ibang mga diyos gaya ng sinasabi ng mga Mushrik ay talagang 
kukunin ng mga tao ang mga daang hahantong sa pagsamba kay Allah, ang Haring Totoo, 
dahil ang lahat ng sinasambang ito bukod pa kay Allah ay mga sumasamba lamang sa 
Kanya at nagpapakalapit lamang sa Kanya. Kaya naman naaangkop sa sinumang nagnais 
na magpakalapit sa Kanya, na nasa kamay Niya ang pakinabang at ang pinsala, na 
sambahin Siya na totoong Diyos na sinasamba ng mga nasa mga langit at lupa kabilang 
na sa kanila ang mga diyos na ito na mga sinasamba bukod pa sa Kanya. Nagsabi si 
Allah: Sabihin mo: “Kung sakaling nangyari na may kasama Siya na ibang mga 
diyos gaya ng sinasabi nila, samakatuwid talagang naghangad na sana ang mga ito 
ng isang landas tungo sa May-ari ng Trono.” Basahin ng nagnanais ng katotohanan 
ang sabi ni Allah: Sabihin mo: “Tumawag kayo sa mga pinanindigan ninyo na mga 
diyos bukod pa kay Allah.” Hindi sila nagmamay-ari ng kasimbigat ng isang 
langgam sa mga langit at ni sa lupa. Hindi sila nagkaroon sa mga ito ng anumang 
pakikihati at hindi Siya nagkaroon mula sa kanila ng anumang katulong. Hindi 
nagdudulot ng pakinabang ang pamamagitan sa Kanya maliban sa sinumang 


46 Para sa karagdagang pagpapalawak, tingnan ang Kitdb al-Tawhid na akda ni Imam Muhammad 
ibnu ‘Abdulwahhab, kaawaan siya ni Allah. 

47 Ang pagdudulot o ang pagkakait ng pinsala o pakinabang ay isa sa pangunahing silbi ng Diyos 
sa tao. Ang totoong Diyos lamang ang makagagawa nito, at pati na ang pakinabang at pinsalang 
galing sa iba pa sa Diyos ay galing din naman sa Kanya dahil hindi naman matatamo iyon kung 
hindi Niya niloob. Ang Tagapagsalin. 

48 Tingnan ang Shark al-'Aqidah at-Tahawiyah (Pagpapaliwanag ng Paniniwalang Tahawita), 
pahina 39. 

49 Qur’an 23:91. 

50 Qur’an 17:42. 

nagpahintulot Siya sa kanya . 51 Ang mga talata na ito ay pumuputol sa pagkahumaling 
ng puso sa iba pa kay Allah sa pamamagitan ng apat na dahilan: 


2.1. Na ang mga itinatambal kay Allah ay hindi nagmamay-ari ng isang kasimbigat ng 
langgam. Ang hindi nagmamay-ari ng isang kasimbigat ng langgam ay hindi nakapag- 
dudulot ng pakinabang, hindi nakapagdudulot ng pinsala at hindi nararapat na maging 
isang diyos o isang nakikitambal kay Allah. Si Allah lamang ang nagmamay-ari sa 
kanila at namamahala sa kanila. 

2.2. Na sila ay hindi nagmamay-ari ng anuman sa mga langit at lupa, at wala silang isang 
kasimbigat ng langgam ng pakikibahagi sa mga ito. 

2.3. Na si Allah ay walang katulong sa paglikha Niya, bagkus Siya ang tumutulong sa 
kanila, nagdudulot ng pakinabang sa kanila at nagtutulak palayo sa kanila sa naka- 
pipinsala sa kanila dahil sa lubusang kasarinlan Niya sa kanila at sa pangangailangan 
nila sa Kanya. 

2.4. Na ang mga itinatambal kay Allah ay hindi makagagawang mamagitan kay Allah 
para sa mga tagasunod nila. Hindi Niya ipinahihintulot ito sa kanila. Hindi Siya 
nagpapahintulot na mamagitan kundi sa mga tinangkilik Niya. Hindi 
makapapamagitan ang mga tinangkilik maliban sa sinumang kinasiyahan ni Allah 
ang salita niya, ang gawa niya at ang paniniwala niya. 52 

3. Ang pagkakaayos ng kalagayan ng buong Sandaigdigan at ang katumpakan ng kalagayan 
nito ay ang pinakamalaking patunay na ang tagapangasiwa nito ay nag-iisang Diyos, nag- 
iisang Hari at nag-iisang Panginoon. Walang Diyos para sa mga nilikha na iba pa sa 
Kanya at walang Panginoon para sa kanila maliban pa sa Kanya. Kung papaanong naging 
imposible ang pag-iral ng dalawang tagapaglikha para sa Sansinukob gayundin naman 
naging imposible ang pag-iral ng dalawang diyos. Nagsabi si Allah: Kung sakaling sa 
mga langit at hipa na ito ay may mga diyos maliban kay Allah ay talagang nagulo na 
sana ang mga ito . 53 Kaya kung sakaling ipagpapalagay na sa langit at lupa ay may isang 
diyos na iba pa kay Allah ay talagang nagulo na sana ang mga ito. Ang punto ng pagka- 
kagulo ay na kapag si Allah ay may kasamang ibang diyos, kailangan na ang bawat isa sa 
dalawa ay makakakayang manaig at mamahala. Kaya naman magaganap sa sandaling 
iyon ang pagtatagisan at ang pagkakaiba, at mangyayari dahilan dito ang pagkagulo. 4 
Kung ang katawan ay imposible na ang nangangasiwa rito ay dalawang magkapantay 
na kaluluwa—at kung sakaling gayon nga ay talagang magugulo ito at mapupuksa ito, 
at ito ay imposible—kaya papaanong maguguniguni ito sa Sansinukob samantalang ito 
ay higit na malaki? 55 

4. Ang nagkakaisang pahayag ng mga propeta at mga sugo hinggil doon. Nagkaisa sa paha- 
yag ang mga kalipunan na ang mga propeta at ang mga sugo ay ang pinakalubos na mga 
tao sa mga pag-iisip, ang pinakadalisay na mga tao sa mga kaluluwa, ang pinakamainam 
na mga tao sa mga kaasalan, ang pinakamapagpayo na mga tao sa mga pinangangalagaan 


51 Qur’an 34:22-23. 

52 Tingnan ang Qurrah ‘Uyun al-Muwahhidm na akda ni Shaykh ‘Abdurrahmam ibnu Hasan, 
kaawaan siya ni Allah, pahina 100. 

53 Qur’an 21:22. 

54 Tingnan ang Fat'h al-Qadir, tomo 3, pahina 403. 

55 Tingnan ang MiftdhDar as-Sa ‘ddah (Ang Susi sa Tahanan ng Kaligayahan), tomo 1, pahina 260. 

nila, ang pinakamaalam na mga tao sa nais ni Allah at ang pinakanapatnubayan sa matuwid 
na daan at tuwid na landasin dahil sila ay nakatatanggap ng pagsisiwalat buhat kay Allah 
at nagpaparating nito sa mga tao. Nagkaisa ang lahat ng propeta at mga sugo mula sa 
kauna-unahan sa kanila, si Adan (AS), 56 hanggang sa kahuli-hulihan sa kanila, si 
Muhammad (SAS), sa pag-anyaya sa mga tao nila tungo sa pananampalataya kay Allah at 
pagtigil sa pagsamba sa iba pa sa Kanya, at na Siya ang totoong Diyos. Nagsabi si Allah: 
Hindi Kami nagsugo noong wala ka pa ng anumang sugo malibang nagsiwalat 
Kami sa kanya na walang Diyos kundi Ako kaya sambahin ninyo Ako . 57 Nagsabi 
rin Siya tungkol kay Noe (AS) na pinasabi sa mga tao nito: na huwag kayong 
sumamba kundi kay Allah; tunay na ako ay nangangamba para sa inyo sa 
pagdurusa sa isang masakit na araw . 58 Nagsabi naman Siya tungkol sa kahuli-hulihan 
sa kanila, si Muha mm ad (SAS), na pinasabi sa mga tao nito: Sabihin mo: “Isiniwalat 
lamang sa akin na ang Diyos ninyo ay isang Diyos lamang. Kaya kayo ba ay 
magpapasakop ?” 59 


Ang Diyos na ito ay ang nagpalitaw sa Sansinukob mula sa wala at nagpasimula rito. 
Nilikha Niya ang tao sa pinakamagandang tikas at nagparangal sa kanya. Ikinintal Niya sa 
kalikasan ng pagkalalang sa kanya ang pagkilala sa pagkapanginoon Niya at pagkadiyos 
Niya. Ginawa Niya ang sarili ng tao na hindi mapalagay malibang kapag sumuko ito sa 
Kanya at lumakad ito sa daan Niya. 

Inobliga Niya sa kaluluwa niya na hindi mapanatag malibang natiwasay sa Maykapal nito 
at nakipag-ugnayan sa Tagapaglikha nito. Walang Siyang pakikipag-ugnayan sa kaluluwa 
kundi sa pamamagitan ng tuwid na landasin Niya, na ipinarating na mga marangal na sugo. 
Nagkaloob si Allah sa tao ng isip na hindi tatatag ang kalagayan niya at hindi niya maga- 
gawa ang gawain niya sa pinakalubos na anyo malibang sumampalataya siya sa Kanya — 
napakamaluwalhati Niya. 

Kaya kapag tumatag ang kalikasan ng pagkalalang, napanatag ang kaluluwa, natatahimik 
ang diwa at sumampalataya ang isip ay magkakatotoo sa kanya ang kaligayahan, ang kati- 
wasayan at ang kapanatagan sa mundo at sa kabilang-buhay. Kung aayawan ng tao iyon ay 
mamumuhay siya na kakalat-kalat, watak-watak na pagala-gala sa mga lambak ng 
kamun-duhan at naibaha-bahagi sa mga diyos nito. Hindi niya nalalaman kung sino ang 
nagsasa-katuparan para sa kanya ng pakinabang at kung sino ang nagtutulak palayo sa 
kanya ng pinsala. 

Upang mapalagay ang pananampalataya sa diwa at luminaw ang karumalan ng pagtanggi 
sa pananampalataya ay gumawa si Allah para roon ng isang paghahalintulad dahil sa ang 
paghahalintulad ay kabilang sa nagpapalapit ng kahulugan sa pagkaunawa. Ipinaghambing 
Niya sa paghahalintulad na ito ang isang Making nagkawatak-watak ang kalagayan sa gitna 
ng sari-saring diyos at ang isang lalaki na sumasamba sa Panginoon niya lamang. 


56 (AS): ‘Alayhis Salctnv. Sumakanya ang Kapayapaan. Sinasabi ito kapag binanggit ang pangalan o 
ang taguri ng isang anghel o isang propeta bukod pa kay Propeta Muhammad (SAS). 

57 Qur’an 21:25. 

58 Qur’an 11:26. 

59 Qur’an 21:108. 

Nagsabi si Allah: Gumawa si Allah ng isang paghahalintulad: isang I a hi ki na pag- 
aari ng mga magkatambal na nagbabangayan at isang lalaki na pag-aaring tangi sa 
isang lalaki — magkakapantay ba silang dalawa sa paghahalintulad? Ang papuri ay 
ukol kay Allah. Bagkus ang higit na marami sa kanila ay hindi nakaaalam . 60 Ginagawa 
ni Allah ang paghahalintulad ng aliping nag-iisa ang Diyos at ng aliping marami ang Diyos. 

May isang alipin na minamay-ari ng mga magkasosyo na nagtutunggalian ang isa’t isa 
kaugnay sa kanya. Siya ay pinaghahatian sa pagitan nila. Bawat isa sa kanila ay may atas 
sa kanya. Bawat isa sa kanila ay may inaatang sa kanya. Siya naman sa pagitan nila ay 
nalilito: hindi siya makapanatili sa isang pamamaraan at hindi siya makapanatili sa isang 
daan. Hindi niya magawang makapagbigay-kasiyahan sa mga pithaya nilang nag-aalitan, 
nagbabangayan, nagsasalungatan na gumugutay-gutay sa mga patutunguhan niya at mga 
lakas niya. 

May isang alipin naman na minamay-ari ng nag-iisang amo. Siya ay nakaaalam sa hini- 
hiling nito sa kanya at inaatang nito sa kanya. Kaya naman siya ay maginhawang nananatili 
sa nag-isang malinaw na pamamaraan. Samakatuwid hindi sila nagkakapantay. Itong isa 
ay nasasakupan ng nag-iisang amo at nagtatamasa ng kaginhawahan ng katatagan, kabatiran 
at katiyakan. Iyang isa naman ay nasasakupan ng mga among nagbabangayan kaya 
iyan ay nagdurusa, nababahala, hindi nananatili sa isang kalagayan at hindi 
makapagbigay-kasiyahan sa isa sa kanila huwag nang sabihing makapagbibigay- 
kasiyahan sa lahat. 

Matapos kong linawin ang mga patunay na nagpapatunay sa kairalan ni Allah, pagka- 
panginoon Niya at pagkadiyos Niya ay makabubuting mapag-alaman natin ang pagkalikha 
Niya sa Sansinukob at tao at hanapin natin ang kadahilanan Niya roon. 


Ang Pagkalikha sa Sansinukob 

Ang Sansinukob na ito sampu ng mga langit nito, lupa nito, mga bituin nito, mga galaxy 
nito, mga dagat nito, mga kahoy nito at lahat ng hayop nito ay nilikha ni Allah mula sa wala. 

Nagsabi si Allah: Sabihin mo: “Tunay na kayo ba ay talagang tumatangging sumam- 
palataya sa lumikha sa lupa sa dalawang araw at gumagawa sa Kanya ng mga 
kaagaw? Iyan ay ang Panginoon ng mga nilalang.” Naglagay Siya sa lupa na ito ng mga 
matatag na bundok magmula sa ibabaw nito, nagpala Siya rito at nagtakda Siya rito 
ng mga pagkain ng mga naninirahan dito sa loob ng apat na araw — magkapantay 
para sa mga nagtatanong. Pagkatapos ay bumaling Siya sa langit nang ito ay usok 
pa at sinabi Niya rito at sa lupa: “Pumarito kayo sa pagtalima o sapilitan.” Nagsabi 
ang dalawa: “Pupunta kami na mga tumatalima.” Pagkadaka ay tinapos Niya ang 
mga ito bilang pitong langit sa dalawang araw at isiniwalat Niya sa bawat langit ang 
kapakanan nito. Ginayakan Niya ang pinakamababang langit ng mga lampara at 
bilang pangangalaga. Iyan ay ang pagtatakda ng Nakapangyayari, Maalam . 61 

Nagsabi pa Siya: Hindi ba napag-alaman ng mga tumangging sumampalataya na 
ang mga langit at ang lupa ay magkasanib noon, pagkadaka ay pinaghiwalay Namin 


60 Qur’an 39:29. 

61 Qur’an 41:9-12. 

ang mga ito? Ginawa Namin mula sa tubig ang bawat bagay na buhay. Kaya hindi 
ba sila sasampalataya? Naglagay Kami sa lupa ng mga matatag na bundok nang hindi 
gumalaw-galaw kasama nila at naglagay Kami sa mga ito ng mga daanang maluwang 
bilang mga landas nang harinawa sila ay mapatnubayan. Ginawa Namin ang langit 
na isang bubong na pinangangalagaan, samantalang sila, sa mga tanda nito, ay mga 
umiiwas . 62 

Ang Sansinukob na ito ay nilikha ni Allah dahil sa mga dakilang kadahilanan na napa- 
karami para bilangin. Bawat bahagi nito ay may mga dakilang kadahilanan at mga kagilas- 
gilas na tanda. Kung sakaling nagnilay-nilay ka sa iisang tanda mula sa mga ito ay talagang 
makatatagpo ka rito ng isang paghanga. 

Kaya tingnan mo ang mga kahanga-hangang gawa ni Allah sa mga halaman na hindi halos 
nawawalan ang dahon ng mga ito ni ang ugat ni ang bunga ng mga kapakinabangan na 
nagpaparalisa sa mga isip ng tao sa pagtalos sa mga ito at sa mga detalye ng mga ito. 

Tingnan mo ang mga daluyan ng tubig sa mga ugat na napakaliit, payat at mahina na iyon 
na hindi halos matalos ng paningin ang mga ito malibang matapos titigan. Papaanong naka- 
kaya ng mga ito na humatak ng tubig mula sa ibaba papunta sa itaas? Pagkatapos ay magpa- 
palipat-lipat ang tubig na ito sa mga daluyang iyon ayon sa pagtanggap ng mga iyon at 
luwang ng mga iyon. Pagkatapos ay magkakahati-hati ang mga daluyang iyon, 
magsanga-sanga at liliit sa sukdulang hindi na naaarok ang mga iyon ng paningin. 

Pagkatapos ay tingnan mo ang pagbuo ng bunga ng punong-kahoy at ang paglipat nito 
mula sa isang kalagayan tungo sa isang kalagayan gaya ng paglipat-lipat ng mga kalagayan 
ng fetus na nakalingid sa mga paningin. Habang nakikita mo ito na isang kahoy na hubad 
na walang damit, walang anu-ano ay dinadamitan ito ng Panginoon nito ng mga dahon na 
napakagandang damit. 

Pagkatapos ay pinatubo Niya rito ang bunga nito na mahina at payat matapos na pinalabas 
Niya ang dahon nito bilang pangangalaga sa bungang iyon at bilang kasuutan sa mahinang 
bungang iyon upang ipanakip laban sa init, lamig at mga peste. 

Pagkatapos ay ipadadala Niya sa mga bungang iyon ang panustos sa mga iyon at pagkain 
ng mga iyon sa mga ugat at mga daluyan na iyan at kakainin ito ng mga iyon gaya ng pag- 
inom ng bata sa gatas ng ina niya. Pagkatapos ay palalaguin Niya ang mga iyon at palala- 
kihin Niya ang mga iyon hanggang sa mahinog, malubos at matapos ang kahinugan ng mga 
iyon. Lumabas ang masarap na malambot na bungang iyon mula sa matigas na kahoy na 
iyon. 

Kapag tiningnan mo ang lupa kung paanong nilikha ito ay makikita mo ito na kabilang sa 
napakadakilang mga tanda ng Tagapaglalang nito at Tagapagpasimula nito. Nilikha Niya 
ito bilang higaan at himlayan. Pinasakop Niya ito sa mga lingkod Niya. Naglagay Siya rito 
ng mga panustos nila, mga pagkain nila at mga ikinabubuhay nila. Naglagay Siya rito ng 
mga landas upang makagalaw sila rito sa mga pangangailangan nila at mga pagkilos nila. 

Pinatatag Niya ito sa pamamagitan ng mga bundok na ginawa Niya na mga tulos na 
mangangalaga rito upang hindi ito gumalaw-galaw. Nilawakan Niya ang mga dako nito at 
hinugis-itlog Niya ito. Pagkatapos ay binanat Niya ito at inilatag Niya ito. Ginawa Niya 
ito na ipunan para sa mga buhay na magtitipon sa kanila sa ibabaw nito at ipunan para sa 


62 

mga patay na magtitipon sa kanila sa ilalim nito kapag namatay sila. Ang ibabaw nito ay 
bayan ng mga buhay at ang ilalim nito ay bayan ng mga patay. 

Pagkatapos ay tingnan mo ang mga makalangit na bagay na lumiligid sampu ng araw nito, 
buwan nito, mga bituin nito at mga konstelasyon nito. Papaanong lumiligid sa Sandaigdigan 
na ito ang ganitong palaging pagligid hanggang sa katapusan ng panahon ayon sa ganitong 
pagkakaayos at sistema; ang kalakip niyon na pagsasalitan ng gabi at maghapon, mga 
panahon, at init at lamig; at ang napaloob doon na mga kapakanan ng nasa ibabaw ng 
lupa na mga uri ng hayop at halaman. 

Pagkatapos ay pagmasdan mo ang pagkalikha ng langit. Ibalik mo ang paningin mo roon 
nang paulit-ulit, makikita mo na ito ay kabilang sa napakalaking mga tanda dahil sa taas 
nito, lawak nito at tatag nito. Walang haligi sa ilalim nito at walang nakaugnay sa ibabaw 
nito. Bagkus ito ay napipigilan dahil sa kapangyarihan ni Allah na pumipigil sa mga langit 
at lupa na lumipat. 

Kapag tiningnan mo ang Sansinukob na ito, ang pagkakabuo ng mga bahagi nito, ang 
pagkakaayos nito ayon sa magandang kaayusan na nagpapatunay sa kalubusan ng kapang¬ 
yarihan ng Tagapaglikha nito, kalubusan ng kaalaman Niya, kalubusan ng karunungan 
Niya at kalubusan ng kabaitan Niya ay masusumpungan mo ito na gaya ng isang bahay 
na ipinatayo. 

Inihanda sa loob nito ang lahat ng kasangkapan nito at mga kapakanan nito at lahat ng 
kinakailangan nito. Ang langit ay bubungan nito na nakaangat sa ibabaw nito. Ang lupa 
naman ay himlayan, nakalatag at higaan na tuluyan ng nananahan. Ang araw at ang buwan 
ay mga sulo na nagniningning dito. Ang mga bituin ay mga lampara nito, gayak nito at 
gumagabay sa naglalakbay sa mga daan ng tahanang ito. Ang mga hiyas at ang mga metal 
ay nakaimbak dito gaya ng nakalaang itinagong kayamanan. 

Bawat bagay sa mga iyon ay para sa kinauukulan nito na naaangkop dito. Ang mga uri 
ng halaman ay nakalaan para sa mga layunin nito. Ang mga uri ng hayop ay ibinaling sa 
mga kapakanan nito. Kabilang sa mga iyon ang sinasakyan. Kabilang sa mga iyon ang 
ginagatasan. Kabilang sa mga iyon ang pagkain. Kabilang sa mga iyon ang idinadamit. 
Kabilang sa mga iyon ang bantay. Ginawa ang tao na gaya ng hari na itinalaga roon, na 
namamahala rito sa pamamagitan ng gawa niya at utos niya. 

Kung sakaling napagmasdan mo ang buong Sansinukob na ito o ang isang bahagi o mula 
sa mga bahagi nito ay talagang nakatagpo ka sana rito ng isang kahanga-hanga. Kung saka¬ 
ling namalas mo ito nang buong pagmalas, naging makatarungan ka sa sarili mo at iwinaksi 
mo ang silo ng pithaya at paggaya-gaya ay talagang natiyak mo na sana nang lubos na 
pagkatiyak na ang Sansinukob na ito ay nilikha. 

Nilikha ito ng Marunong, Makapangyarihan, Maalam. Tinakdaan Niya ito nang pinakama- 
gandang pagtatakda. Isinaayos Niya ito nang napakagandang pagsasaayos. Ang 
Tagapaglikha ay imposible na maging dalawa, bagkus ang Diyos ay nag-iisa: walang 
Diyos kundi Siya. Kung sakaling sa mga langit at lupa ay may diyos na iba pa kay Allah 
ay nagulo na sana ang kalagayan ng mga ito, nabulabog ang pagkaayos ng mga ito at 
nasira ang mga kapa-kanan ng mga ito. 

Kung aayaw ka na iugnay ang pagkalikha sa tagapaglikha nito ay ano ang sasabihin mo 
sa isang waterwheel 63 sa ilog, na mahusay ang mga instrumento, mahusay ang pagkabuo at 
sinukat ang mga kagamitan nang napakahusay at napakagaling na pagsukat? Hindi naka- 
kikita ang nagmamasid dito ng mga depekto sa materyales nito ni sa anyo nito. 

Pagkatapos ay inilagay ito sa isang malaking hardin na naglalaman ng mga uri ng mga 
bunga. Dinidiligan nito ang pangangailangan niyon. Sa hardin na iyon ay may nagtitipon 
ng mga kalat. Hinuhusayan ang pangangalaga roon, ang pag-aasikaso at ang pagsasagawa 
sa lahat ng kapakanan niyon. Kaya naman walang nabubulabog doon na anuman at walang 
nasisira sa mga bunga niyon. Pagkatapos ay hinahati ang kita niyon sa mga namimitas na 
nasa lahat ng labasan ayon sa mga pangangailangan nila at mga kinakailangan nila. Ukol 
sa bawat kategorya ang naaangkop dito. Hinahati ito nang ganoon palagi. 

Sa tingin mo ba ito ay nangyari dala ng pagkakataon lamang, nang walang gumagawa, 
walang namimili at walang nangangasiwa? Bagkus nagkataon lamang ang pagkakaroon 
ng waterwheel at hardin? Lahat ng iyon ay nagkataong lamang nang walang gumagawa at 
walang nangangasiwa? Sa tingin mo ba ano ang sasabihin sa iyo ng isip mo hinggil doon 
kung sakaling nangyari ito? Ano ang ihahatol mo roon? Ano ang gumabay sa iyo sa hatol 
na iyon? 64 


Ang Kadahilanan Niyon 

Matapos ang paglilibot at ang pagmamasid na ito sa pagkalikha ng Sansinukob na ito, 
makabubuti sa atin na banggitin natin ang ilan sa mga kadahilanan na dahil sa mga ito ay 
nilikha ni Allah ang mga dakilang nilalang, at ang ilan sa mga nakasisilaw na tanda na ito. 
Kabilang dito: 

1. Ang Pagpapasunud-sunuran Para sa Tao. Noong itinadhana ni Allah na maglagay sa lupa 
na ito ng isang kahalili na sasamba sa Kanya at maninirahan sa lupa ay nilikha Niya alang- 
alang sa kanya ang lahat ng iyon upang maging maaayos ang buhay niya at umangkop 
sa kanya ang lagay ng pamumuhay niya at darating na buhay niya. Nagsabi si Allah: 

Pinasunud-sunuran Niya para sa inyo ang anumang nasa mga langit at ang anumang 
nasa lupa — lahat mula sa Kanya . 65 Sinabi pa Niya: Si Allah ang lumikha ng mga 
langit at lupa at nagbaba mula sa langit ng tubig kaya nagpaluwal Siya sa pama- 
magitan nito ng mga bunga bilang panustos sa inyo. Pinasunud-sunuran Niya para 
sa inyo ang mga daong upang maglayag sa dagat ayon sa utos Niya. Pinasunud- 
sunuran Niya para sa inyo ang mga ilog. Pinasunud-sunuran Niya para sa inyo ang 
araw at ang buwan, na mga nagpapatuloy sa pag-inog. Pinasunud-sunuran Niya 
para sa inyo ang gabi at ang maghapon. Nagbigay Siya sa inyo ng bawat hiningi 


63 Isang malagulong na kasangkapan na ginagamit sa pagsalok ng tubig sa ilog para ipatubig sa 
pataniman. Nakalagay ito sa ibabaw ng ilog at bahagyang nakalubog ang isang bahagi ng rim nito 
na may mga panalok. Gumugulong ito dahil sa lakas ng daloy ng ilog samantalang ang mga panalok 
na nakalubog ay sumasalok ng tubig at saka umaangat upang ibuhos naman sa daluyan na papuntang 
pataniman. Ang Tagapagsalin. 

64 Ang bahaging ito ay hinalaw sa mga hiwa-hiwalay na bahagi mula sa aklat na Miftdh Ddr as- 
Sa ‘ddah (Ang Susi sa Tahanan ng Kaligayahan), tomo 1, pahina 251-269. 

65 Qur’an 45:13. 

ninyo. Kung bibilangin ninyo ang biyaya ni Allah ay hindi ninyo maiisa-isa ang mga 
ito. Tunay na ang tao ay mapaglabag sa katarungan, palatangging sumampalataya . 66 

2. Na ang mga langit, ang lupa at ang lahat ng nasa Sansinukob ay mga patotoo sa pagka- 
panginoon ni Allah at mga tanda ng pagkaiisa Niya. Iyan ay dahil sa ang pinakadakilang 
utos sa buhay na ito ay ang pagkilala sa pagkapanginoon Niya at ang pananampalataya 
sa pagkaiisa Niya. Dahil ito ay pinakadakilang utos, inilahad Niya rito ang pinakadakilang 
mga patotoo, itinanghal Niya rito ang pinakamalaking mga tanda, at ipinangatuwiran 
Niya rito ang pinakamalalim na mga katwiran. Pinanatili Niya ang mga langit, lupa at 
lahat ng umiiral upang maging patotoo doon. Dahil dito, madalas banggitin sa Qur’an 
ang ganito: Kabilang sa mga tanda Niya, gaya ng nasaad sa sabi Niya: “Kabilang sa 
mga tanda Niya ang pagkalikha sa mga langit at lupa,” “Kabilang sa mga tanda 
Niya ang pagtulog ninyo sa gabi at maghapon,” “Kabilang sa mga tanda Niya ay 
ipinakikita Niya sa inyo ang kidlat na nagdudulot ng pangamba at paghahangad” at 
“Kabilang sa mga tanda Niya ay na mananatili ang langit at lupa ayon sa utos 
Niya ,” 67 

3. Na ang buhay ay patotoo sa pagbubuhay, yamang ang buhay ay dalawang buhay: buhay 
sa mundo at buhay sa tahanang pangkabilang-buhay. Ang buhay sa tahanang 
pangkabilang-buhay ay ang tunay na buhay. Nagsabi Siya: Walang iba ang buhay 
pangmundo na ito kundi isang paglilibang at isang laro. Tunay na ang tahanang 
pangkabilang-buhay ay talagang iyon ang lubusang buhay, kung sakaling 
nalalaman nila . 68 Ito ay dahil sa iyon ang tahanan ng pagganti at pagtutuos at dahil sa 
naroon ang pananatiling magpakailanman sa paraisong lugod para sa karapat-dapat 
doon at ang pananatiling magpakailanman sa pagdurusa para sa karapat-dapat doon. 

Yamang ang tahanang ito ay hindi mararating ng tao malibang matapos mamatay at 
buhayin matapos ang kamatayan, ikinaila iyon ng bawat sinumang nalagot ang kaugnayan 
sa Panginoon niya, napinsala ang kalikasan ng pagkalalang sa kanya at nagulo ang isip ni. 

Kaya alang-alang doon ay itinanghal ni Allah ang mga katwiran at inilahad Niya ang mga 
katibayan. Ito ay nang sa gayon ay sumampalataya sa pagbubuhay ang mga kaluluwa at 
makatiyak dito ang mga puso dahil ang pag-ulit sa paglikha ay higit na madali kaysa sa 
pagsasagawa niyon sa unang pagkakataon. Bagkus ang pagkalikha sa mga langit at lupa 
ay higit na mabigat kaysa sa pag-uulit sa paglikha sa tao. 

Nagsabi si Allah: Siya ang nagpapasimula ng paglikha at pagkatapos ay uulitin Niya 
ito. Ito ay higit na madali sa Kanya . 69 Sinabi rin Niya: Talagang ang pagkalikha sa mga 
langit at lupa ay higit na malaki kaysa sa pagkalikha sa mga tao , 70 Sinabi pa Niya: Si 
Allah ang nag-angat sa mga langit nang walang mga haligi na nakikita ninyo. Pagka¬ 
tapos ay lumuklok Siya sa Trono. Pinasunud-sunuran Niya ang araw at ang buwan; 
bawat isa ay tumatakbo sa takdang taning. Pinangangasiwaan Niya ang kapakanan; 


“Qur’an 14:32-34. 

67 Qur’an 30:22-25. 

68 Qur’an 29:64. 

69 Qur’an 30:27. 

70 Qur’an 40:57. 

sinari-sari Niya ang mga tanda, nang harinawa kayo sa pakikipagtagpo sa Panginoon 
ninyo ay makatiyak . 71 


Pagkatapos ay ano pa, o Tao? 

Kapag ang buong Sansinukob na ito ay pinasunud-sunuran alang-alang sa iyo. Kapag 
naitanghal ang mga tanda Niya at mga palatandaan Niya bilang mga patotoo sa harap ng 
mga paningin mo, na sumasaksi na walang Diyos kundi si Allah: nag-iisa Siya na walang 
katambal. 

Kapag nalaman mo na ang pagbubuhay sa iyo at ang buhay mo matapos ang kamatayan 
mo ay higit na madali kaysa sa pagkalikha sa mga langit at lupa at na ikaw ay 
makikipagtagpo sa Panginoon mo sapagkat magtutuos sa iyo sa gawa mo? Kapag nalaman 
mo na ang buong Sansinukob na ito ay sumasamba sa Panginoon nito, kaya naman lahat 
ng nilikha Niya ay nagluluwalhati kalakip ng pagpupuri sa Panginoon nila. 

Nagsabi si Allah: Nagluluwalhati kay Allah ang anumang nasa mga langit at ang 
anumang nasa lupa — ang Hari, ang Banal, ang Nakapangyayari, ang Marunong . 72 
Nagpapatirapa ang mga ito sa kadakilaan Niya. Nagsabi pa Siya: Hindi mo ba napag- 
alaman na kay Allah nagpapatirapa ang sinumang nasa mga langit, ang sinumang 
nasa lupa, ang Araw, ang Buwan, ang mga bituin, ang mga bundok, ang mga punong- 
kahoy, ang mga hayop at ang marami sa mga tao. May marami rin na naging karapat- 
dapat sa pagdurusa . 73 

Ang mga nilalang na ito ay nagdarasal sa Panginoon nila ng dasal na nababagay sa kanila. 
Nagsabi si Allah: Hindi mo ba napag-alaman na kay Allah nagluluwalhati ang 
sinumang nasa mga langit at lupa, at ang mga ibon na mga nagbubuka ng mga 
pakpak. Bawat isa ay nakaalam na ng dasal nito at pagluluwalhati nito . 74 

Kung ang katawan mo ay ku mi kilos ayon sa sistema nito alinsunod sa pagtatakda ni Allah 
at pangangasiwa Niya, samakatuwid ang puso, ang baga, ang atay at ang nalalabing mga 
organ ay sumusuko sa Panginoon ng mga ito, nagpapasakop ang loob nito sa Panginoon nito. 

Kaya naman ang piniling pasya mo ba na pinili mo sa pagitan ng pagsampalataya sa 
Panginoon mo at ng pagtangging sumampalataya sa Panginoon mo ay ano? Ang pasya bang 
ito ay ang pagsalungat at ang paglihis sa pinagpalang landas sa Sansinukob sa paligid mo, 
bagkus sa katawan mo? 

Tunay na ang lubos na nakauunawang tao ay magtuturing sa sarili niya na mataas para 
maging salungat at lihis sa dinadami-dami ng nasa malaking malawak na Sansinukob na ito. 


Ang Pagkalikha sa Tao at ang Pagpaparangal sa Kanya 


71 Qur’an 13:2. 

72 Qur’an 62:1. 

73 Qur’an 22:18. 

74 Qur’an 24:41. 

Itinadhana ni Allah na lumikha ng nilikhang karapat-dapat sa paninirahan sa Sansinukob 
na ito. Ang nilikhang ito ay ang tao. Hiniling ng karunungan Niya na ang sangkap na lilik- 
hain Niya mula roon ang tao ay ang lupa. Sinimulan Niya ang paglikha sa kanya mula sa 
putik. Pagkatapos ay inanyuan Niya siya ayon sa magandang anyong ito na taglay ng tao. 

Kaya noong nayari siya nang lubos sa hugis niya ay hinipan siya ni Allah ng mula sa 
Espiritu Niya. Walang anu-ano siya ay isang tao na nasa pinakamagandang tikas, na nakari- 
rinig, nakakikita, nakakikilos at nakapagsasalita. Pinatira siya ng Panginoon niya sa Paraiso. 
Itinuro Niya sa kanya ang lahat ng kakailanganing malaman niya. Ipinahintulot Niya sa 
kanya ang lahat ng nasa Paraisong iyon, ngunit ipinagbawal Niya sa kanya ang nag-iisang 
puno bilang pagsubok at pagsusulit. 

Ninais ni Allah na itanghal ang katayuan niya at ang kalagayan niya kaya inutusan Niya 
ang mga anghel Niya na magpatirapa sa harap niya. Nagpatirapa naman ang lahat ng anghel 
maliban kay Satanas. 75 Tumanggi siya na magpatirapa dala ng pagmamalaki at 
pagmamatigas. 

Kaya naman nagalit sa kanya ang Panginoon niya dahil sa paglabag sa utos Niya. Itinaboy 
Niya siya mula sa awa Niya dahil siya ay nagmalaki sa Kanya. Ngunit hiniling niya sa 
Panginoon na pahabain ang buhay niya at palugitan siya hanggang sa araw ng pagkabuhay. 
Pinalugitan naman siya ng Panginoon niya. Pinahaba ang buhay niya hanggang sa araw 
ng pagkabuhay. 

Nainggit ang Demonyo kay Adan (AS) dahil sa nahigitan siya niya at ng mga supling 
niya. Sumumpa siya sa Panginoon niya na ililisya ang lahat ng anak ni Adan. Sumumpa 
siya na siya ay pupunta sa harapan nila at sa likuran nila, at sa mga dakong kanan nila at 
sa mga dakong kaliwa nila. Maliban dito ang mga lingkod ni Allah na mga pinili, mga tapat, 
mga nangingilag magkasala sapagkat tunay na si Allah ay magsasanggalang sa kanila laban 
sa pakana at panlalansi ng Demonyo. 

Binalaan ni Allah si Adan (AS) laban sa pakana ng Demonyo. Ngunit binulungan ng 
Demonyo si Adan at ang maybahay nito na si Eva upang mapalabas niya sila sa Paraiso at 
upang itambad niya sa kanila ang binalot para sa kanila na kahubaran nila. Sumumpa siya 
sa kanila: “Tunay na ako ay isang nagpapayo sa inyo. Si Allah ay nagbawal lamang sa 
inyo ng punong-kahoy na ito dahil ayaw Niya na kayo ay maging mga anghel o maging 
kabilang sa mga mananatiling-buhay.” 

Kaya kumain sila mula sa punong iyon na ipinagbawal ni Allah. Ang unang dumapo sa 
kanila na parusa sa paglabag sa utos ni Allah ay ang pagkatambad ng kahubaran nila. 
Pinaalalahanan sila ng Panginoon nila sa pamamagitan ng pagbabala Niya sa kanila laban 
sa pakana ng Demonyo. Kaya naman humingi ng tawad si Adan (AS) sa Panginoon niya. 
Pinatawad Niya naman siya at tinanggap Niya ang pagsisisi niya. Elinirang Niya siya at 
pinatnubayan Niya siya. 


75 Sa Islam, si Satanas, o si Iblis sa wikang Arabe, ay hindi isang anghel bagamat nakasama siya 
ng mga anghel. Ayon sa Qur’an 7:12 siya ay nilikha mula sa apoy: Sinabi Niya: “Ano ang pumigil 

sa iyo na magpatirapa ka noong nag-utos Ako sa iyo?” Nagsabi ito: “Ako ay mainam kaysa 
sa kanya; nilikha Mo ako mula sa apoy samantaiang nilikha Mo siya mula sa putik.” 

Samakatuwid, si Satanas ay nilikha mula sa apoy. Ayon naman kay Propeta Muhammad (SAS) 
ang mga anghel ay nilikha mula sa liwanag: Nilikha ang mga anghel mula sa liwanag, nilikha 
ang mga jinni mula sa apoy na walang usok at nilikha si Adan ayon sa nailarawan na sa inyo. 
Ang Tagapagsalin. 

Inutusan Niya siya na bumaba mula sa Paraiso na tinatahanan niya dati patungo sa lupa 
yamang iyon ay tuluyan niya. Naroon ang pampalugod niya sa pansamantala. Ipinabatid 
Niya sa kanya na mula roon siya nilikha, sa ibabaw niyon siya mamumuhay, doon siya 
mamamatay at mula roon siya bubuhayin. 

Bumaba si Adan (AS) sa lupa kasama ng maybahay niya na si Eva. Isinilang ang mga 
supling nila. Sila ay sumasamba kay Allah ayon sa ipinag-utos Niya sa kanila yamang si 
Adan ay isang propeta. Ipinabatid sa atin ni Allah ang kabatirang ito yamang sinabi Niya: 

Talaga ngang nilikha Namin kayo. Pagkatapos ay inanyuan Namin kayo. 
Pagkatapos ay nagsabi Kami sa mga anghel: “Magpatirapa kayo kay Adan.” Kaya 
nagpatirapa sila maliban kay Satanas; hindi siya naging kabilang sa mga 
nagpapatirapa. Nagsabi Siya: “Ano ang pumigil sa iyo na hindi magpatirapa noong 
nag-utos Ako sa iyo?” Sinabi niya: “Ako ay mainam kaysa sa kanya; nilikha Mo 
ako mula sa apoy saman-talang nilikha Mo siya mula sa putik.” Nagsabi Siya: 
“Kaya bumaba ka mula rito sapagkat hindi nauukol sa iyo na magmalaki rito; kaya 
lumabas ka na, tunay na ikaw ay kabilang na sa mga hamak.” Sinabi niya: 
“Ipagpaliban Mo ako hanggang sa araw na bubuhayin sila.” Nagsabi Siya: “Tunay na 
ikaw ay kabilang na sa mga ipinagpaliban.” Sinabi niya: “Kaya dahil inilisya Mo ako, 
talagang mag-aabang nga ako sa kanila sa landasin Mong tuwid. Pagkatapos ay 
talagang pupuntahan ko nga sila sa harapan nila at sa likuran nila, at sa mga dakong 
kanan nila at sa mga dakong kaliwa nila. Hindi Mo masusumpungan ang 
karamihan sa kanila na mga mapagpasalamat.” Nagsabi Siya: “Lumabas ka mula 
rito na dinudusta na pinagtatabuyan. Talagang ang sinumang sumunod sa iyo mula sa 
kanila ay talagang pupunuin Ko nga ang Impiyerno mula sa inyong lahat.” Nagsabi 
Siya: “O Adan, manahan ka at ang asawa mo sa Paraiso. Pagkadaka ay kumain 
kayo mula sa saan man ninyo naisin ngunit huwag kayong lumapit sa punong- 
kahoy na ito sapagkat kayo ay magiging kabilang sa mga luma-labag sa 
katarungan.” Ngunit bumulong sa kanila ang Demonyo upang itambad niya sa kanila 
ang binalot para sa kanila na kahubaran nila. Sinabi niya: “Hindi ipinag-bawal sa 
inyo ng Panginoon ninyo ang punong-kahoy na ito malibang upang hindi kayo 
maging mga anghel o upang hindi kayo maging kabilang sa mga mananatiling- 
buhay.” Sumumpa siya sa kanila: “Tunay na ako sa inyo ay kabilang sa mga nagpa- 
payo.” Kaya naibulid niya sila dahil sa panlilinlang. Kaya noong natikman nila ang 
bunga ng punong-kahoy ay natambad sa kanila ang kahubaran nila at nagsimula 
sila na magtakip sa kahubaran nila mula sa mga dahon ng Paraiso. Tinawag sila ng 
Panginoon nila: “Hindi Ko ba ipinagbawal sa inyo ang punong-kahoy na iyon at sinabi 
Ko na sa inyo na tunay na ang Demonyo para sa inyo ay isang maliwanag na 
kaaway?” Sinabi nila: “Panginoon namin, lumabag kami sa katarungan sa mga 
sarili namin. Kung hindi Ka magpapatawad sa amin at maaawa sa amin, talagang 
kami nga ay magiging kabilang sa mga nalulugi.” Nagsabi Siya: “Bumaba kayo; 
ang ilan sa inyo para sa iba ay kaaway. Magkakaroon kayo sa lupa ng isang 
tuluyan at isang pam-palugod sa pansamantala.” Nagsabi Siya: “Doon kayo 
mabubuhay, doon kayo mama-matay at mula roon kayo ilalabas . 76 

Kapag pinagmamasdan mo ang dakilang ginawa ni Allah sa taong ito —yamang nilikha 
Niya ito sa pinakamagandang tikas at dinamitan ito ng kapa ng lahat ng karangalan gaya ng 
isip, kaalaman, pagpapahayag, pagsasalita, hugis, magandang larawan, marangal na anyo, 


76 


Qur’an 7:11-25. 

tuwid na pangangatawan, pagtamo ng mga kaalaman sa pamamagitan ng paghihinuha at pag- 
iisip, pagtataglay ng mga mabuting marangal na kaasalan gaya ng pagpapakabuti, pagtalima 
at pagpapaakay—ay gaano ang paghahambing sa kalagayan niya samantalang siya isang 
patak na inilagak sa loob ng matris, at sa kalagayan niya samantalang ang anghel ay puma- 
pasok sa kinaroroonan niya sa mga Hardin ng Eden? Mapagpala si Allah, ang pinaka- 
mahusay sa mga lumilikha . 77 

Ang mundo ay isang nayon at ang tao ay nananahan dito. Ang bawat isa ay abala: nag- 
sisikap para sa mga kapakanan niya. Ang lahat ay iniligay sa paglilingkod sa kanya at mga 
pangangailangan niya. Ang mga anghel na itinalaga sa kanya ay nangangalaga sa kanya 
sa buong gabi at buong maghapon. Ang mga anghel na itinalaga para sa ulan at halaman 
ay nagsisikap at gumagawa para sa pagtustos sa kanya. 

Ang mga makalangit na bagay ay pinasunud-sunuran na nagpapaakay sa pag-ikot dahil sa 
anumang mga kapakanan. Ang araw, ang buwan at mga bituin ay mga pinasunud-sunuran 
na mga umiinog ayon sa pagtutuos ng mga panahon niya, mga oras niya at pagpapabuti ng 
mga palagiang pagkain niya. 

Ang mundong panghimpapawid ay pinasunud-sunuran para sa kanya sampu ng mga 
hangin nito, mga ulap nito, mga ibon nito at anumang inilagak dito. Ang mababang mundo 
ay pinasunud-sunuran nang buo para sa kanya. Nilikha ito para sa mga kapakanan niya: 
ang lupa nito, ang mga bundok nito, ang mga dagat nito, ang mga ilog nito, ang mga kahoy 
nito, ang mga bunga nito, ang halaman nito, ang hayop nito at ang lahat ng narito gaya ng 
sinabi ni Allah: 

Si Allah ang lumikha ng mga langit at lupa at nagbaba mula sa langit ng tubig 
kaya nagpaluwal Siya sa pamamagitan nito ng mga bunga bilang panustos sa inyo. 
Pinasunud-sunuran Niya para sa inyo ang mga daong upang maglayag sa dagat ayon 
sa utos Niya. Pinasunud-sunuran Niya para sa inyo ang mga ilog. Pinasunud-sunuran 
Niya para sa inyo ang araw at ang buwan, na mga nagpapatuloy sa pag-inog. 
Pinasunud-sunuran Niya para sa inyo ang gabi at ang maghapon. Nagbigay Siya sa 
inyo ng bawat hiningi ninyo. Kung bibilangin ninyo ang biyaya ni Allah ay hindi ninyo 
maiisa-isa ang mga ito. Tunay na ang tao ay mapaglabag sa katarungan, palatangging 

78 

sumampalataya. 

Bahagi ng lubusang pagpaparangal ni Allah sa tao ay nilikha Niya para sa kanya ang 
lahat ng kinakailangan niya sa pangmundong buhay niya at kinakailangan niya na mga 
kaparaanan na magpaparating sa kanya sa mga mataas na antas sa tahanang pangkabilang- 
buhay. Ibinaba Niya sa kanya ang mga kasulatan at isinugo sa kanya ang mga sugo Niya 
na naglilinaw sa kanya sa isinabatas ni Allah at nag-aanyaya sa kanya tungo doon. 

Pagkatapos ay lumikha Siya para rito mula sa sarili nito — mula sa sarili ni Adan (AS) 
— ng isang kabiyak na matatahimik ito roon, bilang pagtugon sa mga likas na pangangai¬ 
langan nito: sikolohikal, pangkaisipan at pangkatawan, yamang masusumpungan nito roon 
ang kapahingahan, ang kapanatagan at ang katatagan. Masusumpungan nila sa pagsasama 
nila ang katahimikan, ang pagkakasya, ang pagmamahalan at ang awa dahil ang kayarian 


77 Qur’an 23:14. 

7S Miftdh as-Sa ‘ctdah (Ang Susi sa Tahanan ng Kaligayahan), tomo 1, pahina 327-328. Ang mga 
talata ay mula sa Qur’an 14:32-34. 

nila na pangkatawan, sikolohikal at emosyonal ay kapapansinan ng pagtugon sa mga ibig 
ng isa’t isa. 

Ang pagbubuklod nila ay para sa pagbabangon ng bagong salinlahi. Inilagak sa mga 
sarili nila ang mga emosyon at ang mga damdaming ito. Nilagyan ang ugnayang iyon ng 
katahimikan para sa sarili at emosyon, kapahingahan para sa katawan at puso, katatagan 
para sa buhay at pamumuhay, pagkapalagayang-loob para sa mga kaluluwa at mga budhi, 
at kapanatagan na magkapantay sa lalaki at babae. 

Itinangi ni Allah ang mga mananampalataya sa gitna ng mga anak ni Adan. Kaya naman 
ginawa Niya sila na mga karapat-dapat sa pagtangkilik Niya at ginamit Niya sila sa pagta- 
lima sa Kanya. Gumagawa sila para sa Kanya ayon sa Batas Niya upang sila ay maging 
karapat-dapat na makitabi sa Panginoon nila sa Paraiso Niya. Humirang Siya mula sa kanila 
ng mga propeta, mga sugo, mga tinangkilik at mga martir. 

Pinagkalooban Niya sila sa mundong ito ng pinakadakilang biyaya na matatamasa ng mga 
kaluluwa. Pakatandaan, iyon ay ang pagsamba sa Kanya, ang pagtalima sa Kanya at ang 
pakikipagniig sa Kanya. Itinangi Niya sila sa mga malaking biyaya — hindi masusumpu- 
ngan ang mga ito ng mga iba — na kabilang sa mga ito ang katiwasayan, ang kapanatagan 
at ang kaligayahan. Bagkus ang higit na malaki kaysa roon ay na sila ay nakaaalam sa 
katotohanan na inihatid ng mga isinugo, at sinampalatayanan naman nila ito. 

Naglaan Siya para sa kanila sa tahanang pangkabilang-buhay ng lugod na mananatili at 
dakilang tagumpay, na nababagay sa pagkabukas-palad Niya at tutumbas sa pananampala- 
taya nila sa Kanya at pag-uukol nila ng kawagasan sa Kanya. Bagkus dadagdagan pa Niya 
sila ng mula sa kabutihang-loob Niya. 


Ang Katayuan ng Babae 

Narating ng babae sa Islam ang isang mataas na katayuan na hindi naabot ng lumipas na 
relihiyon at hindi inabot ng sumunod na kalipunan yamang ang pagpaparangal ng Islam sa 
tao ay nakikilahok roon ang babae at ang lalaki nang magkapantay. Sila sa harap ng mga 
kahatulan ni Allah sa mundong ito ay magkapantay, kung paanong sila sa harap ng gantim- 
pala Niya at ganti Niya sa tahanang pangkabilang-buhay ay magkapantay. 

Nagsabi si Allah: Talaga ngang pinarangalan Namin ang mga anak ni Adan , 79 Sinabi 
pa Niya: Ang mga lalaki ay may bahagi mula sa naiwan ng mga magulang at mga 
malapit na kaanak at ang mga babae ay may bahagi rin mula sa naiwan ng mga 
magulang at mga malapit na kaanak , 80 Sinabi rin Niya: Ang karapatang ukol sa kanila 
ay tulad ng isinatungkulin sa kanila ayon sa nakabubuti. Nagsabi pa Siya: Ang mga 
lalaking mananampalataya at ang mga babaing mananampalataya ay mga tagatang- 
kilik ng isa’t isa . 82 

Nagsabi rin Siya: Itinadhana ng Panginoon mo na wala kayong sasambahin kundi 
Siya at sa mga magulang ay magmagandang-loob. Kung aabutan nga sa piling mo ng 
katandaan ang isa sa kanila o ang kapwa sa kanila ay huwag kang magsabi sa kanila 
ng nakasusuya at huwag mong bulyawan sila. Magsabi ka sa kanila ng marangal na 
salita. Ibaba mo para sa kanila ang pakpak ng kababaang-loob bahagi ng pagkaawa 


79 Qur’an 17:70. 

80 Qur’an 4:7. 

81 Qur’an 2:228. 

82 Qur’an 9:71. 




Ang Islam: Ang mga Saligan Nito at Ang mga Simulain Nito 



at sabihin mo: “Panginoon ko, kaawaan Mo sila gaya ng pag-alaga nila sa akin noong 
bata pa ako.’ ,Si 

Sinabi rin Niya: Kaya tinugon sila ng Panginoon nila: “Tunay na Ako ay hindi 
magwawala sa gawa ng isang gumagawa kabilang sa inyo, na isang lalaki o isang 
babae . 84 Sinabi pa Niya: Ang sinumang gumawa ng isang matuwid, maging isang 
lalaki man o isang babae samantalang siya ay isang sumasampalataya, ay talagang 
pamumuhayin nga Namin siya nang isang mabuting buhay at talagang gagantihan 
nga Namin sila ng kabayaran nila na higit na magaling sa ginagawa nila noon . 85 

Nagsabi rin Siya: Ang mga gumawa ng mga matuwid maging isang lalaki man o isang 
babae habang siya ay sumasampalataya, ang mga iyon ay papasok sa Paraiso at hindi 
sila gagawan ng paglabag sa katarungan ni katiting . 86 

Itong pagpaparangal na natamo ng babae sa Islam ay hindi makatatagpo ng katulad nito 
sa alinmang relihiyon o kapaniwalaan o batas. Kinilala nga ng kabihasnang Romano na ang 
babae ay isang kapisan na tagasunod ng lalaki. Lubusang wala siyang mga karapatan. May 
nagpulong sa Roma na isang malaking synod 87 at tumalakay sa mga nauukol sa babae. 
Napagpasyahan nila na siya ay isang nilikhang walang kaluluwa, na siya dahil dito ay hindi 
magmamana ng buhay na walang hanggan at na siya ay marumi. 

Ang babae noon sa Athena ay itinuturing na isang patapong piraso kaya naman siya 
noon ay naipagbibili at nabibili. Siya noon ay itinuturing na isang marumi mula sa gawa 
ng Demonyo. 

Itinakda ng mga pagbabatas ng matandang India na ang salot, ang kamatayan, ang 
impiyemo, ang kamandag ng mga ulupong at ang apoy ay higit na mabuti kaysa sa babae. 
Ang karapatan niya na mabuhay ay nagwawakas sa pagwawakas ng taning ng buhay ng 
asawa niya, na panginoon niya. Kaya kapag nakita niya ang bangkay nito na nasusunog 
na ay itatapon niya ang sarili niya sa apoy nito, at kung hindi ay magiging karapat-dapat 
siya sa sumpa. 

Tungkol naman sa babaing Hudyo, nasasaad ang hatol sa kanya sa Matandang Tipan: 
“Ako’y pumihit at inilagak ang aking puso na umaalam, at sumisiyasat, at humahanap ng 
karunungan, at kadahilanan ng mga bagay, at umalam na ang kasamaan ay kamangmangan, 
at ang kamangmangan ay kaululan: At nakasumpong ako ng bagay na lalong mapait kay 
sa kamatayan, sa makatuwid baga’y ang babae na ang puso ay mga silo at mga bitag, at 
ang kaniyang mga kamay ay gaya ng mga panali :” 88 

Iyon ay ang babae sa mga matandang panahon. Tungkol naman sa kalagayan niya sa mga 
gitna at makabagong panahon, liliwanagin iyon ng mga sumusunod ng pangyayari: 

Ipinaliwanag ng Danes na manunulat na si Wieth Kordsten ang saloobin ng Iglesya 
Katolika sa babae sa sinabi niya: “Noong mga gitnang panahon, ang pagmamalasakit sa 
babaing Europea ay lubhang limitado alinsunod sa saloobin ng doktrinang Katolika na 
nagtuturing sa babae na isang nilikha sa ikalawang antas.” 


83 Qur’an 17:23-24. 

84 Qur’an 3:195. 

85 Qur’an 16:97. 

86 Qur’an 4:124. 

87 Pagpupulong ng iglesia upang talakayin ang mga usaping panrelihiyon. Ang Tagapagsalin. 

88 Eclesiastes 7:25-26, Holy Bible Ang Bibliya - King James Version (Tagalog-English Diglot), 
Philippine Bible Society. Ang Matandang Tipan ay binabanal at pinaniniwalaan ng mga Hudyo at 
Kristiyano. 

Sa Francia naman ay nagdaos ng isang pulong noong taong 586 na magsisiyasat sa kala- 
gayan ng babae kung siya ba ay maituturing na isang tao o hindi maituturing na isang tao? 
Matapos ang pagtatalakay, napagpasyahan ng mga nagpupulong na ang babae ay isang 
tao ngunit siya ay nilikha para maglingkod sa lalaki. 

Nagtadhana ang ika-17 artikulo matapos ang 200 ng Batas ng Francia ng sumusunod: 
“Ang babaing may-asawa — pati na kung sakaling ang pakikipag-asawa niya ay nakasalig 
batay sa pagkahiwalay sa pagitan ng pag-aari niya at pag-aari ng asawa niya — ay hindi 
pinahihintulutan na magregalo, ni maglipat ng pag-aari niya, ni magsanla ni magmay-ari 
nang may kapalit o walang kapalit nang walang pakikilahok ng asawa niya sa kasunduan 
o pagsang-ayon nito nang may nakasulat na pagsang-ayon.” 

Sa Inglatera ay ipinagbawal ni Henry VIII sa babaing Inglesa ang pagbabasa ng Bibliya. 
Nanatili ang mga babae hanggang sa taong 1850 na hindi ibinibilang na mga mamamayan. 
Nanatili sila hanggang sa taong 1882 na walang mga personal na karapatan. 89 

Tungkol naman sa babaing kontemporaryo sa Europa, Amerika at iba pang mga indus- 
triyalisadong bansa, siya ay isang nilikhang nilalaspag at kinukunsumo kabilang sa mga 
kasangkapang pangkalakal yamang siya isang bahagi ng mga kampanyang pangmedya na 
pampatalastas. Bagkus humantong pa siya sa punto na maghubad ng mga kasuutan upang 
ilako sa pamamagitan niya ang mga paninda sa mga harap ng kampanyang pangkalakal. 
Ipinahintulot ang katawan niya at dangal niya alinsunod sa mga batas na itinakda ng mga 
lalaki upang siya maging isa na lamang aliwan para sa kanila sa lahat ng pook. 

Siya ay tampulan ng malasakit hanggang nakakaya niya na magbigay at magkaloob 
mula sa kamay niya o isip niya o katawan niya. Ngunit kapag tumanda siya at nawala na 
ang mga sangkap ng pagbibigay ay iniiwan na siya ng lipunan sampu ng mga individuwal 
nito at mga institusyon nito. Mamumuhay siyang mag-isa sa bahay niya o sa mga mental 
sanitarium. 

Ipaghambing mo ito — gay on hindi magkapantay — sa nasaad sa Marangal na Qur’an na 
sinabi ni Allah: Ang mga lalaking mananampalataya at ang mga babaing mananam- 
palataya ay mga tagatangkilik ng isa’t isa . 9 1 Sinabi pa Niya: Ang karapatang ukol sa 
kanila ay tulad ng isinatungkulin sa kanila ayon sa nakabubuti . 91 

Nagsabi rin Siya: Itinadhana ng Panginoon mo na wala kayong sasambahin kundi 
Siya at sa mga magulang ay magmagandang-loob. Kung aabutan nga sa piling mo ng 
katandaan ang isa sa kanila o ang kapwa sa kanila ay huwag kang magsabi sa kanila 
ng nakasusuya at huwag mong bulyawan sila. Magsabi ka sa kanila ng marangal na 
salita. Ibaba mo para sa kanila ang pakpak ng kababaang-loob bahagi ng pagkaawa 
at sabihin mo: “Panginoon ko, kaawaan Mo sila gaya ng pag-alaga nila sa akin noong 
bata pa ako .” 92 

Nang pinarangalan ito ang babae Panginoon niya ng ganitong pagpaparangal, nilinaw 
Niya sa lahat-lahat ng sangkatauhan na Siya ay lumikha sa kanya upang siya ay maging ina, 
maybahay, anak at kapatid. Nagsabatas Siya dahil doon ng mga takdang batas na nauukol 
sa babae hindi kasama ang lalaki. 

89 Serye ng Paghahambing ng mga Relihiyon, akda ni Dr. Ahmad Shibli, tomo 3, pahina 210-213. 

90 Qur’an 9:71. 

91 Qur’an 2:228. 

92 Qur’an 17:23-24. 

Ang Kadahilanan ng Pagkalikha sa Tao 

Nauna nang napag-usapan sa naunang bahagi na si Allah ay lumikha kay Adan, lumikha 
para sa kanya ng kabiyak niya na si Eva at nagpatira sa kanila sa Paraiso. Pagkatapos ay 
sumuway si Adan sa Panginoon niya. Pagkatapos ay humingi siya ng tawad sa Kanya. 
Tinanggap Niya naman ang pagsisisi niya at pinatnubayan Niya siya. 

Inutusan Niya siya na lumabas sa Paraiso at bumaba sa lupa. Si Allah — napakamalu- 
walhati Niya at pagkataas-taas Niya — ay may mga kadahilanan doon, na nagpaparalisa 
sa mga isip sa pag-alam niyon at sa mga dila sa paglalarawan niyon. Maglalahad tayo sa 
mga pagkakataong ito ng ilan sa mga kadahilanang ito, na ang ilan ay ang sumusunod: 

1. Na si Allah, napakamaluwalhati Niya, ay lumikha sa mga nilikha alang-alang sa pagsamba 
sa Kanya. Ito ang layon sa pagkakalikha sa kanila. Nagsabi si Allah: Hindi Ko nilikha 
ang jinn at ang tao kung hindi upang sambahin nila Ako . 93 Alam natin na ang hini- 
hiling na lubos na pagsamba ng nilikha kay Allah ay hindi matatamo sa Kabilang-buhay 
na tahanan ng paraisong lugod at imortalidad. Matatamo lamang ito sa Mundo na tahanan 
ng pagsusulit at pagsubok. Ang tahanan ng imortalidad ay tahanan ng sarap at lugod, 
hindi tahanan ng pagsusulit at pagpapakahirap. 

2. Na Siya ay nagnais na gumawa mula sa mga nilikha ng mga propeta, mga sugo, mga 
tinangkilik at mga martir na minamahal Niya at nagmamahal sa Kanya. Kaya hinayaan 
Niya sila at ang mga kaaway nila at sinubok sila sa pamamagitan ng mga ito. Noong 
pinili nila Siya at ipinagkaloob nila ang mga sarili nila at ang mga ari-arian nila alang- 
alang sa ikasisiya Niya at sa pag-ibig sa Kanya ay nakamit nila ang pag-ibig Niya, ang 
kasiyahan Niya at pagkalapit sa Kanya na hindi nakakamit nang wala niyon sa Simula. 
Samakatuwid ang antas ng pagkasugo, pagkapropeta at pagkamartir ay kabilang sa napa- 
kainam na mga antas sa ganang kay Allah. Hindi nangyaring natamo ng tao ito kung 
hindi sa ganitong paraan, na itinadhana ni Allah sa pagkababa ni Adan (AS) at ng mga 
supling nito sa lupa. 

3. Na Siya ang malinaw na totoong Hari. Ang Hari ay ang nag-uutos at sumasaway, nagga- 
gantimpala at nagpaparusa, humahamak at nagpaparangal, at nagbubunyi at nagpapaaba. 
Kaya naman hiniling ng pagkahari Niya na ibaba si Adan at ang mga supling nito sa isang 
tahanan na magaganap sa kanila roon ang mga kahatulan ng hari. Pagkatapos ay ililipat 
Niya sila sa isang tahanan na malulubos doon ang ganti sa kanila sa mga gawa nila. 

4. Na si Allah ay lumikha kay Adan (AS) mula sa isang dakot ng lahat ng lupa. Ang lupa 
ay may mabuti at masama, magaspang at pino. Alam ni Allah na sa mga supling ni Adan 
(AS) ay mayroong hindi naaangkop na makipanirahan sa kanya sa tahanan niya. Kaya 
ibinaba Niya siya sa tahanan na nailalabas doon ang mabuti at ang masama. Pagkatapos 
ay pagbubukurin Niya sila sa dalawang tahanan. Gagawin Niya ang mga mabuti bilang 
mga karapat-dapat sa pakikitabi kay Adan at pakikipanirahan sa kanya at gagawin Niya 
naman ang mga masama bilang mga karapat-dapat sa tahanan ng kasawian, ang tahanan 
ng mga masama. 


93 


Qur’an 51:56. 

5. Na Siya ay may mga napakagandang pangalan. Ilan sa mga pangalan Niya ay ang al- 
Ghafur (ang Mapagpatawad), ar-Rahim (ang Maawain), al-‘Afuw (ang 
Mapagpaumanhin), al-Halim (ang Matimpiin) at iba pa. Hindi maiiwasang lumitaw ang 
epekto ng mga pangalang ito. Hiniling ng karunungan Niya na ibaba Niya si Adan (AS) 
at ang mga supling nito sa isang tahanan na lilitaw sa kanila roon ang epekto ng mga 
napakagandang pangalan Niya. Kaya naman nagpapatawad Siya sa sinumang 
loloobin Niya, naaawa Siya sa sinumang loloobin Niya, nagpapaumanhin Siya sa 
sinumang loloobin Niya, nagtitimpi Siya sa sinumang loloobin Niya at iba pa roon na 
kabilang sa paglitaw ng epekto ng mga pangalan Niya at mga katangian Niya. 

6. Na si Allah ay lumikha kay Adan (AS) at sa mga supling niya ayon sa pagkakayari na 
nagpapahintulot ng mabuti at masama, at nakatutugon sa panawagan ng hilig ng laman 
at tukso at panawagan ng katwiran at kaalaman. Siya ay lumikha sa loob ni Adan ng 
katwiran at hilig ng laman at ikinintal Niya ang mga ito bilang mga tagapag-anyaya ayon 
sa mga hinihiling ng mga ito upang matupad ang nais Niya at lumitaw sa mga lingkod 
Niya ang kapangyarihan Niya sa karunungan Niya, ang panunupil Niya, ang awa Niya, 
ang pakikipagmabutihan Niya, ang kabaitan Niya, ang awtoridad Niya at ang paghahari 
Niya. Kaya nga hiniling ng karunungan Niya na pababain si Adan (SAS) at ang mga 
supling niya sa lupa upang matupad ang pagsusulit at lumitaw ang mga epekto ng kahan- 
daan ng tao sa mga panawagang ito at pagtugon niya rito, at [ang mga epekto] ng pagpa- 
parangal sa kanya at paghamak sa kanya alinsunod doon. 

7. Na ang pananampalataya sa nakalingid 94 ay ang napakikinabangang pananampalataya. 
Tungkol naman sa pananampalataya ayon sa nasasaksihan, ang bawat isa ay sasampa- 
lataya sa araw pa ng pagkabuhay. Kaya kung sakaling nilikha ang mga tao sa Paraiso 
na tahanan ng lugod ay hindi nila matatamo ang antas ng pananampalataya sa nakalingid, 
na sinusundan ng sarap at karangalan na natatamo dahilan sa pagsampalataya sa 
nakalingid. Kaya dahil doon ay pinababa sila ni Allah sa lupa, sa isang tahanang ang 
pananampala-taya nila sa loob nito sa nakalingid ay may pagkakataon. 

8. Na si Allah ay nagnais mula roon na malaman ng mga lingkod Niya na biniyayaan Niya 
ang kalubusan ng biyaya Niya sa kanila at ang halaga nito upang sila ay maging napakalaki 
sa pag-ibig at pasasalamat, at napakalaki sa pagtatamasa sa ibinigay Niya sa kanila na 
lugod. Kaya ipinakita Niya sa kanila ang ginawa Niya sa mga kaaway Niya at ang ini- 
handa Niya para sa mga iyon na pagdurusa. Pinasaksi Niya sa kanila ang pagtangi sa 
kanila sa pamamagitan ng napakataas na mga uri ng lugod upang madagdagan ang tuwa 
nila, malubos ang kaligayahan nila at lumaki ang saya nila. Iyon ay bahagi ng kalubusan 
ng pagbibiyaya sa kanila at pag-ibig sa kanila. Hindi naiwasan dahil doon ang pagpababa 
sa kanila sa lupa, ang pagsusulit sa kanila, ang pagpili sa kanila, ang pagpapanagumpay 
sa sinumang niloob Niya mula sa kanila bilang awa mula sa Kanya at kabutihang-loob, 
at ang pag-iwan sa sinumang niloob Niya mula sa kanila ayon sa kadahilanan mula sa 
Kanya at katarungan. Siya ang Maalam, ang Marunong. 

9. Na si Allah ay nagnais na bumalik sa Paraiso si Adan (AS) at ang mga supling niya 
habang sila ay nasa napakagandang mga kalagayan nila. Nagpalasap Siya sa kanila bago 
niyon ng hirap sa mundo, mga dalamhati rito, mga alalahanin dito at mga pasakit dito, 


Q4 Anumang nakalingid sa mga pandama ng tao gaya ng Diyos, anghel, demonyo, Paraiso, Impiyerno 
at iba. Ang Tagapagsalin. 

na nagpalaki para sa kanila sa saklaw ng pagpasok nila sa tahanang pangkabilang-buhay. 
Tunay na ang katangian ay pinalilitaw ang ganda nito ng kasalungat ng katangiang ito. 95 

Matapos na linawin ko ang Simula ng tao, magandang linawin natin ang pangangailangan 
niya sa tamang relihiyon. 


Ang Pangangailangan ng mga Tao sa Relihiyon 

Ang pangangailangan ng mga tao sa relihiyon ay higit na malaki kaysa sa pangangailangan 
nila sa iba pa na mga kinakailangan ng buhay dahil sa ang tao ay hindi makaiiwas sa pag- 
alam sa mga kinaroroonan ng kasiyahan ni Allah at mga kinaroroonan ng yamot Niya. Hindi 
siya makaiiwas sa pagkilos na ipanghahatak niya sa mapakikinabangan niya at pagkilos 
na ipantutulak niya sa makapipinsala sa kanya. 

Ang Batas ay ang nagbubukod sa mga gawang napakikinabangan at mga gawang naka- 
pipinsala. Ito ay katarungan ni Allah sa mga nilikha Niya at liwanag Niya sa gitna ng mga 
lingkod Niya. Kaya naman hindi maaari sa tao na mamuhay nang walang batas na mabu- 
bukod nila sa pamamagitan nito ang gagawin nila at ang ititigil nila. 

Kung ang tao ay may pagnanais ay hindi niya maiiwasan na malaman ang ninanais niya. 
Kung ito ba ay napakikinabangan o nakapipinsala? Kung ito ba ay nakaaayos o nakasisira? 
Ito ay maaaring nalalaman ng ilan sa mga tao sa pamamagitan ng kalikasan ng pagkalalang 
sa kanila. Ang iba sa kanila ay nakaaalam nito sa pamamagitan ng paghinuha nito sa pama¬ 
magitan ng mga isip nila. Ang iba naman sa kanila ay hindi nakaaalam nito kung hindi sa 
pamamagitan ng pagpapabatid ng mga sugo, ng paglilinaw ng mga ito sa kanila at ng pag- 
patnubay ng mga ito sa kanila. 

Maging anuman ang paglaganap ng mga ideyolohiyang materyalistang ateista at ang 
pagmumukhang maganda ng mga ito, at maging anuman ang pagdami ng mga kaisipan at 
mga teoriya ay hindi maaalis ng mga individuwal at mga lipunan ang pangangailangan sa 
tamang relihiyon at hindi makakaya ng mga kaisipan at mga teoriya na ito na matugunan 
ang mga kahilingan ng kaluluwa at katawan. 

Bagkus sa tuwing nagpapakalalim ang individuwal sa mga ito ay matitiyak niya nang 
lubusang pagkatiyak na ang mga ito ay hindi makapagkakaloob sa kanya ng katiwasayan, 
hindi makatutugon sa pagkauhaw niya at na wala tayong matatakasan mula sa mga ito kundi 
ang tamang relihiyon. 

Nagsasabi si Ernest Renan: “Maaaring maglaho ang panahon ng bawat bagay at mawalang- 
saysay ang kalayaan ng paggamit ng isip, kaalaman at kahusayan ngunit imposible na 
mapawi ang pagrerelihiyon. Bagkus mananatili ito na katwirang nangungusap laban sa 
ideyolohiyang materyalista na nagnanais na limitahan ang tao sa mga abang kakitiran ng 
panlupang buhay.” 96 

Nagsasabi naman si Muhammad Farid Wajdi: “Imposible na magmaliw ang ideya ng 
pagrerelihiyon dahil ito ay pinakamataas sa mga hilig ng kaluluwa at pinakamarangal sa 
mga damdamin nito, huwag nang sabihing isang hilig na nag-aangat sa ulo ng tao. Bagkus 
tunay ang hilig na ito ay madadagdagan sapagkat ang kalikasan ng pagrerelihiyon ay 


95 Tingnan ang Miftah Ddras-Sa ‘ctdah (Ang Susi sa Tahanan ng Kaligayahan), tomo 1, pahina 6-11. 
% Tingnan ang cid-Din (Ang Relihiyon), akda ni Muhammad ‘Abdullah Darraz, pahina 87. 

bubun-tot sa tao hanggang may pang-unawa na ipang-uunawa sa kagandahan at kapangitan. 
Mada-dagdagan sa kanya ang kalikasan na ito ayon sa sukat ng kataasan ng mga pagtalos 
niya at paglago ng mga kaalaman niya.” 97 

Kapag nalayo ang tao sa Panginoon niya ay ayon ito sa sukat ng taas ng mga pagkatalos 
niya at sa lawak ng mga abot-tanaw ng kaalaman niya. Natatalos niya ang laki ng kamang- 
mangan niya sa Panginoon niya; ang kinakailangang gampanan sa Kanya; ang kamang- 
mangan niya sa sarili niya, sa anumang nagpapabuti rito, nagpapasama rito, nagpapaligaya 
rito at nagpapahapis dito; at ang kamangmangan niya sa mga kaliit-liitang bahagi ng mga 
agham at mga talasalitaan ng mga ito gaya ng Astronomiya, Computer Science, Nuclear 
Physics at iba pa. 

Sa sandaling iyon, umuurong ang mundo mula sa yugto ng kapalaluan at pagkamapag- 
malaki tungo sa pagpapakumbaba at pagsuko. Naniniwala ito na sa likod ng agham ay may 
isang nakaaalam na marunong at na sa likod ng kalikasan ay may isang tagapaglikhang 
nakakakaya. 

Inoobliga ng katotohanang ito ang makatarungang mananaliksik na maniwala sa naka- 
lingid, magpasakop sa matuwid na relihiyon, at tumugon sa panawagan ng kalikasan ng 
pagkalalang at katutubong gawi. Kapag iniwan ng tao iyon ay mapipinsala ang kalikasan 
ng pagkalalang sa kanya at babagsak sa antas ng piping hayop. 

Mabubuod natin sa pamamagitan nito na ang totoong pagrerelihiyon — na nakasalig sa 
pagbubukod-tangi kay Allah sa pamamagitan ng Tawhid 98 at sa pagsamba sa Kanya alin- 
sunod sa isinabatas Niya — ay isang kinakailangang sangkap ng buhay upang maisakatu- 
paran ng tao sa pamamagitan nito ang pagkaalipin niya kay Allah, ang Panginoon ng mga 
nilang, at upang matamo niya ang kaligayahan niya at ang kaligtasan niya mula sa kapa- 
hamakan, paghihirap at kahapisan sa mundo at Kabilang-buhay. 

Ito ay kinakailangan upang malubos sa tao ang lakas sa pampagmamasid. Sa pamama¬ 
gitan lamang nito masusumpungan ng isip ang makabubusog sa lunggati niya. Bukod pa 
rito ay hindi maisasakaganapan ang mga napakataas ng mithiin niya. 

Ang pagrerelihiyon ay isang kinakailangang sangkap para sa pagdadalisay sa kaluluwa 
at pagdidisiplina sa lakas ng emosyon yamang ang mga marangal na damdamin ay maka- 
susumpong sa Islam ng isang larangang masagana at isang batis na hindi mauubusan ang 
bukal nito, na matatamo rito ng mga [damdaming] ito ang layon ng mga ito. 

Ang pagrerelihiyon ay isang kinakailangang sangkap upang malubos ang lakas ng pag- 
nanais dahil sa itinutulong nito na napakalaking mga pampasigla at mga pang-udyok. 
Nagpapatibay ito sa lakas ng pagnanais sa pamamagitan ng napakalaking mga paraan ng 
pagkalaban sa mga sanhi ng panghihina ng pag-asa at kawalan ng pag-asa. 

Ayon dito, kung may nagsasabi na “ang tao ay sibilisado ayon sa kalikasan niya,” nara- 
rapat naman na sabihin natin na “ang tao ay relihiyoso ayon sa kalikasan ng pagkalalang 
sa kanya” 99 dahil ang tao ay may dalawang lakas: lakas pangkaalaman na pampagmamasid 


97 Tingnan ang ad-Din (Ang Relihiyon), akda ni Muhammad ‘Abdullah Darraz, pahina 88. 

98 Sa literal na kahulugan ay “paniniwala sa pagkaiisa” at sa Islam naman ay “Paniniwala sa 
pagkaiisa ni Allah at pamumukod-tangi Niya sa anumang nauukol sa Kanya na pagkapanginoon, 
pagkadiyos, at mga pangalan at mga katangian.” Ang kabaliktaran nito ay ang Shirk. Ang 
Tagapagsalin. 

" Tingnan ang ad-Din (Ang Relihiyon), akda ni Muhammad ‘Abdullah Darraz, pahina 84, 98. 

at lakas pangkaalaman na pampagnanais. 100 Ang ganap na kaligayahan niya ay nakasalalay 
sa pagkalubos ng dalawang lakas niya: ang pangkaalaman at ang pampagnanais. Hindi 
naisasakaganapan ang paglulubos sa lakas pangkaalaman kundi sa pamamagitan ng pag- 
kakilala sa sumusunod: 

1. Ang pagkakilala sa Diyos na Tagapaglikha na Tagapagtustos na lumalang sa tao mula 
sa wala at nagpasagana sa kanya ng mga biyaya; 

2. Ang pagkakilala sa mga pangalan ni Allah at mga katangian Niya, sa isinatungkuling 
gampanan sa Kanya, at sa epekto ng mga pangalang ito sa mga lingkod Niya; 

3. Ang pagkakilala sa daan na nagpaparating tungo kay Allah; 

4. Ang pagkakilala sa mga bumabalakid at mga salot na humahadlang sa pagitan ng tao at 
ng pagkakilala sa daan na ito at sa ipinararating ng kaalamang ito sa kanya na dakilang 
lugod; 

5. Ang pagkakilala sa sarili mo nang tunay na pagkakilala, ang pagkakilala sa kinakaila- 
ngan nito at sa anumang nagpapabuti rito at nagpapasama rito, at ang pagkakilala sa 
nilalaman nito na mga kalamangan at mga kapintasan. 


Sa pamamagitan ng limang pagkakilala na ito ay nalulubos ng tao ang pangkaalamang 
lakas niya. Ang paglulubos ng lakas na pangkaalaman at pampagnanais ay hindi magaganap 
kung hindi sa pamamagitan ng pagsasaalang-alang sa mga karapatan ni Allah sa nilikha at 
pagsasagawa sa mga ito ayon sa kawagasan, katapatan, pagpapayo at pagsubaybay, at ayon 
sa pagsaksi sa biyaya Niya sa nilikha. Walang daan tungo sa pagkakalubos ng dalawang 
lakas na ito kundi sa pamamagitan ng tulong ni Allah sapagkat ang tao ay nangangailangan 
na patnubayan siya ni Allah sa tuwid na landasin, na pinatnubayan Niya ang mga tinang- 
kilik Niya tungo roon. 101 

Matapos na malaman natin na ang tamang relihiyon ay ang ayudang makadiyos para sa 
iba-ibang lakas ng kaluluwa, tunay na ang Relihiyon din ang kalasag na nagsasanggalang 
sa lipunan. Iyon ay dahil sa ang buhay pantao ay hindi mananatili kundi sa pamamagitan 
ng pakikipagtulungan sa pagitan ng mga kaanib nito, at hindi malulubos ang pagtutulungan 
na ito kung hindi sa pamamagitan ng isang sistema na nagsasaayos sa mga ugnayan nila, 
nag-tatakda ng mga tungkulin nila at nagagarantiya sa mga karapatan nila. 

Ang sistema na ito ay hindi makaiiwas sa pangangailangan sa awtoridad na sumasaway, 
sumusugpo at pumipigil sa tao sa paglabag dito, nagpapanais sa tao sa pangangalaga rito, 
gumagarantiya sa pagpipitagan dito ng mga tao at pumipigil sa paglabag sa mga ipinag- 
babawal nito. 

Kaya ano ang awtoridad na ito? Masasabi ko na walang lakas sa balat ng lupa na maka- 
tutumbas sa lakas ng pagrerelihiyon o makalalapit doon sa paggagarantiya ng paggalang 
sa kaayusan at pagtitiyak sa pagbubukluran ng lipunan, katatagan ng sistema nito, at pag- 
kakatugma ng mga kaparaanan ng kaginhawahan at katiwasayan dito. 

Ang lihim doon ay na ang tao ay natatangi sa lahat ng nilikhang buhay dahil ang mga 
pagkilos niya at ang mga gawi niya na kusang-loob ay binabalikat ang pag-akay sa mga 
ito ng isang bagay na hindi natatalos ng pandinig ni paningin. Ito ay isang paniniwalang 
pampananampalataya lamang na nagdidisiplina sa kaluluwa at nagdadalisay sa mga bahagi 
ng katawan. Samakatuwid ang tao ay inaakay magpakailanman ng isang paniniwalang 


100 O lakas ng kaalaman sa pagmamasid at lakas ng kaalaman sa pagnanais. Ang Tagapagsalin. 

101 Tingnan ang al-Fawd id (Ang mga Pakinabang), pahina 18, 19. 

tumpak o tiwali. Kapag naging matuwid ang pinaniniwalaan niya ay magiging matuwid 
sa kanya ang bawat bagay. Kapag naging tiwali ito ay magiging tiwala ang bawat bagay. 

Ang Pinaniniwalaan at ang Pananampalataya ay ang Pansariling Bantay sa Tao at 
ang mga ito — gaya ng napapansin sa kalahatan ng mga tao — ay nasa dalawang uri: 

■ Pananampalataya sa pagkamahalaga ng kabutihan, sa dangal ng tao at iba pang mga 
dalisay na katangian na ikahihiya ng mga mataas na kaluluwa ang pagsalungat sa mga 
udyok nito kahit pa alisan ang mga ito ng mga pananagutang panlabas at mga materyal 
na ganti. 

■ Pananampalataya kay Allah, na Siya ay Bantay sa mga lihim. Nalalaman Niya ang lihim 
at ang higit na lingid. Hinahango ng Sharkah ang awtoridad nito mula sa iniutos Niya 
at sinaway Niya. Nagliliyab ang mga damdamin sa pagkahiya kay Allah bunsod ng pag- 
ibig sa Kanya o pagkatakot sa Kanya o magkasabay. Walang pag-aalinlangan na ang 
uri na ito ng pananampalataya ay higit na malakas sa dalawang uri bilang awtoridad sa 
kaluluwang tao. Ito ay higit na matindi sa dalawa sa pagkalaban sa mga buhawi ng pithaya 
at mga pagpapabagu-bago ng mga emosyon, at higit na mabilis sa dalawa sa panunuot 
sa mga puso ng karaniwang tao at piling tao. 

Alang-alang doon, ang relihiyon ay pinakamainam na tagapagtiyak sa pananatili ng 
pakikitungo sa pagitan ng mga tao ayon sa mga panuntunan ng katarungan at kawalang- 
pagkiling. Dahil doon ito ay isang pangangailangang panlipunan. Kaya naman walang 
pagtataka kung lumagay ang relihiyon kaugnay sa kalipunan nito sa kinalalagyan ng puso 
kaugnay sa katawan. 102 

Kung ang relihiyon sa kabubuan ay nasa ganitong kalagayan, ang nasasaksihan naman 
sa ngayon ay ang pagkarami-raming relihiyon at kulto sa daigdig na ito. Matatagpuan mo 
ang bawat kalipunan na masaya sa taglay nilang relihiyon at nangangapit dito. Kaya ano 
naman ang tumpak na relihiyon na magsasakatuparan sa kaluluwang tao ng hinahangad 
nito? Ano ang mga pamantayan sa tumpak na relihiyon? 


Ang mga Pamantayan sa Tumpak na Relihiyon? 

Ang bawat kaanib ng isang kapaniwalaan ay naniniwala na ang kapaniwalaan niya ay 
ang totoo. Ang lahat ng tagasunod ng isang relihiyon ay naniniwala na ang relihiyon nila 
ang pinakaideyal na relihiyon at ang pinakatuwid na pamamaraan. 

Kapag tinanong mo ang mga tagasunod ng mga relihiyong binaluktot o ang mga 
taga-sunod ng mga kapaniwalaang gawang-tao tungkol sa patunay sa paniniwala nila ay 
manga-ngatwiran sila na sila ay nakasumpong sa mga ninuno nila sa gayong daan kaya 
naman sila ay mga sumusunod sa mga bakas ng mga iyon. 

Pagkatapos ay babanggit sila ng mga kuwento at mga ulat na hindi tumpak ang paraan 
ng pagpaparating ng mga ito at hindi naligtas ang teksto ng mga ito sa mga kapansanan at 
mga butas. Umaasa sila sa mga aklat na minana-mana, na hindi nalalaman kung sino ang 
nagsabi ng mga ito o nagsulat ng mga ito, ni kung sa aling wika unang sinulat ang mga ito, 
ni sa aling bayan unang natagpuan ang mga ito. Ang mga ito ay mga pinaghalo-halo na 


102 


Tingnan ang ad-Din (Ang Relihiyon), akda ni Muhammad ‘Abdullah Darraz, pahina 98, 102. 

tinipon, dinakila at minana-mana ng mga salinlahi nang walang makaagham na pagsisiya- 
sat na nagtutumpak sa pamamaraan ng pagpaparating at nagsisiyasat sa teksto. 

Ang mga aklat na di-alam ang pinagmulan, ang mga sanaysay at ang mga bulag na kau- 
galian na ito ay hindi naaangkop bilang katwiran sa larangan ng mga relihiyon at mga 
kapaniwalaan. Kaya ang lahat ba ng mga relihiyong binaluktot at mga kapaniwalaang 
gawang-tao na ito ay tumpak o kabulaanan? 

Imposible na ang lahat ay nasa katotohanan dahil sa ang katotohanan ay nag-iisa hindi 
dumarami. Imposible na ang lahat ng relihiyong binaluktot at kapaniwalaang gawang-tao 
ay buhat kay Allah at na ang mga ito ay totoo. Kapag dumami ang mga ito, samantalang 
ang katotohanan ay nag-iisa, ay nasaan na ang katotohanan? 

Samakatuwid, hindi maiiwasan na mayroong mga pamantayan na makikilala natin sa 
pamamagitan ng mga ito ang totoong relihiyon sa huwad na relihiyon. Kapag natagpuan 
natin na ang mga pamantayan na ito ay natupad sa isang relihiyon, malalaman natin na iyon 
ang totoo. Kapag nalabag sa isang relihiyon ang mga pamantayan na ito o ang isa sa mga 
ito, malalaman natin na iyon ay huwad. 

Ang mga pamantayan na nakikilala sa pamamagitan ng mga ito ang kaibahan sa 
pagitan ng totoong relihiyon at ng huwad na relihiyon ay ang mga ito: 

A. Na ang relihiyon ay buhat kay Allah. Ibinaba Niya ito sa isa sa mga sugo Niya sa pama¬ 
magitan ng isa sa mga anghel upang iparating nito sa mga lingkod Niya dahil ang totoong 
Relihiyon ay ang Relihiyon mula kay Allah. Si Allah ang magpapanagot, magtutuos at 
gagantimpala sa mga nilikha sa araw ng pagkabuhay ayon sa relihiyon na ibinaba Niya 
sa kanila. Nagsabi si Allah: Tunay na Kami ay nagsiwalat sa iyo gaya ng pagsiwalat 
Namin kay Noe at sa mga propeta noong wala na siya. Nagsiwalat Kami kay 
Abraham, kay Ismael, kay Isaac, kay Jacob, sa mga lipi, kay Jesus, kay Job, kay 
Jonas, kay Aaron at kay Solomon. Binigyan Namin si David ng Zabur . 103 Sinabi pa 
Niya: Hindi Kami nagsugo noong wala ka pa ng anumang sugo malibang nagsisi- 
walat Kami sa kanya na walang Diyos kundi Ako kaya sambahin ninyo Ako . 104 
Batay doon, ang alinmang relihiyon na inihahatid ng anumang tao at ikinapit ito sa 
sarili niya hindi kay Allah, ito ay relihiyong huwad walang pasubali. 

B. Na nag-aanyaya ito sa pagbubukod-tangi sa Diyos sa pagsamba, sa pagbabawal sa 
Shirk, 105 sa pagbabawal sa mga kaparaanan na humahantong sa Shirk dahil ang pag- 
anyaya sa Tawhid ay ang batayan ng paanyaya ng lahat ng propeta at isinugo. Ayon sa 
sinabi Niya, ang bawat propeta ay nagsabi sa mga tao nito: sambahin ninyo si Allah; 


103 Qur’an 4:163. 

104 Qur’an 21:25. 

105 Ang Shirk ay ang paniniwala na ang tunay na Diyos, na tinatawag sa wikang Arabe na Allah, 
ay may katambal o kasama sa pagkadiyos, pagkapanginoon, mga pangalan at mga katangian, at 
anumang nauukol lamang sa Kanya. Samakatuwid ang Mushrik ay ang naniniwala sa higit sa isang 
diyos o higit sa isang panginoon, o naniniwalang ang Diyos o ang pagkadiyos ay may higit sa isang 
persona o isang pamilya, o naniniwalang ang pagkadiyos ay matatamo ng tao o anuman, o 
naniniwalang ang iba pa sa tunay na Diyos ay panginoon din o maaaring maging panginoon, o 
naniniwalang mayroong iba pa sa Diyos ang nagtataglay ng mga pangalan at katangiang taglay 
lamang ng Diyos. Ang naniniwala sa Shirk o sa isang bahagi ng Shirk ay tinatawag na Mushrik. 
Ang Tagapagsalin. 

wala na kayong Diyos na iba pa sa Kanya . 106 Tunay na ang alinmang relihiyon na 
naglalaman ng Shirk at nagtatambal kay Allah ng iba pa sa Kanya na isang propeta o 
isang anghel o isang tinangkilik na tao, ito ay isang huwad na relihiyon kahit pa 
man nakaugnay ang mga kasapi nito sa isa sa mga propeta. 

C. Na ito ay sumasang-ayon sa mga saligan na nag-aanyaya ayon sa mga ito ang mga sugo 
gaya ng pagsamba kay Allah lamang; pag-anyaya tungo sa landasin Niya; pagbabawal 
sa Shirk, sa paglapastangan sa mga magulang, sa pagpatay ng tao nang walang katwiran; 
at pagbabawal sa mga kahalayan: ang anumang nakahayag mula sa mga ito at ang ano 
mang nakakubli. Nagsabi si Allah: Hindi Kami nagsugo noong wala ka pa ng 
anumang sugo malibang nagsisiwalat Kami sa kanya na walang Diyos kundi 
Ako kaya sambahin ninyo Ako . 107 Nagsabi pa Siya: Sabihin mo: “Halikayo, 
bibigkasin ko ang ipinagbawal ng Panginoon ninyo sa inyo: na huwag kayong 
magtambal sa Kanya ng anuman, sa mga magulang ay magmagandang-loob, 
huwag ninyong patayin ang mga anak ninyo dahil sa kahirapan: Kami ay 
nagtutustos sa inyo at sa kanila, huwag kayong lumapit sa mga kahalayan: ang 
anumang nakahayag mula sa mga ito at ang anumang nakakubli, at huwag kayong 
kumitil ng buhay na ipinag-bawal ni Allah malibang ayon sa katotohanan.” Iyan 
ay itinagubilin Niya sa inyo nang harinawa kayo ay umunawa . 108 Sinabi pa Niya: 
Magtanong ka sa mga kalipunan ng isinugo Namin na mga sugo Namin noong 
wala ka pa kung gumawa ba Kami bukod pa sa Panginoong Napakamaawain ng 
mga diyos na sasambahin ? 1 ’ 9 

D. Na hindi nagkokontrahan at nagkakasalungatan ang isang bahagi nito sa iba pang bahagi. 
Samakatuwid hindi ito mag-uutos ng isang utos at pagkatapos sasalungatin naman ng 
iba pang utos. Hindi ito magbabawal ng isang bagay pagkatapos ay magpapahintulot ng 
isang nakatutulad nito nang walang sanhi. Hindi ito magbabawal ng isang bagay o mag¬ 
papahintulot niyon sa ibang pangkat at ipagbabawal naman sa ibang pangkat. Nagsabi 
si Allah: Kaya hindi ba nila pinagninilay-nilayan ang Qur’an? Kung sakaling ito ay 
buhat sa iba pa kay Allah ay talagang nakasumpong na sana sila rito ng maraming 
salungatan . 110 

E. Na naglalaman ang relihiyon ng katuruang nangangalaga sa mga tao sa (A) relihiyon 
nila, (B) mga dangal nila, (C) mga ari-arian nila, (D) mga buhay nila at (E) mga supling 
nila sa pamamagitan ng isinasabatas na mga pag-uutos, mga pagsaway, mga pagsawata 
at mga kaasalan na nangangalaga sa limang kabuuan na ito. 

F. Na ang relihiyon ay awa para sa mga nilikha laban sa paglabag sa katarungan sa mga 
sarili nila at sa paglabag sa katarungan ng isa’t isa sa kanila, walang pagkakaiba kung 
ang paglabag sa katarungan na ito ay sa pamamagitan ng paglabag sa mga karapatan, o 
sa pamamagitan ng pangangamkam ng mga yaman, o sa pamamagitan ng panlilinlang 
ng mga malaki sa mga maliit. Nagsabi si Allah habang nagbabalita tungkol sa awa na 
nilalaman sa Torah na ibinaba kay Moises (AS): Noong humupa na kay Moises ang 


1U<1 Qur’an 7:73. 

107 Qur’an 21:25. 

108 Qur’an 6:151. 

109 Qur’an 43:45. 

110 Qur’an 4:82. 

galit ay kinuha niya ang mga tablero. Sa nakatitik sa mga ito ay may patnubay at 
awa para sa mga nasisindak sa Panginoon nila . 1 11 Nagsabi pa Siya habang nagbabalita 
sa pagsusugo kay Moises (AS): upang gawin Namin siya na isang tanda para sa mga 
tao at isang awa mula sa Amin . 1 12 Nagsabi naman Siya tungkol kay Propeta Salih (AS): 
Nagsabi siya: “O mga tao ko, nakita ba ninyo kung ako ay nasa isang malinaw na 
patunay mula sa Panginoon ko at binigyan Niya ako mula sa Kanya ng isang awa 113 
Nagsabi naman Siya tungkol sa Qur’an: Nagpapababa Kami ng bahagi ng Qur’an 
na siyang isang pagpapagaling at isang awa para sa mga mananampalataya , 114 

G. Na naglalaman ito ng patnubay tungo sa isinabatas ni Allah, paggabay sa tao sa nais ni 
Allah sa kanya at pagpapabatid sa kanya kung mula saan siya nanggaling at saan ang 
kahahantungan. Nagsabi si Allah habang nagbabalita tungkol sa Torah: Tunay na Kami 
ay nagbaba ng Torah, na sa loob nito noon ay may patnubay at liwanag , 1 15 Nagsabi 
naman Siya tungkol sa Ebanghelyo: at ibinigay Namin sa kanya ang Ebanghelyo na sa 
loob nito noon ay may patnubay at liwanag , 116 Nagsabi naman Siya hinggil sa 
Marangal na Qur’an: Siya ang nagsugo sa Sugo Niya dala ang Patnubay at ang 
Relihiyon ng Katotohanan 117 Ang totoong Relihiyon ay ang naglalaman ng patnubay 
tungo sa isina-batas ni Allah at nagsasakatuparan para sa tao ng katiwasayan at 
kapanatagan, kung saan itinutulak nito palayo sa kanya ang bawat bulong ng Demonyo, 
tinutugon nito ang bawat katanungan at nililinaw ang bawat suliranin. 

H. Na nag-aanyaya ito tungo sa mga marangal sa mga kaasalan at mga gawain gaya ng 
katapatan, katarungan, pagkamapagkakatiwalaan, pagkahiya, kabinihan 1 ls atpagkama- 
pagbigay; sumasaway sa masagwa sa mga ito gaya ng kalapastanganan sa mga magulang, 
at pagpatay ng tao; at pagbabawal sa mga gawang mahalay, pagsisinungaling, kawalang- 
katarungan, paglabag, karamutan at kasamaang-loob. 

I. Na nagsasakatuparan ito sa kaligayahan para sa sinumang sumampalataya rito. Nagsabi 
si Allah: Ta. Ha. Hindi Namin ibinaba sa iyo ang Qur’an upang mahapis ka . 119 ay 
sumasang-ayon sa normal na kalikasan ng pagkalalang: Mamalagi sa kalikasan ng 
pagkalalang ni Allah na nilalang Niya ang mga tao ayon doon . 120 at kasang-ayon 
sa matinong isip dahil ang tumpak na Relihiyon ay isinabatas ni Allah at ang matinong 
isip naman ay nilikha ni Allah. Imposible na magsalungatan ang isinabatas ni Allah at 
ang nilikha Niya. 

J. Na nagtuturo ng katotohanan, nagbababala laban sa kabulaanan, umaakay tungo sa 
patnubay, nagpapalayo ng loob sa pagkaligaw, at nag-aanyaya sa mga tao tungo sa tuwid 


111 Qur’an 7:154. 

112 Qur’an 19:21. 

113 Qur’an 11:63. 

114 Qur’an 17:82. 

115 Qur’an 5:44. 

116 Qur’an 5:46. 

117 Qur’an 9:33. 

113 Ang kabinihan na tinutukoy rito ay ang paglayo sa pangangalunya at ito ay hindi lamang 
ukol babae kundi sa lalaki rin. 

119 Qur’an 20:1-2. 

120 Qur’an 30:30. 

na landasin na walang kalikuan ni kabaluktutan. Nagsabi si Allah habang nagbabalita 
tungkol sa mga jinn! na noong narinig nila ang Qur’an ay nagsabi ang ilan sa kanila sa 
iba: Nagsabi sila: “O mga kapwa namin, tunay na nakapakinig kami sa isang Aklat 
na ibinaba noong wala na si Moises, na nagpapatotoo sa nauna rito, nagpapatnubay 
tungo sa katotohanan at tungo sa tuwid na landas . 121 Samakatuwid hindi ito nag- 
aanyaya tungo sa ikahahapis nila. Nagsabi si Allah: Ta. Ha. Hindi Namin ibinaba sa 
iyo ang Qur’an upang mahapis ka . 122 Hindi ito nag-uutos ng ikapapahamak nila. 
Nagsabi si Allah: Huwag ninyong patayin ang mga sarili ninyo; tunay na si Allah 
sa inyo ay laging Maawain . 123 Hindi ito nagtatangi sa mga tagasunod nito dahilan sa 
lahi o kulay o lipi. Nagsabi si Allah: O mga tao, tunay na Kami ay lumikha sa inyo 
mula sa isang lalaki at isang babae at gumawa sa inyo na mga bansa at mga lipi 
upang magkakilalahan kayo. Tunay na ang pinakamarangal sa inyo para kay Allah 
ay ang pinakamapangilag sa inyo sa pagkakasala. Tunay na si Allah ay Maalam, 
Nakababatid . 124 Kaya naman ang sukatan na isinasaalang-alang para sa 
pagkakalamangan ayon sa totoong Relihiyon ay ang pangingilag sa pagkakasala kay 
Allah. 

Matapos na ilahad ko ang mga pamantayan na nagpapakita sa kaibahan sa pagitan ng 
totoong Relihiyon at huwad na relihiyon—at pinatotohanan ko iyon ng nasaad sa Marangal 
na Qur’an na nagpapahiwatig na ang mga pamantayan na ito ay pangkalahatan para sa lahat 
ng tapat na sugo na isinugo buhat kay Allah—ay nababagay naman na talakayin natin ang 
mga pangkat ng mga relihiyon. 

Ang mga Pangkat ng mga Relihiyon 

Nahahati ang Sangkatauhan ayon sa mga relihiyon nila sa dalawang pangkat: 

May isang pangkat na may kasulatan na ibinaba buhat kay Allah, gaya ng mga Hudyo, 
mga Kristiyano at mga Muslim. Ang mga Hudyo at ang mga Kristiyano dahilan sa hindi 
nila paggawa ng ayon sa nasaad sa mga kasulatan nila, dahilan sa paggawa nila sa mga tao 
bilang mga panginoon bukod pa kay Allah at dahilan sa pagtagal ng panahon ay nawalan 
ng mga kasulatan nila na ibinaba ni Allah sa mga propeta nila. 

Kaya naman sumulat para sa kanila ang mga pantas nila ng mga kasulatan na iginiit nila 
na buhat daw kay Allah gayong ang mga ito ay hindi naman buhat kay Allah. Ang mga ito 
ay bunga lamang ng pamamlahiyo 125 ng mga bulaan at pamamaluktot ng mga 
nagpapakalabis. 

Tungkol naman sa Aklat ng mga Muslim, ang Marangal na Qur’an, ito ang kahuli-hulihan 
sa mga makadiyos na kasulatan sa panahon ng paghahayag at ang pinakamatatag sa mga 
ito sa pagiging tipan. Gumarantiya si Allah sa pangangalaga nito at hindi Niya ipinagkati- 


121 Qur’an 46:30. 

122 Qur’an 20:1-2. 

123 Qur’an 4:29. 

124 Qur’an 49:13. 

125 Pagkuha at paggamit na parang sariling pag-aari ang mga ideya, ang mga isinulat ng ibang tao, 
at iba pa. Ang Tagapagsalin. 

wala iyon sa mga tao. Nagsabi Siya: Tunay na Kami ay nagpababa sa Paalaala, at tunay 
na Kami rito ay talagang mag-iingat . 126 

Ito ay napangalagaan sa pamamagitan ng mga pagkakasaulo at mga pagkakasulat dahil 
sa ito ang Huling Aklat na ginarantiyahan ni Allah ang pagpatnubay sa Sangkatauhang ito. 
Ginawa Niya ito na isang katwiran sa kanila hanggang sa pagdating ng Huling Sandali. 
Itinakda Niya para rito ang pananatili. Naghanda Siya para rito sa lahat ng panahon ng mga 
mangangalaga sa mga itinakda nito at mga titik nito, mga magsasagawa sa Batas nito, at 
mga sasampalataya rito. Darating ang karagdagang detalye tungkol sa dakilang Aklat na 
ito sa isang susunod na bahagi. 127 

May isang pangkat na walang kasulatan na ibinaba buhat kay Allah bagamat mayroon 
silang kasulatan na minana-mana na ikinapit sa tagapagtatag ng relihiyon nila gaya ng mga 
Hindu, mga Mago, 128 mga Budhista, mga Contucianista at gaya ng mga Arabe bago ang 
pagsusugo kay Muhammad (SAS). 

Walang anumang kalipunan malibang mayroon itong kaalaman at gawain alinsunod sa 
ikapananatili ng mga kapakanan ng pangmundong buhay nila. Ito ay kabilang sa patnubay 
na pangkalahatan na inilagay ni Allah sa bawat tao — bagkus sa bawat hayop din. Kung 
papaanong pinatnubayan Niya ang hayop sa pagtamo ng pakikinabangan nito na pagkain 
at inumin at sa pagtulak sa nakapipinsala rito, lumikha nga si Allah sa hayop ng pagkaibig 
sa isang bagay at pagkamuhi sa isang bagay. 

Nagsabi si Allah: Luwalhatiin mo ang pangalan ng Panginoon mo, ang Pinakamataas, 
na lumikha saka bumuo, na nagtakda saka nagpatnubay , 12 9 Nagsabi naman Siya tungkol 
sa sinabi ni Moises (AS) kay Paraon: “Ang Panginoon namin ay ang nagbigay sa bawat 
bagay ng anyo nito. Pagkatapos ay nagpatnubay Siya.” Nagsabi naman Siya tungkol 
sa sinabi ni Abraham (AS): na lumikha sa akin, at Siya ay nagpapatnubay sa akin , 130 
Alam ng bawat nakauunawa, na may napakaliit na pagmamasid at pagmumuni, na ang 
mga kaanib ng mga kapaniwalaan ay higit na lubos sa mga kaalamang napakikinabangan 
at mga gawaing matuwid kaysa sa hindi kabilang sa mga kaanib ng mga kapaniwalaan. 

Walang anumang mabuti na matatagpuan sa mga hindi Muslim na mga kaanib ng mga 
ibang kapaniwalaan malibang taglay ng mga Muslim ang higit na lubos kaysa roon. Taglay 
ng mga kaanib ng mga relihiyon ang hindi matatagpuan sa mga iba. Iyan ay dahil sa ang 
mga kaalaman at ang mga gawain ay dalawang uri: 

1. Ang natatamo sa pamamagitan ng isip gaya ng Aritmetika, Medisina at Industriya. Ang 
mga bagay na ito ay taglay ng mga kaanib ng mga kapaniwalaan kung paanong ang mga 

126 Qur’an 15:9. 

127 Tingnan ang pahina A-B, C-D ng aklat na ito. 

128 Mago ang isa pang tawag sa isang Mazdaista na kaanib ng relihiyong Mazdaismo. Ang 
Mazdaismo ay isang anyo ng Zoroasterianismo, ang relihiyong itinatag ni Zoroaster o Zarathustra 
na Persiano. Ang relihiyong ito ay naniniwala sa dalawang diyos na magkatunggali: ang diyos ng 
kabutihan at ang diyos ng kasamaan. Napakalaki ang pagpapahalagang idinudulot ng mga kaanib 
nito sa apoy anupat ang pagpapahalaga nila sa apoy ay nauwi na sa pagsamba nila sa apoy. Ang 
Tagapagsalin. 

129 Qur’an 87:1-3. 

130 Qur’an 26:78. Tingnan ang al-Jawdb as-SahihFiMan Baddala Din al-Masih (Ang Tumpak na 
Sagot sa Sinumang Nagpalit sa Relihiyon ni Kristo), tomo 4, pahina 98. 

ito ay taglay ng mga hindi kaanib. Bagkus ang mga kaanib ay higit na lubos kaysa sa mga 
hindi kaanib. Tungkol naman sa hindi malalaman sa pamamagitan ng lantay isip gaya ng 
mga kaalamang pandiyos at mga kaalamang panrelihiyon, ang mga ito ay natatangi sa 
mga kaanib ng mga relihiyon. Mayroon sa mga kaalamang ito na maaaring bigyan ng 
mga patunay na pangkaisipan. Ang mga sugo ay nagpatnubay at gumabay sa mga tao sa 
pag-papatunay ng mga isip sapagkat ang mga kaalamang ito ay isiniwalat at pinag- 
isipan. 

2. Ang hindi malalaman kung hindi sa pamamagitan ng pagpapabatid ng mga sugo. Walang 
paraan sa pagtamo nito sa pamamagitan ng mga isip gaya ng kabatiran tungkol kay Allah, 
mga pangalan Niya at mga katangian Niya, tungkol sa Kabilang-buhay: ang lugod para 
sa sinumang tumalima sa Kanya at pagdurusa para sa sinumang sumuway sa Kanya, 
tungkol sa paglilinaw sa isinabatas Niya, tungkol sa kabatiran sa mga naunang propeta 
kasama ng mga kalipunan nila, at iba pa. 131 


Ang Kalagayan ng mga Relihiyong Umiiral 

Ang mga pinakamalaking relihiyon, ang mga sinaunang kasulatan ng mga ito, at ang 
matandang batas ng mga ito ay naging biktima ng mga naglilimayon at mga naglalaro, 
naging laruan ng mga nambabaluktot at mga ipokrito, at nalantad sa mga madugong pang- 
yayari at mga malaking kasawian hanggang sa nawala ang diwa at ang anyo ng mga ito. 
Kaya kung sakaling bubuhayin ang mga unang kaanib ng mga ito at ang mga isinugong 
propeta ng mga ito ay talagang tatanggihan nila ang mga ito at ipagwawalang-bahala. 

Ang Judaismo 132 sa ngayon ay naging isang kumpol ng mga rituwal at mga tradisyon na 
walang kaluluwa at walang buhay. Ito, kung isasaisang-tabi ang nabanggit na iyon, ay isang 
pang-angkang relihiyon na nakalaan sa isang pangkat ng mga tao at isang takdang lahi at 
walang dinadalang mensahe para sa mundo ni paanyaya para sa mga bansa ni awa para sa 
Sangkatauhan. 

Nasalanta ang relihiyong ito sa orihinal na pinaniniwalaan nito na may natatanging tatak 
noon sa gitna ng mga relihiyon at mga bansa. Nasa orihinal na kapaniwalaan nito ang 
lihim ng karangalan nito. Iyon ay ang paniniwala sa pagkaiisa ng Diyos na itinagubilin ni 
Abraham sa mga anak niya at kay Jacob, sumakanila ang pagbati. Ngunit nanghiram ng 
mga Hudyo ng marami sa mga tiwaling pinaniniwalaan ng mga kalipunan na naging kapit- 
bahay nila o bumagsak sa ilalim ng dominasyon nila, at ng marami sa mga kaugalian at mga 
tradisyon ng mga ito na pagano at pangkamangmangan. 

Kinilala nga iyon ng mga makatarungang mananalaysay ng mga Hudyo. Nasaad nga sa 
Jewish Encyclopedia: “Ang pagkamuhi at ang galit ng mga propeta sa pagsamba sa mga 
diyus-diyusan ay nagpapakita na ang pagsamba sa mga diyus-diyusan at mga diyos ay 
nanuot na sa mga kaluluwa ng mga Israelita. Tumanggap sila ng mga paniniwalang pang- 


131 Tingnan ang Majmu' al-Fatdwd Shaykh al-Islam Ibim Taymiyah (Katipunan ng mga Fatwa ng 
Guro ng Islam na si Ibnu Taymiyah), tomo 4, pahina 210-211. 

132 Para sa karagdagang pagpapalawak, tingnan ang Iqhdm al-Yahud (Pagsangkot ng mga Hudyo), 
akda ni Assamu’al ibnu Yahya al-Maghribi, na isang dating Hudyo na yumakap sa Islam. 

idolatriya at pangmitolohiya. Ang Talmud din ay sumasaksi na ang paganismo ay may 
natatanging pang-akit sa mga 1 ludyo.” 133 

Ang Talmud 134 ng Babilonia — na nagmamalabis ang mga Hudyo sa pagpapakabanal 
dito, na maaaring minamabuti nila higit sa Torah at laganap noon sa mga Hudyo noong 
ikaanim na siglong Kristiyano, at nag-umapaw sa mga pambihirang halimbawa ng kahinaan 
ng isip, kabalbalan, kapangahasan laban kay Allah, pang-uulol sa mga katotohanan, at 
paglalaro sa relihiyon at katwiran — ay nagpapatunay sa naabot ng lipunang Hudyo noong 
siglong iyon na pagbabang pangkaisipan at katiwalian ng pandamang panrelihiyon. 135 

Tungkol naman sa Kristiyanismo, pinagdusa ito ng mga pambabaluktot ng mga nag¬ 
mamalabis, pagpapakahulugan ng mga mangmang at paganismo ng mga Romanong nag- 
Kristiyano magmula sa unang panahon nito. Lahat ng iyon ay naging isang bunton na 
nalibing sa ilalim nito ang mga dakilang katuruan ni Kristo at naikubli ang liwanag ng 
Monoteismo at ang kawagasan ng pagsamba sa Diyos sa likod ng mga makapal na ulap. 

Isinasalaysay ng isang Kristiyano ang saklaw ng panunuot ng pinaniniwalaang Trinidad 
sa lipunang Kristiyano magmula noong katapusan ng ikaapat na siglong Kristiyano. Sinasabi 
Niya: “Nunuot ang paniniwala na ang nag-iisang Diyos ay binubuo ng tatlong persona sa 
kaloob-looban ng buhay ng mundong Kristiyano at sa mga kaisipan nito magmula noong 
huling ikaapat na bahagi ng ikaapat na siglo. Nanatili ito na opisyal na batayang pinanini- 
walaan sa lahat ng dako ng mundong Kristiyano. Hindi natigil ang pag-unlad ng pinanini¬ 
walaang Trinidad at misteryo nito kundi pa noong ikalawang kalahati ng ika-19 na siglong 
Kristiyano.” 136 

Isinasalaysay naman ng isang kontemporaryong Kristiyanong mananalaysay sa aklat na 
History of Christianity in the Light of Modern Knowledge ang tungkol sa paglitaw ng paga¬ 
nismo sa lipunang Kristiyano sa iba’t ibang pagkakalitaw at sari-saring kulay. Nagpaka- 
husay ang mga Kristiyano sa panghihiram ng paganong mga rituwal, mga kaugalian, mga 
pagdiriwang at mga bayani mula sa mga kalipunan at mga relihiyon na matanda na sa 
idolatriya sa bisa ng panggagaya o paghanga o kamangmangan. Sinasabi niya: 

“Nagwakas na ang Paganismo, subalit hindi ito nakatagpo ng ganap na pagkalipol. Bagkus 
ito ay nanuot sa mga kaluluwa at nagpatuloy ang lahat ng bagay rito sa ngalan ng Kristi¬ 
yanismo at sa likod ng tabing nito. Ang mga nagwaksi sa mga diyos nila at mga bayani nila 
at nag-iwan sa mga ito ay kumuha naman ng isang martir sa mga martir nila at tinagurian 
ito ng mga paglalarawan ng mga diyos. Pagkatapos ay ginawan ito ng rebulto.” 

“Ganito nalipat itong idolatriya at pagsamba sa mga diyus-diyusan sa mga lokal na martir 
na ito. Hindi nagwakas ang siglo na iyon hanggang sa lumaganap sa kanila ang pagsamba 
sa mga martir at mga banal. Nakabuo ng bagong pinaniniwalaan: na ang mga banal ay 


133 Jewish Encyclopedia, volume xii, p. 7, xii p. 568-569. 

134 Ang salitang Talmud ay nangangahulugan ng aklat ng katuruan ng relihiyon at mga kaasalan 
ng mga Hudyo. Ito ay isang katipunan ng mga talababa at mga paliwanag ng aklat na Mishna na 
siyang Batas ng mga iskolar na Hudyo sa iba’t ibang panahon. 

135 Basahin para sa detalye ang al-Yahud ‘Aid Hasab at-Talmud (Ang mga Hudyo Alinsunod sa 
Talmud) ni Doktor Rohling, at ang salin nito na Arabe mula sa Pranses na al-Kanz al-Marsudfi 
Qawd ‘id at-Talmud (Ang Nakatalagang Kayamanan sa mga Batas ng Talmud) ni Doktor Yusuf 
Hanna Nasrullah. 

136 Buod ng nasaad sa New Catholic Encyclopaedia sa paksa ng Banal na Trinidad, tomo 14, pahina 
295. 

nagtataglay ng mga katangian ng pagkadiyos. Ang mga banal at ang mga santo na ito ay 
naging mga nilikhang tulay sa pagitan ng Diyos at tao. Pinalitan ang mga pangalan ng mga 
paganong pagdiriwang ng mga bagong pangalan, hanggang sa binago noong taong 400 ang 
matandang pagdiriwang ng kapanganakan ng araw upang maging pagdiriwang ng kapanga- 
nakan ni Kristo.” 137 

Tungkol naman sa mga Mazdaista, 138 nakilala sila mula noong matandang panahon sa 
pagsamba sa mga elemento ng kalikasan, na ang pinakadakila sa mga ito ay ang apoy. 
Nanatili sila sa pagsamba rito sa bandang huli. Nagpapatayo sila para rito ng mga templo 
at mga sambahan. Lumaganap ang mga bahay ng apoy sa kahabaan at kaluwangan ng 
bayan at nalipol ang lahat ng pinaniniwalaan at relihiyon maliban sa pagsamba sa apoy at 
pagpapakabanal sa araw. Ang relihiyon sa ganang kanila ay naging mga rituwal at mga 
tradisyon na isinasagawa sa mga takdang pook. 139 

Inilalarawan ng Danes na may-akda ng Iran in the Age of the Sassanids na si Arthur 
Christiansen ang uring mga pangulo ng relihiyon at ang mga gawain nila. Sinasabi niya: 

“Isang tungkulin sa mga kawani na ito na sumamba sa araw nang apat na ulit isang araw, 
idinadagdag pa roon ang pagsamba sa buwan, apoy at tubig. Sila ay mga naaatasang huwag 
nilang hayaan ang apoy na maapula, na huwag masaling ng apoy at tubig ang isa’t isa, at 
na huwag nilang hayaan ang metal na kalawangin dahil ang mga metal sa ganang kanila 
ay binanal. 140 

Naniwala sila Duwalismo 141 sa lahat ng panahon. Iyan ay naging natatanging tatak nila. 
Sumasampalataya siya sa dalawang diyos: ang isa ay ang liwanag o ang diyos ng kabutihan 
at tinatawag nila na Ahura Mazda o Yazdan, at ang ikalawa ay ang kadiliman o ang diyos 
ng kasamaan na si Angra Mainyu. Ang tunggalian sa pagitan nilang dalawa ay umiiral pa 
at ang digmaan ay patuloy pa. 142 

Tungkol naman sa Budhismo — ang relihiyon na laganap sa India noon at sa Gitnang 
Asia — ito ay isang paganong relihiyon na nagdadala kasama nito ng mga diyus-diyusan 
saan man tumahak ito, nagpapatayo ng mga templo, at nagpapatindig ng mga estatuwa ni 
Budha saanman tumigil at tumuloy ito. 143 

Tungkol naman sa Hinduismo, ang relihiyon ng India, napabantog ito sa dami ng mga 
sinasamba at mga diyos. Naabot ng Paganismo [na ito] ang tugatog nito noong ikaanim na 


137 Rev. James Houston Baxter, History> of Christianity in the Light of Modern Knowledge, 
Glasgow, 1929, pahina 407. 

138 Tingnan ang talababa bilang 34. Ang Tagapagsalin. 

139 Basahin ang aklat na Iran in the Age of the Sassanids ni Propesor Arthur Christiansen, 
Propesor ng mga Silanganing Wika sa Pamantasan ng Copenhagen sa Denmark at dalubhasa sa 
kasaysay ng Iran; at ang History of Iran, akda ng Zoroasteriano na si Shaheen Macarius. 

140 Iran in the Age of the Sassanids, Arthur Christiansen, pahina 155. 

141 Pilosopiya or relihiyon na naniwalang may dalawang kapangyarihang umiiral sa sansinukob: ang 
mabuti at ang masama, o ang liwanag at ang kadiliman. Ang Zoroasterianismo at ang 
Manichaenismo ay mga relihiyong nakabatay sa paniniwalang ito. Ang Tagapagsalin. 

14_ Iran in the Age of the Sassanids, The Zoroastrian Religion: Religion of the Government, pahina 
183-233. 

143 Sumangguni sa aklat na Ancient India ni Propesor Aishora Toba, Propesor ng Kasaysayan ng 
Kabihasnang Indio sa Pamantasan ng Hyderabad at sa aklat na The Discovery ; of India ng may-akda 
nito na si Jawharlal Nehru, ang dating Punong Ministro ng India, pahina 201-202. 

siglong Kristiyano yamang umabot ang bilang ng mga diyos noong siglong iyon sa 330 
milyon. 144 Ang bawat bagay na kahanga-hanga, ang bawat bagay na kamangha-mangha at 
ang bawat bagay na kapaki-pakinabang ay naging diyos na sinasamba. Umangat ang 
indus-triya ng paglilok ng mga estatuwa sa panahong iyon at nagpakahusay rito ang mga 
mahusay. 

Nagsasabi ang Hindu na si C. V. Vidya sa aklat niya na History of Medieval India habang 
tinatalakay niya ang tungkol sa panahon ng Haring Hirsh (606-648), ang panahon na 
sumunod sa paglitaw ng Islam sa Arabia: 

“Ang relihiyong Hinduismo at ang relihiyong Budhismo ay paganismo na magkatulad na 
magkatulad, bagkus marahil ang relihiyong Budhismo ay nakahigit sa relihiyong Hinduismo 
sa pagkalubog sa paganismo. Ang pagsisimula ng relihiyong ito, ang Budhismo, ay ang 
pagkakaila sa Diyos, subalit ito ay dahan-dahang gumawa kay Budha na pinakamalaking 
diyos. Pagkatapos ay nagdagdag ito roon ng iba pang mga diyos tulad ng mga Bodhisattva. 1 5 
Narating ng Paganismo [na ito] ang tugatog nito sa India hanggang sa ang salitang ‘Budha’ 
ay naging kasingkahulugan ng salitang diyus-diyusan o rebulto sa ilan sa mga wikang 
silanganin.” 

Isa sa hindi mapagdududahan ay na ang Paganismo ay laganap na sa buong kontempo- 
raryong Daigdig. Ang buong mundo mula sa Dagat Atlantiko hanggang sa Dagat Pasipiko 
ay nakalubog sa Paganismo. Para bang ang Kristiyanismo, ang mga relihiyong Semito at 
ang relihiyong Budhismo ay nag-uunahan sa pagdakila sa mga diyus-diyusan at pagpa- 
pabanal sa mga ito. Ang mga ito ay parang mga pinupustahang kabayo na tumatakbo sa 
iisang karerahan. 146 

Nagsasabi naman ang isa pang Hindu sa aklat niya na pinamagatang niyang Prevalent 
Hinduism'. “Ang gawain ng paggawa ng mga diyos ay hindi nagwakas dito. Patuloy na 
may sumasaling mga maliit na diyos sa magkakaibang mga yugtong pangkasaysayan sa 
‘konsehong pandiyos’ na ito sa malaking bilang hanggang sa mayroon sa mga ito na naging 
isang tambak na humigit sa takda at bilang.” 147 

Ito ang lagay ng mga relihiyon. Tungkol naman sa mga sibilisadong bayan na nagkaroon 
ng mga malaking pamahalaan, nilaganapan ng maraming kaalaman at naging sinilangan ng 
kabihasnan, mga industriya at mga panitikan, ang mga ito ay naging mga bayan na 
pinapangit ng mga relihiyon at nawala ang orihinalidad ng mga ito at ang lakas ng mga 
ito. 

Nawala ang mga nagtutuwid. Naglaho ang mga nagtuturo. Umangat sa mga bayang ito 
ang Ateismo. Dumami sa mga ito ang katiwalian. Napalitan sa mga ito ang mga paman- 
tayan. Hinamak ng tao sa mga ito ang sarili niya. Dahil doon ay dumami ang pagpapati- 


144 Sumangguni sa aklat na Ancient India ni Propesor Aishora Toba, tomo 3, pahina 276; at ang 
Prevalent Hinduism ng may-akda nito na si L.S.S. O’Malley, pahina 6-7. 

145 Isang dinidiyos o tao na nagtamo ng kaliwanagan na karapat-dapat sa nirvana ngunit nananatili sa 
mundo ng tao upang tumulong sa iba. Ang nirvana ayon sa Hinduismo, Budhismo at Jainismo ay ang 
pagtamo ng kaliwanagan at ang pagkakalaya ng espirituwal na sarili mula sa pagkakaugnay sa 
mga makamundong bagay, na nagbibigay-wakas sa pagbabalik-balik ng pagsilang at muling 
pagsilang. Ang Tagapagsalin. 

146 C. V. Vidya, History’ of Medieval India, tomo 1, Poone, 1921. 

147 Tingnan ang as-Slrah an-Nabawiyah (ang Talambuhay ng Propeta) ni Abul Hasan an- 
Nadwi, pahina 19-28. 




Ang Islam: Ang mga Saligan Nito at Ang mga Simulain Nito 



wakal. Nagkaputul-putol ang mga bigkis na pampamilya. Nalansag ang mga ugnayang 
panlipunan. Dinagsa ng mga pasyente sa mga bayang ito ang mga klinika ng mga doktor 
na psychiatrist. Lumitaw sa mga ito ang palengke ng mga manunuba. 

Naranasan ng tao sa mga bayang ito ang bawat pampalugod. Sinunod niya ang bawat 
bagong kulto sa pagnanais ng ikabubusog ng kaluluwa niya, ikaliligaya ng sarili niya at 
kapanatagan ng puso niya. Ngunit hindi nagtagumpay ang mga pampalugod, ang mga 
kapaniwalaan at ang mga teoriya na ito sa pagsasakatuparan niyon. Magpapatuloy ang tao 
sa kahapisang pangkaluluwa at pagdurusang espirituwal na ito malibang maugnay siya sa 
Panginoon niya at sumamba sa Kanya alinsunod sa pamamaraan Niya na kinasiyahan Niya 
para sa sarili nito at ipinag-utos Niya sa mga sugo Niya. 

Nagsabi si Allah habang naglilinaw sa lagay ng sinumang bumaling palayo sa Panginoon 
niya at naghangad ng patnubay ng iba pa: Ang sinumang bumaling palayo sa pag-alaala 
sa Akin ay tunay na magkakaroon siya ng isang masikip na pamumuhay. Iipunin 
Namin siya sa araw ng pagbangon na isang bulag. 

Nagsabi naman Siya habang nagpapabatid tungkol sa katiwasayan ng mga mananampa- 
lataya at kaligayahan nila sa buhay na ito: Ang mga sumampalataya at hindi naghalo 
sa pananampalataya nila ng paglabag sa katarungan, ang mga iyon ay magkakaroon 
ng katahimikan at sila ay mga napatnubayan . 149 Sinabi rin Niya: Tungkol naman sa 
mga paliligayahin ay sa Hardin sila, na mga mananatili sa loob nito sa itatagal ng 
mga langit at lupa, maliban sa niloob ng Panginoon mo — isang bigay na hindi 
mapuputol . 150 

Ang mga relihiyon na ito — na hindi Islam — kung sakaling ipatutupad natin sa mga 
ito ang mga pamantayan ng totoong Relihiyon na nauna nang nabanggit 151 ay talagang 
masusumpungan natin ang mga ito na nawalan na ng karamihan sa mga sangkap na iyon. 
Ito ay maliwanag na sa pamamagitan ng maikling paglalahad tungkol doon. 

Ang pinakamalaking nilabag ng mga relihiyong ito ay ang paniniwala sa pagkaiisa ng 
Diyos sapagkat nagtambal ang mga tagasunod ng mga ito sa tunay na Diyos ng iba pang 
mga Diyos. Ang mga binaluktot na relihiyong ito ay hindi rin nagkakaloob sa mga tao ng 
batas na naaangkop sa bawat panahon at pook na mangangalaga sa mga tao sa relihiyon 
nila, mga karangalan nila, mga supling nila, mga ari-arian nila at mga buhay nila. 

Hindi nagtuturo ang mga ito sa kanila at hindi gumagabay sa kanila sa batas ni Allah na 
ipinag-utos Niya. Hindi nagkakaloob ang mga ito sa mga kaanib ng mga ito ng kapanatagan 
at kaligayahan dahil sa nilalaman ng mga ito na kontrahan at salungatan. 

Tungkol naman sa Islam, darating sa iyo sa mga sumusunod na bahagi ang maglilinaw 
na ito ang mananatiling totoong Relihiyon mula sa Diyos na kinasiyahan Niya para sa sarili 
Niya at kinasiyahan Niya para sa Sangkatauhan. 

Sa pagwawakas ng bahaging ito ay nababagay na malaman natin ang katotohanan ng 
pagkapropeta, ang mga tanda ng pagkapropeta at ang pangangailangan ng tao roon, at na 
linawin natin ang mga saligan ng pag-aanyaya ng mga sugo at ang katotohanan ng 
pangwakas na mensaheng mananatili. 


14S Qur’an 20:124. 

149 Qur’an 6:82. 

150 Qur’an 11:108. 

151 Tingnan ang pahina A-B ng aklat na ito. 

Ang Katotohanan ng Pagkapropeta 

Tunay na ang pinakamalaking isinasatungkulin sa tao ay na malaman niya sa buhay na 
ito ang [tunay na] pagkakilala sa Panginoon niya na nagpairal sa kanya mula sa wala at 
nagpanagana sa kanya ng mga biyaya. Tunay na ang pinakamalaking layon na nilikha ni 
Allah ang mga nilikha ayon doon ay ang pagsamba sa Kanya lamang, napakamaluwalhati 
Niya. 

Subalit papaanong makikilala ng tao ang Panginoon niya nang totoong pagkakilala at 
ang kinakailangan ukol sa Panginoon na mga karapatan at mga tungkulin? Papaano niyang 
sasambahin ang Panginoon niya? 

Tunay na ang tao ay makatatagpo ng tutulong sa kanya sa mga kasawian ng panahon niya, 
at ng para sa kanya sa mga kapakanan niya gaya ng paglulunas sa karamdaman, 
pagkakaloob ng gamot at pagtulong sa pagpapatayo ng tirahan at mga kawangis niyon. 
Subalit hindi siya makatatagpo sa lahat ng tao ng magpapakilala sa kanya sa Panginoon 
niya at maglilinaw sa kanya kung papaano niyang sasambahin ang Panginoon niya. 

Ito ay dahil sa ang mga isip ay hindi makapagsosolo na makilala ang nais ni Allah yamang 
ang isip ng tao ay higit na mahina na matalos ang nais ng taong gaya niya bago maipabatid 
nito sa kanya ang nais nito kaya papaanong malalaman niya ang nais ni Allah? Ito ay dahil 
din sa ang tungkulin na ito ay nilimitahan sa mga sugo at mga propeta na hinirang ni Allah 
upang iparating ang mensahe, at sa mga pinuno ng patnubay na mga tagapagmana ng mga 
propeta, na mga nagdadala ng mga pamamaraan nila, na sumusunod sa mga bakas nila at 
nagpaparating para sa kanila ng mensahe nila. 

Ito ay dahil din sa ang mga tao ay hindi hindi maaaring tumanggap nang tuwiran mula kay 
Allah at sila ay hindi makakakaya niyon. Nagsabi si Allah: Hindi ukol sa tao na maki- 
kipag-usap sa kanya si Allah maliban sa isang pagsisiwalat, o makikipag-usap Siya 
sa likod ng isang tabing, o magsusugo Siya ng isang anghel na sugo, pagkadaka ay 
isisiwalat nito ayon sa kapahintulutan Niya ang anumang niloloob Niya. Tunay na 
Siya ay Mataas, Marunong . 152 

Kaya naman hindi maiiwasan na may isang tulay at isang embahador na magpaparating 
buhat kay Allah ng isinabatas Niya patungo sa mga lingkod Niya. Ang mga embahador at 
ang mga tulay na ito ay ang mga sugo at ang mga propeta. Dinadala ng anghel ang mensahe 
ni Allah patungo sa propeta at ipinararating naman ito ng sugo sa mga tao. Hindi dinadala 
nang tuwiran ng anghel ang mga mensahe patungo sa mga tao dahil sa ang daigdig ng mga 
anghel ay naiiba sa daigdig ng mga tao sa kalikasan nito. Nagsabi si Allah: Si Allah ay 
humihirang mula sa mga anghel ng mga sugo at mula sa mga tao. 

Hiniling ng karunungan Niya na ang sugo ay kabilang sa uri ng mga pinagsusuguan upang 
makaunawa sila buhat sa kanya at makaintindi sa kanya, upang magawa nilang kapana- 
yamin ito at kausapin ito. Kung sakaling nagpadala ng sugo na kabilang sa mga anghel ay 
talagang hindi nila makakaya na kaharapin ito ni matuto rito. 154 


152 Qur’an 42:51. 

153 Qur’an 22:75. 

54 Tafsir al-Qur’an al- Adhim, akda ni Abu al-Fida’ Isma‘i'1 ibnu Kathir al-Qurashi, tomo 3, pahina 
64. 

Nagsabi Siya: Nagsabi sila: “Hindi kasi nagbaba sa kanya ng isang anghel.” Kung 
sakaling nagbaba Kami sa kanya ng isang anghel ay talagang napagpasyahan na sana 
ang usapin at pagkatapos ay hindi na sila palulugitan. Kung sakaling ginawa Namin 
ang sugong ito na isang anghel ay talagang ginawa sana Namin siya na isang lalaki 
at talagang nagpalito na sana Kami sa kanila ng ikinalilito nila. 

Nagsabi pa Siya: Hindi Kami nagsugo noong wala ka pa ng anumang mga isinugo 
malibang tunay na sila ay talagang kumakain ng pagkain at lumalakad sa mga pami- 
lihan. Ginawa Namin bilang isang pagsubok ang ilan sa inyo para sa iba — magtitiis 
ba kayo? Ang Panginoon mo ay laging Nakakikita. Nagsabi ang mga hindi umaasa 
na makipagkita sa Amin: “Hindi kasi nagbaba sa amin ng mga anghel o hindi kasi 
namin nakikita ang Panginoon namin.” Talaga ngang nagmalaki sila sa mga sarili 
nila at nagpakayabang ng isang malaking pagpapakayabang . 156 

Nagsabi pa si Allah: Hindi Kami nagsugo noong wala ka pa kundi ng mga lalaki na 
nagsiwalat Kami sa kanila . 157 Nagsabi pa Siya: Hindi Kami nagsugo ng isang sugo 
kundi ayon sa wika ng mga tao mya upang maglinaw siya sa kanila, 

Nagtataglay ang mga sugo at ang mga propeta na ito ng katangian ng kalubusan ng pag- 
iisip, ng kaayusan ng kalikasan ng pagkalalang, ng katapatan sa salita at gawa, ng pagiging 
mapagkakatiwalaan sa pagpaparating ng ipinagkatiwala sa kanila, ng pangangalaga laban 
sa lahat ng nagpapapangit sa asal na pantao, at ng kalusugan ng mga katawan laban sa 
anumang ikaririmarim ng mga paningin at ikasusuklam ng mga matinong panlasa. 159 

Dinalisay nga ni Allah ang mga sarili nila at ang mga kaasalan nila. Sila ay pinakalubos 
na mga tao sa kaasalan, pinakadalisay sa mga ito sa mga kaluluwa at pinakamapagbigay na 
mga tao. Tinipon ni Allah sa kanila ang mga marangal sa mga kaasalan at ang mga magan- 
dang ugali. Tinipon Niya rin sa kanila ang pagkamatiisin, ang pagkamaalam, ang pagkama- 
pagparaya, ang pagkamapagbigay, ang pagkamapagkaloob, ang katapangan at ang pagkama- 
katarungan hanggang sa nakilala sila sa mga kaasalan na ito sa gitna ng mga tao nila. 

Itong mga tao ni Propeta Salih (AS) ay nagsasabi sa kanya ayon sa ipinabatid ni Allah 
hinggil sa kanila: Nagsabi sila: “O Salih, ikaw nga noon sa atin ay inaasahan bago ang 
pahayag na ito. Sinasaway mo ba kami na sambahin namin ang sinasamba ng mga 
ninuno namin ? 160 

Nagsabi ang mga tao ni Propeta Shu‘ayb sa kanya ayon sa ipinabatid ni Allah: Nagsabi 
sila: “O Shu‘ayb, ang dasal mo ba ay nag-uutos sa iyo na iwan namin ang sinasamba 
ng mga ninuno namin at na huwag naming gawin sa mga yaman namin ang niloloob 
namin? Tunay na ikaw ay talagang ikaw ang matimpiin, ang matino .” 161 

Napatanyag si Muha mm ad (SAS) sa mga kalipi niya sa taguring “ang 
mapagkakatiwalaan” bago nagbabaan sa kanya ang mensahe. Inilarawan siya ng Panginoon 


135 Qur’an 6:8-9. 

156 Qur’an 25:20-21. 

157 Qur’an 16:43. 

158 Qur’an 14:4. 

159 Tingnan ang Lawami' al-Anwar al-Bahiyah (Ang Maningning na mga Kislap ng mga 
Liwanag), tomo 2, pahina 265; at ang al-Islam, akda ni Ahmad Shibli, pahina 114. 

160 Qur’an 11:62. 

161 Qur’an 11:87. 

niya sa pamamagitan ng pagsabing: Tunay na ikaw ay talagang nasa isang dakilang 
kaasalan . 162 

Sila ang mga pinili ni Allah mula sa mga nilikha Niya. Hinirang Niya sila at pinili Niya 
sila para magdala ng mensahe at magparating ng ipinagkatiwalang tungkulin. Nagsabi Siya: 
Si Allah ay higit na nakaaalam kung saan Niya ilalagay ang pasugo Niya . 163 Nagsabi 
pa Siya: Tunay na si Allah ay humirang kay Adan, kay Noe, sa mag-anak ni Abraham 
at sa mag-anak ni ‘Imran higit sa ibang mga nilalang — 164 

Ang mga sugo at ang mga propeta na ito, sumakanila ang pagbati, sa kabila ng mga 
matayog na katangian na ipinanglarawan sa kanila ni Allah at ng mga mataas na katangian 
na ikinatanyag nila, gayunpaman, sila ay mga tao na dinadapuan ng dumadapo sa lahat ng 
tao. Kaya naman sila ay nagugutom, nagkakasakit, natutulog, kumakain, nag-aasawa at 
namamatay. 

Nagsabi si Allah: Tunay na ikaw ay mamamatay at tunay na sila ay mga mama- 
matay . 165 Nagsabi rin Siya: Talagang nagsugo na Kami ng mga sugo noong wala ka 
pa at gumawa Kami para sa kanila ng mga may-bahay at mga supling . 166 

Bagkus marahil siniil sila o pinatay sila o pinalayas sa mga tahanan nila. Nagsabi si Allah: 
Banggitin noong nanlalansi laban sa iyo ang mga tumangging sumampalataya upang 
bihagin ka nila o patayin ka nila o palayasin ka nila. Nanlalansi sila at nanlalansi rin 
si Allah, at si Allah ay pinakamabuti sa mga nanlalansi . 167 

Subalit ang mabuting kahihinatnan, ang ayuda at ang kapamahalaanan ay ukol sa kanila 
sa mundo at sa Kabilang-buhay. Sinabi Niya: at talagang aayudahan nga ni Allah ang 
sinumang umaayuda sa Kanva. Sinabi pa Niya: Itinakda ni Allah: “Talagang 
mananaig nga Ako sampu ng mga sugo Ko.” Tunay na si Allah ay Malakas, 
Nakapangyayari . 169 


Ang mga Tanda ng Pagkapropeta 

Yamang ang pagkapropeta ay isang kaparaanan tungo sa pagkabatid sa pinakamarangal 
sa mga kaalaman at sa pagsasagawa sa pinakamarangal sa mga gawain at pinakakapita- 
pitagan sa mga ito, naging bahagi ng awa Niya na gawan ang mga propeta na ito ng mga 
tanda na nagpapatunay sa kanila, ipinapatunay ng mga tao para sa kanila at ipinakikilala 
sila ng mga ito sa pamamagitan ng mga iyon. 

Kung may isang nag-aangkin ng pagkapropeta ay lilitaw sa kanya ang ilan sa mga pahi- 
watig at mga kalagayan na maglilinaw sa katapatan niya kung siya ay tapat at magbubunyag 
sa kasinungalingan niya kung siya ay sinungaling. Ang mga tanda na ito ay marami, na 
ang ilan ay ang sumusunod: 


162 Qur’an 68:4. 

163 Qur’an 6:124. 

164 Qur’an 3:33. 

165 Qur’an 39:30. 

166 Qur’an 13:38. 

167 Qur’an 8:30. 

168 Qur’an 22:40. 

169 Qur’an 58:21. 

1. Na nag-aanyaya ang propeta tungo sa pagsamba kay Allah lamang at sa pagtigil sa 
pagsamba sa anumang iba pa sa Kanya yamang ito ang layon na alang-alang dito ay 
nilikha ni Allah ang mga nilikha; 

2. Na nag-aanyaya siya sa mga tao tungo sa pananampalataya kay Allah, paniniwala sa 
Kanya at paggawa ayon sa mensahe Niya. Inutusan nga Niya ang Propeta Niya na si 
Muhammad (SAS) na magsabi: O mga tao, tunay na ako ay Sugo ni Allah sa inyong 
lahat, Siya na ukol sa Kanya ang paghahari sa mga Langit at Lupa ; 170 

3. Na aalalayan siya ni Allah sa pamamagitan ng mga sari-saring patunay mula sa mga 
patunay ng pagkapropeta. Kabilang sa mga patunay na iyon ay ang mga tanda na dinadala 
ng propeta, at hindi nakakaya ng mga tao na tanggihan ang mga iyon o gumawa ng tulad 
sa mga iyon. 

Kabilang doon ang himala ni Moises (AS) noong nagbago ang tungkod nito na naging 
isang ahas; ang himala ni Jesus (AS) noong nagpapagaling ito ng ipinanganak na bulag 
at ng ketongin ayon sa kapahintulutan ni Allah; ang himala ni Muhammad (SAS), ang 
Dakilang Qur’an, sa kabila ng pagiging di-nakapag-aral niya: hindi nakababasa at hindi 
nakasusulat; at iba pang mga himala ng mga propeta. 

Kabilang din sa mga patunay na ito ang maliwanag na katotohanan na inihatid ng mga 
propeta at mga isinugo, sumakanila ang pagbati. Hindi nakakaya ng mga katunggali nila 
na itulak iyon o ikaila iyon. Bagkus tunay na ang mga katunggali na ito ay nakaaalam 
na ang ihinatid ng mga propeta ay ang katotohanan na hindi maitutulak. 

Kabilang din sa mga patunay na ito ang itinangi ni Allah sa mga propeta Niya na 
kalubusan ng mga kalagayan, magandang mga katangian at mga marangal na mga 
kaasalan. Kabilang din dito ang pag-ayuda ni Allah sa kanila laban sa mga katunggali 
nila at ang pagpapangibabaw sa aral na ipinaaanyaya nila; 

4. Na sasang-ayon ang paanyaya niya sa mga saligan na nag-anyaya tungo sa mga ito ang 
[iba pang] mga sugo at mga propeta; 171 

5. Na hindi siya mag-aanyaya sa pagsamba sa sarili niya o sa pagbaling sa kanya ng anuman 
sa pagsamba at hindi siya mag-aanyaya sa pagdakila sa lahi niya o pangkat niya. Nag- 
utos si Allah kay Muhammad (SAS) na magsabi sa mga tao: Sabihin mo: “Hindi ko 
sinasabi sa inyo na taglay ko ang mga tagong kayamanan ni Allah, hindi ko nala- 
laman ang nakalingid at hindi ko sinasabi sa inyo na ako ay isang anghel. Wala 
akong sinusunod kundi ang isiniwalat sa akin .” 172 

6. Na hindi siya hihiling sa mga tao ng isa sa mga panandaliang bagay ng mundo kapalit ng 
pag-aanyaya niya. Nagsabi si Allah habang nagpapabatid tungkol sa mga propeta Niya na 
sina Noe, Hud, Salih, Lot at Shu‘ayb — sumakanila ang pagbati — na sila ay nagsabi sa 
mga tao nila: Hindi ako humihingi sa inyo para roon ng anumang kabayaran; walang 
kabayaran sa akin maliban sa nasa Panginoon ng mga nilalang. 17 ’ Pinasabi naman 


170 Qur’an 7:158. 

171 Tingnan ang Majmu' al-Fatdwd Shaykh al-Isldm Ibim Taymiyah (Katipunan ng mga Fatwa ng 
Guro ng Islam na si Ibnu Taymiyah), tomo 4, pahina 212-213. 

172 Qur’an 6:50. 

173 Qur’an 26: 109, 127, 145, 164, 180. 

si Muhammad sa mga tao niya: Sabihin mo: “Hindi ako humihingi sa inyo para roon 
ng anumang kabayaran at ako ay hindi kabilang sa mga nagkukunwari .” 174 

Itong mga sugo at mga propeta, na bumanggit ko sa iyo ng ilan sa mga katangian nila at 
mga patunay sa pagkapropeta nila, ay marami. Nagsabi si Allah: Talaga ngang nagpadala 
Kami sa bawat kalipunan ng isang sugo na nagsasabi : “Sambahin ninyo si Allah at 
iwaksi ninyo ang nagdidiyus-diyusan ,” 175 

Lumigaya nga dahil sa kanila ang mga tao. Napuno ang kasaysayan ng tala ng mga 
sanaysay tungkol sa kanila. Nagtuluy-tuloy ang pagpaparating sa mga batas ng Relihiyon 
nila, na siyang katotohanan at katarungan. Nagtuluy-tuloy rin ang pagpaparating sa pinang- 
yari ni Allah sa kanila na pag-ayuda sa kanila at paglipol sa mga kaaway nila gaya ng pag- 
gunaw sa mga tao ni Noe, pagkalunod ng Paraon, pagparusa sa mga tao ni Lot, pagwagi 
ni Muhammad (SAS) sa mga kaaway niya at paglaganap ng Relihiyon niya. 

Kaya ang sinumang nakabatid niyon ay nakaalam nang tiyak na sila ay naghatid ng kabu- 
tihan, patnubay, patunay sa mga nilikha sa anumang pakikinabangan nila, babala sa kanila 
laban sa nakapipinsala sa kanila. Ang kauna-unahan sa kanila [na mga sugo] ay si Noe 
(AS) at ang kahuli-hulihan sa kanila ay si Muhammad (SAS). 176 


Ang Pangangailangan ng mga Tao sa mga Sugo 

Ang mga sugo ay ang mga propeta ni Allah sa mga lingkod Niya. Ipinararating nila sa 
mga tao ang mga utos Niya. Nagbabalita sila sa mga tao ng nakatutuwa hinggil sa inihanda 
ni Allah para sa mga ito na lugod sa Paraiso kung ang mga ito ay tumalima sa mga utos 
Niya. Nagbababala sila sa mga ito ng pagdurusang mananatili kung ang mga ito ay sumalu- 
ngat sa isinaway Niya. Isinasalaysay nila ang mga ulat tungkol sa mga nagdaang kalipunan 
at ang dumapo sa mga iyon na pagdurusa at parusa sa mundo dahil sa pagsalungat ng mga 
iyon sa utos ng Panginoon ng mga iyon. 

Itong makadiyos na mga utos at mga saway ay hindi maaaring sarilinin ng mga isip ang 
pag-alam sa mga ito. Dahil doon ay isinabatas ni Allah ang mga batas at isinatungkulin 
Niya na sundin ang mga utos at ang mga saway. Ito ay bilang pagpaparangal sa mga anak 
ng tao, bilang pagbubunyi sa kanila at pangangalaga sa mga kapakanan nila. Ito ay dahil 
sa ang mga tao ay maaaring mapasunod sa likod ng mga masamang hilig nila: lalabagin 
nila ang mga ipinagbabawal, magmamataas sila sa ibang mga tao at aagawan nila ang mga 
ito ng mga karapatan ng mga ito. 

Kaya naging bahagi ng kapani-paniwalang katwiran na magpadala si Allah sa kanila sa 
tuwi-tuwina ng mga sugo na magpapaalaala sa kanila sa mga utos Niya, magbabala sa 
kanila laban sa pagkasadlak sa pagsuway sa Kanya, bibigkas sa kanila ng mga pangaral at 
babanggit sa kanila ng mga balita ng mga naunang tao. 


174 Qur’an 38:86. 

175 Qur’an 16:36. 

176 Ang kauna-unahan naman sa mga propeta ay si Adan (AS) at ang kahuli-hulihan sa kanila ay si 
Propeta Muhammad (SAS) din. Ang Tagapagsalin. 

Tunay na ang mga pambihirang balita kapag kumatok sa mga pandinig at ang mga kaka- 
ibang pakahulugan kapag pumukaw sa mga isipan ay kukunin ang mga ito ng mga isip kaya 
madadagdagan ang kaalaman ng mga ito at tutumpak ang pagkaunawa ng mga ito. 

Ang nakahihigit sa mga tao sa pakikinig ay ang nakahihigit sa kanila sa mga pagkahiwa- 
tig, ang nakahihigit sa kanila sa mga pagkahiwatig ay ang nakahihigit sa kanila sa pag-iisip- 
isip, ang nakahihigit sa kanila sa pag-iisip-isip ay ang nakahihigit sa kanila sa kaalaman, 
at ang nakahihigit sa kanila sa kaalaman ay ang nakahihigit sa kanila sa gawa. Kaya naman 
hindi nakasumpong ng isang maipang-iiwas sa pagpapadala ng mga sugo at walang pamalit 
sa kanila sa pagsasaayos sa katotohanan. 177 

Nagsabi naman ang Guro ng Islam na si Ibnu Taymiyah, 178 kaawaan siya ni Allah: 

“Ang pasugo 179 ay kinakailangan sa pag-aangkop sa tao sa pamumuhay niya at kabilang- 
buhay niya. Kaya kung papaanong walang kabutihan para sa kanya sa Kabilang-buhay niya 
kundi sa pamamagitan ng pagsunod sa pasugo, gayon din naman walang kabutihan para sa 
kanya sa pamumuhay niya at sa mundo niya kundi sa pamamagitan ng pagsunod sa pasugo. 
Ang tao ay mapipilitang sumunod sa batas dahil siya ay nasa pagitan ng dalawang pagkilos: 
pagkilos na ipinanghahatak niya sa pakikinabangan niya at pagkilos na ipinangtutulak niya 
sa nakapipinsala sa kanya. 

“Ang batas ay ang liwanag na naglilinaw sa anumang nagdudulot ng pakinabang sa kanya 
at anumang nagdudulot ng kapinsalaan sa kanya. Ito ay liwanag ni Allah sa lupa Niya, 
katarungan Niya sa mga lingkod Niya at muog Niya na ang sinumang pumasok dito ay 
magiging ligtas. Ang ibig ipakahulugan ng batas ay hindi ang pagkakilala sa pamamagitan 
ng pandama sa pagkakaiba ng napakikinabangan at nakapipinsala sapagkat tunay na iyan 
nangyayari sa mga hayop yamang tunay na ang asno at ang kamelyo ay nakapagtatangi at 
nakakikilala sa kaibahan sa pagitan ng barley at lupa. 

“Bagkus ito ay ang pagkakilala sa pagkakaiba sa pagitan ng mga gawang nakapipinsala 
sa gumagawa ng mga ito sa pamumuhay niya at kabilang-buhay niya, at ng mga gawang 
napakikinabangan niya sa pamumuhay niya at sa kabilang-buhay niya gaya ng pakinabang 
sa pananampalataya, paniniwala sa pagkaiisa ni Allah, katarungan, pagpapakabuti, pagma- 
magandang-loob, pagkamapagkakatiwalaan, kabinihan, katapangan, kaalaman, pagtitiis, 
pag-uutos sa nakabubuti at pagsaway sa nakasasama, pakikipag-ugnayan sa mga kaanak, 
pagpapakabuti sa mga magulang, pagmamagandang-loob sa mga kapitbahay, pagtupad sa 
mga tungkulin, pag-uukol ng kawagasan kay Allah, pananalig sa Kanya, pagpapatulong sa 
Kanya, kasiyahan sa mga pangyayari na itinakda Niya, pagpapasakop sa kahatulan Niya, 
paniniwala sa Kanya at paniniwala sa mga sugo Niya sa lahat ng ipinabatid nila, at iba pa 
na pakinabang at kabutihan para sa tao sa mundo niya at sa kabilang-buhay niya. Nasa 
kasalungatan niyon ang kahapisan niya at ang kapinsalaan sa kanya sa mundo niya at sa 
kabilang-buhay niya. 


177 A'lam an-Nubuwah (Ang mga Tanda ng Pagkapropeta), akda ni ‘AH ibnu Muhammad al- 
Mawirdi, pahina 33. 

178 Siya si Ahmad ibnu ‘Abdilhalim ibni ‘Abdissalam, na tanyag sa tawag na Ibnu Taymiyah. 
Ipinanga-nak siya noong 661 AH (1273) at pumanaw noong 728 AH (1328). Siya ay kabilang sa 
mga malaking pantas ng Islam. Mayroon siyang maraming mahalagang naisulat. 

179 Mensahe ni Allah na inihatid ng sugo Niya. Ang Tagapagsalin. 

“Kung hindi sa pasugo, hindi napatnubayan ang isip tungo sa mga detalye ng mga napaki- 
kinabangan at mga nakapipinsala sa pamumuhay. Kabilang sa pinakadakilang mga biyaya 
ni Allah sa mga lingkod Niya at pinakamarangal na mga pagpapala Niya sa kanila ay na 
nagsugo Siya sa kanila ng mga sugo, nagbaba Siya sa kanila ng mga kasulatan Niya at 
nilinaw Niya sa kanila ang tuwid na landasin. Kung hindi dahil doon, talagang sila ay 
naging nasa kalagayan ng mga hayop at higit na masamang kalagayan kaysa sa mga iyon. 

“Kaya ang sinumang tumanggap sa pasugo ni Allah at namalagi rito, siya ay kabilang 
sa pinakamabuti sa sangkinapal. Ang sinumang tumanggi rito at naghimagsik laban dito, 
siya ay kabilang sa pinakamasama sa sangkinapal, higit na masagwang kalagayan kaysa 
sa aso at baboy at higit na hamak kaysa sa lahat ng hamak. Walang matitira para sa mga 
naninirahan sa lupa kundi ang mga bakas ng alaala ng pasugo na natatagpuan sa kanila. 
Kaya kapag nabura ang mga bakas ng alaala ng mga sugo sa lupa, napawi ang mga pala- 
tandaan ng patnubay at winasak ni Allah ang mataas at mababang daigdig ay pinasapit na 
Niya ang pagbangon [ng mga patay]. 

“Ang pangangailangan ng mga naninirahan sa lupa sa sugo ay hindi gaya ng 
pangangai-langan nila sa araw, buwan, hangin at ulan; hindi gaya ng pangangailangan ng 
tao sa buhay niya; at hindi gaya ng pangangailangan ng mata sa liwanag nito at ng 
katawan sa pagkain at inumin. Bagkus ay higit na malaki kaysa roon at higit na 
matinding pangangailangan kaysa sa lahat ng nakakakaya niya at sumasagi sa isip. 

“Ang mga sugo, sumakanila ang pagpapala at ang pagbati, ay mga tulay sa pagitan ni 
Allah at ng mga nilikha Niya kaugnay sa utos Niya at saway Niya. Sila ang mga embahador 
sa pagitan Niya at ng mga lingkod Niya. Ang pangwakas sa kanila, ang pangulo nila at ang 
pinakamarangal sa kanila sa Panginoon niya, ay si Muhammad. Sumakanilang lahat ang 
pagpapala at ang pagbati ni Allah. Isinugo siya ni Allah bilang awa sa mga nilalang, bilang 
katwiran sa mga tumatahak sa tama at bilang katwiran sa lahat ng nalikha. 

“Isinatungkulin ni Allah sa mga tao ang pagtalima sa kanya, ang pag-ibig sa kanya, ang 
pagpipitagan sa kanya, ang pakamahalin siya, ang pagsasagawa sa pagtupad sa mga kara- 
patan niya, ang pagsunod sa mga tipan at mga kasunduan sa pamamagitan ng paniniwala 
rito, at ang pagsunod sa kanya higit sa lahat ng propeta at sugo. Inutusan Niya sila na dalhin 
ang mensahe sa sinumang susunod sa kanila na mga mananampalataya. 

“Isinugo Niya si Propeta Muhammad (SAS) sa harap ng Huling Sandali bilang isang 
tagapagbalita ng nakatutuwa, bilang isang tapagbabala, bilang isang tapag-anyaya tungo 
sa Kanya ayon sa kapahintulutan Niya, at bilang isang ilaw na nagbibigay-liwanag. Wina- 
kasan ni Allah sa pamamagitan niya ang pasugo, nagpatnubay sa pamamagitan niya laban 
sa pagkaligaw at nagturo sa pamamagitan niya laban sa kamangmangan. Binuksan ni Allah 
sa pamamagitan ng pasugo sa kanya ang mga matang bulag, ang mga taingang bingi at ang 
mga pusong nakapinid. 

“Kaya nagliwanag ang lupa pagkatapos ng mga kadiliman nito. Nagkabukluran ang mga 
puso pagkatapos ng pagkahati-hati ng mga tao. Itinuwid ni Allah sa pamamagitan niya ang 
baluktot na kapaniwalaan. Ipinaliwanag ni Allah sa pamamagitan niya ang maliwanag na 
daan. Pinaluwag Niya sa kanya ang dibdib niya. Inalis Niya sa kanya ang pasanin niya. 
Inangat Niya para sa kanya ang katanyagan niya. Inilagay Niya ang pagkahamak at ang 
kaabahan sa sinumang sumalungat sa utos niya. 

“Isinugo siya ni Allah noong isang yugto ng kawalan ng mga sugo at ng mga paglaho ng 
mga kasulatan, at noong binaluktot ang mga salita ng kapahayagan, pinalitan ang mga batas, 

umaasa ang bawat kalipunan ng mga tao sa kadiliman ng mga pananaw nila at humatol sila 
kay Allah at sa mga lingkod Niya sa pamamagitan ng mga tiwaling pahayag nila at mga 
pithaya nila. Kaya naman pinatnubayan ni Allah sa pamamagitan niya ang mga nilikha, 
nilinaw ang mga daan at inilabas ang mga tao sa pamamagitan niya mula sa mga kadiliman 
tungo sa liwanag. 

“Ipinakilala ni Allah sa pamamagitan niya ang mga alagad ng tagumpay at ang mga 
alagad ng kasamaang-loob. Kaya ang sinumang napatnubayan sa pamamagitan ng patnubay 
niya ay napatnubayan nga. Ang sinumang lumihis sa landas niya ay naligaw nga at lumabag. 
Kaya pagpalain ni Allah at batiin siya sampu ng lahat ng sugo at propeta.” 18 
Magagawa nating mabuod ang pangangailangan ng tao sa pasugo ayon sa sumusunod: 

1. Na siya ay isang taong nilikha at inaalagaan at hindi maiiwasan na kumilala sa Tagapag- 
likha niya at umalam sa kung ano ang ninais Niya sa kanya at kung bakit siya nilikha. 
Hindi masosolo ng tao ang pag-alam doon at walang daan tungo roon kundi sa pamamagi¬ 
tan ng pagkakilala sa mga propeta at mga sugo at pagkakilala sa inihatid nila na patnubay 
at liwanag; 

2. Na ang tao ay binubuo ng katawan at kaluluwa. Ang pagkain ng katawan ay ang anumang 
natatamong pagkain at inumin. Ang pagkain naman ng kaluluwa ay kinilala para rito ng 
lumikha rito: ang tumpak na relihiyon at ang matuwid na gawa. Ang mga propeta at ang 
mga isinugo ay naghatid ng tumpak na relihiyon at gumabay tungo sa matuwid na gawa; 

3. Na ang tao ay relihiyoso sa kalikasan ng pagkalalang niya at hindi makaiiwas na magka- 
roon ng relihiyon na paniniwalaan. Ang relihiyon na ito ay kailangang tumpak Walang 
landas tungo sa tumpak na relihiyon kundi sa pamamagitan ng pananampalataya sa mga 
propeta at mga isinugo, at ng pananampalataya sa inihatid nila; 

4. Na siya ay nangangailangan sa pagkaalam sa daan na magpaparating sa kanya sa ikasi- 
siya ni Allah sa mundo, at sa Paraiso Niya at lugod Niya sa kabilang-buhay. Ito ay daan 
na walang gumagabay tungo rito kundi ang mga propeta at ang mga isinugo; 

5. Na ang tao ay mahina sa sarili niya at inaabangan ng maraming kaaway gaya ng demonyo 
na nagnanais na ilihis siya, ng kasamahan sa kasamaan na nagpapaganda ng gawang 
pangit, at ng kaluluwang palautos sa kasagwaan. Dahil doon, siya ay nangangailangan 
ng mangangalaga sa sarili niya laban sa pakana ng mga kaaway niya. Ang mga propeta 
at ang mga isinugo ay gumabay tungo roon at naglinaw niyon nang lubhang 
paglilinaw; 

6. Na ang tao ay sibilisado sa kalikasan niya. Ang pakikisama niya sa mga nilikha at ang 
pakikihalubilo niya sa kanila ay hindi makaiiwas na magkaroon ng batas upang mapa- 
natili ang mga tao sa pagkamakatarungan at katarungan. Kung hindi, ang buhay nila ay 
kawangis ng buhay sa gubat. Ang batas na ito ay kailangang mangalaga para sa bawat 
may karapatan ng karapatan niya nang walang pagpapabaya at pagpapalabis. Walang 
naghahatid ng buong batas kundi ang mga propeta at ang mga isinugo; 


180 Qct ‘idah fi Wujub al- ‘Itisdm bi ar-Risdlah (Patakaran Kaugnay sa Pagkakinakailangan ng 
Pangungunyapit sa Pasugo) ng Guro ng Islam na si Ibnu Taymiyah — kaawaan siya ni Allah, 
tomo 19, pahina 99-102, Majmu ‘ al-Fatdwd (Katipunan ng mga Fatwa); tingnan ang Tingnan ang 
Lawdmi ‘ al-Anwar al-Bahiyah (Ang Maningning na mga Kislap ng mga Liwanag), tomo 2, pahina 
261-263. 

7. Na siya ay nangangailangan sa pagkaalam sa magsasakatuparan para sa kanya ng kapa- 
natagan, ng katiwasayang sikolohikal at ng gumagabay tungo sa mga kadahilanan ng 
tunay na kaligayahan. Ito ang iginagabay ng mga propeta at mga sugo. 

Matapos ang paglilinaw sa pangangailangan ng mga nilikha sa mga propeta at mga sugo, 
nararapat sa atin na banggitin ang kabilang-buhay at linawin ang mga katibayan at ang mga 
patunay na nagpapatunay roon. 


Ang Kabilang-buhay 

Bawat tao ay nakaaalam nang kaalamang tiyak na siya ay mamatay nang walang pasubali, 
ngunit ano ang kahahantungan niya matapos ang kamatayan? Siya ba ay maligaya o hapis? 

Tunay na marami sa mga bansa at mga kalipunan ay naniniwala na sila ay bubuhayin 
matapos ang kamatayan at tutuusin sa mga gawa nila. Kung mabuti ay mabuti ang ganti, at 
kung masama ay masama ang ganti. 181 Ang bagay na ito, ang pagbubuhay at ang pagtutuos, 
ay kinikilala ng mga matinong isip at kinakatigan ng mga batas na makadiyos. Ang batayan 
nito ay tatlong saligan: 

1. Pagkilala sa kalubusan ng kaalaman ng Panginoon; 

2. Pagkilala sa kalubusan ng kapangyarihan Niya; 

3. Pagkilala sa kalubusan ng karunungan Niya. 182 

Nagkatigan ang mga patunay na ipinahayag at pinag-isipan sa pagpapatibay sa kabilang- 
buhay. Ang ilan sa mga patunay na ito ay ang sumusunod: 

1. Ang pagpapatunay sa pagbibigay-buhay sa mga patay sa pamamagitan ng pagkakalikha sa 
mga langit at lupa. Nagsabi si Allah: Hindi ba nila nalalaman na si Allah na lumikha sa 
mga langit at lupa at hindi napagod sa paglikha sa mga ito ay nakakakaya na bumu- 
hay sa mga patay? Oo, tunay na Siya sa lahat ng bagay ay Makapangyarihan . 183 
Nagsabi pa Siya: Ang lumikha ba sa mga langit at lupa ay hindi nakakakaya na 
lumikha ng tulad nila? Oo, at Siya ay ang Mapaglikha, ang Maalam . 184 

2. Ang pagpapatunay sa kapangyarihan Niya sa pag-uulit sa paglikha sa ibang pagkakataon 
sa pamamagitan ng kapangyarihan Niya sa pagkalikha sa mga nilikha nang walang nau- 
nang pagkakatulad. Ang nakakakaya sa paglikha ay lalong higit na nakakakaya sa pag- 
uulit. Nagsabi si Allah: Siya ang nagpapasimula ng paglikha at pagkatapos ay uulitin 
Niya ito. Ito ay higit na madali sa Kanya. Taglay Niya ang pinakamataas na kata- 
ngian sa mga langit at lupa . 185 Nagsabi pa Siya: Gumawa ito para sa Amin ng isang 
paghahalimbawa at nakalimutan niya ang pagkalikha sa kanya. Nagsabi ito: “Sino 
ang magbibigay-buhay sa mga buto samantalang ang mga ito ay bulok na?” Sabihin 


181 Tingnan ang al-Jawdb as-Sahih Fi Man Baddala Din al-Masih (Ang Tumpak na Sagot sa 
Sinumang Nagpalit sa Relihiyon ni Kristo), tomo 4, pahina 96. 

182 Tingnan ang al-Fawd 'id (Ang mga Pakinabang) ni Ibnu al-Qayyim, pahina 6-7. 

183 Qur’an 46:33. 

184 Qur’an 36:81. 

185 Qur’an 30:27. 

mo: “Bibigyang-buhay ang mga ito ng lumalang sa mga ito sa unang pagkakataon. 
Siya sa bawat nilikha ay Maalam .” 186 

3. Ang pagkalikha sa tao sa pinakamagandang tikas ayon sa buong anyong ito kalakip ng 
mga bahagi nito, mga lakas nito, mga katangian nito at mga taglay nito na laman, buto, 
mga ugat, mga nerbiyos, 187 mga daluyan, mga organ, mga kaalaman, mga pagnanais at 
mga nagagawa na taglay niya ay pinakamalaking patunay sa kapangyarihan ni Allah sa 
pagbibigay-buhay sa mga patay. 

4. Ang pagpapatunay sa kapangyarihan Niya sa pagbibigay-buhay sa tahanan sa kabilang- 
buhay sa pamamagitan ng pagbibigay-buhay na nagaganap sa buhay sa mundo. Nasaad 
ang kabatiran hinggil dito sa mga makadiyos na kasulatan na ibinaba ni Allah sa mga 
sugo Niya. Kabilang sa mga kabatirang ito ay ang pagbibigay-buhay sa mga patay ayon 
sa kapahintulutan ni Allah sa kamay ni Abraham at ni Kristo, sumakanila ang pagbati. 
Ang iba pa roon ay marami. 

5. Ang pagpapatunay sa kapangyarihan Niya sa pagbibigay-buhay sa mga patay sa pama¬ 
magitan ng kapangyarihan Niya na gumawa ng mga bagay na nakawawangis ng 
pagtiti-pon at pagkakalap [sa mga bahagi ng patay]. Ang ilan doon ay ang sumusunod: 

A. Ang paglikha ni Allah sa tao mula sa patak ng punlay na dating magkakahiwalay sa 
mga bahagi ng katawan — dahil doon nakikilahok ang lahat ng bahagi ng katawan sa 
kasiyahan sa pakikipagtalik. Tinitipon ni Allah ang patak ng punlay na ito mula sa mga 
bahagi ng katawan. Pagkatapos ay inilalabas patungo sa lalagyan sa sinapupunan at 
lumilikha si Allah mula rito ng tao. Kaya kung ang mga bahaging magka-kahiwalay 
at pagkatapos ay tinipon Niya at binuo Niya mula sa mga ito ang taong iyon at kapag 
nagkahiwa-hiwalay ang mga ito muli dahil sa kamatayan ay papaanong magiging 
impo-sible sa Kanya ang pagtipon sa mga ito sa ibang pagkakataon? Nagsabi Siya: 
Kaya magbalita kayo sa Akin ng tungkol sa punlay na inilalabas ninyo. Kayo 
ba ay lumilikha niyon o Kami ay ang Tagapaglikha ? 188 

B. Na ang mga binhi ng mga halaman sa kabila ng pagkakaiba-iba ng mga anyo ng mga 
ito, kapag bumagsak sa namamasang lupa at pinaibabawan ng tubig at lupa, ang makat- 
wirang pagmamasid ay humihiling na mabubulok at masisira ang mga ito. Iyon ay dahil 
sa ang alinman sa tubig at lupa ay makasasapat na sa pagpapaganap sa pagkabulok 
kaya naman lalo na kapag magkasama ang mga ito. Ngunit hindi nasisira ang mga ito, 
bagkus ay nanatiling napangalagaan. Pagkatapos kapag nadagdagan ang kahulumig- 
migan ay nabibiyak ang butil at lumalabas mula rito ang tubo. Kaya hindi ba nagpa- 
patunay iyon sa lubos na kapangyarihan at masaklaw ng karunungan? Kaya ang Diyos 
na Marunong na Nakakaya na ito ay papaanong mawawalan ng kakayahan sa 
pagtitipon sa mga bahaging ito at sa pagbuo sa mga bahagi ng katawan? Nagsabi si 
Allah: Kaya magbalita kayo sa Akin ng tungkol sa ipinunla ninyo? Kayo ba ay 
nagpapatubo niyon o Kami ang nagpapatubo ? 189 Ang katapat niyon ay ang sabi 


18,1 Qur’an 36:78-79. 

187 Nerve sa Ingles. Ang ugat ay dinadaluyan ng dugo samantalang nerbiyos o nerve ay ang hibla o 
bungkos ng mga hibla na nag-uugnay sa utak o spinal chord sa mga mata, tainga at iba pang 
bahagi ng katawan. Ang Tagapagsalin. 

188 Qur’an 56:58-59. 

189 Qur’an 56:63-64. 

Niya: Nakikita mo na ang lupa ay patay, ngunit kapag ibinaba Namin sa ibabaw 
nito ang tubig ay gumalaw-galaw ito, lumago ito at nagpapatubo ito ng bawat 
nakatutuwang uri . 190 

6. Na ang Tagapaglikha na Nakakakaya na Maalam na Marunong ay nagpapakalayo na 
lumikha ng mga nilikha dala ng paglalaru-laro at iiwanan sila na mga napababayaan. 
Nagsabi si Allah: Hindi Namin nilikha ang langit at ang lupa, at ang anumang sa 
pagitan ng dalawang ito nang walang-kabuluhan. Iyon ay akala ng mga tumangging 
sumampalataya. Kaya kapighatian sa mga tumangging sumampalataya mula sa 
Apoy . 191 Bagkus ay nilikha Niya ang mga nilikha Niya dahil sa isang dakilang kadahilanan 
at kapita-pitagang layunin. Nagsabi si Allah: Hindi Ko nilikha ang jinn at ang tao kung 
hindi upang sambahin nila Ako . 192 Kaya hindi naaangkop sa Marunong na Diyos na 
ito na magkakapantay para sa Kanya ang tumatalima sa Kanya at ang sumusuway sa 
Kanya. Nagsabi si Allah: O gagawin ba Namin ang mga sumampalataya at gumawa 
ng mga matuwid na gaya ng mga gumagawa ng katiwalian sa lupa? O gagawin ba 
Namin ang mga nangingilag magkasala na gaya ng mga masamang-loob ? 193 Dahil 
doon, bahagi ng kalubusan ng karunungan Niya at kadakilaan ng panggagapi Niya ay na 
buhayin Niya ang mga nilikha sa araw ng pagkabuhay upang gantihan ang bawat tao ayon 
sa gawa nito. Kaya naman gagantimpalaan Niya ang gumagawa ng maganda at pagduru- 
sahin Niya ang gumagawa ng masama. Nagsabi si Allah: Tungo sa Kanya ang balikan 
ninyong lahat. Nangako si Allah ng totoo. Tunay na Siya ay nagpapasimula sa 
paglikha, pagkatapos ay uulitin Niya ito upang gantihan ang mga sumampalataya 
at gumawa ng mga matuwid ayon sa pagkamakatarungan. Ang mga tumangging 
sumampalataya ay magkakaroon ng isang inumin mula sa kumukulong likido at 
isang masakit na pagdurusa 194 

Ang pananampalataya sa Huling Araw — ang Araw ng Pagkabuhay at Pagbubuhay 

— ay may maraming epekto sa individuwal at lipunan. Kabilang sa mga epekto nito: 

1. Na magsisigasig ang tao sa pagtalima kay Allah dala ng pagkaibig sa gantimpala sa araw 
na iyon at lalayo siya sa pagsuway kay Allah dala ng pangamba sa parusa sa araw na iyon; 

2. Ang pananampalataya sa Huling Araw ay may pang-aliw sa mananampalataya kapalit 
ng hindi niya nakamit na lugod at kasiyahan sa mundo, sa pamamagitan ng inaasahan 
niya na lugod at gantimpala sa kabilang-buhay; 

3. Sa pamamagitan ng pananampalataya sa Huling Araw ay nalalaman ng tao kung saan ang 
kahahantungan niya pagkatapos ng kamatayan niya. Nalalaman niya na siya ay makiki- 
pagtagpo sa ganti ng gawa niya, na kung mabuti ay mabuti ang ganti at kung masama ay 
masama ang ganti; tatayo siya para sa pagtutuos; gagantihan siya ng sinumang nagawan 
niya ng paglabag sa katarungan; at sisingilin sa kanya ang mga karapatan ng mga tao na 
nagawan niya ng paglabag sa katarungan o inaway niya; 


190 Qur’an 22:5. 

191 Qur’an 38:27. 

192 Qur’an 51:56. 

193 Qur’an 38:28. 

194 Qur’an 10:4. Tingnan ang nabanggit na al-Fawd ’id (Ang mga Pakinabang) ni Ibnu al-Qayyim, 
pahina 6-97; at ang at-Tafsir al-Kabir (Ang Malaking Tafsir) ni ar-Razi, tomo 2, pahina 113-116. 




Ang Islam: Ang mga Saligan Nito at Ang mga Simulain Nito 



4 . Na ang pananampalataya kay Allah at sa kabilang-buhay ay magsasakatuparan para sa 
Sangkatauhan ng katiwasayan at kapayapaan — sa panahon na dumalang ang katiwasayan 
at hindi tumigil ang mga digmaan. Ito ay walang iba kundi dahil sa ang pananampalataya 
kay Allah at sa Huling Araw ay nag-oobliga sa tao na magpigil sa kasamaan niya sa iba 
nang palihim at hayagan. Bagkus manunuot ito sa kinikimkim niya sa dibdib. Ililibing 
niya ang balak na kasamaan, kung may matagpuan, at kikitilin niya ito bago maisilang; 

5. Ang pananampalataya sa Huling Araw ay pipigil sa tao sa paggawa ng paglabag sa 
katarungan sa mga ibang tao at sa paglabag sa mga karapatan nila. Kapag sumampalataya 
ang mga tao sa Huling Araw ay maliligtas sila sa paglabag sa katarungan ng ilan sa kanila 
sa iba pa, at mapangangalagaan ang mga karapatan nila; 

6. Ang pananampalataya sa Huling Araw ay magbubunsod sa tao na tumingin sa tahanan 
sa mundo bilang isa sa mga yugto ng buhay at hindi ang buong buhay. 

Sa pagwawakas sa bahaging ito ay makabubuting ipampatunay natin ang sabi ni Wayne 
Butt na isang Amerikano na dating Kristiyano na nagtatrabaho noon sa isa sa mga simbahan 
at pagkatapos ay yumakap sa Islam. Natagpuan niya ang bunga ng pananampalataya sa 
Huling Araw yamang nagsasabi siya: “Ako ngayon ay nakaaalam na sa mga sagot sa apat 
na tanong na umukupa nang madalas sa buhay ko: Sino ako? Ano ang ninanais ko? Bakit 
ako narito? Saan ang kahahantungan ko?” 195 


Mga Saligan ng Pag-anyaya ng mga Sugo 

Nagkaisa ang lahat ng propeta at sugo sa pag-anyaya ayon sa mga saligang masaklaw 196 
gaya ng paniniwala: 

1. kay Allah, 

2. sa mga anghel Niya, 

3. sa mga kasulatan Niya, 

4. sa mga sugo Niya, 

5. sa Huling Araw, at 

6. sa itinakda: ang mabuti rito at ang masama rito; 
gaya ng pag-uutos: 

1. sa pagsamba sa Kanya lamang nang walang katambal; 

2. sa pagsunod sa landasin Niya at hindi pagsunod sa mga landas na sumasalungat; 

3. sa pagbabawal sa apat na masama: 

A. ang mga gawang mahalay: ang anumang nakahayag mula sa mga ito at ang anumang 
nakakubli, 

B. ang kasalanan, 

C. ang paghihimagsik nang wala sa katwiran, at 

D. ang pagtatambal kay Allah at ang pagsamba sa mga diyus-diyusan at mga rebulto; 


195 Majallah ad-Da‘wah as-Sa ‘udiyah (Magasing Saudi ng Da‘wah), isyu 1722, 19/9/1420 AH 
(12/27/1999), pahina 38. 

196 Nasaad ang pagtukoy sa mga masaklaw na saligang ito sa ika-2 kabanata ng Qur’an, mga 
talata: 285, 286; sa ika-6 na kabanata, mga talata: 151, 153; at sa ika-7 kabanata, talata: 33; sa ika- 
17, mga talata: 23, 38. 

4. sa pagkakaila ng pagkakaroon ni Allah ng asawa, anak, katambal, katapat at katulad; 

5. sa hindi pagsabi tungkol sa Kanya ng hindi totoo; 

6. sa pagbabawal sa pagpatay sa mga anak; 

7. sa pagbabawal sa pagpatay sa tao nang wala sa katwiran; 

8. sa pagsaway sa interes at sa pagkamkam sa ari-arian ng ulila; 

9. sa pag-uutos sa pagtupad sa mga kasunduan; 

10. sa tamang pagtakal at pagtimbang; 

11. sa pagpapakabuti sa mga magulang; 

12. sa katarungan sa mga tao; 

13. sa katapatan sa salita at gawa; 

14. sa pagsaway sa pagwawaldas at pagmamalaki; 

15. sa pakikinabang sa mga ari-arian ng mga tao sa pamamagitan ng kabulaanan. 

Nagsabi si Ibnu al-Qayyim, 197 kaawaan siya ni Allah: 

“Ang mga batas, lahat ng ito kaugnay sa mga saligan ng mga ito kahit pa nagkaiba, ay 
nagkakasundo. Naikintal ang kagandahan ng mga ito sa mga isip. Kung sakaling 
ipinatungkol ang mga ito sa hindi naman ukol sa mga ito ay talagang lalabas ang mga ito 
sa katwiran, kapakanan at awa. 

“Bagkus imposible na magdulot ang mga ito ng kasalungatan sa [layong] inihatid ng mga 
ito: Ngunit kung sakaling sumunod ang katotohanan sa mga pithaya nila ay talagang 
nagulo na sana ang mga langit at ang lupa at ang sinumang nasa mga ito. Papaanong 
ipahihintulot ng may isip na tanggihan ang Batas ng pinakahukom ng mga hukom sa pama¬ 
magitan ng laban isinasaad [ng Batas na] ito?” 

Dahil dito ang relihiyon ng mga propeta ay iisa gaya ng sinabi ni Allah: O mga sugo, 
kumain kayo mula sa anumang mga mabuting bagay at gumawa kayo ng matuwid; 
tunay na Ako sa anumang ginagawa ninyo ay Maalam. Tunay na ito ay kalipunan 
ninyo: nag-iisang kalipunan, at Ako ay Panginoon ninyo kaya mangilag kayong mag- 
kasala sa Akin . 199 

Nagsabi pa Siya: Nilinaw 200 Niya para sa inyo bilang bahagi ng Relihiyon ang anu¬ 
mang itinagubilin Niya kay Noe at ang isiniwalat Namin sa iyo at ang anumang itina- 
gubilin Namin kay Abraham, kay Moises at kay Jesus, na nag-uutos: “Pangalagaan 
ninyo ang Relihiyon at huwag kayong magkahati-hati rito .” 201 

Bagkus ang nilalayon sa pamamagitan ng relihiyon ay humantong ang mga tao sa dahilan 
kung kaya nilikha sila: ang pagsamba sa Panginoon nila nang mag-isa na walang katambal. 
Kaya nagsasabatas ang relihiyon na ito para sa kanila ng mga tungkulin na isinasatungkulin 
sa kanila ang pagganap sa mga iyon at naggagarantiya ito para sa kanila ng mga karapatan. 
Nag-aalalay ito sa kanila ng mga kaparaanan na magpaparating sa kanila sa layuning ito. 


197 Siya si Muhammad ibnu Abi Bakr ibni Ayyub az-Zar‘i. Ipinanganak siya noong taong 690 
A.H. (1291 C.E.) at pumanaw noong taong 751 A.H. (1350 C.E.). Kabilang siya sa mga malaking 
pantas ng Islam. Mayroon siyang mga mahalagang naisulat. 

198 Qur’an 23:71. 

199 Qur’an 23:51-52. 

200 O nagsabatas. Ang Tagapagsalin. 

201 Qur’an 42:13. 

Iyon ay upang maisakatuparan sa kanila ang kasiyahan ni Allah at ang kaligayahan sa 
mundo at kabilang-buhay alinsunod sa makadiyos na pamamaraan na hindi gugutay-gutay 
sa tao nang buong pagkagutay-gutay ng pagkatao, hindi magdudulot sa personalidad niya 
ng sakit na mapanligalig na schizophrenia 202 na maghahatid sa kanya sa pagbubungguan 
ng kalikasan niya at kaluluwa niya, at ng Sansanikob sa paligid niya. 

Ang lahat ng sugo ay nag-aanyaya sa makadiyos na relihiyon na nagdudulot sa Sangka- 
tauhan ng batayang pampaniniwala na sasampalatayanan nila at ng batas na susundin nila 
sa buhay nila. Dahil doon, ang Torah noon ay pinaniniwalaan at batas. Naatangan ang mga 
tagasunod nito na magpahatol dito. Nagsabi si Allah: Tunay na Kami ay nagbaba ng 
Torah, na sa loob nito noon ay may patnubay at liwanag, na naghahatol sa 
pamamagitan nito sa mga nagpakahudyo ang mga propeta na mga nagpasakop, at 
ang mga makapa-nginoon at ang mga pantas' 

Pagkatapos ay dumating ang Kristo (AS). Kasama niya ang Ebanghelyo na sa loob nito 
noon ay may patnubay at liwanag, at bilang nagpapatotoo sa nauna rito na Torah. Nagsabi 
si Allah: Pinasunod Namin sa mga bakas nila si Jesus na anak ni Maria, bilang nagpa¬ 
patotoo sa nauna sa kanya na Torah. Ibinigay Namin sa kanya ang Ebanghelyo na 
sa loob nito noon ay may patnubay at liwanag 204 
Pagkatapos ay dumating si Propeta Muhammad (SAS) dala ang pangwakas na batas at 
buong kapaniwalaan bilang pamantayan sa nauna rito na mga batas at bilang nagpapawalang- 
saysay sa mga iyon. Ibinigay sa kanya ni Allah ang Qur’an bilang nagpapatotoo sa nauna 
rito na mga kasulatan. Nagsabi si Allah: Ibinaba Namin sa iyo ang Aklat taglay ang 
katotohanan bilang nagpapatotoo sa nauna rito na mga kasulatan at bilang paman¬ 
tayan sa mga ito. Kaya humatol ka sa kanila ayon sa ibinaba ni Allah at huwag mong 
sundin ang mga pithaya nda kapalit ng dumating sa iyo na katotohanan.' 

Nilinaw ni Allah na si Propeta Muhammad (SAS) at ang mga mananampalataya na kasama 
nito ay sumampalataya sa Kanya gaya ng pagsampalataya sa Kanya ng mga nauna sa kanila 
na mga propeta at mga sugo. Nagsabi si Allah: Sumampalataya ang Sugo sa ibinaba sa 
kanya mula sa Panginoon niya at gayon din ang mga mananampalataya. Bawat isa 
ay sumampalataya kay Allah, sa mga anghel Niya, sa mga kasulatan Niya, at sa mga 
sugo Niya. “Hindi kami nagtatangi-tangi sa mga sugo,” sabi nila at sinabi pa nila: 
“Narinig namin at tumalima kami. Igawad Mo ang kapatawaran Mo, Panginoon 
namin, at tungo sa Iyo ang kahahantungan .” 206 


Ang Pasugong Mananatili 207 


202 Malalang sakit na pang-isip na may sintomas ng kampukang pang-emosyon, pagkalayo sa 
reyalidad na kadalasang may mga kahibangan at mga guniguni, at paglalayo ng sarili sa iba. Ang 
Tagapagsalin. 

203 Qur’an 5:44. 

204 Qur’an 5:46. 

205 Qur’an 5:48. 

206 Qur’an 2:285. 

207 Para sa karagdagang pagpapakalawak ay tingnan ang ar-Ralnq al-Makhtum (Isang Talambuhay 
ng Propeta), akda ni Safiyurrahman al-Mubarakfuri. 

Ang nauna na paglalahad sa kalagayan ng mga relihiyong Judaismo, Kristiyanismo, 
Mazdaismo, 208 Zoroasterianismo at sari-saring Paganismo ay naglilinaw sa kalagayan ng 
Sangkatauhan 209 sa ikaanim na siglong Kristiyano. Kapag naging tiwali ang relihiyon ay 
nagiging tiwali ang mga kalagayang pampulitika, panlipunan at pang-ekonomiya. 

Kay a naman lumaganap ang mga madugong digmaan. Lumitaw ang paniniil. Namuhay 
ang Sangkatauhan sa nakataklob na mapanglaw na dilim. Pinagdilim sanhi niyon ang mga 
puso dahil sa kadiliman ng kawalang-pananampalataya at kamangmangan. Nasalaula ang 
mga kaasalan. Nilapastangan ang mga dangal. Nalabag ang mga karapatan. Lumitaw ang 
katiwalian sa katihan at karagatan. 

Anupat kung sakaling pagmamasdan ang mga ito ng isang nakauunawa ay talagang mata- 
talos niya na ang Sangkatauhan sa panahong iyon ay nasa isang kalagayan ng paghihingalo, 
at na sila ay nagpahayag na ng pagkalipol. Iyon ay kung hindi sila isinaayos ni Allah sa 
pamamagitan ng dakilang tagapagsaayos na nagdadala ng tanglaw ng pagkapropeta at sulo 
ng patnubay upang magbigay-liwanag sa sangkatauhan sa daan nila at magpatnubay sa 
kanila tungo sa tuwid na landas. 

Nang panahong iyon ay ipinahintulot ni Allah na sumikat ang liwanag ng pagkapropetang 
magpakailanman mula sa Makkah, na kinaroonan ng Dakilang Bahay ni Allah. Ang kapa- 
ligiran nito noon ay nakatutulad ng lahat ng kapaligirang pantao kaugnay sa Shirk, kamang¬ 
mangan, paglabag sa katarungan at paniniil. Gayunpaman ito ay natatangi sa ibang pook 
ayon sa maraming pagkakatangi, na ang ilan ay ang sumusunod: 

1. Ang Ma kk ah ay isang kapaligirang dalisay na hindi naapektuhan ng mga batik ng mga 
pilosopiyang Griyego o Romano o Hindu. Ang mga individuwal doon ay nagtatamasa 
ng mahinahong pagpapahayag, maalab na isip at malikhaing talento; 

2. Ito ay nasa sentro ng mundo sapagkat ito ay nasa isang pook na nakagitna sa pagitan 
Europa, Asia at Afrika, na magiging isang mahalagang dahilan sa bilis ng paglaganap 
at pagdating ng pasugong magpakailanman sa mga rehiyong ito sa loob ng kaunting 
panahon; 

3. Ito ay isang matiwasay na bayan kung saan si Allah ay nangalaga rito noong nagnasa si 
Abrahah na salakayin ito. Hindi ito napangibabawan ng mga emperyong katabi nito, ang 
Persia at ang Roma. Bagkus matiwasay pati ang pangangalakal nito sa hilaga at timog. 
Iyon ay isang pambihirang pangyayari para sa pagsusugo sa marangal na Propetang ito. 
Pinaalalahanan nga ni Allah ang mga mamamayan ng Ma kk ah hinggil sa biyayang ito. 
Sinabi Niya: Hindi ba nagpatatag Kami para sa kanila ng isang matiwasay na kan- 
lungan na hinahakot dito ang mga bunga ng bawat bagay bilang panustos buhat 
sa Amin ? 210 

4. Ito ay isang madisyertong kapaligiran na nagpanatili sa marami sa mga kapuri-puring ugali 
gaya pagkamapagbigay, pangangalaga sa pagkakabitbahay, pagpapahalaga sa mga dangal, 
at iba pa roon na mga katangiang nagpaangkop dito upang maging pook na nababagay 
sa pasugong magpakailanman. 


~ ns Tingnan ang talababa bilang 34. Ang Tagapagsalin. 

209 Tingnan ang bahagi hinggil sa kalagayan ng mga umiiral na relihiyon sa aklat na ito sa pahina A- 
B. 

210 Qur’an 28:57. 

Mula sa dakilang pook na ito, mula sa liping Quraysh na napatanyag sa kalinawan sa 
pagsasalita, kahusayan sa pagpapahayag at mga marangal sa mga kaasalan, at may taglay 
na kamarhalikaan at pamumuno ay hinirang ni Allah ang Propeta Niya na si Muhammad 
(SAS) upang maging pangwakas sa mga propeta at mga isinugo. Ipinanganak siya noong 
mga 570 C.E. Lumaki siyang isang ulila yamang namatay ang ama niya noong siya ay nasa 
tiyan pa ng ina niya. Pagkatapos ay namatay ang ina niya at ang lolo niya sa ama noong 
ang edad niya nang sandaling iyon ay anim na taon. Inaruga siya ng tiyuhin niya na si Abu 
Talib at lumaki siya na isang ulila. 

Lumitaw sa kanya ang mga tanda ng pangingibabaw. Ang mga gawi niya, ang mga kaa¬ 
salan niya at ang ugali niya ay naiiba sa mga gawi ng mga kalipi niya. Hindi siya nagsisi- 
nungaling sa pananalita niya. Hindi nakasasakit sa isa man. 

Napatanyag siya sa katapatan, kalinisan ng buhay at pagkamapagkakatiwalaan anupat ang 
marami sa mga anak ng lipi niya ay nagtitiwala sa kanya sa mga mamahaling ari-arian nila 
at naglalagak ng mga ito sa kanya. Siya naman ay nangangalaga sa mga ito gaya ng panga- 
ngalaga niya sa sarili niya at sa ari-arian niya, na nagbunsod sa kanila na tagurian siya na 
mapagkakatiwalaan. 

Siya ay mahiyain: hindi nalantad sa isa man ang katawan niya habang nakahubad mag- 
mula noong sumapit siya sa kasibulan. Siya ay malinis ang pagkatao, mapangilagin sa 
pagkakasala. 

Nasasaktan siya sa nakikita niya sa mga kalipi na pagsamba sa mga diyus-diyusan, pag- 
inom ng alak, at pagpapadanak ng dugo. Nakikitungo siya sa mga kalipi niya sa anumang 
ikinasisiya niya na mga gawain nila. Humihiwalay siya sa kanila sa sandali ng kagaslawan 
nila at kasuwailan nila. Tinutulungan niya ang mga ulila at ang mga balo. Pinakakain niya 
ang mga gutom. 

Noong nalalapit na siya sa apatnapung taong gulang ay napuno na siya sa nakapaligid sa 
kanya na katiwalian. Nagsimula siyang tumuon sa pagsamba sa Panginoon niya. Hinihiling 
niya sa Panginoon na patnubayan siya sa tuwid na landas. Habang siya ay nasa ganitong 
kalagayan, walang anu-ano ay bumaba sa kanya ang isang anghel dala ang pagsisiwalat ng 
Panginoon Niya. Ipinag-utos sa kanya na iparating sa mga tao ang Islam at na anyayahan 
sila sa pagsamba sa Panginoon nila at sa pagtigil sa pagsamba sa iba pa. 

Nagpatuloy ang pagbaba ng pagsisiwalat sa kanya dala ang mga batas at ang mga kahatu- 
lan isang araw pagkatapos ng isang araw at isang taon pagkatapos ng isang taon, hanggang 
sa nilubos ni Allah ang Islam para sa Sangkatauhan at binuo sa kanila ang biyaya ayon sa 
kalubusan nito. Kaya noong nalubos ang gawain niya ay binawi na siya ni Allah. Ang edad 
niya noong namatay siya ay 63 taon. Ang 40 taon ay bago naging propeta at ang 23 taon 
ay bilang propetang sugo. 

Ang sinumang magninilay-nilay sa mga kalagayan ng mga propeta at sa aral ng kasaysa- 
yan nila ay makaaalam nang tiyak na walang paraang ipinampatunay sa pagkapropeta ng 
isang propeta kung hindi naipampatunay din sa pagkapropeta ni Muhammad (SAS) ang 
paraang ito nang higit pa. 

Kapag inisip mo kung papaanong naiparating ang pagkapropeta nina Moises at Jesus, 
sumakanila ang pagbati, ay malalaman mo na ito ay naiparating sa paraan ng tuluy-tuloy na 
salaysay, at ang tuluy-tuloy ng salaysay na naiparating sa pamamagitan nito ang 

pagkapropeta ni Muhammad ay higit na malaki, higit na matibay at higit na malapit sa 
panahon niya. 211 

@@Gayon din ang tuluy-tuloy na salaysay na naiparating sa pamamagitan nito ang 
mga himala nila at ang mga tanda ng pagkapropeta nila ay magkatulad din. Ngunit sa 
panig ni Muha mm ad (SAS) ay higit na malaki dahil ang mga tanda ng pagkapropeta niya 
ay marami. Bagkus ang pinakadakila sa mga tanda ng pagkapropeta niya ay ang Dakilang 
Qur’an na ito, na patuloy pa ring naipararating nang pagpaparating na tuluy-tuloy sa tinig 
at sa panulat. 212 

Ang sinumang naghambing sa pagitan ng inihatid ni Moises at Jesus, sumakanila ang 
pagbati, at ng inihatid ni Propeta Muhammad (SAS) na tamang pinaniniwalaan, mga 
tumpak na batas at mga napakikinabangang kaalaman ay malalaman niya na ang lahat ng 
ito ay namutawi sa isang ilaw, ang ilaw ng pagkapropeta. 

Ang sinumang naghambing sa pagitan ng mga kalagayan ng mga tagasunod ng mga 
ibang propeta at ng mga tagasunod ni Propeta Muhammad (SAS) ay malalaman niya na 
sila [na mga tagasunod ni Propeta Muhammad (SAS)] ay pinakamabuti sa mga tao sa 
mga kapwa tao. Bagkus sila ang pinakadakila sa lahat ng tagasunod ng mga propeta sa 
epektong naiwan sa mga dumating noong wala na sila yamang ipinalaganap nila ang 
Tawhid at ipinakalat nila ang katarungan. Sila ay awa para sa mga mahina at mga 
dukha. 213 

Kung nais mo ng karagdagang paglilinaw na magpapatunay sa pagkapropeta ni 
Muhammad (SAS) ay ilalahad ko sa iyo ang mga patunay at ang mga tanda na natagpuan 
ni ‘All ibnu Rabban at-Tabari noong siya isang Kristiyano pa, na yumakap sa Islam dahil 
doon. Ang mga patunay na ito ay ang sumusunod: 

1. Na siya ay nag-anyaya tungo sa pagsamba kay Allah lamang at sa pagtigil sa pagsamba 
sa iba pa, na sumasang-ayon naman doon sa lahat ng propeta; 

2. Na nagpakita siya ng mga malinaw na tanda na walang makapagpapakita kundi ang 
mga propeta ni Allah; 

3. Na siya ay nagbalita ng mga pangyayaring panghinaharap at nagkatotoo naman ito 
gaya ng ibinalita niya; 

4. Na siya ay nagbalita ng maraming pangyayari mula sa mga pangyayari sa mundo at 
mga bansa nito, na naganap naman gaya ng ibinalita niya; 

5. Na ang aklat na inihatid ni Muhammad (SAS), ang Qur’an, ay isa sa mga tanda ng 
pagkapropeta. Iyon ay dahil sa ito ang pinakamahusay na aklat at ibinaba ito ni Allah 
sa isang Making di-nakapag-aral, na hindi nakababasa at hindi nakasusulat. Hinamon 
Niya ang mga malinaw magpahayag na magbigay ng tulad nito o tulad ng isang 


211 Ang mga sanaysay tungkol kay Moises ay naitala noong matagal na siyang namatay. Ang mga 
sanaysay naman tungkol kay Jesus (AS) ay nagkaroon lamang ng opisyal ng pagtanggap noong 
325 C.E. bunsod ni Emperador Constantino, na isang pagano. Ito ay mga 300 taon mula nang 
iniakyat siya sa langit. Ang mga sanaysay naman tungkol kay Propeta Muhammad ay sinimulang 
itala kahit noong nabubuhay pa siya. Ang Tagapagsalin. 

212 Tingnan ang paksa na inalaan tungkol sa Qur’an sa aklat na ito sa pahina A-B. 

2L ’ Tingnan ang Majmu ‘ al-Fatdwd Shaykh al-Islam Ibnu Taymiyah (Katipunan ng mga Fatwa ng 
Guro ng Islam na si Ibnu Taymiyah), tomo 4, pahina 201, 211; at ang Iqham al-Yahud 
(Pagsangkot ng mga Hudyo), akda ni Assamu’al ibnu Yahya al-Maghribi. 

kabanata mula rito. Iyon din ay dahil sa ginarantiyahan ni Allah ang pangangalaga sa 
Qur’an, pinangalagaan Niya sa pamamagitan nito ang tamang pinaniniwalaan, 
naglaman ito ng pinakalubos na batas, at nagtayo Siya sa pamamagitan nito ng 
pinakamainam na kalipunan; 

6. Na siya ang pangwakas sa mga propeta. Kung sakaling hindi siya isinugo ay talagang 
nawalan na sana ng saysay ang pagkapropeta ng mga ibang propeta na nagpropesiya sa 
pagsusugo sa kanya; 

7. Na ang mga propeta, sumakanila ang pagbati, ay nagpropesiya sa kanya bago ang 
paglitaw niya nang matagal na panahon. Inilarawan nila ang pagsugo sa kanya, ang 
bayan niya at ang pagpapakumbaba ng mga bansa at mga hari sa kanya at sa kalipunan 
niya. Binanggit nila ang paglaganap ng relihiyon niya; 

8. Na ang pagwawagi niya laban sa mga kalipunan na nakidigma sa kanya ay isa sa mga 
tanda ng pagkapropeta yamang imposible na may isang taong mag-aangkin na siya 
isinugo mula kay Allah, gayong siya ay nagsisinungaling, at pagkatapos ay aayudahan 
siya ni Allah ng pagwawagi, pagpapatatag, paggapi sa mga kaaway, paglaganap ng 
paanyaya niya at dami ng mga tagasunod. Tunay na ito ay hindi naisasakatuparan 
maliban sa kamay ng isang propetang tapat; 

9. Ang taglay niya na pagsamba niya, kabinihan niya, katapatan niya, kapuri-puring ugali 
niya, mga kalakaran niya at mga batas niya, tunay na ito ay hindi natitipon maliban sa 
kalagayan ng isang propeta. 


Nagsabi ang napatnubayang ito, matapos isalaysay ang mga patotoo na ito: “Kaya nga 
[mga nabanggit na] ito ay mga maningning na katangian at mga sapat na patunay. Ang 
sinumang nagtaglay ng mga ito ay nauukol sa kanya ang pagkapropeta. Natamo niya ang 
tagumpay niya. Nagtagumpay ang karapatan niya. Kinailangan ang paniniwala sa kanya. 
Ang sinumang tumanggi [sa pagkapropeta na] ito at magkaila rito ay mabibigo ang 
pagsisikap at malulugi ang buhay sa mundo at kabilang-buhay.” 214 

Sa pagwawakas sa bahaging ito ay magsasalaysay ako sa iyo ng dalawang pagsaksi: 
ang pagsaksi ng Hari ng Silangang Roma 215 noong nakalipas na panahon, na kapanahon 
ni Propeta Muhammad (SAS), at ang pagsaksi ng ebanghelistang Ingles na kapanahon na 
si John Sant. 216 


214 ad-Din wa ad-Dawlah fi Ithbat Nubuwah Nabiyinct Muhammad (SAS) (Ang Relihiyon at ang 
Estado sa Pagpapatunay sa Pagkapropeta ng Propeta Natin na si Muahammad (SAS)), akda ni ‘Ali 
ibnu Rabban at-Tabari, pahina 47. Tingnan ang a I-riant (Ang Pagpapabatid) ni al-Qurtubl, pahina 
362 at kasunod nito. 

215 Ang Emperyong Romano ay nahati noon sa dalawa: ang Kanluraning Roma na ang kabisera ay 
ang lungsod ng Roma na sa ngayon ay kabisera ng bansang Italya, at ang Silanganing Roma na 
ang kabisera naman ay ang Constantinople noon na sa ngayon ay Istanbul na at naging bahagi na 
ng Republika ng Turkey. Ayon sa Encarta Encyclopedia, bagamat tinatawag ito ng mga Iskolar na 
Byzantium o Emperyo ng Silangang Romano, sa mga kapanahon nito at sa mga opisyal na 
katawagan ay tinatawag lamang ito na Emperyong Romano at ang mga nasasakupan naman ay 
mga Romano. Ang Tagapagsalin. 

216 Hindi matiyak kung ganito ang baybay ng apelyido ng taong ito dahil ang pagkakabaybay nito 
sa orihinal na Arabe na pinagsalinan ng aklat na ito ay hindi nagpapakita ng patinig. Ang 
Tagapagsalin. 

Ang Unang Pagsaksi 

Ang pagsaksi ng Heraclius. Binanggit ni Imam al-Bukhari, kaaawaan siya ni Allah, ang 
balita ni Abu Sufyan nang inanyayahan siya ng Hari ng Silangang Roma. Sinabi niya: 
Isinalaysay sa atin ni Abu al-Yaman al-Hakam ibnu Naff na nagsabi: Ibinalita sa amin ni 
Shu‘ayb ayon kay az-Zuhri na nagsabi: Ibinalita sa akin ni ‘Ubaydullah ibnu ‘Abdullah 
ibni ‘Utbah ibni Mas‘ud na si ‘Abdullah ibnu ‘Abbas ay nagbalita sa kanya na: 

“Si Abu Sufyan ibnu Harb ay nagbalita sa kanya na si Heraclius ay nagpadala rito ng 
sugo habang nasa isang karaban ng Quraysh. Sila noon ay mga mangangalakal sa Sham 217 
noong panahon na ang Sugo ni Allah (SAS) ay nagpaliban sa digmaan kina Abu Sufyan 
at mga Kafir' ng Quraysh kaya pinuntahan nila si Hercules noong sila ay nasa Ilya’. 
Tinawag niya sila sa kapulungan niya at nasa paligid niya ang mga malaking tao ng 
Roma. Pagkatapos ay tinawag niya ang mga ito. 

“Ipinatawag niya ang tagapagsalin niya at sinabi: Alin sa inyo ang pinakamalapit sa 
kaangkanan ng Making ito na nag-aangkin na siya ay isang propeta? Kaya nagsabi si 
Abu Sufyan: Ako po ang pinakamalapit sa kanila sa kaangkanan. Kaya sinabi niya: Ilapit 
ninyo siya sa akin at palapitin ninyo ang mga kasamahan niya at ilagay ninyo sila sa 
likuran niya. 

“Pagkatapos ay sinabi niya sa tagapagsalin niya: Sabihin mo sa kanila na ako ay 
magtatanong dito [kay Abu Sufyan] tungkol sa Making iyon; kaya kung 
magsisinungaling siya sa akin ay pasinungalingan ninyo siya. Nagsabi ito: At sumpa man 
kay Allah, kung hindi sa hiya na mag-ulat sila tungkol sa akin ng pagsisinungaling ay 
talagang nagsinungaling tungkol doon [sa Propeta]. 

“Pagkatapos ang una sa itinanong niya sa akin ay nang nagsabi siya: Papaano ang 
kaangkanan niya sa inyo? Nagsabi ako: Siya sa amin ay may mabuting kaangkanan. 

“Sinabi niya: At sinabi na ba ang pagkasabing ito [ng pagkapropeta] ng isa na kabilang 
sa inyo kailanman bago pa siya? Nagsabi ako: Hindi po. 

“Sinabi niya: At nagkaroon ba sa mga ninuno niya ng isang Hari? Nagsabi ako: Hindi 
po. 

“Sinabi niya: At ang mga maharlika sa mga tao ay sumusunod sa kanya o ang mga 
mahina sa kanila? Kaya nagsabi ako: Bagkus ay ang mga mahina sa kanila. 

“Sinabi niya: Nadadagdagan ba sila o nababawasan sila? Nagsabi ako: Bagkus ay 
nadadagdagan sila. 

“Sinabi niya: At tumatalikod ba ang isa sa kanila dahil sa galit sa relihiyon niya 
matapos pumasok doon? Nagsabi ako: Hindi po. 

“Sinabi niya: At kayo ba noon ay nagpaparatang sa kanya ng kasinungalingan bago pa 
niya sabihin ang anumang sinabi na niya? Nagsabi ako: Hindi po. 


217 Ang Syria, ang Palestina, ang Lebanon at ang Jordan sa ngayon. Ang Tagapagsalin. 
2IS Tumatangging sumampalataya o hindi Muslim. Ang Tagapagsalin. 

219 Jerusalem. 

“Sinabi niya: At nagtatalusira 220 ba siya? Nagsabi ako: Hindi po, ngunit kami ay nasa 
panahon ng pagpapaliban sa digmaan, na hindi namin alam kung ano ang gagawin niya sa 
loob nito. 

“Nagsabi ito: Hindi ko nakakayang magsabi ng isang salita na idadagdag ko roon 
bukod pa sa salitang ito. Sinabi pa Niya: At nakipaglaban ba kayo sa kanya? Nagsabi 
ako: Opo. 

“Sinabi niya: At papaano ang pakikipaglaban ninyo sa kanya? Nagsabi ako: Ang 
digmaan sa pagitan namin at niya ay salitan: nananalo siya sa amin at nananalo kami sa 
kanya. 

“Sinabi niya: Ano ang ipinag-uutos niya sa inyo? Nagsabi ako: Nagsasabi siya [sa 
amin], Sambahin ninyo si Allah lantang, huwag kayong magtambal sa Kanya ng 
anuman at iwan ninyo ang sinasamba noon ng mga ninuno ninyo. Ipinag-uutos niya sa 
amin ang pagdarasal, ang katapatan, ang kabinihan at ang pakikipag-ugnayan sa kaanak. 

“At sinabi niya sa tagapagsalin na sabihin dito: Nagtanong ako sa iyo tungkol sa 
kaangkanan niya at binanggit mo na siya sa inyo ay may mabuting kaangkanan; at gayon 
din naman ang mga sugo, isinusugo sila na may mabuting kaangkanan sa mga tao nila. 

“Nagtanong ako sa iyo kung sinabi na ng isa sa inyo ang pagkasabing ito [ng 
pagkapropeta] bago pa siya at binanggit mo na hindi. Kaya sasabihin ko na kung sakaling 
may isa na nagsabi na ng pagkasabing ito [ng pagkapropeta] bago pa siya ay talagang 
sasabihin ko sana na [siya ay] isang Making gumagaya sa pagkasabing sinabi na bago pa 
siya. 

“Nagtanong ako sa iyo kung nagkaroon ba sa mga ninuno niya ng isang Hari at 
binanggit mo na hindi. Sasabihin ko na kung sakaling nagkaroon sa mga ninuno niya ng 
isang Hari ay sasabihin ko sana na [siya ay isang] Making humihiling ng kaharian ng 
ninuno niya. 

“Nagtanong ako sa iyo kung kayo ba noon ay nagpaparatang sa kanya ng 
kasinungalingan bago pa niya sabihin ang anumang sinabi na niya at binanggit mo na 
hindi. Kaya naman nalalaman ko nga na hindi nangyari na iiwan niya ang 
pagsisinungaling sa mga tao at magsisinungaling naman siya kay Allah. 

“Nagtanong ako sa iyo kung ang mga maharlika sa mga tao ay sumusunod sa kanya o 
ang mga mahina sa kanila at binanggit mo na ang mga mahina sa kanila ay sumunod sa 
kanya, at sila nga ay mga tagasunod ng mga sugo. 

“Nagtanong ako sa iyo kung nadadagdagan ba sila o nababawasan sila at binanggit mo 
na sila ay nadadagdagan. Gayon ang lagay ng [totoong] pananampalataya hanggang sa 
mabuo ito. 

“Nagtanong ako sa iyo kung tumatalikod ba ang isa sa kanila dahil sa galit sa relihiyon 
niya matapos pumasok doon at binanggit mo na hindi. Gayon ang pananampalataya 
kapag humahalo ang kasayahan nito sa mga puso. 

“Nagtanong ako sa iyo kung nagtatalusira 221 ba siya at binanggit mo na hindi. Gayon 
ang mga sugo, hindi sila nagtatalusira. 

“Nagtanong ako sa iyo kung ano ang ipinag-uutos niya sa inyo at binanggit mo na siya 
ay nag-uutos sa inyo na sambahin ninyo si Allah lamang, huwag kayong magtambal sa 


220 Sumisira o nagtataksil o hindi tumutupad sa usapan o kasunduan. Ang Tagapagsalin. 

221 Sumisira o nagtataksil o hindi tumutupad sa usapan o kasunduan. Ang Tagapagsalin. 

Kanya ng anuman. Sinasaway niya kayo sa pagsamba sa mga diyus-diyusan. Ipinag-uutos 
niya sa inyo ang pagdarasal, ang katapatan at ang kabinihan. Kaya kung ang sinasabi mo 
ay totoo, maghahari siya sa kinalalagyan ng mga paa ko na ito. 

“Nalaman ko na nga na siya ay lalabas. Hindi ako noon nag-aakala na siya ay mula sa 
inyo. Kaya kung sakaling natitiyak ko na makararating ako sa kanya ay magpapakahirap 
ako sa pakikipagkita sa kanya. Kung sakaling ako ay nasa piling na niya, talagang 
huhugasan ko ang paa niya. 

“Pagkatapos ay nanawagan siya na dalhin ang liham ng Sugo ni Allah (SAS) na 
ipinadala ni Dihyah sa govemador ng Busra, na ipinasa naman nito kay Heraclius. Binasa 
niya ito, na ang nilalaman: 

“Sa ngalan ni Allah, ang Napakamaawain, ang Pinakamaawain. Mula kay Muhammad 
na alipin ni Allah, kay Heraclius na pinuno ng Roma. 222 Kapayapaan sa sinumang 
sumunod sa patnubay. Sa pagsisimula, tunay na ako ay nag-aanyaya sa iyo sa 
pamamagitan ng paanyaya ng Islam: Yumakap ka sa Islam, maliligtas ka; ibibigay sa iyo 
ni Allah ang kabayaran sa iyo nang dalawang ulit. Ngunit kung tatalikod ka ay tunay na 
sa iyo ang kasalanan ng mga mag-aararo. At “O mga May Kasulatan, halina kayo sa 
isang pahayag na makatarungan sa pagitan namin at ninyo: na hindi tayo sasamba 
kundi kay Allah, hindi tayo magtatambal sa Kanya ng anuman, at hindi gagawin ng 
iba sa atin ang ilan sa atin na mga panginoon bukod pa kay Allah,” Ngunit kung 
tatalikod sila ay sabihin ninyo: “Sumaksi kayo na kami ay mga Muslim .” 223 


Ang Ikalawang Pagsaksi 

Ang pagsaksi ng ebanghelistang Ingles na kapanahon natin na si John Sant 224 kung saan 
ay nagsasabi siya: 

“Matapos ang tuluy-tuloy na pagsusuri sa mga detalyadong aspeto ng Islam, mga 
simulain nito sa paglilingkod sa individuwal at kalahatan, at katarungan nito sa 
pagpapanatili sa lipunan ayon sa mga saligan ng pagkakapantay-pantay at Tawhid ay 
natagpuan ko ang sarili ko na nagdali-dali patungo sa Islam nang buong isip ko at 
kaluluwa ko. Nakipagkasundo ako kay Allah, napakamaluwalhati Niya, magmula ng 
araw na iyon na ako ay magiging isang tagapag-anyaya para sa Islam, isang tagapagbalita 
ng nakatutuwang patnubay nito sa lahat ng dako.” 


~ 22 Ang pagtawag ni Propeta Muhammad (SAS) sa kaharian ng Heraclius na Roma sa halip na 
Bizantio ay tumpak ayon sa kasaysayan. Ayon sa Encarta Encyclopedia, bagamat tinatawag ito ng 
mga Iskolar na Bizantio o Emperyo ng Silangang Romano, sa mga kapanahon nito at sa mga 
opisyal na katawagan ay tinatawag lamang ito na Emperyong Romano at ang mga nasasakupan 
naman ay mga Romano. Ang Tagapagsalin. 

223 Qur’an 3:64. Isinalaysay ito ni Imam al-Bukhari sa Aklat ng Pagsisimula ng Pagsisiwalat, 
kabanata 1. 

224 Hindi matiyak kung ganito ang baybay ng apelyido ng taong ito dahil ang pagkakabaybay nito 
sa orihinal na Arabe na pinagsalinan ng aklat na ito ay hindi nagpapakita ng patinig. Ang 
Tagapagsalin. 

Humantong nga siya sa katiyakang ito matapos ang pag-aaral niya ng Kristiyanismo at 
pagpapakalalim niya roon. Nasumpungan niya na ang Kristiyanismo ay hindi tumutugon 
sa marami sa mga tanong na umiikot sa buhay ng mga tao kaya naman nagsimulang 
abalahin siya ng pagdududa. Pagkatapos ay pinag-aralan niya ang Komunismo at ang 
Budhismo ngunit hindi niya natagpuan sa dalawang ito ang hinahanap niya. Pagkatapos 
ay nag-aral siya ng Islam at nagpakalalim dito. Sumampalataya siya rito at nag-anyaya 

• 225 

tungo rito. 


Ang Pagwawakas sa Pagkapropeta 

Luminaw sa iyo ayon sa naunang pagtatalakay ang reyalidad ng pagkapropeta, ang mga 
tanda nito, ang mga himala nito at ang mga patunay ng pagkapropeta ng Propeta natin na 
si Muhammad (SAS). Bago pag-uusapan ang tungkol sa pagwawakas sa pagkapropeta ay 
kailangang malaman mo na si Allah ay hindi nagsusugo ng isang sugo maliban kung 
dahil sa isa sa mga sumusunod na kadahilanan: 

1. Na ang mensahe ng propeta ay nauukol sa isang pangkat ng mga tao at hindi inutusan 
ang sugo na ito na iparating ang mensahe niya sa mga katabing kalipunan, kaya 
magsusugo si Allah ng iba pang sugo na may dalang mensahe na nauukol sa isa pang 
kalipunan; 

2. Na ang mensahe ng naunang propeta ay napawi na, kaya magpapadala si Allah ng 
isang propeta na magpapanumbalik para sa mga tao ng relihiyon nila; 

3. Na ang batas ng naunang propeta ay naaangkop sa panahon niya ngunit hindi 
nababagay sa mga sumusunod na panahon, kaya magpapadala si Allah ng isang sugo 
na magdadala ng isang mensahe at isang batas na nababagay sa pook at panahong nito. 
Hiniling nga ng karunungan Niya na ipadala Niya si Muhammad (SAS) na may dalang 
isang pangkalahatang mensahe para sa mga naninirahan sa lupa, na nababagay sa bawat 
panahon at pook. Pinangalagaan Niya ang mensaheng ito laban sa mga kamay ng 
pagbabago at pagpapalit upang manatili ang mensahe Niya na buhay na nabubuhay sa 
pamamagitan nito ang mga tao, malinis sa mga dungis ng pamamaluktot at pagpapalit. 
Alang-alang doon ay ginawa ito ni Allah na pangwakas sa mga mensahe. 

Tunay na kabilang sa ipinantangi ni Allah kay Muhammad (SAS) ay na siya ang 
pangwakas sa mga propeta kaya wala nang propeta pagkatapos niya. Ito ay dahil sa si 
Allah ay naglubos sa mga mensahe sa pamamagitan niya, nagwakas sa mga batas sa 
pamamagitan niya at bumuo sa gusali [ng Islam]. 

Nagkatotoo sa pagkapropeta niya ang magandang balita ni Kristo tungkol sa kanya 
kung saan nagsabi ito: “Kailan man baga’y hindi ninyo nabasa sa mga kasulatan, Ang 
batong itinakuwil ng nangagtayo ng gusali, Ang siya ring ginawang pangulo sa 
panulok;” 226 


225 Ad-Din ai-Fitri al-Abadi (Ang Likas na Magpakailanmang Relihiyon), akda ni Mubashshir at- 
Tarazl al-Husaynl, tomo 2, pahina 319. 

226 Evangelio ayon kay Mateo 21:42, Holy Bible Ang Bibliya - King James Version (Tagaiog- 
Engiish Digiot), Philippine Bible Society. 

Itinuring ng pari na si Ibrahim Khalil — na yumakap sa Islam bandang huli — ang 
teksto na ito na sumasang-ayon sa sabi ni Propeta Muhammad (SAS) tungkol sa sarili 
niya: Angpaghahalintulad sa akin at ang paghahalintulad sa mga propeta noong wala 
pa ako ay katulad ng isang lalaki na nagtayo ng isang bahay. Hinusayan niya ito at 
pinaganda niya ito maliban sa isang kinalalagyan ng isang laryo sa panulok. Kaya 
nagsimula ang mga tao na lumilibot dito at humahanga dito ngunit nagsasabi sila: 
Inilagay na sana kasi ang laryo na ito. Nagsabi siya: At ako ang laryo at ako ay ang 
pangwakas sa mga propeta. 227 

Alang-alang doon ay ginawa ni Allah ang Aklat na inihatid ni Muhammad bilang isang 
pamantayan sa mga naunang kasulatan at nagpapawalang-saysay sa mga ito. Ginawa 
Niya ang batas nito na nagpapawalang-saysay sa lahat ng naunang batas. Ginarantiyahan 
ni Allah ang pangangalaga sa mensahe ng Propeta (SAS). 

Naiparating ang mensaheng ito nang pagpaparating na tuluy-tuloy yamang naiparating 
ang Marangal na Qur’an sa isang pagpaparating na tuluy-tuloy sa tinig at sa panulat. 
Naiparating din ang Sunnah 228 sa salita at gawa niya sa isang pagpaparating na tuluy- 
tuloy. Naiparating din ang praktikal na pagpapatupad sa mga batas ng Islam, mga 
pagsamba rito, mga kalakaran nito at mga kahatulan nito sa isang pagpaparating na tuluy- 
tuloy. 

Ang sinumang nagsuri sa mga kalipunan ng mga aklat sa talambuhay ng Propeta at 
Sunnah ay malalaman niya na ang mga Kasamahan (RA) 229 niya ay nag-ingat para sa 
Sangkatauhan ng lahat ng [ulat ng] pangyayari kaugnay sa kanya, lahat ng sinabi niya at 
lahat ng ginawa niya. Ipinarating nila ang [paraan ng] pagsamba niya sa Panginoon niya, 
ang pakikibaka niya, ang pag-alaala niya sa Panginoon, ang paghingi niya ng tawad, ang 
pagkamapagbigay niya, ang katapangan niya, at ang pakikitungo niya sa mga Kasamahan 
niya at sa mga dumadalaw sa kanya. 

Ipinarating din nila ang saya niya; ang lungkot niya; ang paglalakbay niya; ang 
pananatili niya; ang katangian ng pagkain niya, inumin niya at kasuutan niya; ang 
pagkagising niya at ang pagkatulog niya. Kaya kapag nadama mo iyon ay matitiyak mo 


227 Tingnan ang Muhammad fi at-Tawrah wa al-Injil wa al-Qur’an (Si Muhammad sa Torah, 
Ebanghelyo at Qur’an), akda ng napatnubayan sa Islam na si Ibrahim Khalil Ahmad, pahina 73. 
Ang Hadith ay iniulat ni Imam al-Bukhari sa Kitdb al-Mandqib (Aklat ng mga Kagalingan ng 
Propeta), kabanata 18, at ang pagkakalahad ay sa kanya; at ni Imam Muslim sa Kitdb al-Fadd ’il 
(Aklat ng mga Kalamangan), Hadith bilang 2286 mula sa Hadith ayon kay Abu Hurayrah. Ito rin 
ay nasa Musnad Imam Ahmad, tomo 2, pahina 256, 312. 

228 Ang Sunnah, na may malaking titik na S, ay ang “kalakaran” o “pamamaraan” ni Propeta 
Muhammad (SAS). Tumutukoy ito sa kung ano sinabi, ginawa, sinang-ayunan ni Propeta 
Muhammad (SAS) at paglalarawan sa kanya. Ang Sunnah ay nakarating sa atin sa pamamagitan 
ng Hadith o sanaysay tungkol sa Sunnah ni Propeta Muhammad. Ang sunnah naman, na may 
maliit na titik na s, ay tumutukoy sa gawaing kanais-nais gawin dahil alinsunod sa Sunnah ng 
Propeta. Ang gawaing sunnah ay kanais-nais ngunit hindi tungkuling isagawa. Ang Tagapagsalin. 
~ 29 (RA): Radiyalla.hu ‘Anhu para sa lalaki, Radiyallahu ‘Anha para sa babae, Radiyalla.hu ‘Anhum 
para sa marami; ang ibig sabihin nito ay: Masiyahan nawa si Allah sa kanya (o kanila). Ito ay 
panalanging binabanggit sa tuwing nababanggit ang pangalan o ang taguri ng kasamahan o asawa 
ni Propeta Muhammad (SAS). Ang Tagapagsalin. 

na ang Relihiyong ito ng Islam ay napangalagaan sa pamamagitan ng pangangalaga ni 
Allah. 

Malalaman mo sa sandaling ito na siya ang pangwakas sa mga propeta at mga isinugo 
dahil si Allah ay nagpabatid sa atin na ang Sugong ito ay ang pangwakas sa mga propeta. 
Nagsabi Siya: Si Muhammad ay hindi ama ng isa sa mga kalalakihan ninyo bagkus 
ang Sugo ni Allah at ang pangwakas sa mga Propeta . 230 Nagsabi naman ang Sugo 
tungkol sa sarili niya: Isinugo ako sa lahat ng nilikha at winakasan sa pamamagitan ko 
ang [pagpapadala ng] mga propeta . 11 

Ito na ang sandali ng pagpapakahulugan sa Islam at ang paglilinaw sa katotohanan nito, 
mga pinagmulan nito, mga sandigan nito at mga antas nito. 


Ang Kahulugan ng Salitang Islam 

Kapag sinangguni mo ang mga diksyunaryo ay malalaman mo na ang kahulugan ng 
salitang Islam ay “ang pagpapaakay, ang pagpapasailalim, ang pagpapahinuhod, ang 
pagsuko at ang pagsunod sa iniutos ng nag-uutos at sa sinasaway niya nang walang 
pagtutol.” Pinangalanan ni Allah ang totoong Relihiyon na Islam dahil sa ito ay pagtalima 
sa Kanya, pagpapaakay sa utos Niya nang walang pagtutol, pag-uukol ng kawagasan sa 
pagsamba sa Kanya, at paniniwala at pananampalataya sa ipinabatid Niya. 

Ang pangalang Islam ay naging pangngalang pantangi ng relihiyon na inihatid ni 
Propeta Muha mm ad (SAS). 

Ang Pagpapakahulugan sa Islam 2 ' 2 

Bakit tinawag ang Relihiyon na ito na Islam? Tunay na ang lahat ng nasa lupa na 
magkakaibang mga relihiyon ay pinangalanan ng mga pangalan na kaugnay sa pangalan 
ng isang tanging lalaki o isang komunidad. 

Ang Kristiyanismo ay hinango ang pangalan nito mula sa salitang Kristo. Pinangalanan 
ang Budhismo ayon sa pangalan ng nagtayo nito na si Budha. Napatanyag ang 
Zoroasterianismo sa pangalang ito dahil sa ang tagapagtatag nito at tagadala ng watawat 
nito ay si Zoroaster. 

Gayon din naman, lumitaw ang Judaismo sa gitna ng lipi na kilala sa tawag na Juda, 
kaya pinangalanan ito na Judaismo. At iba pang gaya nito. Maliban sa Islam sapagkat 
tunay na ito ay hindi nauugnay sa pangalan ng isang takdang lalaki ni sa isang komunidad 
mismo. Ang pangalan nito ay nagpapakita lamang ng natatanging katangian na nilalaman 
ng salitang Islam. 


230 Qur’an 33:40. 

231 Isinalaysay ito ni Imam Ahmad sa Musnad niya, tomo 2, pahina 411, 412; at isinalaysay rin ni 
Imam Muslim sa Kitdb al-Masdjid (Aklat ukol sa mga Masjid), at ang pagkalahad ay sa kanya, 
Hadith bilang 523. 

232 Para sa karagdagang pagpapakalawak ay tingnan ang aklat na Mabddi ’ al-Islam (Mga Simulain 
ng Islam), akda ni Shaykh Hamud al-Lahim; at ang aklat na Dalil Mukhtasar li Fahm al-Islam 
(Isang Maikling Gabay para sa Pag-unawa sa Islam), akda ni Ibrahim Harb. 

Kabilang sa binibigyang-linaw mula sa pangalang ito ay na hindi ito tumukoy sa isang 
Making tao kaugnay sa pagpapairal at pagtatag ng relihiyong ito. Ito ay hindi rin nauukol 
sa isang takdang kalipunan bukod sa lahat ng kalipunan. 

Ang layon nito ay magdulot lamang sa lahat ng naninirahan sa lupa ng katangian ng 
Islam sapagkat ang bawat nagtataglay ng katangiang ito mula sa yumaong mga tao at 
kasalukuyang mga tao, ay isang Muslim. Magiging isang Muslim ang sinumang 
magtataglay ng katangiang ito sa hinaharap. 

Ang Reyalidad ng Islam 

Nalalaman na ang bawat bagay sa Sansinukob na ito ay nagpapaakay sa isang takdang 
patakaran at isang matatag na kalakaran. Ang araw, ang buwan, ang mga bituin at ang 
lupa ay sunud-sunuran sa ilalim ng isang pangkalahatang patakaran. Walang 
kapangyarihan ang mga ito na kumilos palayo roon at lumabas doon kahit sa layong 
gabuhok. 

Pati na ang tao mismo, kapag pinagmuni-munian mo ang kalagayan niya ay lilinaw sa 
iyo na siya ay nagpapahinuhod sa mga kalakaran ni Allah nang buong pagpapahinuhod. 
Kaya hindi siya humihinga at hindi nakadarama ng pangangailangan nito sa tubig, 
pagkain, liwanag at init malibang alinsunod sa pagtatakdang pandiyos na nagsasaayos ng 
buhay niya. Nagpapasakop sa pagtatakdang ito ang lahat ng bahagi ng katawan niya. Ang 
mga tungkulin na ginagampanan ng mga bahaging ito ay hindi maisasagawa malibang 
ayon sa pinagtibay ni Allah para sa mga ito. 

Kaya ang masaklaw na pagtatakdang ito na nagpapasakop dito at hindi tumitigil sa 
pagtalima ang isang bagay sa Sansinukob na ito magmula sa pinakamalaking tala sa 
langit hanggang sa pinakamaliit na atom sa buhangin ng mundo ay bahagi ng pagtatakda 
ng isang Diyos na hari na pinagpipitagan na makapangyarihan. Kaya kapag ang bawat 
bagay sa mga langit at lupa at anumang nasa pagitan ng mga ito ay nagpapaakay sa 
pagtatakda, tunay na ang buong mundo ay tumatalima rin sa Haring Makapangyarihan na 
iyon na naglagay rito, at sumusunod sa utos Niya. 

Lumilinaw mula sa pananaw na ito na ang Islam ay Relihiyon ng Sansinukob sa 
kabuuan dahil sa ang Islam ay nangangahulugan ng pagpapaakay at pagsunod sa inuutos 
ng Tagapag-utos at sa sinasaway Niya nang walang pagtutol, gaya ng nalaman mo 
kanina. Ang araw, ang buwan at ang lupa ay sumusuko. Ang hangin, ang tubig, ang 
liwanag, ang dilim at ang init ay sumusuko. Ang mga punong-kahoy, ang bato at ang mga 
hayupan ay sumusuko. 

Bagkus tunay na ang isang tao na hindi nakakikilala sa Panginoon nito, nagkakaila sa 
kairalan Niya at tumatanggi sa mga tanda Niya, o sumasamba sa iba sa Kanya at 
nagtatambal sa Kanya ng iba pa ay sumusuko rin kung isasaalang-alang ang kalikasan ng 
pagkalalang dito na nilalang ito ayon doon. 

Kapag natalos mo ito, halika na; tumingin tayo sa lagay ng tao at masusumpungan mo 
na ang tao ay pinagtutunggalian ng dalawang kalagayan: 

1. Ang kalikasan ng pagkalalang na nilalang ni Allah ayon dito ang tao gaya ng pagsuko 
kay Allah; pagkaibig sa pagsamba sa Kanya; pagpapakalapit sa Kanya; pagkaibig sa 
naiibigan ni Allah gaya ng katotohanan, kabutihan at katapatan; pagkamuhi sa 
kinamumuhian ni Allah gaya ng kabulaanan, kasamaan, paniniil at paglabag sa 

katarungan; anumang nauukol doon na mga udyok ng kalikasan ng pagkalalang gaya 
ng pag-ibig sa yaman, asawa at anak; pagkagusto sa pagkain, pag-inom at pag-aasawa; 
at anumang hinihiling niyon na pagsasagawa ng mga bahagi ng katawan sa mga gawain 
na kinakailangan para sa mga ito; 

2. Ang kalooban ng tao at ang pagpipili nito. Nagsugo nga si Allah sa kanya ng mga sugo 
at nagbaba Siya ng mga kasulatan upang malaman niya ang kaibahan sa pagitan ng 
katotohanan at kabulaanan, ng patnubay at pagkaligaw, at ng mabuti at masama. 
Inalalayan ni Allah siya ng isip at pag-unawa upang siya ay magiging nakabatay sa 
kabatiran sa pagpili niya. Kung niloob niya ay tatahakin niya ang daan ng kabutihan at 
aakayin siya nito tungo sa katotohanan at patnbay. Kung niloob naman niya ay 
tatahakin niya ang mga landas ng kasamaan at aakayin siya ng mga ito tungo sa 
kasamaan at kapahamakan. 


Kaya kapag tiningnan mo ang tao sa pamamagitan ng pagsasaalang-alang sa unang 
kalagayan ay masusumpungan mo siya na hinubog sa pagsuko, nilalang na likas sa 
pagsunod niya at walang paglihis sa kanya roon. Ang kalagayan niya ay ang kalagayan 
din ng iba pang mga nilikha. 

Kapag tiningnan mo naman siya sa pamamagitan ng pagsasaalang-alang sa ikalawang 
kalagayan ay masusumpungan mo siya na nakakapamili na pumipili ng anumang niloloob 
niya. Kaya maaaring siya ay maging isang Muslim o maging isang Kafir: maaaring bilang 
isang nagpapasalamat o isang mapagkaila sa utang na loob. 233 

Dahil doon, masusumpungan mo na ang mga tao ay nasa dalawang uri. May tao na 
nakakikilala sa Tagapaglikha nito. Sumasampalataya siya sa Kanya bilang Panginoon, 
Hari at Diyos na tanging sinasamba nito. Sumusunod siya sa batas Niya kaugnay sa 
bahagi ng buhay na may mapagpipilian siya. Siya rin ay nilalang na likas sa pagsuko sa 
Panginoon niya nang walang paglihis sa kanya roon, at sumusunod sa pagtatakda ng 
Panginoon. 

Ito ang lubos na Muslim na nakalubos sa pagkayakap niya sa Islam. Ang kaalaman niya 
ay naging tumpak dahil siya ay nakakilala kay Allah, ang Tagapaglikha niya at ang 
Tagapaglalang niya, na nagsugo sa kanya ng mga sugo at nagdulot sa kanya ng lakas ng 
kaalaman at pagkatuto. 

Ang isip niya ay naging tumpak at ang pananaw niya ay naging tama dahil siya ay 
nagpagana sa pag-iisip niya at pagkatapos ay nagpasya siya na wala siyang sasambahin 
kundi si Allah na nagkaloob sa kanya ng regalo ng pagkaunawa at pananaw sa mga 
bagay. Ang dila niya ay naging tumpak na bumibigkas ng katotohanan dahil siya ay 
walang nang kinikilala ngayon kundi nag-iisang Panginoon, si Allah, na nagbiyaya sa 
kanya ng lakas ng pagbigkas at pagsasalita. 

Kaya naman para bang ang buhay niya ay wala nang natira kundi ang katapatan dahil 
siya ay nagpaakay sa batas ni Allah kaugnay sa anumang mayroon siyang pamimilian sa 
nauukol sa kanya. Lumawak sa pagitan niya at ng lahat ng nilikha sa Sansinukob ang 
ugnayan ng pagkakilalahan at pagkakapalagayan dahil siya ay walang sinasamba kundi si 
Allah, ang Marunong at ang Maalam, na sumasamba rin sa Kanya, nagpapahinuhod sa 


233 


Qur’an 76:3. 

utos Niya at nagpapaakay sa pagtatakda Niya ang lahat ng nilikha. Pinasunud-sunuran 
nga Niya ang mga ito alang-alang sa iyo, o tao. 


Ang Reyalidad ng Kufr 234 


Katapat niyon ay may isa pang tao. Ipinanganak siya na sumusuko at namuhay na 
sumusuko sa tanang buhay niya nang hindi nadarama ang pagsuko niya o namamalayan 
iyon. Hindi niya nakilala ang Panginoon niya. Hindi siya sumampalataya sa batas ni 
Allah. Hindi siya sumunod sa mga sugo Niya. Hindi niya ginamit ang ipinagkaloob ni 
Allah na kaalaman at isip upang makilala kung sino ang lumikha sa kanya at bumukas sa 
pandinig niya at paningin niya. 

Kaya ikinaila niya ang kairalan ni Allah. Nagmamalaki siya sa pagtanggi sa pagsamba 
sa Kanya. Umayaw siya na magpaakay sa batas ni Allah kaugnay sa bagay na binigyan 
siya ng karapatang magpasya at pumili sa mga kapakanan ng buhay niya. O nagtambal 
siya kay Allah ng iba pa. Umayaw siya na sumampalataya sa mga tanda Niya na 
nagpapatunay sa pagkaiisa Niya. 

Ito ang Kafir. Iyon ay dahil sa ang [literal na] kahulugan ng Kufr ay pagtatakip, 
pagbabalot at pagtatabon. Sinasabi [sa wikang Arabe]: Kafara dir‘ahu bithawbihi, na ang 
nangangahulugang: Baudot niya (tinakpan niya) ang baluti niya ng damit niya. Kaya 
tinatawag ang tulad ng taong ito na Kafir dahil ito ay nagtakip sa kalikasan nito at 
nagbalot niyon ng pambalot mula sa kamangmangan at kahunghangan. 

Nalaman mo na siya ay hindi ipinanganak malibang ayon sa kalikasan ng Islam. Hindi 
gumagawa ang mga bahagi ng katawan niya malibang alinsunod sa kalikasan ng Islam. 
Hindi umiinog ang mundo sa paligid niya sa kabuuan nito malibang ayon sa mga 
kalakaran ng pagsuko. Subalit tinakpan siya ng tabing na nababalot ng kamangmangan at 
kahunghangan. Natabunan sa kabatiran niya ang kalikasan ng mundo at ang kalikasan ng 
sarili niya. 

Kaya makikita mo siya na hindi gumagamit sa mga lakas niya na pangkaisipan at 
pangkaalaman kundi sa anumang sumasalungat sa kalikasan ng pagkalalang sa kanya. 
Walang siyang nakikita kundi ang kumukontra sa mga ito. Hindi siya nagsisikap kundi sa 
anumang nagpapawalang-saysay sa mga ito. 

Maaari mo nang tayain ngayon sa pamamagitan ng sarili mo ang kinasadlakan ng Kafir 
na pagkaligaw at malinaw na kalisyaan. 235 

Itong Islam na humihiling sa iyo na sundin mo ay hindi mahirap na bagay. Bagkus ito 
ay madali sa sinumang pinadali ito ni Allah sa kanya. Ang Islam ay ang tinahak ng buong 
Sansinukob na ito: sa Kanya nagpasakop ang sinumang nasa mga langit at lupa, 
nang kusang loob at labag sa loob , 236 


234 Ang Kufr ay kawalang-pananampalataya o pagtangging sumampalataya at ang nagsasagawa ng 
Kufr ay tinatawag na Kafir. Ang kufr (pagtatakip, pagtangging sumampalataya) ay pawatas o 
infinitive o verbal noun ng pandiwang kafara (nagtakip siya, tumanggi siyang sumampalataya) at 
ang kafir (nagtatakip, tumatangging sumamaplataya) ay pandiwaring tahasan o active participle ng 
kafara. Ang Tagapagsalin. 

233 Mabadi ’ al-Islam (Mga Simulain ng Islam), pahina 3, 4. 

236 Qur’an 3:83. 

Ito ang Relihiyon mula kay Allah, gaya ng sinabi Niya: Tunay na ang relihiyon sa 
ganang kay Allah ay ang Islam . 2 ’ 7 Ito ay pagpapasakop ng sarili kay Allah, gaya ng 
sinabi Niya: Kaya kung pangangatwiranan ka nila ay sabihin mo: “Ipinasakop ko 
ang sarili ko kay Allah at ng sinumang sumusunod sa akin .” 238 

Nilinaw na ng Propeta (SAS) ang kahulugan ng Islam yamang sinabi niya: Na 
ipasakop mo ang puso mo kay Allah, na ibaling mo ang sarili mo kay Allah at 
magbigay ka ng zakah , 239 na isinatungkulin. 240 

Tinanong ng isang lalaki ang Sugo (SAS): Ano po ang Islam? Sinabi niya: Na 
magpasakop ang puso mo kay Allah, at na maligtas ang mga Muslim sa ilila mo at 
kamay mo. Nagsabi ito: Aling [bahagi ng] Islam ang pinakamainam? Sinabi niya: Ang 
pananampalataya. Nagsabi ito: Ano po ang pananampalataya? Sinabi niya: Na 
maniwala ka kay Allah, sa mga anghel Niya, mga kasulatan Niya, mga sugo Niya at sa 
pagbubuhay matapos ang kamatayan . 24 

Nagsabi rin ang Sugo ni Allah (SAS): Ang Islam ay na suntaksi ka na walang Diyos 
kundi si Allah at na si Muhammad ay Sugo ni Allah, na panatilihin mo ang dasal, na 
magbigay ka ng zakah, na mag-ayuno ka sa Ramadan, at na magsagawa ka ng hajj sa 
Bahay [ni Allah] kung may makakaya kang isang lamias patungo roon. 242 Ang sabi pa 
niya: Ang Muslim ay ang [tao na] naligtas ang mga Muslim sa dila niya at kamay 

niya. 

Ang Relihiyon na ito ay ang Relihiyong Islam na hindi tatanggapin ni Allah ang isang 
relihiyon na iba pa rito mula sa mga nauna at ni mula sa mga nahuli. Tunay na ang lahat 
ng propeta ay nasa Relihiyong Islam. 

Nagsabi si Allah hinggil kay Noe (AS): Bigkasin mo sa kanila ang balita kay Noe, 
noong nagsabi siya sa mga tao niya: “O mga tao ko, kung bumigat sa inyo ang 
pananatili ko at ang pagpapaalaala ko sa mga tanda ni Allah ay kay Allah naman 
ako nanalig. Kaya pagpasyahan ninyo ang balak ninyo kasama ng mga itinatambal 
ninyo kay Allah. Pagkatapos ang balak ninyo ay huwag sa inyo maging malabo. 
Pagkatapos ay ipatupad ninyo ito sa akin at huwag kayong magpalugit sa akin. 
Kaya kung tatalikod kayo sa paalaala ay hindi naman ako humingi sa inyo ng 


237 Qur’an 3:19. 

238 Qur’an 3:20. 

239 Ang zakah ay isang kawanggawa mula sa isang takdang bahagi ng yaman na umabot sa 
takdang halaga na kailangang ibigay pagkalipas ng isang takdang panahon sa takdang pangkat ng 
mga tao. Ang Tagapagsalin. 

240 Isinalaysay ito ni Imam Ahmad, tomo 5, pahina 3; at ni Ibnu Hibban, tomo 1, pahina 377. 

241 Isinalaysay ito ni Imam Ahmad sa Musnad. , tomo 4, pahina 114. Nagsabi si al-Haythaml sa al- 
Mujamma ', tomo 1, pahina 59: Nagsalaysa si Imam Ahmad at si Imam at-Tabrani sa al-Kabir ng 
tulad nito; ang mga mananalaysay nito ay mga mapagkakatiwalaan. Tingnan ang Risdlah Fadl al- 
Islam (Mensahe ng Kalamangan ng Islam) ni Imam Muhammad ibnu ‘Abdulwahhab, kaawaan 
siya ni Allah, pahina 8. 

242 Isinalaysay ito ni Imam Muslim sa Kitcib al-Iman (Aklat ng Pananampalataya), Hadith 8. 

243 Isinalaysay ito ni Imam al-Bukhari sa Kitcib al-Iman (Aklat ng Pananampalataya), Kabanata al- 
Muslim Man Salima al-Muslimun Min Liscinihi wa Yadihi (Ang Muslim ay ang [tao na] naligtas 
ang mga Muslim sa dila niya at kamay niya), ang pagkakalahad ay sa kanya; at ni Imam Muslim 
sa Sahih Muslim sa Kitdb al-Iman (Aklat ng Pananampalataya), Hadith 39. 

anumang kabayaran. Walang kabayaran sa akin kundi nasa kay Allah. Inutusan 
ako na ako ay maging kabilang sa mga Muslim . 244 ” 245 

Nagsabi naman Siya hinggil kay Abraham (AS): Noong nagsabi sa kanya ang 
Panginoon niya: “Magpasakop ka” ay nagsabi siya: “Nagpasakop ako sa Panginoon 
ng mga nilalang .” 246 

Nagsabi naman Siya hinggil kay Moises (AS): Nagsabi si Moises: “O mga tao ko, 

kung kayo ay sumampalataya na si Allah ay sa Kanya na kayo manalig kung kayo 
ay magiging mga Muslim . 247 ” 248 

Nagsabi Siya tungkol sa ulat kay Kristo (AS): Noong nagsiwalat Ako sa mga 
disipulo, na nagsasabi : “Sumampalataya kayo sa Akin at sa Sugo Ko” ay nagsabi 
sila: “Sumampalataya kami at sumaksi Ka na kami ay mga Muslim . 249 ” 250 

Ang Relihiyong ito, ang Islam, ay humahango ng mga pagbabatas nito, mga 
pinaniniwalaan dito at mga kahatulan nito mula sa pagsisiwalat na pandiyos, ang Qur’an 
at ang Sunnah. Babanggit ako sa iyo ng isang maikling sulyap tungkol sa dalawang ito. 

Ang mga Saligan ng Islam at ang mga Pinagkukunan Nito 

Nakasanayan na ng mga tagasunod ng mga relihiyong napawalang-saysay at ng mga 
kapaniwalaang gawa-gawa na magpabanal sa mga kasulatang minana-mana sa kanila, na 
isinulat sa mga nakalipas na panahon. Maaaring hindi nalalaman nang totoo kung sino 
ang sumulat sa mga ito, ni kung sino ang nagsalin ng mga ito at ni kung sa aling panahon 
sinulat ang mga ito. Sinulat lamang ang mga ito ng mga taong nagdaranas ng anumang 
dinaranas ng mga tao gaya ng kahinaan, kakulangan, pithaya at pagkalimot. 

Tungkol naman sa Islam, tunay na ito ay natatangi sa iba yamang bumabatay ito sa 
totoong pinagkukunan, ang pagsisiwalat na pandiyos: ang Qur’an at ang Sunnah. Sa 
sumusunod ay may maikling pagpapakilala sa dalawang ito: 

A. Ang Dakilang Qur’an 

Nalaman mo sa naunang paglalahad na ang Islam ay ang Relihiyon mula kay Allah. 
Alang-alang doon ay ibinaba ni Allah ang Qur’an kay Muhammad (SAS) bilang patnubay 
sa mga nangingilag magkasala, bilang saligang-batas para sa mga Muslim, bilang lunas sa 
[espirituwal na sakit sa] mga dibdib ng mga ninais ni Allah para sa kanila ang lunas, at 
bilang ilaw para sa mga ninais ni Allah para kanila ang tagumpay at tanglaw. 

Ito ay naglalaman ng mga saligan na ipinadala ni Allah ang mga sugo alang-alang sa 
mga ito. 251 Ang Qur’an ay hindi isang bago mula sa mga kasulatan at si Muhammad ay 

244 O nagpapasakop kay Allah. Ang Tagapagsalin. 

245 Qur’an 10:71-72. 

246 Qur’an 2:131. 

247 O mga nagpapasakop kay Allah. Ang Tagapagsalin. 

248 Qur’an 10:84. 

249 O mga nagpapasakop kay Allah. Ang Tagapagsalin. 

250 At-Tadmuriyah, pahina 109-110. Qur’an 5:111. 

251 Al-Sunnah wa Makdnatuhd fi at-Tashri' al-Islami (Ang Sunnah at ang Kalagayan Nito sa 
Pagbabatas Pang-Islam), akda ni Mustafa as-Siba‘i, pahina 376. 

hindi rin isang bago mula sa mga sugo. Nagbaba na si Allah kay Abraham (AS) ng mga 
pahina ng kasulatan. Pinagkalooban Niya si Moises (AS) ng Torah, at si David ng Zabur. 
Inihatid ng Kristo (AS) ang Ebanghelyo. 

Ang mga kasulatan na ito ay pagsisiwalat mula kaya Allah, na isiniwalat Niya sa mga 
propeta Niya at mga sugo Niya. Subalit itong mga nabanggit na kasulatan ay naiwala ang 
marami sa mga ito at napawi ang karamihan sa mga ito. Dumanas ang mga ito ng 
pagbabaluktot at pagpapalit. 

Tungkol naman sa Dakilang Qur’an, ginarantiyahan ni Allah ang pangangalaga nito at 
ginawa Niya ito na isang pamantayan at nagpapawalang-saysay sa nauna rito na mga 
kasulatan. Nagsabi si Allah: Ibinaba Namin sa iyo ang Aklat taglay katotohanan 
bilang nagpapatotoo sa nauna rito na mga kasulatan at bilang pamantayan sa mga 

ito. 

Inilarawan ito ni Allah na ito ay isang paglilinaw para sa bawat bagay. Sinabi Niya: 

Nagpababa Kami sa iyo ng Aklat bilang paglilinaw para sa bawat bagay, patnubay, 
awa at nakagagalak na balita para sa mga Muslim." 

Ito ay patnubay at awa. Sinabi Niya: Sapagkat may dumating na sa inyo na isang 
malinaw na patunay mula sa Panginoon ninyo, isang patnubay at isang awa . 254 Ito 
ay nagpapatnubay sa pinakaangkop: Tunay na ang Qur’an na ito ay nagpapatnubay sa 
paraang siyang pinakaangkop 255 sapagkat ito ay nagpapatnubay sa Sangkatauhan sa 
pinakaangkop na landas para sa bawat kapakanan sa mga kapakanan ng buhay nila. 

Ang sinumang nagsaisip kung papaanong pinababa ang Marangal na Qur’an at 
papaanong pinangalagaan ay makababatid ng halaga para sa Qur’an at mag-uukol ng 
kawagasan kay Allah sa layon niya. Nagsabi Siya: Tunay na ang Qur’an na ito ay 
talagang isang pagpapababa ng pagsisiwalat ng Panginoon ng mga nilalang. 

Bumaba kasama nito ang Mapagkakatiwalaang Espiritu sa puso mo upang ikaw ay 
maging kabilang sa mga tagababala 256 

Ang nagpababa ng Qur’an ay si Allah, ang Panginoon ng mga nilalang. Ang bumaba 
kasama nito ay ang Mapagkakatiwalaang Espiritu, si Gabriel (AS). Ang binabaan nito sa 
puso niya ay ang Propeta (SAS). 

Itong Qur’an ay isang mamamalaging himala ni Propeta Muhammad (SAS) sa loob ng 
mga talatang mamamalagi hanggang sa Araw ng Pagbangon. Ang mga himala ng mga 
naunang propeta at ang mga kababalaghan nila ay nagwawakas sa pagwakas ng buhay 
nila. Itong Qur’an naman ay ginawa nga ni Allah na isang katwirang mamamalagi. 

Ito ang kapani-paniwalang katwiran at ang kagilas-gilas na himala. Hinamon ni Allah 
ang mga tao na magbigay ng tulad nito o ng sampung kabanata na tulad nito o ng iisang 
kabanata. Nawalan sila ng kakayahan bagamat ito ay binubuo ng mga titik at mga salita. 

Ang kalipunan na binabaan nito ay kalipunan ng kalinawan sa pagsasalita at kahusayan 
sa pagpapahayag. Nagsabi Siya: O nagsasabi ba sila na ginawa-gawa niya ito? Sabihin 


252 Qur’an 5:48. 

253 Qur’an 16:89. 

254 Qur’an 6:157. 

255 Qur’an 17:9. 

256 Qur’an 26:192-194. 

mo: “Kaya magdala nga kayo ng isang surah tulad nito at tawagin ninyo ang 
sinumang nakaya ninyo na iba pa kay Allah kung kayo ay mga nagtototoo ?” 257 

Kabilang sa sumasaksi para sa Qur’an na ito na ito ay isang pagsisiwalat buhat kay 
Allah ay na ito ay naglaman ng maraming balita tungkol sa mga naunang kalipunan. 
Nagbalita ito ng mga pangyayaring panghinaharap, at naganap naman gaya ng ibinalita 
nito. Bumanggit ito mula sa mga patunay na makaagham ng maraming bagay na hindi 
naabot ng mga siyentipiko ang ilan sa bahagi ng mga iyon kung hindi sa panahong ito 
lamang. 

Kabilang din sa sumasaksi para sa Qur’an na ito na ito ay isang pagsisiwalat buhat kay 
Allah ay na ang Propeta na pinagbabaan ng Qur’an na ito ay hindi napag-alaman buhat sa 
kanya ang isang tulad nito at hindi naiulat buhat sa kanya ang anumang nakawawangis 
nito bago pa pinababa Qur’an. Nagsabi Siya: Sabihin mo: “Kung sakaling niloob ni 
Allah ay hindi ko na sana binigkas ito sa inyo at hindi Niya na sana ipinabatid ito sa 
inyo sapagkat nanatili nga ako sa inyo ng tanang-buhay bago pa ito. Kaya hindi ba 
kayo nakauunawa ?” 258 

Siya ay di-nakapag-aral: hindi nakababasa at hindi nakasusulat. Hindi siya pabalik- 
balik sa isang guro. Hindi siya naupo sa tabi ng isang tapagturo. Gayunpaman ay 
hinahamon niya ang mga malinaw magsalita at ang mga mahusay magpahayag na 
magbigay ng tulad nito: Hindi ka noon bumibigkas bago ang Qur’an na ito ng 
anumang aklat at hindi ka nagsusulat niyon sa pamamagitan ng kanan mo dahil 
kung gayon ay talagang mag-aalinlangan ang mga nagpapabula.' 

Ang Making ito na di-nakapag-aral, na inilarawan sa Bibliya na siya ay hindi 
nakababasa at hindi nakasusulat, 260 ay pinupuntahan ng mga pantas ng mga Hudyo at mga 
Kristiyano na mga nagtataglay ng mga natira sa [orihinal] na Torah at Ebanghelyo. 
Tinatanong nila siya hinggil sa pinagtatalunan nila at nagpapahatol sila sa kanya sa 
anumang pinagkakaalitan nila. 

Nagsabi si Allah, na naglilinaw sa ulat kay Muhammad (SAS) sa Torah at Ebanghelyo: 

ang mga sumusunod sa Sugo — ang Propeta na di-nakapag-aral, na matatagpuan 
nilang nakasulat sa taglay nila sa Torah at Ebanghelyo, na mag-uutos sa kanila sa 
nakabubuti at sasaway sa kanila sa nakasasama, magpapahintulot sa kanila ng mga 
minamabuti, magbabawal sa kanila ng mga minamasama , 261 

Nagsabi naman Siya, na naglilinaw sa tanong at hiling ng mga Hudyo at mga 
Kristiyano kay Muhammad (SAS): Humihiling sa iyo ang mga may kasulatan na 


257 Qur’an 10:38. 

258 Qur’an 10:16. 

259 Qur’an 29:48. 

260 Paghambingin ang nasaad sa Bibliya sa Isaias 19:12: “At ang aklat ay nabigay sa kaniya na 
hindi mamnong, na sinasabi, Iyong basahin ito, isinasamo ko sa iyo: at kaniyang sinasabi, 
Ako’y hindi marunong bumasa.” at ang nasaad sa Sahlh al-Bukharl, tomo 1, aklat 1, Hadith 3: 
“.. .Pagkatapos ay bumabalik siya kay Khadijah at nagbabaon para sa tulad niyon, hanggang sa 
dumating sa kanya ang katotohanan habang siya ay nasa yungib ng Hira’. Dumating sa kanya ang 
anghel at saka nagsabi: Bumasa ka. Nagsabi siya: Ako ay hindi marunong bumasa. ..” Ang 
Tapagsalin. 

261 Qur’an 7:157. 

magpababa ka sa kanila ng isang aklat mula sa langit . 262 Nagsabi pa Siya: 

Tinatanong ka nila tungkol sa kaluluwa . 263 Sinabi pa Niya: Tinatanong ka nila 
tungkol kay Dhulqarnayn . 264 Sinabi pa Niya: Tunay na itong Qur’an ay 
nagsasalaysay sa mga anak ni Israel ng nakararami sa bagay na sila hinggil doon ay 
nagkakaiba-iba . 265 

Talagang tinangka na ni Padre Abraham Phillips sa Tesis Doctoral niya na siraan ang 
Qur’an. Ngunit nawalan siya ng kakayahan doon at sinupil siya ng Qur’an sa 
pamamagitan ng mga katwiran nito, mga katibayan nito at mga patunay nito kaya 
ipinahayag niya ang kawalan niya ng kakayahan. Sumuko siya sa Tagapaglikha niya at 
ipinahayag ang pagyakap niya sa Islam. 266 

Noong niregaluhan ng isang Muslim ng isang kopya ng salin ng kahulugan ng Qur’an 
ang Amerikanong doktor na si Jeffrey Lange ay nasumupungan niya na ang Qur’an na ito 
ay kumakausap sa sarili niya, tumutugon sa mga tanong niya at nag-aalis ng mga tabing 
sa pagitan niya at ng sarili niya. Bagkus ay sinabi pa niya: “Ang nagbaba ng Qur’an ay 
para bang nakakikilala sa akin nang higit sa pagkakakilala ko sa sarili ko.” 267 

Papaanong hindi? Gayong ang nagbaba ng Qur’an ay ang lumikha sa tao, si Allah: 
Hindi ba nakaaalam ang lumikha sa nilikha Niya gayong Siya ay ang Nakatatalos , 268 
ang Nakababatid ? 269 Pagkatapos, ang pagkabasa niya sa salin ng kahulugan ng 
Marangal na Qur’an ay isang dahilan sa pagyakap niya sa Islam at pag-akda ng aklat na 
iyon na sinipi ko para sa iyo. 

Ang Dakilang Qur’an ay sumasaklaw sa bawat kinakailangan ng mga tao. Ito ay 
sumasaklaw sa mga saligan ng mga patakaran, mga pinaniniwalaan, mga kahatulan, mga 
pakikitungo at mga kaasalan. Nagsabi Siya: Hindi Kami nagpabaya sa anumang bagay 
sa Aklat . 270 

Samakatuwid, naglalaman ito ng paanyaya tungo sa paniniwala sa pagkaiisa ni Allah at 
pagbanggit sa mga pangalan Niya, mga katangian Niya at mga gawa Niya. Nag-aanyaya 
ito tungo sa katumpakan ng inihatid ng mga propeta at mga isinugo. Kinikilala nito ang 
kabilang-buhay, ang pagganti at ang pagtutuos [sa mga gawa]. Naglalahad ito ng mga 
katwiran at mga katibayan doon. 

Binabanggit nito ang mga balita ng mga nagdaang kalipunan, ang dumapo sa mga ito 
na mga pangsuwatang kaparusahan sa mundo, at ang naghihintay sa kanila na pagdurusa 
at babalang parusa sa kabilang-buhay. 


262 Qur’an 4:153. 

263 Qur’an 7:85. 

264 Qur’an 18:83 

265 Qur’an 27:76. 

266 Tingnan ang al-Mustashriqun wa al-Mubashshirun fi al- ‘Alam al- ‘Arabi wa al-Islami (Ang 
mga Oryentalista at ang mga Ebanghelista sa Mundong Arabe at Islamiko), akda ni Ibrahim Khalil 
Ahmad. 

267 As-Sird' Min Ajli al-tmdn (Ang Tunggalian Alang-alang sa Pananampalataya), akda ni Doktor 
Jeffrey Lange, salin ni Dr. Mundhir al-‘Absi, lathalain ng Dar al-Fikr, pahina 34. 

268 O ang Mabait. Ang Tagapagsalin. 

269 Qur’an 67:14. 

270 Qur’an 6:38. 

Naglalaman ito ng maraming bagay, mula sa mga talata, mga patunay at mga katibayan, 
na ikinagigilalas ng mga maalam at naaangkop sa bawat panahon. Natatagpuan dito ng 
mga maalam at mga mananaliksik ang hinahanap-hanap nila. Babanggit ako sa iyo ng 
tatlong halimbawa lamang na magbubunyag sa iyo ng isang bahagi niyon. Ang mga 
halimbawang ito ay ang sumusunod: 

1. Ang sabi ni Allah: Siya ang nagpawala sa dalawang katubigan: itong isa ay tabang 
na sariwa at itong isa pa ay alat na mapait, at naglagay Siya sa pagitan ng 
dalawang ito ng isang harang at isang hadlang na inihadlang . 271 Nagsabi pa Siya: 

O gaya ng mga kadiliman sa isang pagkalalim-lalim na dagat na tinatakpan ng 
mga alon, na sa ibabaw ng mga ito ay mga alon pa, na sa ibabaw na mga ito ay 
mga ulap. Mga kadiliman na ang ilan sa mga ito ay nasa ibabaw ng iba. Kapag 
inilabas niya ang kamay niya ay hindi niya halos makita ito. Ang sinumang hindi 
gumawa si Allah para sa kanya ng isang liwanag ay hindi siya magkakaroon ng 

272 

anumang liwanag.“ 

Alam natin na si Muhammad (SAS) ay hindi naglakbay sa dagat at sa panahong iyon 
ay walang mga materyal na kaparaanan na makatutulong sa kanya sa pagtuklas ng mga 
lalim ng dagat, kaya sino ang nagpabatid kay Muhammad (SAS) ng mga kaalamang ito 
kundi si Allah? 

2. Ang sabi ni Allah: Talaga ngang nilikha Namin ang tao mula sa isang hinango 
mula sa isang putik. Pagkatapos ay nilikha Namin ang patak bilang isang 
maladugong namuo, saka mlikha Namin ang mala-dugong namuo bilang isang 
mala-lamang nginuya, saka nilikha Namin ang mala-lamang nginuya bilang mga 
buto, saka binalot Namin ang mga buto ng laman. Pagkatapos ay binuo Namin ito 
na isang iba pang nilikha. Kaya mapagpala si Allah, ang pinakamahusay sa mga 
lumilikha . 274 Hindi natuklasan ng mga siyentipiko ang mga masusing detalyeng ito 
tungkol sa mga antas ng paglikha sa fetus kundi sa panahong ito. 

3. Nagsabi si Allah: Taglay Niya ang mga susi ng nakalingid; walang nakaaalam sa 
mga iyon kundi Siya. Nalalaman Niya ang anumang nasa katihan at karagatan. 
Walang nalalaglag na anumang dahon malibang nalalaman Niya ito. Walang 
butil sa mga kadiliman ng lupa at walang sariwa ni tuyot kundi nasa isang aklat 

• • 275 

na maglilinaw. 

Ngunit hindi nasanay ang Sangkatauhan sa masaklaw na pag-iisip na ito at hindi nag- 
iisip-isip hinggil dito, huwag nang sabihing nakakaya nila ito. Bagkus kapag nag- 
obserba ang isang pangkat ng mga siyentipiko sa isang halaman o isang kulisap at 
itinala nila ang nalaman nila tungkol dito ay pinaghaharian tayo ng paghanga roon, 
gayong ang nakalingid sa kanila sa kalagayan nito ay higit na marami kaysa sa 
naobserbahan nila. 


2,1 Qur’an 25:53. 

272 Qur’an 24:40. 

273 O malalinta, o nakabitin. Ang Tagapagsalin. 

274 Qur’an 23:12-14. 

275 Qur’an 6:59. 

Ipinaghambing ng siyentipikong Pranses na si Maurice Bucaille ang Bibliya at ang 
Qur’an at nilinaw niya ang naabot ng mga makabagong pagkatuklas hinggil sa may 
kaugnayan sa pagkalikha ng mga langit at lupa at pagkalikha ng tao. Nasumpungan niya 
na ang mga napapanahong pagkatuklas ay umaayon sa nasaad sa Qur’an samantalang 
nasumpungan niya na ang kumakalat na Bibliya sa ngayon ay naglalaman ng maraming 
maling impormasyon tungkol sa pagkalikha ng mga langit at lupa at sa pagkalikha ng tao 
at hayop. 276 

B. Ang Sunnah ng Propeta 

Ibinaba ni Allah sa Sugo Niya ang Marangal na Qur’an at isiniwalat sa kanya ang tulad 
nito: ang pampropetang Sunnah na tagapagpaliwanag at tagapaglinaw sa Qur’an. Nagsabi 
ang Propeta (SAS): Pakatandaan, tunay na ako ay binigyan ng Qur’an at ng tulad nito 
kasama nito . 211 Ipinahintulot nga ni Allah sa kanya na linawin ang nasa Qur’an na 
anumang pahayag na pangkalahatan, pahayag na pangnatatangi at pahayag na binuod. 
Nagsabi si Allah: Ibinaba Namin sa iyo ang Qur’an na paalaala upang linawin mo sa 
mga tao ang pinababa sa kanila at harmawa sila ay mag-isip-isip. 

Ang Sunnah ay ang ikalawang pinagkukunan ng katuruan ng Islam. Ito ay ang lahat ng 
naisalaysay tungkol kay Propeta Muhammad (SAS) sa pamamagitan ng isang tumpak na 
kawing ng mga mananalaysay na umaabot hanggang sa Sugo (SAS) hinggil sa sinabi, o 
ginawa, o sinang-ayunan niya o paglalarawan [sa kanya]. 

Ang Sunnah ay isang pagsisiwalat ni Allah sa Sugo Niya na si Muhammad (SAS) dahil 
ang Propeta (SAS) ay hindi nagsasalita dala ng mga pithaya. Nagsabi Siya: Hindi siya 
bumibigkas ayon sa pithaya. Ito ay isang pagsisiwalat lamang na isiniwalat sa 
kanya. Tinuruan siya ng matindi ang lakas , 279 Ipinararating niya lamang sa mga tao 
ang ipinag-utos sa kanya. Nagsabi si Allah na sabihin niya: Wala akong sinusunod 
kundi ang isiniwalat sa akin at walang iba ako kundi isang tagpagbabalang 
naglilinaw . 280 

Ang dinalisay na Sunnah ay panggawaing pagpapatupad sa Islam bilang mga 
kahatulan, mga pinaniniwalaan, mga pagsamba, mga pakikitungo at mga kaasalan. Ang 
Propeta nga noon ay sumusunod sa ipinag-utos ng Panginoon niya. Nililinaw niya iyon sa 
mga tao. Inuutusan niya sila na gawin ang tulad sa ginawa niya, gaya ng sabi niya: 
Magdasal kayo gaya ng nakita ninyo na ako ay nagdarasal 21 
Inutusan nga ni Allah ang mga mananampalataya na tularan ang Propeta sa mga gawa 
niya at mga salita niya nang sa gayon ay malubos nila ang pananampalataya nila. Nagsabi 
si Allah: Talaga ngang nagkaroon kayo sa Sugo ni Allah isang isang magandang 

276 The Bible, the Qur ’an and Modern Science, akda ni Maurice Bucaille, na isang dating doktor 
na Kristiyanong Pranses na yumakap sa Islam. 

277 Isinalaysay ito ni Imam Ahmad sa Musnad niya, tomo 4, pahina 131; ni Imam Abu Dawud sa 
Sunnah Abi Dawud sa Kitdb as-Sunnah (Aklat ng Sunnah), kabanata Luzum as-Sunnah (Pananatili 
sa Sunnah), Hadith 4604, tomo 4, pahina 200. 

278 Qur’an 16:44. 

279 Qur’an 53:3-5. 

280 Qur’an 46:9. 

281 Isinalaysay ito ni Imam al-Bukhari sa Kitdb al-Adhdn (Aklat ng Adhan), kabanata 18. 

huwaran para sa sinumang nag-aasam kay Allah at sa Huling Araw at nag-alaala 
kay Allah nang madalas . 282 

Naiparating ng mga marangal na Kasamahan ng Sugo (SAS), ang kasiyahan ni Allah ay 
sumakanila, sa mga kasunod nila ang mga sinabi niya at ang mga ginawa niya. 
Naiparating naman ng mga ito ang mga iyon sa mga kasunod ng mga ito. Pagkatapos ay 
naisagawa ang pagtatala ng mga iyon sa mga talaan ng Sunnah. 

Ang mga nagpaparating ng Sunnah ay nagpapakahigpit sa sinumang pinagkukunan 
nila. Hinihiling nila sa kinukunan nila na siya ay kapanahon ng pinagkunan niya nang sa 
gayon madugtong ang kawing ng mga mananalaysay mula sa isang mananalaysay 
hanggang sa Sugo ni Allah, at na ang lahat ng mananalaysay sa kawing ng mga 
mananalaysay ay mga mapananaligan, mga makatarungan, mga tapat at mga 
mapagkakatiwalaan. 

Ang Sunnah, kung papaanong ito ay panggawaing pagpapatupad sa Islam, ito rin ay 
naglilinaw sa Marangal na Qur’an, nagpapaliwanag sa mga talata nito at nagdedetalye sa 
pangkalahatang mga kahatulan nito yamang ang Propeta (SAS) noon ay naglilinaw sa 
[mga talata ng Qur’an] na ibinaba sa kanya: minsan sa pamamagitan ng salita, minsan sa 
pamamagitan ng gawa at minsan sa pamamagitan ng dalawang ito na magkasama. 
Maaaring magsarili ang Sunnah sa Qur’an sa paglilinaw sa ilan sa mga kahatulan at mga 
pagbabatas. 

Kinakailangan ang pananampalataya sa Qur’an at Sunnah yamang ang dalawang ito ay 
ang dalawang batayang pinagkukunan sa Relihiyong Islam. Kinakailangang sundin ang 
mga ito, sumangguni sa mga ito, sundin ang ipinag-uutos ng mga ito, iwasan ang 
sinasaway ng mga ito, paniwalaan ang mga ipinabatid ng mga ito, at sampalatayanan ang 
nilalaman ng mga ito hinggil sa mga pangalan at mga katangian ni Allah, mga gawa Niya, 
mga inihanda Niya sa mga mananampalatayang tinangkilik Niya, at mga ibinanta Niya sa 
mga kaaway Niya na mga tumatangging sumampalataya. 

Nagsabi si Allah: Kaya hindi, sumpa man sa Panginoon mo, hindi sila 
sumasampalataya malibang pinahahatol ka nila sa anumang pinagkahidwaan sa 
pagitan nila, pagkatapos ay hindi sila nakatatagpo sa mga sarili nila ng isang 
pagtutol sa anumang ihinusga mo at nagpapasakop sila nang tunay na 
pagpapasakop. 28 ’ Nagsabi pa si Allah: Ang anumang ibinigay sa inyo ng Sugo ay 
kunin ninyo at ang anumang sinaway sa inyo ng Sugo ay tigilan ninyo . 284 

Matapos ang pagpapakilala sa sa mga pinagkukunan ng katuruan ng Islam ay 
makabubuti sa atin na banggitin natin ang mga antas nito. Ang mga ito ay ang Islam, ang 
Iman at ang Ihsan. Tatalakayin nang medyo maiksi ang mga sandigan ng mga antas na 
ito. 

Ang Unang Antas 285 

282 Qur’an 33:21. 

283 Qur’an 4:65. 

284 Qur’an 59:7. 

285 Para sa karagdagang pagpapalawak dito ay tingnan ang Kitdb at-Tawhid (Aklat ng Tawhid), al- 
Usul ath-Thalathah (Ang Tatlong Saligan), at Kitdb Addb al-Mashy lid as-Saldh (Aklat ng Mga 
Kaasalan ng Paglalakad Papunta sa Dasal), akda ni Imam Muhammad ibnu ‘Abdulwahhab, 

Ang Islam. Ang mga sandigan 286 nito ay lima. Ang mga ito ay ang Shahadatan, ang 
Salah, ang Zakah, ang Sawm, at ang Hajj. 287 

1. Ang Shahadatan o ang Dalawang Pagsasaksi: ang Pagsaksi na La Ildha III'Allah 
Muhammadur Rasul Allah: Walang Diyos Kundi si Allah at si Muhammad ay Sugo 
ni Allah 

Ang kahulugan ng pagsasaksi na walang Diyos kundi si Allah ay ang pagsaksi na 
walang karapat-dapat sambahin sa lupa at langit kundi si Allah lamang sapagkat Siya ang 
Totoong Diyos at ang bawat diyos na iba pa sa kanya ay huwad. 

Humihiling ang pagsaksing ito ng pag-uukol ng kawagasan sa pagsamba kay Allah 
lamang at pagkakaila nito sa iba pa sa Kanya. Hindi mapakikinabangan ang pagsaksing 
ito ng nagsasabi nito malibang naisasakatuparan dito ang dalawang bagay: 

A. Ang pagsabi ng La Ildha Ill'Alldh ayon sa pananampalataya, kaalaman, katiyakan, 
paniniwala at pag-ibig. 

B. Ang pagtangging sumampalataya sa anumang sinasamba bukod pa kay Allah. Kay a 
ang sinumang magsabi ng pagsaksi na ito ngunit hindi tumangging sumampalataya sa 
anumang sinasamba bukod pa kay Allah ay hindi magdudulot ng pakinabang sa kanya 
ang pagsabing ito. 

Ang kahulugan naman ng pagsaksi na si Muhammad ay Sugo ni Allah (SAS) ay: 
ang pagtalima sa kanya sa anumang ipinag-utos niya; ang paniniwala kanya sa anumang 
ipinabatid niya; 

A. ang pag-iwas sa anumang sinaway niya at sinansala niya; 

B. ang hindi pagsamba kay Allah kundi ayon sa isinabatas Niya; 

C. ang pagkaalam at ang paniniwala na siya (SAS) ay Sugo ni Allah sa lahat ng tao; 

D. ang pagiging isang tao niya na hindi sinasamba at isang sugo na hindi 
mapasisinungalingan, bagkus ay tinatalima at sinusunod, na ang sinumang tumalima sa 
kanya ay papasok sa Paraiso at ang sinumang sumuway sa kanya ay papasok sa 
Impiyemo; 


kaawaan siya ni Allah; ang aklat na Din al-Haqq (Relihiyon ng Katotohanan), akda ni Shaykh 
‘Abdurrahman al-‘Umar; ang aklat na Md Let Buddd Min Mafiratihi ‘An al-Islam (Ang 
Kailangang Malaman Tungkol sa Islam), akda ni Shaykh Muhammad ibnu ‘All al-‘Arfaj; ang 
aklat na Arkan al-Islam (Mga Sandigan ng Islam), akda ni Shaykh ‘Abdullah ibnu Jarullah al- 
Jamllah, kaawaan siya ni Allah; ang aklat na Shark Arkan al-Islam wa al-Iman (Pagpapaliwanag 
sa mga Sandigan ng Islam at Pananampalataya), akda ng isang pangkat ng mga mag-aaral ng 
Islam at nirepaso ni Shaykh ‘Abdullah al-Jibrin. 

286 Madalas isalin, pati na ng tagapagsaling ito noon, ang salitang Arabe na rukn bilang haligi, 
bunsod marahil ng pagkakasalin nito sa Ingles bilang pillar. Ngunit ang kahulugan talaga ng rukn 
ay ay sandigan, at ang haligi naman sa Arabe ay ‘amud. Tingnan ang al-Mujam al-Wasit, ang 
Hans Wehr Dictionary of Modern Written Arabic, at ang A Dictionary’ of Islamic Words and 
Expressions ni Dr. Mahmoud Ismail Saleh. Ang Tagapagsalin. 

287 Minabuting hindi muna isinalin ang mga pangalan ng limang haligi ng Islam dahil ang mga ito 
ay terminolohiyang dapat na malaman ng mga nag-aaral ng Islam. Ang Tagapagsalin. 

E. ang pagkaalam at ang paniniwala na ang paghango sa isinasabatas sa Islam maging sa 
pinaniniwalaan man, o sa mga gawain, o sa mga pagsamba na ipinag-utos ni Allah, o 
sa sistema ng paghahatol at pagbabatas, o sa larangan ng mga kaasalan, o sa larangan 
ng pagtatayo ng pamilya, o sa larangan ng pagbabawal at pagpapahintulot ay hindi 
mangyayari kung hindi ayon sa pamamaraan ng Marangal na Sugo na ito na si 
Muhammad (SAS) dahil siya ang Sugo ni Allah na nagpaparating tungkol sa Kanya at 
sa Batas Niya. 288 


2. Ang Salah 289 

Ito ang ikalawang sandigan ng Islam. Bagkus ito ang haligi ng Islam yamang ito ay 
pang-ugnay sa pagitan ng tao at Panginoon niya. Inuulit-ulit limang ulit sa bawat araw. 
Pinanunumbalik ng tao dahil sa salah ang pananampalataya niya. Dinadalisay niya dahil 
dito ang sarili niya mula sa mga dumi ng mga pagkakasala. Humahadlang ito sa pagitan 
niya at ng mga gawang masagwa at mga kasalanan. 

Kaya kapag nagising ang lingkod ni Allah sa pagkatulog sa madaling-araw ay tumatayo 
siya sa harap ng Panginoon niya na dalisay at malinis — bago magpakaabala sa mga 
panandaliang bagay ng mundo. Pagkatapos ay dadakilain niya ang Panginoon niya at 
kikilanin niya ang pagkaalipin niya. Magpapatulong siya sa Kanya at magpapapatnubay 
sa Kanya. Panunumhalikin niya ang namagitan sa kanya at sa Panginoon nito na 
kasunduan ng pagtalima at pagkaalipin, habang nakapatirapa, nakatayo at nakayukod. 
Inuulit-ulit niya iyon limang ulit sa bawat araw. 

Inoobliga sa pagganap ng salah na ito na ang isang Muslim ay nagpapakalinis sa puso 
niya, katawan niya, kasuutan niya at lugar ng salah niya. Inoobliga na isagawa niya ito sa 
isang pangkat kasama ng mga kapwa niya Muslim, kung magiging madali sa kanya iyon, 
na mga nakadako kalakip ng mga puso nila sa Panginoon nila, na mga nakadako kalakip 
ng mga mukha nila sa pinarangalang Ka‘bah, ang Bahay ni Allah. 

Ang salah ay ginawa sa pinakalubos at pinakamahusay na mga paraan na 
ipinangsasamba ng mga lingkod Niya sa Tagapaglikha, mapagpala Siya at pagkataas-taas. 
Ito ay dahil sa paglalaman ng salah ng pagdakila sa Kanya sa pamamagitan ng sari-saring 
uri ng mga bahagi ng katawan gaya ng pagbigkas ng dila, paggawa ng mga kamay, mga 
paa, ulo at mga pandama nito, at lahat ng bahagi ng katawan niya. 

Ang bawat isang bahagi ay kumukuha ng bahagi nito mula sa dakilang pagsamba na 
ito. Ang mga pandama at ang mga paa at mga kamay ay kumukuha ng bahagi ng mga ito 
mula sa salah. Ito ay binubuo ng pagbubunyi, papuri, pagluluwalhati, pagtatampok, 
pagdakila, pagsaksi sa katotohanan, pagbigkas sa Marangal na Qur’an, pagtayo sa harap 
ng Panginoon sa katayuan ng isang abang alipin na nagpapasailalim sa Panginoong 
nangangasiwa. 

Pagkatapos ay ang pagpapakaaba sa Kanya, ang pagsusumamo, at ang pagpapakalapit- 
loob sa Kanya. Pagkatapos ay ang pagyukod, ang pagpapatirapa, ang pag-upo bilang 


288 Din al-Haqq (Relihiyon ng Katotohanan), akda ni Shaykh ‘Abdurrahman al-‘Umar, pahina Si- 
52. 

289 Kadalasang isinasalin ito na dasal o pagdarasal, ngunit ang ibig sabihin nito ay dasal o 
pagdarasal ayon sa mga pamamaraang itinakda ni Propeta Muhammad (SAS): may takdang oras, 
may takdang kilos, may takdang sinasabi at iba pa. Ang Tagapagsalin. 

pagpapailalim, pagpapakumbaba, pangangayupapa sa kadakilaan Niya, at pagpapakaaba 
sa kapangyarihan Niya. 

Nagpadaig ang puso niya, nagpaaba sa Kanya ang katawan nito at nagpababa sa Kanya 
ang mga bahagi ng katawan. Pagkatapos ay winawakasan niya ang salah niya sa 
pamamagitan ng pagbubunyi kay Allah, at pagdalangin ng pagpapala at pagbati sa 
Propeta niya na si Muhammad (SAS). Pagkatapos ay hihingi siya sa Panginoon niya ng 
mabuti sa mundo at sa kabilang-buhay. 


3. Ang Zakah 

Ito ang ikatlo sa mga sandigan ng Islam. Kinakailangan sa isang Muslim na may yaman 
na maglabas ng zakah para sa ari-arian niya. Ito ay isang lubhang maliit na bahagi. 
Ibinibigay ito sa mga maralita, mga dukha 290 at iba pa na pinahihintulutan na bigyan ng 
zakah. 

Isinasatungkulin na ibigay ito ng Muslim sa karapat-dapat dito nang bukal sa loob. 
Hindi niya isusumbat ito sa mga tumanggap nito at hindi niya sila liligaligin dahil dito. 
Kinakailangan na ibigay ito ng Muslim bilang paghahangad sa kasiyahan ni Allah, na 
hindi nagnanais sa pamamagitan niyon ng isang kabayaran ni pasasalamat mula sa mga 
nilalang. Bagkus ay ibibigay niya iyon nang wagas alang-alang sa ikasisiya ng mukha ni 
Allah, hindi upang makita ni marinig. 

Dahil sa pagpapalabas ng zakah ay may pagtamo ng biyaya; pagpalugod sa mga 
maralita, mga dukha at mga may pangangailangan; pagpapalaya sa kanila sa kaabahan ng 
panghihingi; awa sa kanila laban sa kapinsalaan at kahikahusan kapag pinabayaan sila ng 
mga mayaman. Dahil sa pagpapalabas ng zakah ay may pagkamit ng mga katangian ng 
pagkamapagbigay, pagkabukas-palad, altruismo, pagkakaloob, pagkaawa at pagwawaksi 
ng mga tanda ng mga taong may karamutan at kaimbihan. 

Dahil dito ay nagbabalikatan ang mga Muslim. Naaawa ang mayaman nila sa mahirap 
nila. Kaya walang matitira sa lipunan — kapag ipinatupad ang gawaing panrelihiyon na 
ito — na isang maralitang walang-wala, ni isang may-utang na hirap na hirap, ni 
manlalakbay na kinapos sa daan. 

4. Ang Sawm 291 

Ito ay ang pag-aayuno sa buwan ng Ramadan mula sa pagputok ng madaling-araw 
hanggang sa paglubog ng araw. Itinitigil sa sandaling ito ng nag-aayuno ang pagkain, ang 
pag-inom, ang pakikipagtalik at ang anumang halos gaya ng mga ito, bilang pagsamba 
kay Allah. Pinipigil niya ang sarili niya laban sa mga hilig ng laman nito. 

Pinagaan na ni Allah ang pag-aayuno sa maysakit, naglalakbay, nagpapasuso, nireregla 
at dinudugo dala ng panganganak. Ang bawat isa sa mga ito ay may kahatulang nauukol. 


290 Tingnan ang Tingnan ang Majmu' al-Fatdwd Shaykh al-Isldm Ibnu Taymiyah (Katipunan ng 
mga Fatwa ng Guro ng Islam na si Ibnu Taymiyah), tomo 4, pahina 201, 211; at ang Iqhdm al- 
Yahiid (Pagsangkot ng mga Hudyo), akda ni Assamu’al ibnu Yahya al-Maghribi. 

291 Para sa karagdagang pagpapalawak ay tingnan ang aklat na Risalatanfi az-Zakdh wa as-Siydm 
(Dalawang Artikulo sa Zakah at Pag-aayuno), akda ni Shaykh ‘AbduPaziz ibnu Baz, kaawaan siya 
ni Allah. 

Sa buwang ito ay pinipigil ng Muslim ang sarili niya laban sa mga hilig ng katawan 
niya. Kaya naman nailalabas niya ang sarili niya sa pamamagitan ng pagsambang ito 
mula sa pagkakawangis sa mga hayop tungo sa pagkakawangis sa mga anghel na malapit 
kay Allah. Sa bandang huli, tunay na ang nag-aayuno ay talagang makapaglalarawan sa 
sarili ng isang larawan ng isang walang pangangailangan sa mundo kundi ang pagtamo ng 
kasiyahan ni Allah. 

Ang pag-aayuno ay bumubuhay sa puso, nagpapatalikod sa kamunduhan, nagpapaibig 
sa anumang gantimpalang nasa kay Allah at nagpapaalaala sa mga mayaman sa mga 
maralita at sa mga kalagayan ng mga ito. Kaya naman nahahabag ang mga puso nila sa 
mga ito at nalalaman nila ang tinatamasa nilang mga biyaya ni Allah kaya nadaragdagan 
ang pasasalamat nila. 

Ang pag-aayuno ay nagdadalisay ng kaluluwa, nagpapanatili rito sa pangingilag sa 
pagkakasala kay Allah at nagbubunsod sa individuwal at lipunan na madama ang 
pagmamasid ni Allah sa kanila sa sandali ng kaluwagan at kagipitan nang palihim at 
hayagan yamang namumuhay ang lipunan nang isang buong buwan na nagpapanatili sa 
pagsambang ito, na natatakot sa Panginoon. 

Itinulak siya sa gayon ng takot kay Allah, ng pananampalataya kay Allah at sa Huling 
Araw, ng katiyakan na si Allah ay nakaaalam sa lihim at ikinubli, at ng paniniwala na ang 
tao ay hindi makaiiwas sa isang araw na tatayo iyon sa harap ng Panginoon at tatanungin 
iyon tungkol sa lahat ng ginawa niyon, ang maliit sa mga ito at ang malaki sa mga ito. 292 


5. Ang Hajj 293 

Ito ay ang pagdalaw sa Banal na Bahay ni Allah sa Ma kk ah. Isinasatungkulin ito sa 
bawat Muslim na nasa hustong gulang, matino ang pag-iisip, may kakayahan, nagtataglay 
ng kaparaanan sa paglalakbay o ng pang-upa patungo sa Makkah, at nagtataglay ng 
makasasapat sa kanya na panggugol sa pagpunta roon at pag-uwi mula roon sa kondisyon 
na ang panggugol na ito ay kalabisan sa pangangailangan ng mga sinusustentuhan niya at 
na siya ay ligtas ang sarili sa daan tungo roon at ligtas din ang mga sinusustentuhan niya 
sa panahon na wala siya sa kanila. Isinasatungkulin ang hajj isang ulit sa tanang-buhay 
para sa sinumang nakakayang pumunta roon. 

Nararapat sa sinumang nagnais na magsagawa ng hajj na magsisi kay Allah upang 
madalisay ang sarili niya sa dumi ng mga pagkakasala. Kapag dumating sa Ma kk ah at sa 
mga banal na pinagsasagawaan ng hajj ay isasagawa ang mga gawain ng hajj bilang 
pagsamba at pagdakila kay Allah. 

Nalalaman niya na ang Ka‘bah at ang lahat ng pinagsasagawaan ng hajj ay hindi 
sinasamba bukod pa kay Allah, na ang mga ito ay hindi nakapagdudulot ng pakinabang 


292 Tingnan ang Miftdh Dcir as-Sa ‘ddah (Ang Susi sa Tahanan ng Kaligayahan), tomo 2, pahina 
384. 

29j Para sa karagdagang pagpapalawak ay tingnan ang aklat na Dalil al-Hdjj wa al-Mu ‘tamir 
(Gabay ng Nagsasagawa ng Hajj at Nagsasagawa ng ‘Umrah), akda ng isang katipunan ng mga 
iskolar; at ang aklat na at-Tahqiq wa al-Idcth li Kathir min Masd ’il al-Hajj wa al- ‘Umrah (Ang 
Pagsisiyasat at ang Pagpapaliwanag sa Marami sa mga Usapin ng Hajj at ‘Umrah), akda ni Shaykh 
‘AbduPaziz ibnu Baz, kaawaan siya ni Allah. 

at hindi nakapagdudulot ng pinsala. Kung sakaling hindi ipinag-utos ni Allah ang hajj ay 
hindi sana naging tama para sa Muslim na magsasagawa ng hajj doon. 

Sa hajj ay nagsusuot ang Making nagsasagawa ng hajj ng puting tapis at puting 
balabal. 294 Nagtitipon ang Muslim mula sa lahat ng rehiyon ng daigdig sa iisang pook. 
Nagsusuot sila ng isang kasuutan. Sumasamba sila sa iisang Panginoon. Walang 
pagkakaiba sa pagitan ng pangulo o pinangunguluhan, mahirap o mayaman, at puti o itim. 
Ang lahat ay nilikha ni Allah at mga lingkod Niya. Walang kalamangan ang isang 
Muslim sa kapwa Muslim maliban sa pangingilag sa pagkakasala at tuwid na gawa. 

Kaya naman nagaganap sa mga Muslim ang pagtutulungan at pagkakakilalahan. 
Inaalaala nila ang araw na bubuhayin silang lahat ni Allah at titipunin sa iisang lupa para 
sa pagtutuos. Kaya naghahanda sila sa pagtalima kay Allah para sa magaganap 
pagkatapos ng kamatayan. 295 

Ang Pagsamba Ayon sa Islam 296 

Ito ay ang pagpapakaalipin kay Allah sa literal at totoong kahulugan. Si Allah ay 
Tagapaglikha at ikaw naman ay nilikha, at ikaw ay tagasamba at si Allah ay sinasamba 
mo. Kapag iyon ay ganoon nga, kailangang lumakad ang tao sa buhay na ito sa tuwid na 
landasin ni Allah, na sumusunod sa batas Niya, na tinutunton ang bakas ng mga sugo 
Niya. Nagsabatas nga si Allah para sa mga lingkod Niya ng mga dakilang batas gaya ng 
pagsasakaganapan ng paniniwala sa pagkaiisa Niya na Panginoon ng mga nilalang, ng 
salah, ng zakah, ng pag-aayuno at ng hajj. 

Subalit hindi ito ang lahat ng pagsamba ayon sa Islam. Ang pagsamba ayon sa Islam ay 
higit na masaklaw yamang ito ay ang lahat ng naiibigan ni Allah at kinasisiyahan Niya na 
mga gawain at mga pahayag, na panlabas at panloob. Samakatuwid ang bawat gawa o 
salita na ginawa mo o sinabi mo na kabilang sa naiibigan ni Allah at kinasisiyahan Niya 
ay pagsamba. 

Bagkus ang bawat gawing maganda na ginawa mo na may layunin ng pagpapakalapit- 
loob kay Allah ay pagsamba. Kaya naman ang magandang pakikisama mo sa magulang 
mo, pamilya mo, asawa mo, mga anak mo at mga kapitbahay mo, kapag nilayon mo roon 
ang ikasisiya ng mukha ni Allah ay pagsamba. Ang magandang pakikitungo mo sa bahay, 
pamilihan at opisina, kapag nilayon mo roon ang ikasisiya ng mukha ni Allah ay 
pagsamba. 

Ang pagganap sa ipinagkatiwalang tungkulin, ang pagsunod sa katapatan at katarungan, 
ang pagpipigil sa kapinsalaan, ang pagtulong sa mahina, ang pagkita mula sa 
ipinahihintulot na trabaho, ang paggugol sa asawa at mga anak, ang pag-alo sa maralita, 
ang pagdalaw sa maysakit, ang pagpapakain sa nagugutom at ang pag-adya sa naapi, lahat 
ng ito ay pagsamba kapag nilayon mo roon ang ikasisiya ng mukha ni Allah ay 
pagsamba. 

294 Walang takdang kasuutan para sa babaing nagsasagawa ng hajj, at ang anumang kasuutan na 
tanggap sa Islam ay maaari niyang isuot. Ang Tagapagsalin. 

295 Tingnan ang Miftah Dcir as-Sa ‘cidah (Ang Susi sa Tahanan ng Kaligayahan), tomo 2, pahina 
3854. 

296 Para sa karagdagang pagpapalawak ay tingnan ang aklat na al- ‘Ubudiyah (Ang Pagkaalipin 
kay Allah), akda ni Guro ng Islam na si Ibnu Taymiyah, kaawaan siya ni Allah. 

Samakatuwid ang bawat gawain na ginagawa mo para sa sarili mo, o para sa pamilya 
mo, o para sa lipunan mo, o para sa bayan mo, na nilalayon mo roon ang ikasisiya ng 
mukha ni Allah, ito ay pagsamba. Bagkus pati na ang pagtugon sa mga hilig sa laman ng 
sarili mo ayon sa ipinahintulot sa iyo ni Allah ay magiging isang pagsamba kapag 
nilakipan mo ng matuwid na layunin. 

Nagsabi ang Sugo (SAS): Sapakikipagtalik ng isa inyo ay may kawanggawa. Nagsabi 
sila: O Sugo ni Allah, [kapag] tutugunin ba ng isa sa amin ang hilig ng laman niya ay 
magkakaroon siya dahil doon ng gantimpala? Nagsabi siya: Turan ninyo sa akin, kung 
sakaling inilagay niya iyon sa ipinagbabawal ay nagkaroon ba siya ng kasalanan? 
Kaya ganoon din naman, kapag inilagay niya ito sa ipinahihintulot ay magkakaroon 
siya ng gantimpala. 2 ' 1 

Nagsabi pa ang Sugo (SAS): Tungkulin ng bawat Muslim na magbigay ng 
kawanggawa. Sinabi: Ano sa tingin mo kung hindi siya nakasumpong [ng maibibigay]? 
Nagsabi siya: Magtrabaho siya sa pamamagitan ng mga kamay niya at madudulutan 
niya ngpakinabang ang sarili at magkawanggawa siya. Sinabi: Ano sa tingin mo kung 
hindi niya nakaya? Nagsabi siya: Tutulungan niya ang nalulumbay na may 
pangangailangan. Sinabi sa kanya: Ano sa tingin mo kung hindi niya nakaya? Nagsabi 
siya: Ipag-uutos niya ang nakabubuti o ang mabuti. Sinabi: Ano sa tingin mo kung 
hindi nakaya? Nagsabi ito: Ano sa tingin mo kung hindi niya ginawa. Nagsabi siya: 
Magpigil siya sa kasamaan sapagkat tunay na ito ay kawanggawa.™ 


Ang Ikalawang Antas 299 


Ang Iman o ang Pananampalataya. Ang mga sandigan nito ay anim. Ang mga ito ay 
ang paniniwala kay Allah, sa mga anghel Niya, sa mga kasulatan Niya, sa mga sugo Niya, 
sa Huling Araw, at sa Pagtatakda. 


1. Ang paniniwala kay Allah ay na sumampalataya ka sa pagkapanginoon ni Allah, na 
nangangahulugang Siya ang Panginoon, ang Tagapaglikha, ang Nagmamay-ari, ang 
Nangangasiwa sa lahat ng kapakanan; na sumampalataya ka sa pagkadiyos ni Allah, na 
nangangahulugang Siya ang totoong Diyos at ang bawat sinasamba na iba sa Kanya ay 
kabulaanan; na sumampalataya ka sa mga pangalan Niya at mga katangian Niya, na 
nangangahulugang taglay Niya ang mga napakagandang pangalan at ang mga napakataas 
na katangiang lubos. 


297 Isinalaysay ito ni Imam Muslim sa Sahih Muslim sa Kitdb az-Zakdh (Aklat ng Zakah), Hadith 
1006. 

298 Isinalaysay ito ni Imam al-Bukhari sa Kitdb az-Zakdh (Aklat ng Zakah), kabanata 29; at ni 
Imam Muslim sa Kitdb az-Zakdh (Aklat ng Zakah), Hadith 1008, at ang pagkakalahad ay sa 
kanya. 

299 Para sa karagdagang pagpapalawak ay tingnan ang Shark Usui al-tmdn (Pagpapaliwanag sa 
mga Saligan ng Pananampalataya), akda ni Shaykh Muhammad ibnu Salih al-‘Uthaymin; ang 
aklat na al-Iman, akda ng Guro ng Islam na si Ibnu Taymiyah, kaawaan siya ni Allah; at ang aklat 
na ‘Aqldah Ahl as-Sunnah (Ang Pinaniniwalaan ng mga Alagad ng Sunnah), akda ni Shaykh 
Muhammad ibnu Salih al-‘Uthaymin. 

Sasampalataya ka sa pagkaiisa ni Allah doon: Siya ay walang katambal sa 
Pagkapanginoon Niya, ni sa Pagkadiyos Niya, ni sa mga pangalan Niya at mga katangian 
Niya. Nagsabi si Allah: ang Panginoon ng mga langit at lupa at ng nasa pagitan ng 
mga ito — kaya sambahin mo Siya at magpakamatiisin ka sa pagsamba sa Kanya. 
May nalalaman ka bang isang kapangalan para sa Kanya? 300 

Sasampalataya ka na Siya ay hindi nadadala ng antok ni ng pagkatulog, na Siya ay 
Nakaaalam sa nakalingid at nasasaksihan, at na Siya ay nagtataglay ng paghahari sa mga 
langit at lupa: Taglay Niya ang mga susi ng nakalingid; walang nakaaalam sa mga 
iyon kundi Siya. Nalalaman Niya ang anumang nasa katihan at nasa karagatan. 
Walang nalalaglag na anumang dahon malibang nalalaman Niya ito. Walang butil 
sa mga kadiliman ng lupa at walang sariwa ni tuyot kundi nasa isang aklat na 

• 301 

maghlinaw. 

Sasampalataya ka na Siya, pagkataas-taas Niya, ay nasa Trono Niya, mataas sa mga 
nilikha Niya, at Siya rin ay kasama ng mga nilikha Niya: 302 nalalaman Niya ang mga 
kalagayan nila, naririnig Niya ang mga sinasabi nila, nakikita Niya ang kinaroroonan nila, 
pinangangasiwaan Niya ang mga kapakanan nila, tinutustusan Niya ang maralita, 
pinanunumbalik Niya ang bali, ibinibigay Niya ang paghahari sa sinumang loloobin Niya, 
inaalis Niya ang paghahari sa sinumang loloobin Niya, at Siya sa bawat bagay ay 
Makapangyarihan. 303 


Kabilang sa mga bunga ng pananampalataya kay Allah ang sumusunod: 

A. Nagbubunga ito sa tao ng pag-ibig kay Allah at pagdakila sa Kanya, na kapwa nag- 
oobliga sa pagsasagawa sa ipinag-utos Niya at pag-iwas sa sinaway Niya. Kapag 
isinagawa iyon ng tao ay matatamo niya sa pamamagitan ng mga ito ang kalubusan ng 
kaligayahan sa mundo at kabilang-buhay; 

B. Na ang pananampalataya kay Allah ay nagdudulot sa kaluluwa ng karangalan at 
paggalang sa sarili dahil nalalaman nito na si Allah ang totoong nagmamay-ari sa lahat 
ng nasa sansinukob, na walang nagdudulot ng pakinabang at walang nagdudulot ng 
pinsala kundi Siya. Ang kaalamang iyon ay magbibigay rito ng kasapatan laban sa iba 
pa kay Allah at mag-aalis mula sa puso nito ng pangamba sa iba pa kay Allah. Kaya 
naman walang itong aasahan kundi si Allah at hindi mangangamba sa iba pa sa Kanya; 

C. Na ang pananampalataya kay Allah ay nagdudulot sa kaluluwa ng tao ng 
pagpapakumbaba dahil nalalaman nito na ang anumang biyaya mayroon ito ay mula 
kay Allah. Kaya hindi ito nadadaya ng Demonyo. Hindi ito nagyayabang at hindi 
nagmamalaki. Hindi niya ipinangangalandakan ang lakas niya at ang yaman niya; 

D. Na ang sumasampalataya kay Allah ay nakaaalam ayon sa tiyak na kaalaman na walang 
landas tungo sa tagumpay at kaligtasan kundi sa pamamagitan ng matuwid na gawa na 
ikinasisiya ni Allah. Samantala, naniniwala naman ang iba sa mga paniniwalang 


300 Qur’an 19:65. 

301 Qur’an 6:59. 

302 Si Allah ay kasama ng mga nilikha Niya ayon sa kaalaman Niya sa kanila hindi ayon sa 
pakikihalubilo Niya sa kanila. Ang Tagapagsalin. 

303 Tingnan ang ‘Aqidah Ahl as-Sunnah (Ang Pinaniniwalaan ng mga Alagad ng Sunnah), pahina 

7,11. ' . ‘ 




Ang Islam: Ang mga Saligan Nito at Ang mga Simulain Nito 


CD 

kabulaanan gaya ng paniniwala na si Allah daw ay nag-utos na ipapako sa krus ang 
anak Niya bilang pagtubos sa mga kasalanan ng mga tao. 0 sumasampalataya siya sa 
mga diyos at naniniwala na ang mga ito ay nagsasakatuparan para sa kanya ng 
anumang ninais niya, gayong ang mga ito sa katotohanan ay hindi nakapagdudulot ng 
pakinabang at hindi nakapagdudulot ng pinsala. O siya ay isang ateista kaya naman 
hindi naniniwala sa kairalan ng isang tagapaglikha. Lahat ng ito ay mga mithi. Sa 
bandang huli kapag dumating sila kay Allah sa Araw ng Pagbangon at nakita nila ang 
mga katotohanan ay matatalos nila na sila noon ay nasa isang malinaw na pagkaligaw; 
E. Na ang pananampalataya ay nag-aalaga sa tao ng dakilang lakas ng pagpapasya, 
kabuuan ng loob, pagtitiis, katatagan at pananalig kapag bumabalikat siya ng mga 
mataas ng tungkulin sa mundo dahil na rin sa paghahangad ng nakasisiya kay Allah. 
Siya ay magiging nasa lubos na katiyakan na siya ay nananalig sa Hari ng mga langit at 
lupa, na siya inayudahan Niya at inaakay Niya. Kaya naman siya ay nagiging matatag 
gaya ng tatag ng mga bundok sa pagtitiis niya, katatagan niya at pananalig niya. 304 

2. Ang Paniniwala sa mga Anghel. Si Allah ay lumikha sa kanila upang tumalima sa 
Kanya. Inilarawan Niya na sila ay: mga pinarangalang likod sila. Hindi nila Siya 
inuunahan sa pagsasalita at sila sa utos Niya ay nagsasagawa. Nalalaman Niya ang 
nasa harapan nila at ang nasa likuran nila. Hindi sila makapamamagitan kundi sa 
sinumang kinasiyahan Niya, at sila sa takot sa Kanya ay mga nababagabag. at na 
sila ay: hindi nagmamalaki na tumatanggi sa pagsamba sa Kanya at hindi rin sila 
napapagod. Nagluluwalhati sila sa araw at gabi; hindi sila nananamlay. 306 

Ikinukubli sila ni Allah sa atin kaya hindi natin sila nakikita. Marahil inilalantad ni 
Allah ang ilan sa kanila sa ilan sa mga propeta Niya at mga sugo Niya. 

Ang mga anghel ay may mga gawaing iniatang sa kanila. Kabilang sa kanila si Gabriel 
na itinalaga sa paghahatid ng pagsisiwalat [ni Allah]. Ibinababa niya ito buhat kay Allah 
sa sinumang niloob Niya sa mga lingkod Niya na mga isinugo. Kabilang sa kanila ang 
itinalaga sa pagkuha sa mga kaluluwa. 

Kabilang sa kanila ang mga anghel na mga itinalaga sa mga fetus sa loob ng mga 
sinapupunan. Kabilang sa kanila ang mga itinalaga sa pangangalaga sa mga anak ni Adan. 
Kabilang sa kanila ang mga itinalaga sa pagsusulat sa mga gawa ng mga tao kaya naman 
ang bawat tao ay may dalawang anghel: nasa dakong kanan at nasa dakong kaliwa 
nakaupo. Wala siyang binibigkas na anumang pagkakasabi malibang sa tabi niya ay 
may isang nakamasid na handa magtala. ' 

Ilan sa mga bunga ng paniniwala sa mga anghel: 

A. Na nadadalisay ang pinaniniwalaan ng Muslim mula sa mga bahid ng Shirk at dumi 
nito dahil ang Muslim, kapag naniwala sa pagkakaroon ng mga anghel na inatangan ni 

304 Tingnan ang ‘Aqidah Ahl as-Sunnah (Ang Pinaniniwalaan ng mga Alagad ng Sunnah), pahina 
44; at ang Mabddi' al-Islam, pahina 80,84. 

305 Qur’an 21:25-27. 

306 Qur’an 21:19-20. 

307 Qur’an 50:17-18. Tingnan ang ‘Aqidah Ahl as-Sunnah (Ang Pinaniniwalaan ng mga Alagad ng 
Sunnah), pahina 19. 

Allah ng mga dakilang gawaing ito, ay magwawaksi ng paniniwala sa pagkakaroon ng 
mga bagay na likhang-isip na nakikilahok daw sa pagpapainog sa Sansinukob; 

B. Na nalalaman ng Muslim na ang mga anghel ay hindi nakapagdudulot ng pakinabang 
at hindi nakapagdudulot ng pinsala. Sila ay mga pinarangalang lingkod lamang na 
hindi sumusuway kay Allah sa ipinag-uutos sa kanila at gumagawa sa mga ipinag- 
uutos sa kanila. Kaya naman hindi niya sila sinasamba, hindi siya bumabaling sa 
kanila, at hindi siya nahuhumaling sa kanila. 


3. Ang paniniwala sa mga kasulatan. Ito ay ang pananampalataya na si Allah ay 
nagbaba ng mga kasulatan sa mga propeta Niya at mga sugo Niya upang linawin ang 
karapatan Niya at mag-anyaya tungo sa Kanya, gaya ng sinabi Niya: Talaga ngang 
isinugo Namin ang mga sugo kalakip ang mga malinaw na patunay at ibinaba 
Namin kasama nila ang kasulatan at ang timbangan upang magpanatili ang mga tao 
sa katarungan. Ang mga kasulatan na ito ay marami, na ang ilan ay ang mga pahina ni 
Abraham, ang Torah na ibinigay kay Moises, ang kalatas na ibinigay kay David at ang 
Ebanghelyo na inihatid ni Kristo, sumakanila ang pagbati. 

Ang pananampalataya sa mga naunang kasulatan na ito ay naisasakaganapan sa 
pamamagitan ng pagsampalataya na si Allah ay nagbaba sa mga ito sa mga sugo Niya, at 
na ang mga ito ay naglaman ng batas na ninais ni Allah na iparating sa mga tao noong 
panahong iyon. 

Ang mga kasulatan na ito na nagpabatid sa atin si Allah hinggil sa mga ito ay naglaho 
na. Wala nang natira sa mga pahina ni Abraham sa mundo. Tungkol naman sa Torah, 
Ebanghelyo at Kalatas ni Dawud, ang mga ito, bagamat mayroon pa ring tinatawag sa 
mga pangalang ito na taglay ng mga Hudyo at mga Kristiyano, gayunpaman ay 
nabaluktot na at napalitan na. 

Nawala ang marami sa bahagi ng mga ito. Pumasok sa mga ito ang hindi naman bahagi 
ng mga ito. Bagkus ay iniugnay sa mga hindi kinauukulan ng mga ito. Ang Matandang 
Tipan ay mayroong higit sa apatnapung aklat 309 at itinaguri kay Moises (AS) ang lima 
lamang. Ang mga Ebanghelyo na matatagpuan sa ngayon ay walang isa mang itinaguri 
kay Kristo. 

Tungkol naman sa pinakahuli sa mga kasulatan na ibinaba buhat kay Allah, ito ay ang 
Dakilang Qur’an na ibinaba Niya kay Muhammad (SAS). Nananatili itong 
napangangalagaan sa pamamagitan ng pangangalaga ni Allah. Walang nangyari rito na 
pagbabago o pagpapalit sa mga titik nito o mga salita nito o mga patinig nito o mga 
kahulugan nito. 

Ang pagkakaiba sa pagitan ng Dakilang Qur’an at ng mga nagdaang kasulatan ay on sa 
maraming aspeto ay ang ilan ang sumusunod: 

A. Na ang mga nagdaang kasulatan na ito ay nawala na; pinasok ng pagbabaluktot at 

pagpapalit; iniugnay sa mga hindi kinauukulan ng mga ito; dinagdagan ng mga 

pagpapaliwanag, mga komentaryo at mga paglilinaw; at naglaman na ng maraming 


JUS Qur’an 57:25. 

309 Kung isasama ang mga Deuterocanonical na aklat na kinikilala ng Iglesia Romana Catolica. 
Ang Tagapagsalin. 

bagay na mga usaping sumasalungat sa makadiyos na pagsisiwalat, sa katwiran at sa 
kalikasan ng pagkalalang. 

Tungkol naman sa Qur’an, ito ay nananatiling napangangalagaan sa pamamagitan ng 
pangangalaga ni Allah sa mismong mga titik at mga salita na ibinaba ni Allah kay 
Muhammad (SAS). Walang nangyari rito na pagbabago at hindi ito pinasok ng 
pagdaragdag yamang nagmasigasig ang mga Muslim na manatili ang Marangal na 
Qur’an na dalisay sa bawat dungis. Kaya naman hindi nila ito hinaluan ng iba pa gaya 
ng talambuhay ng Sugo (SAS) o ng talambuhay ng mga Kasamahan niya, masiyahan 
nawa si Allah sa kanila, o ng mga paglilinaw rito, o mga patakaran ng mga pagsamba at 
mga pakikitungo. 


B. Na ang mga matandang kasulatan ay walang nalalamang ang mga ito ay may 
makasaysayang batayan ng kawing ng mga nagsalaysay. May ilan pa sa mga ito na 
hindi nalalaman kung kanino ipinahayag ni sa kung aling wika unang isinulat. Ang ilan 
sa mga ito ay iniugnay sa iba na hindi naghatid sa mga ito. 

Tungkol naman sa Qur’an, ipinarating ito ng mga Muslim buhat kay Muha mm ad 
(SAS) ayon sa tuluy-tuloy na pagpaparating sa bibig at sa panulat. Ang mga Muslim sa 
bawat panahon at pook ay may libu-libong nakasaulo ng buong Qur’an 310 at libu- 
libong 311 nakasulat na kopya. Kapag hindi sumang-ayon ang mga isinatinig na kopya 312 
ng Qur’an sa mga nakasulat na kopya ay hindi isasaalang-alang ang mga kopya na 
magkasalungat. Kailangang sumang-ayon ang anumang naisaulo sa anumang naisulat. 

Higit pa roon, tunay na ang Qur’an ay ipinarating sa pamamagitan ng pagpaparating 
ng bibig na hindi “pinalad” ng gayon ang alinman aklat sa mundo. Bagkus ay walang 
natagpuan na anyo ng ganitong pagpaparating kundi sa kalipunan ni Muhammad 
(SAS). Ang pamamaraan ng pagpaparating na ito ay ganito: 

Isinasaulo ng mag-aaral ang Qur’an sa harap ng guro niya. Ang guro niya naman ay 
naisaulo ang Qur’an sa harap din ng guro nito. Pagkatapos ay pinagkakalooban ng guro 
ang estudyante niya ng isang katunayan na tinatawag na ijazah, na pinatutunayan dito 
ng guro na siya ay nagpabigkas sa estudyante niya ng [buong Qur’an, na] binigkas niya 
rin sa mga guro niya. Isang guro pagkatapos ng isang guro. Ang bawat isa sa mga iyon 
ay babanggitin ng guro niya sa mismong pangalan hanggang sa umabot ang kawing ng 
mga guro sa Sugo ni Allah (SAS). Ganito nagkakarugtong ang kawing ng pagbigkas 
mula sa isang mag-aaral hanggang sa Sugo. 

Nagkatulungan nga ang mga malakas na patunay at ang mga makasaysayang patotoo, 
na magkakarugtong din ang kawing ng nagpatotoo, sa pagkakaalam sa bawat kabanata 
at bawat talata ng Marangal na Qur’an kung saan at kailan bumaba kay Muhammad 
(SAS). 


C. Na ang mga wika na ginamit sa pagpapahayag sa mga mga nagdaang kasulatan ay 
naglaho na magmula ng matagal na panahon na. Kaya walang matatagpuang isang 


310 Ang Qur’an ay halos kasingkapal ng Bagong Tipan ngunit magpahanggang sa ngayon ay wala 
pang isang taong nabalitaang nakasaulo sa buong Bagong Tipan. Ang Tagapagsalin. 

311 Sa ngayon ay milyun-milyong kopya at marahil nga ay mahigit bilyon na. Ang Tagapagsalin. 

312 Sa cassette o CD. Ang Tagapagsalin. 

nagsasalita nito at kakaunti ang nakauunawa rito sa kasalukuyang panahon. 313 Tungkol 
naman sa wika na ginamit sa pagpapahayag sa Qur’an, ito ay isang buhay na wika na 
sinasalita sa ngayon ng milyun-milyong tao. Ito ay itinuturo at natututuhan sa lahat ng 
rehiyon ng mundo. Ang sinumang hindi natuto nito ay makasusumpong sa bawat pook 
ng makapagpapaunawa sa kanya sa kahulugan ng Marangal na Qur’an. 

D. Na ang mga matandang kasulatan ay ukol sa isang takdang panahon at nakatuon sa 
isang kalipunan mismo at hindi sa ibang pang mga tao. Dahil doon, naglaman ang mga 
ito ng mga patakaran na laan sa kalipunang iyon at panahong iyon. Ang anumang gaya 
niyon ay hindi nababagay na maging ukol sa lahat ng tao. 


Tungkol naman sa Qur’an, ito ay isang aklat na sumasaklaw sa bawat panahon, 
naaangkop sa bawat pook at naglalaman ng mga patakaran, mga batas ng pakikitungo at 
mga kaasalan na naaangkop sa bawat kalipunan at nababagay sa bawat panahon yamang 
ang pinatutungkulan dito ay nakatuon sa tao sa pangkalahatan. 

Sa pamamagitan niyon ay lumilinaw na ang patunay ni Allah sa mga tao ay hindi 
maaaring maging nasa mga kasulatan na hindi natatagpuan ang mga orihinal na kopya ng 
mga ito at hindi nakatatagpo sa balat ng lupa ng mga nakapagsasalita ng mga wikang 
ginamit sa pagsulat sa mga kasulatan na iyon matapos nabaluktot ang mga iyon. 

Ang patunay ni Allah sa mga nilikha Niya ay nasa kasulatan lamang na napangalagaan, 
na naligtas sa pagdaragdag, pagkabawas at pagkabaluktot, na isang kopya na napagtibay 
sa bawat pook, na nakasulat sa isang buhay na wika na binabasa ng milyun-milyong tao 
na nagpaparating sa mga mensahe ni Allah sa mga tao. 

Ang kasulatan na ito ay ang Dakilang Qur’an na ibinaba ni Allah kay Propeta 
Muhammad (SAS). Ito ang pamantayan sa mga naunang kasulatan na iyon, ang 
nagpapatotoo sa mga iyon — bago ang pagkabaluktot sa mga iyon — at ang sumasaksi 
para sa mga iyon. 

Ito ang isinasatungkulin sa buong sangkatauhan na sundin upang magtamo sila ng 
liwanag, lunas, patnubay at awa. Nagsabi si Allah: Ito ay isang Aklat na ibinaba 
Namin, na pinagpala — kaya sundin ninyo ito at mangilag kayong magkasala nang 
harinawa kayo ay kaawaan — 314 Nagsabi pa Siya: Sabihin mo: “O mga tao, tunay 
na ako ay Sugo ni Allah sa inyong lahat, 315 


4. Ang Pananampalataya sa mga sugo, sumakanila ang mga biyaya ni Allah at ang 
pagbati Niya sa kanila. Si Allah ay nagsugo sa mga nilikha Niya ng mga sugo 


313 Ang Bibliya ay naisulat sa tatlong wika: ang Hebreo, ang Aramaic at ang Griego. Ang Hebreo 
na ginagamit sa ngayon ng Palestina ay ang makabagong Hebreo o Ivrit, hawig ito sa Hebreo ng 
Bibliya na matagal nang patay. Ang Aramaik naman ay namatay nang lumaganap ang Islam sa 
Syria at Palestina noong ika-7 siglo. Ang Griego naman ng Bagong Tipan ay nauna pang namatay 
kaysa sa Aramaic. Ang Tagapagsalin. 

314 Qur’an 6:155. 

315 Qur’an 7:158. Tingnan ang naunang al- ‘Aqidah as-Sahihah wa met Yuddaduha (Ang Tamang 
Pinaniniwalaan at ang Sumasalungat Dito), pahina 18; ‘Aqidah Ahl as-Sunnah wa al-Jama ‘ah 
(Ang Pinaniniwalaan ng mga Alagad ng Sunnah at Pagkakabuklod), pahina 22; at Mabctdi ‘ al- 
Islam (Mga Simulain ng Islam), pahina 89. 

nagbabalita sa kanila ng hinggil sa Paraiso kapag sumampalataya siya at naniwala sa mga 
isinugo at nagbababala sa kanila ng pagdurusa kapag sumuway sila. 

Nagsabi si Allah: Talaga ngang nagpadala Kami sa bawat kalipunan ng isang sugo 
na nagsasabi: “Sambahin ninyo si Allah at iwaksi ninyo ang nagdidiyus-diyusan.” 316 
Nagsabi pa Siya: Nagsugo ng mga sugo bilang mga tagapagbalita ng nakagagalak at 
mga tagapagbabala upang hindi na magkaroon ang mga tao ng isang katwiran kay 
Allah matapos ang mga sugo. 317 

Ang mga sugo na ito ay marami. Ang kauna-unahan sa kanila ay Noe (AS) at ang 
kahuli-hulihan sa kanila ay si Muhammad (SAS). Ang ilan sa kanila ay ibinalita ni Allah 
ang tungkol sa kanila gaya ni Abraham, ni Moises, ni Jesus, ni David, ni Juan, ni Zacarias 
at ni Salih, sumakanila ang pagbati. Ang ilan sa kanila ay hindi binanggit ni Allah ang 
tungkol sa kanila. Nagsabi si Allah: May mga sugo na isinalaysay na Namin sa iyo 
noong una at may mga sugo na hindi Namin isinalaysay sa iyo. 318 

Ang mga sugong ito ay pawang mga tao na nilikha ni Allah. Wala silang anumang 
bahagi mula sa mga katangian ng pagkapanginoon at pagkadiyos kaya hindi magbabaling 
sa kanila ng anumang pagsamba o bahagi nito. Hindi rin sila nakakakayang magdulot ng 
pakinabang ni pinsala para sa mga sarili nila. 

Nagsabi si Allah tungkol kay Noe (AS), ang kauna-unahan sa kanila, na siya ay nagsabi 
sa mga tao niya: Hindi ko sinasabi sa inyo na taglay ko ang mga imbakan ng 
panustos ni Allah. Hindi ko nalalaman ang nakalingid. Hindi ko sinasabi na tunay 
na ako ay isang anghel. 

Inutusan din ni Allah si Muhammad (SAS), ang kahuli-hulihan sa kanila, na magsabi: 

Hindi ko sinasabi sa inyo na taglay ko ang mga imbakan ng panustos ni Allah. Hindi 
ko nalalaman ang nakalingid. Hindi ko sinasabi sa inyo na tunay na ako ay isang 
anghel. Wala akong sinusunod kundi ang isiniwalat sa akin. 320 at na magsabi pa: 
Hindi ako nakakaya para sa sarili ko na magdulot ng pakinabang ni pinsala maliban 
sa niloob ni Allah. 321 

Samakatuwid ang mga propeta ay mga aliping pinarangalan. Hinirang sila ni Allah at 
pinarangalan na magparating ng mensahe. Inilarawan Niya sila sa katangiang pagkaalipin 
[sa Kanya]. Ang Relihiyon nila ay Islam. Hindi tumatanggap si Allah ng isang relihiyon 
na iba pa roon. Nagsabi si Allah: Tunay na ang relihiyon sa ganang kay Allah ay ang 
Islam. 322 

Nagkaisa ang mga mensahe nila ayon sa mga saligan ng mga ito at nagkaiba-iba ang 
mga batas nila. Nagsabi si Allah: Para sa bawat kalipunan ay nagtalaga Kami sa inyo 
ng isang pagbabatas at isang pamamaraan. 323 Ang pangwakas sa mga batas na ito ay 
ang batas na hatid ni Muhammad (SAS). Ito rin ay nagpapawalang-saysay sa bawat 

naunang batas. Ang mensahe niya ay ang pangwakas sa mga mensahe. Siya ang 
pangwakas sa mga isinugo. 

Ang sinumang sumampalataya sa isang propeta ay isinatungkulin sa kanya na 
sumampalataya sa lahat ng propeta. Ang sinumang nagpasinungaling sa isang propeta ay 
nagpasinungaling na sa kanilang lahat dahil sa ang lahat ng propeta at isinugo ay nag- 
aanyaya tungo sa pananampalataya kay Allah, sa mga anghel, sa mga kasulatan, sa mga 
sugo at sa Kabilang-buhay, at dahil sa ang relihiyon nila ay iisa. 

Samakatuwid ang nagtatangi-tangi sa kanila o sumasampalataya sa ilan sa kanila at 
tumatangging sumampalataya sa iba pa sa kanila ay tumanggi nang sumampalataya sa 
kanilang lahat sapagkat lahat sila ay nag-aanyaya tungo sa pananampalataya sa lahat ng 

propeta at isinugo. 

Nagsabi si Allah: Sumampalataya ang Sugo sa ibinaba sa kanya mula sa 
Panginoon niya at gayon din ang mga mananampalataya. Bawat isa ay 
sumampalataya kay Allah, sa mga anghel Niya, sa mga kasulatan Niya, at sa mga 
sugo Niya. “Hindi kami nagtatangi-tangi sa mga sugo Niya,” sabi nila , 25 

Nagsabi pa Siya: 

Tunay na ang mga tumatangging sumampalataya kay Allah at sa mga sugo Niya, 
nagnanais na magtangi-tangi sa pagitan ni Allah at ng mga sugo Niya, 326 nagsasabi: 
“Sumasampalataya kami sa ilan at tumatanggi kaming sumampalataya sa iba pa,” 
at nagnanais na lumagay sa isang daan sa pagitan niyon ay ang mga iyon sa totoo 
ang mga tumatangging sumampalataya. Naghanda Kami para sa mga tumatangging 
sumampalataya ng isang nakahihiyang pagdurusa. 


5. Ang Pananampalataya sa Huling Araw. Iyon ay dahil sa ang wakas ng bawat nilikha 
sa mundo ay ang kamatayan. Ano kahahantungan ng tao pagkatapos ng kamatayan? Ano 
ang kauuwian ng mga lumalabag sa katarungan na nakaligtas sa pagdurusa sa mundo? 
Maliligtas ba sila sa paghihiganti sa paglabag nila sa katarungan? Ang mga 
nagmamagandang-loob na nakaalpas sa kanila ang bahagi nila at ganti sa 
pagmamagandang-loob nila sa mundo, mawawala ba ang mga kabayaran sa kanila? 

Tunay na ang Sangkatauhan ay nagsusunuran tungo sa kamatayan? Isang salinlahi 
pagkatapos ng isang salinlahi, hanggang sa ipahintulot ni Allah ang pagbibigay-wakas sa 
mundo at malipol ang lahat ng nilikha sa ibaba nito. Bubuhayin ni Allah ang lahat ng 
nilikha sa isang masasaksihang araw. Titipunin ni Allah sa araw na iyon ang mga nauna 
at ang mga nahuli. Pagkatapos ay tutuusin ang mga tao sa mga gawa nila na mabuti o 
masama na natamo nila sa mundo. Ang mga mananampalataya ay aakayin sa Paraiso at 
ang mga tumatangging sumampalataya ay aakayin sa Apoy. 


324 Tingnan ang al- ‘Aqidah as-Sahihah wa ma Yuddaduha (Ang Tamang Pinaniniwalaan at ang 
Sumasalungat Dito), pahina 17; ang ‘Aqidah Ahl as-Sunnah wa al-Jamd ‘ah (Ang Pinaniniwalaan 
ng mga Alagad ng Sunnah at Pagkakabuklod), pahina 25. 

325 Qur’an 2:285. 

326 Sa pamamagitan ng pagsampalataya kay Allah at pagtangging sumampalataya sa mga sugo 
Niya. 

Ang Paraiso ay ang lugod na inihanda ni Allah para sa mga tinangkilik Niya na mga 
mananampalataya. Sa loob nito ay mayroong mga uri ng lugod na hindi makakaya ng isa 
na ilarawan. Sa loob nito ay may isandaang antas. Para sa bawat antas ay may mga 
maninirahan ayon sa sukat ng pananampalataya nila kay Allah at pagtalima nila sa 
Kanya. Ang pinakamababang antas sa mga maninirahan sa Paraiso ay ang bibigyan ng 
lugod na tulad ng paghahari ng isang hari ng mundo at sampung ulit nito. 

Ang Impiyerno ay ang pagdurusa na inihanda ni Allah sa sinumang tumangging 
sumampalataya sa Kanya. Sa loob nito ay mayroong mga uri ng pagdurusa na 
nakapangingilabot banggitin. Kung sakaling ipahihintulot ni Allah ang kamatayan para sa 
isang tao sa Kabilang-buhay ay talagang namatay na sana ang mga maninirahan sa 
Impiyerno pagkakita lamang niyon. 

Nalaman nga ni Allah, sa pamamagitan ng naunang kaalaman Niya, ang anumang 
sasabihin at gagawin ng bawat tao, na mabuti o masama, na palihim man o hayagan. 
Pagkatapos ay nagtalaga Siya sa bawat tao ng dalawang anghel na ang isa dalawa ay 
nagsusulat ng mga magandang gawa at ang isa pa nagsusulat naman ng mga masagwang 
gawa. Walang nakalulusot na anuman sa kanilang dalawa. Nagsabi si Allah: Wala siyang 
binibigkas na anumang pagkakasabi malibang sa tabi niya ay may isang nakamasid 
na nakahanda magtala . 32s 

Itinatala ang mga gawang ito sa isang aklat na ibibigay sa tao sa Araw ng Pagbangon. 
Nagsabi si Allah: Ilalagay ang aklat ng mga gawa kaya makikita mo na ang mga 
sumasalansang ay mga nababagabag sa nasa loob nito at magsasabi: “O 
kapighatian sa amin; anong mayroon sa aklat na ito na hindi nag-iiwan ng isang 
maliit ni isang malaki malibang inisa-isa nito iyon.” Masusumpungan nila na ang 
anumang ginawa nila ay naroroon. Hindi lalabag ang Panginoon mo sa katarungan 

sa isa. 

Kaya babasahin ng tao ang aklat ng mga gawa niya. Hindi siya magkakaila sa anuman 
mula rito. Ang sinumang magkakaila sa anuman sa mga gawa niya ay pabibigkasin ni 
Allah ang pandinig niya, ang paningin niya, ang mga kamay niya, ang mga paa niya at 
ang balat niya ng lahat ng ginawa niya. 

Nagsabi si Allah: Sasabihin nila sa mga balat nila: “Bakit kayo sumaksi laban sa 
amin?” Magsasabi ang mga ito: “Pinabigkas kami ni Allah na nagpabigkas sa 
bawat bagay; at Siya ay lumikha sa inyo sa unang pagkakataon at tungo sa Kanya 
ay ibabalik kayo. Hindi kayo noon nagkukubli yamang sasaksi laban sa inyo ang 
pandinig ninyo, ang mga paningin ninyo at ang mga balat ninyo, subalit inakala 
ninyo na si Allah ay hindi nakaaalam sa marami sa ginagawa ninyo noon. 330 

Ang pananampalataya sa Huling Araw, 331 ang Araw ng Pagbangon, ang Araw ng 
Pagkabuhay at Pagbibigay-buhay ay inihatid ng lahat ng propeta at isinugo. Nagsabi si 
Allah: Kabilang sa mga tanda Niya ay na ikaw ay nakakikita na ang lupa ay tigang 
ngunit kapag ibinaba Namin dito ang tubig ay gumagalaw-galaw ito at lumalago ito. 


32S Qur’an 50:18. 

329 Qur’an 18:49. 

330 Qur’an 41:21-22. 

331 Tingnan para sa karagdagang mga patunay sa Araw ng Pagkabuhay ang pahina A-B ng aklat na 
ito. 

Tunay na ang nagbigay-buhay rito ay talagang magbibigay-buhay sa mga patay. 
Tunay na Siya sa bawat bagay ay Makapangyarihan. 332 Nagsabi pa Siya: Hindi ba 
nila napag-alaman na si Allah na lumikha sa mga langit at lupa at hindi napagod sa 
paglikha sa mga ito ay nakakakaya nga na bumuhay sa mga patay? 333 

Ito ang hinihiling ng karunungang pandiyos. Si Allah ay hindi lumikha sa mga nilikha 
Niya bilang isang laro at hindi nag-iwan sa kanila na napababayaan yamang ang 
pinakamahinang isip sa mga tao ay hindi maaaring gumawa ng isang gawaing may halaga 
nang walang nalalamang layuning taglay niya, nang walang balak mula sa kanya. 

Kaya paanong hindi maguguniguni ito mula sa tao at pagkatapos ay mag-aakala naman 
ang tao sa Panginoon nito na Siya ay lumikha sa mga nilikha Niya bilang isang laro 
lamang, at iiwan sila na napababayaan? Pagkataas-taas ni Allah nang malaking kataasan 
sa sinasabi nila. 

Nagsabi Siya: Kaya ipinagpapalagay ba ninyo na nilikha Namin kayo bilang isang 
laro lamang, at na kayo sa Amin ay hindi magbabalik? 334 Nagsabi pa Siya: Hindi 
Namin nilikha ang langit at ang lupa, at ang anumang sa pagitan ng dalawang ito 
nang walang-kabuluhan. Iyon ay akala ng mga tumatangging sumampalataya. Kaya 
kapighatian sa mga tumangging sumampalataya mula sa Apoy. 335 

Sumaksi sa pananampalataya sa Kanya ang lahat ng matalino. [Ang pagsaksing] ito ay 
hinihiling ng talino at nagpapasakop dito ang mga matuwid na kalikasan [ng mga tao] 
dahil sa ang tao, kapag sumampalataya sa Araw ng Pagbangon, ay makatatalos kung bakit 
itinitigil ng tao ang gawang itinitigil niya at ginagawa ang gawang ginagawa niya bilang 
paghahangad sa gantimpala buhat kay Allah. 

Pagkatapos ay matatalos niya rin na ang sinumang lumabag sa katarungan sa mga tao 
ay hindi makaiiwas na kumuha ng bahagi niya mula sa parusa at gagantihan siya ng mga 
tao sa Araw ng Pagbangon. Ang tao ay hindi makaiiwas na tumanggap ng ganti sa kanya: 
kung mabuti ay mabuti ang ganti at kung masama ay masama ang ganti, upang 
magantihan ang bawat kaluluwa sa anumang pinagpunyagian nito at maisakatuparan ang 
katarungang pandiyos. 

Nagsabi si Allah: Kaya ang sinumang gumawa ng kasimbigat ng isang munting 
langgam na kabutihan ay makikita niya iyon; at ang sinumang gumawa ng 
kasimbigat ng isang munting langgam na kasamaan ay makikita niya iyon. 336 

Hindi nalalaman ng isa sa mga nilikha kung kailan darating ang Araw ng Pagbangon 
sapagkat ito ay araw na hindi nalalaman ng isang propetang isinugo ni ng isang anghel na 
malapit kay Allah, bagkus ay natangi si Allah doon sa kaalaman Niya. Nagsabi Siya: 

Tinatanong ka ba nila hinggil sa Huling Oras, kung kailan ang pagdating nito? 
Sabihin mo: “Ang kaalaman hinggil doon ay nasa Panginoon ko lamang; walang 


332 Qur’an 41:39. 

333 Qur’an 46:33. 

334 Qur’an 23:115. 

335 Qur’an 38:27. 

336 Qur’an 99:7-8. 





Ang Islam: Ang mga Saligan Nito at Ang mga Simulain Nito 


makapagpapahayag dito ukol sa oras nito kundi Siya. Nagsabi pa Siya: Tunay na 
si Allah ay may taglay sa kaalaman sa Huling Oras, 338 


6. Ang Pananampalataya sa Tadhana at Pagtatakda. Sasampalataya na si Allah ay 
nakaalam sa anumang nangyari, anumang nangyayari at anumang mangyayari. Alam 
Niya ang mga kalagayan ng mga tao, ang mga gawa nila, ang mga taning nila at ang mga 
ikabubuhay nila. 

Nagsabi si Allah: Tunay na si Allah sa bawat bagay ay Maalam. 339 Nagsabi pa Siya: 
Taglay Niya ang mga susi ng nakalingid; walang nakaaalam sa mga iyon kundi 
Siya. Nalalaman Niya ang anumang nasa katihan at karagatan. Walang nalalaglag 
na anumang dahon malibang nalalaman Niya ito. Walang butil sa mga kadiliman ng 
lupa at walang sariwa ni tuyot kundi nasa isang aklat na maglilinaw. 340 

Isinulat Niya ang lahat ng iyon sa isang aklat na nasa Kanya. Nagsabi si Allah: Bawat 
bagay ay inisa-isa Namin sa talaang naglilinaw. 341 Sinabi pa Niya: Hindi mo ba 
nalalaman na si Allah ay nakaaalam sa anumang nasa langit at lupa. Tunay na iyon 
ay nasa isang aklat. Tunay na iyon kay Allah ay madali. 342 

Kaya kapag niloob ni Allah ang isang bagay ay magsasabi Siya para roon ng 
“Mangyari” at mangyayari naman. Nagsabi Siya: Ang utos Niya, kapag niloob Niya 
ang isang bagay, ay na magsasabi lamang Siya para roon ng “Mangyari” at 
mangyayari. 343 

Si Allah, kung paanong Siya ay nagtakda sa bawat bagay, Siya rin ang Tagapaglikha sa 
bawat bagay. Nagsabi Siya: Tunay na Kami sa bawat bagay ay lumikha ayon sa 
takda. 344 Nagsabi pa Siya: Si Allah ay Tagpaglikha ng bawat bagay, 345 

Nilikha Niya ang mga tao alang-alang sa pagtalima sa Kanya. Nilinaw Niya ito sa 
kanila at ipinag-utos Niya ito sa kanila. Sinaway Niya sila laban sa pagsuway sa Kanya at 
nilinaw Niya ito sa kanila. Ginawan Niya sila ng kakayahan at kalooban na maisasagawa 
nila sa pamamagitan ng mga ito ang pagtupad sa mga kauutusan Niya kaya matatamo nila 

340 Qur’an 6:59. Kung sakaling wala [nang talata] sa Marangal Qur’an kundi ito, talagang ito ay 
magiging isang malinaw na patotoo at kapani-paniwalang katwiran na ang Qur’an ay buhat kay 
Allah. Iyon ay dahil sa ang sangkatauhan sa lahat ng panahon nila—pati na sa panahong ito na 
lumaganap na ang kaalaman at nagmalaki ang tao—ay hindi nag-iisip nang ganitong masaklaw na 
pagkatalos, huwag nang sabihing makakaya nila iyon. Ang sukdulang pagsusumikap nila ay 
magmasid sa isang puno o isang kulisap sa isang takdang kapaligiran upang tuklasin para sa atin 
ang isang bahagi ng mga lihim nito ngunit ang nakakubli sa kanila mula rito ay higit na malaki. 

Tungkol naman sa masaklaw na pag-iisip at masaklaw na pagkatalos, ito ay hindi nakasanayan ng 

ang gantimpala, at ang paggawa ng mga pagsuway sa Kanya kaya naman magiging 
karapat-dapat sila sa pagdurusa. 


Kapag sumampalataya ang tao sa tadhana at pagtatakda ay maisasakatuparan sa 

kanya ang sumusunod: 

1. Ang pagsandig niya kay Allah sa sandali ng paggawa ng mga kadahilanan [ng 
ninanais] dahil nalalaman niya na ang kadahilanan [ng ninanais] at ang ibinunga ng 
kadahilanan [ng ninanais] ay kapwa ayon sa pagtatadhana at pagtatakda ni Allah. 

2. Ang katiwasayan ng kaluluwa at ang kapanatagan ng puso dahil kapag nalaman niya na 
iyon ay ayon sa pagtatadhana at pagtatakda ni Allah at na ang kinasusuklaman na 
itinakdang magaganap ay mangyayari nang walang pasubali ay matitiwasay ang 
kaluluwa niya at masisiyahan sa pagtatadhana ni Allah. Kaya naman walang isang higit 
na kaaya-aya sa pamumuhay, higit na matiwasay ang kaluluwa at higit na malakas sa 
kapanatagan kaysa sa isang sumampalataya sa pagtatakda. 

3. Ang pagtataboy sa paghanga sa sarili sa sandali ng pagkatamo ng ninanais dahil ang 
pagkatamo niyon ay isang biyaya mula Allah ayon sa itinakda Niya na mga 
kadahilanan ng pagtamo ng mga mabuti at tagumpay, kaya naman magpapasalamat 
siya kay Allah dahil doon. 

4. Ang pagtataboy sa ligalig at pagkainis sa sandali ng pagkaalpas ng ninanais o 
pagkatamo ng kinasusuklaman, dahil iyon ay ayon sa pagtatadhana ni Allah na walang 
makapagtutulak sa utos Niya at walang walang makapag-iiba 346 sa kahatulan Niya. Ito 
ay mangyayari nang walang pasubali kaya magtitiis siya at aasa ng gantimpala mula 
kay Allah: Walang dumapong anumang sakuna sa lupa ni sa mga sarili ninyo 
malibang naisulat sa aklat bago pa Namin nilalang iyon. Tunay na iyon ay madali 
para kay Allah. lyan ay upang hindi kayo magdalamhati sa anumang nakaalpas 
sa inyo at hindi kayo magsaya na nagmamayabang sa anumang ibinigay sa inyo. Si 
Allah ay hindi nakaiibig sa bawat palalong hambog, 347 

5. Ang ganap na pananalig kay Allah dahil ang Muslim ay nakaaalam na nasa kamay 
Niya lamang namumutawi ang pakinabang at ang pinsala. Kaya hindi siya masisindak 
sa isang malakas dahil sa lakas nito at hindi siya hihina sa paggawa ng mabuti dahil sa 
pangamba sa isa sa mga tao. Nagsabi ang Sugo (SAS) kay Ibnu ‘Abbas (RA): Alamin 
mo na ang kalipunan, hung sakalingpagkaisahan nila na dulutan ka ng pakinabang 
ay hindi sila makapagdudulot sa iyo ng pakinabang maliban sa isang bagay na 
itinakda na ni Allah para sa iyo, atkung sakaling pagkaisahan nila na dulutan ka 
ng pinsala ay hindi sila makapagdudulot sa iyo ng pinsala maliban sa isang bagay 
na itinakda na ni Allah laban sa iyo . 34s 


346 O makapagpapawalang-bisa. Ang Tagapagsalin. 

347 Qur’an 57:22-23. Tingnan ang al- ‘Aqidah as-Sahihah wa met Yuddaduha (Ang Tamang 
Pinaniniwalaan at ang Sumasalungat Dito), pahina 19; ang ‘Aqidah Ahl as-Sunnah wa al-Jama ‘ah 
(Ang Pinaniniwalaan ng mga Alagad ng Sunnah at Pagkakabuklod), pahina 39; at ang Din al- 
Haqq (Ang Relihiyon ng Katotohanan), pahina 18. 

348 Isinalaysay ito ni Imam Ahmad sa Musnad niya, tomo 1, pahina 293; at ni Imam at-Tirmidhi sa 
Sunan at-Tirmidhi saAbwdb al-Qiydmah (Mga Kabanata ng Pagbangon ng Patay), tomo 4, pahina 

Ang Ikatlong Antas 

Ang Ihsan o ang Kagandahang-loob. Ito ay may iisang sandigan. Ito ay ang sambahin 
mo si Allah na para bang ikaw ay nakakikita sa Kanya, at kung hindi mo man Siya 
nakakikita ay tunay na Siya ay nakakikita sa iyo. Kaya sasambahin ng tao ang Panginoon 
niya ay on sa paglalarawang ito: ang pagsasaisip ng pagkalapit sa Kanya at na Siya ay 
harapan niya. Iyan ay nag-oobliga ng takot, pangamba, pangingilabot at pagdakila at nag- 
oobliga ng katapatan sa pagsamba at pag-uukol ng pagsisikap sa pagpapahusay at 
paglubos nito. 

Samakatuwid, ang tao ay matatakot sa Panginoon niya sa pagganap sa pagsamba. 
Isasaisip niya ang kalapitan niya sa Kanya nang sa gayon ay para bang siya ay nakakikita 
sa Kanya. Ngunit kung naging mahirap sa kanya iyon ay magpapatulong siya [kay Allah] 
sa pagsasakatuparan niyon sa pamamagitan ng pananampalataya niya na si Allah ay 
nakakikita sa kanya at nakababatid sa lihim niya at inihahayag niya, sa panloob niya at 
panlabas niya. Walang naikukubli kay Allah na anuman sa pumapatungkol sa tao. 149 

Ang tao na nakaabot sa antas na ito ay sumasamba sa Panginoon niya, na nag-uukol ng 
kawagasan sa Kanya. Hindi siya lumilingon sa isang iba pa kay Allah. Kaya naman hindi 
niya hinihintay ang pagbubunyi ng mga tao at hindi siya natatakot sa pamumula nila 
yamang sapat na sa kanya na masiyahan sa kanya ang Panginoon niya at purihin siya ng 
Poon Niya. 

Samakatuwid siya ay isang tao na nagkatulad ang inihahayag niya at ang lihim niya. 
Siya ay sumasamba sa Panginoon nang sarilinan at nang lantaran, nakatitiyak nang 
lubusang katiyakan na si Allah ay nakababatid sa kinimkim ng puso niya at ibinubulong 
nito sa sarili niya. Nanaig ang pananampalataya sa puso niya at nadarama niya ang 
pagmamasid ng Panginoon niya sa kanya. 

Sumuko ang mga kamay at ang mga paa niya sa Tagapaglalang ng mga ito. Kaya wala 
siyang ginagawang gawain sa pamamagitan ng mga ito kundi ang naiibigan ni Allah at 
kinasisiyahan Niya. Sumusuko siya sa Panginoon niya. 

Nahumaling ang puso niya sa Panginoon niya kaya hindi siya nagpapatulong sa isang 
nilikha dahil sa kasapatan para sa kanya ni Allah. Hindi siya dumadaing sa tao dahil siya 
ay nagdulog ng pangangailangan niya kay Allah, at sapat na Siya bilang tagatulong. 

Hindi siya nangungulila sa isang pook at hindi natatakot sa isa man dahil siya ay 
nakaaalam na si Allah ay kasama niya sa lahat ng kalagayan niya. Siya ay sapat na sa 
kanya at kay inam na Tagaadya. 

Wala siyang iniiwang utos na ipinag-utos ni Allah at hindi siya gumagawa ng 
pagsuway kay Allah dahil siya ay nahihiya kay Allah at kinasusuklaman niya na maiwala 
ang utos yamang ipinag-utos Niya sa kanya o masumpungan ang pagsuway yamang 
sinaway Niya sa kanya. Hindi siya nangangaway o lumalabag sa katarungan sa isang 
nilikha o hindi niya kinukuha ang ukol doon dahil siya ay nakaaalam na si Allah ay 
nakakikita sa kanya at na Siya ay magtutuos sa mga gawa niya. 


349 Tingnan ang Jctmi ‘ al- ‘Ulum wa al-Hikam (Kalipunan ng mga Kaalaman at mga Kamnungan), 
pahina 128. 

Hindi siya nanggugulo sa mundo dahil siya ay nakaaalam na ang anumang nasa mundo 
na mga biyaya ay pag-aari ni Allah na ipinagamit Niya sa mga nilikha Niya. 

Samakatuwid siya ay kumukuha mula sa mga biyayang ito ayon sa sukat ng 
pangangailangan niya at nagpapasalamat sa Panginoon niya na nagpadali para sa kanya sa 
pagtamo ng mga ito. 


Ang Buod 

Tunay na ang nabanggit ko sa iyo at inilahad ko sa harap mo sa aklat na ito ay walang 
iba kundi mga mahalagang bagay at mga dakilang sandigan sa Islam. Ang mga sandigan 
na ito ay ang bagay na kapag sinampalatayanan ng tao at isinagawa ay magiging isang 
Muslim siya. 

Ang Islam, gaya ng nabanggit ko sa iyo, ay isang relihiyon at isang mundo, at isang 
pagsamba at isang paraan ng buhay. Ito ay isang sistemang pandiyos, na masaklaw, na 
lubos na nasakop sa mga pagbabatas nito ang lahat ng kinakailangan ng kapwa 
individuwal at kalipunan sa lahat ng larangan ng buhay pampaniniwala, pampulitika, 
pang-ekonomiya, panlipunan at pangseguridad. 

Makatatagpo rito ang tao ng mga panuntunan, mga saligan at mga patakaran na 
nagsasaayos sa kapayapaan, digmaan at mga obligadong karapatan, at nangangalaga sa 
karangalan ng tao, ibon, hayop at kapaligiran sa palibot niya. Nililinaw ng Islam sa kanya 
ang reyalidad ng tao, buhay, kamatayan, at pagkabuhay matapos ang kamatayan. 

Matatagpuan rin ng tao sa Islam ang pinakaideyal na pamamaraan sa pakikitungo sa 
mga tao sa paligid niya, na tulad ng sabi Niya: magsalita kayo sa mga tao ng 
maganda; 350 Ang sabi pa Niya: at mga nagpapaumanhin sa mga tao. 351 at ang sabi pa 
Niya: Huwag nga mag-uudyok sa inyo ang pagkasuklam sa ilang tao upang hindi 
kayo magmakatarungan. Magmakatarungan kayo; ito ay pinakamalapit sa 
pangingdag sa pagkakasala. 

Makabubuti sa atin, yamang nailahad na natin ang mga antas ng Islam at ang mga 
sandigan ng bawat isa sa mga antas nito, na bumanggit ng isang kaunting sulyap mula sa 
mga kagandahan nito. 


353 

Ilan sa mga Kagandahan ng Islam 

Mawawalan ng kakayahan ang panulat sa pagsaklaw sa mga kagandahan ng Islam at 
manghihina ang pagpapahayag sa paglubos sa pagbanggit sa mga kalamangan ng 
Relihiyong ito. Iyon ay walang iba kundi dahil sa ang Relihiyong ito ay ang Relihiyon 
mula kay Allah, napakamaluwalhati Niya at pagkataas-taas Niya. 

Kaya kung paanong hindi nakasasaklaw ang paningin kay Allah sa pagkatalos at hindi 
nakasasaklaw ang mga tao sa Kanya sa kaalaman, gayon din naman ang Batas Niya, hindi 


350 Qur’an 2:83. 

351 Qur’an 3:134. 

352 Qur’an 5:8. 

353 Para sa karagdagang pagpapalawak sa paksang ito ay tingnan ang ad-Dawrah al-Mukhtasarah 
fi Mahdsin ad-Din al-Isldmi (Maikling Kurso Tungkol sa mga Kagandahan ng Relihiyong 
Islamiko), akda ni Shaykh ‘Abdurrahman as-Sa‘di, kaawaan siya ni Allah; at ang Mahdsin al- 
Islam (Ang mga Kagandahan ng Islam), akda ni Shaykh ‘AbduPaziz as-Salman. 

nakasasaklaw ang panulat sa paglalarawan dito. Nasabi nga ni Ibnu al-Qayyim, kaawaan 
siya ni Allah: 

“Kapag pinagnilay-nilayan mo ang kagilas-gilas na kadahilanan sa matuwid na 
Relihiyong ito, ang makatotoong kapaniwalaan at ang Batas na inihatid ni Muhammad 
(SAS) na hindi matatamo ng pagpapahayag ang kalubusan ng mga ito, hindi mararating 
ng paglalarawan ang kagandahan ng mga ito, at hindi maipanunukala ng mga isip ng mga 
palaisip — kahit pa man nagkaisa sila at nasa pamumuno ng pinakalubos na lalaki sa 
kanila — ang mataas pa sa mga ito ay sapat na sa mga isip na lubos na nakalalamang na 
matalos ang ganda ng mga ito at masaksihan ang kalamangan ng mga ito. 

“Walang dumating sa mundo na isang Batas na higit na lubos, ni higit na kapita- 
pitagan, ni higit na dakila kaysa rito. Kung sakaling hindi naghatid ang Sugo ng isang 
katibayan para rito ay talagang nakasapat na sana ito [mismo] bilang katunayan, tanda at 
saksi na ito ay buhat kay Allah. Lahat ng ito ay isang saksi sa kalubusan ng kaalaman; 
kalubusan ng karunungan; lawak ng awa, kabutihan, pagmamagandang-loob, pagkatalos 
sa nakalingid at nasasaksihan; at kaalaman sa mga Simula at mga kinahihinatnan. 

“Ito rin ay kabilang sa napakadakila sa mga biyaya ni Allah na ibinayaya Niya sa mga 
lingkod Niya. Hindi Siya nagbiyaya sa kanila ng isang biyaya na higit na dakila sa 
pagpatnubay Niya sa kanila tungo [sa Batas na] ito. Ginawa Niya sila na kabilang sa mga 
tagatangkilik nito at kabilang sa kinasiyahan Niya para rito. 

“Kaya dahil dito ay nagkaloob Siya ng isang biyaya sa mga lingkod Niya sa 
pamamagitan ng pagpatnubay sa kanila tungo rito. Nagsabi si Allah: Talaga ngang 
nagkaloob si Allah ng biyaya sa mga sumasampalataya noong nagpadala Siya sa 
piling nila ng isang Sugo na kabilang sa mga sarili nila, na bumibigkas sa kanila ng 
mga Kapahayagan Niya, at naglilinis sa kanila sa kasalanan, at nagtuturo sa kanila 
ng Aklat at Karunungan, yamang sila noong bago niyon ay talagang nasa isang 
malinaw na pagkaligaw. 354 

“Nagsabi pa Siya, na nagpapakilala sa mga lingkod Niya at nagpapaalaala sa 
kadakilaan ng biyaya Niya sa kanila, at nanawagan sa kanila na magpasalamat sa Kanya 
dahil sa paggawa Niya sa kanila ng mga tagatangkilik nito: Sa araw na ito ay nilubos 
Ko para sa inyo ang Relihiyon ninyo,” 355 


Bahagi ng pasasalamat kay Allah sa panig natin dahil sa Relihiyong ito ay na 
bumanggit tayo ng mga aspeto ng mga kagandahan nito, kaya masasabi natin: 


1. Ito ay Relihiyong mula kay Allah 

Ito ang relihiyon na kinasiyahan Niya para sarili Niya. Ipinadala Niya dahil dito ang 
mga sugo Niya. Ipinahintulot Niya para sa mga lingkod Niya na sambahin nila Siya sa 
pamamagitan nito. Kung paanong hindi nakawawangis ng Tagapaglikha ang nilikha ay 
gayon din naman hindi nakawawangis ng Relihiyon mula sa Kanya — ang Islam — ang 
mga batas na gawa ng mga nilikha at ang mga relihiyon na gawa nila. 


354 Qur’an 3:164. 

355 MiftdhDdr as-Sa ‘ddah (Ang Susi sa Tahanan ng Kaligayahan), tomo 1, pahina 374-375. 
Qur’an 5:3. 

Kung paanong nailarawan Siya sa pamamagitan ganap na kalubusan, gayon din naman 
ang Relihiyon mula sa Kanya ay may ganap na kalubusan sa paglubos sa mga batas na 
nagpapabuti sa pamumuhay ng mga tao at sa kabilang-buhay nila, at sa pagsaklaw sa mga 
karapatan ng Tagapaglikha, mga tungkulin ng mga tao sa Kanya, mga karapatan ng isa’t 
isa sa kanila, at mga tungkulin ng isa’t isa sa kanila. 


2. Ang Pagkamasaklaw 

Kabilang sa pinakatampok sa mga kagandahan ng Relihiyong ito ay ang pagsaklaw nito 
sa lahat ng bagay. Nagsabi si Allah: Wala Kaming pinabayaan sa aklat na anumang 
bagay. 356 Nasaklawan ng Relihiyong ito ang lahat ng nauugnay sa Tagapaglikha gaya ng 
mga pangalan ni Niya, mga katangian Niya at mga karapatan Niya, at ang lahat ng 
nauugnay sa nilikha gaya ng mga batas, mga tungkulin, mga kaasalan at pakikitungo. 

Nasakop din ng Relihiyong ito ang tungkol sa mga naunang tao, mga nahuling tao, mga 
anghel, mga propeta at mga isinugo. Nagsalita ito tungkol sa langit, lupa, mga celestial 
body, mga bituin, mga dagat, mga kahoy at Sansinukob. Binanggit nito ang dahilan ng 
paglikha, ang layon nito at ang wakas nito. Binanggit nito ang Paraiso at ang kauuwian 
ng mga mananampalataya. Binanggit din nito ang Impiyemo at ang wakas ng mga 
tumatangging sumampalataya. 


3. Inuugnay nito ang Tagapaglikha sa nilikha 

Natangi ang bawat bulaang relihiyon at ang bawat kapaniwalaan sa pag-uugnay nito ng 
tao sa taong tulad niya na nakalantad sa kamatayan, kahinaan, kawalan ng kakayahan at 
sakit. Bagkus marahil ay itinatali nito siya sa isang taong namatay magmula pa noong 
daan-daang taon at naging mga buto at alabok na. 

Natangi ang Relihiyong ito, ang Islam, sa direktahang pag-uugnay nito ng tao sa 
Tagapaglikha niya. Kaya naman walang nang pari ni santo ni banal na sakramento. Ito ay 
direktahang pagkakaugnay lamang sa pagitan ng Tagapaglikha at nilikha. Isang 
pagkakaugnay na nagtatali sa isip sa Panginoon nito. Kaya naman napagliliwanagan ito, 
nagpapagabay ito, nagpapakatayog ito, nagpapakataas-taas ito, humihiling ito ng 
kalubusan at nagwawalang-bahala ito sa mga kabalbalan at mga maliit na bagay yamang 
ang bawat puso na hindi nakatali sa Tagapaglikha nito ay higit na ligaw kaysa sa mga 
hayop. 

Ito ay isang pagkakaugnay sa pagitan ng Tagapaglikha at nilikha, na nalalaman niya sa 
pamamagitan nito ang nais ni Allah sa kanya kaya naman sinasamba niya si Allah ayon sa 
kamalayan. Nalalaman niya ang mga kinaroroonan ng kasiyahan ni Allah kaya naman 
hinahanap niya ang mga ito, at ang mga kinaroroonan ng galit Niya kaya naman 
iniiwasan niya ang mga ito. 

Ito ay isang pagkakaugnay sa pagitan ng Dakilang Tagapaglikha at nilikhang mahina na 
nangangailangan kaya naman hinihiling niya mula sa Kanya ang ayuda, ang tulong at ang 
pagpapanagumpay. Hinihingi niya sa Kanya na pangalagaan siya laban sa pakana ng mga 
nagpapakana at laro ng mga demonyo. 


4. Pagsasaalang-alang sa mga kapakanan sa mundo at kabilang-buhay 


356 


Qur’an 6:38. 

Ibinatay ang Batas ng Islam sa pagsasaalang-alang sa mga kapakanan sa mundo at 
kabilang-buhay at paglubos sa mga marangal sa mga kaasalan. 

Tungkol naman sa paglilinaw sa mga kapakanan sa kabilang-buhay, nilinaw na nitong 
Batas ng Islam na ang mga aspeto ng mga iyon at walang nawaglit na anuman mula sa 
mga iyon. Bagkus ay ipinaliwanag nito ang mga iyon at binigyang-pakahulugan nito ang 
mga iyon upang walang hindi malaman na anuman sa mga iyon. Nangako ito ng lugod sa 
kabilang-buhay at nagbanta rin ng pagdurusa roon. 

Tungkol naman sa paglilinaw sa mga kapakanang pangmundo, isinabatas na ni Allah sa 
Relihiyong ito ang nangangalaga sa tao sa relihiyon niya, sarili niya, ari-arian niya, 
kaangkanan niya, karangalan niya at isip niya. 

Tungkol naman sa paglilinaw sa mga marangal sa mga kaasalan, ipinag-utos ang mga 
iyon ng Islam sa panlabas at panloob. Sinaway nito ang mga masama at ang mga walang- 
kabuluhan sa mga iyon. Kabilang sa mga marangal na mga kaasalan na panlabas ay ang 
kalinisan, ang kadalisayan, ang pag-iwas sa mga kasalaulaan at mga marumi. 

Itinagubilin nito ang pagpapabango at ang pagpapaganda ng anyo. Ipinagbabawal nito 
ang mga masagwa gaya ng pangangalunya, pag-inom ng alak, at pagkain ng hayop na 
hindi nakatay, 357 ng dugo at ng baboy. Ipinag-utos nito ang pagkain ng mabuting bagay at 
sinaway ang pagsasayang at ang pagwawaldas. 

Tungkol naman sa panloob na kalinisan, ito ay pumapatungkol sa pagtalikod sa 
mapupulaang mga kaasalan at sa pagtataglay ng mapupuri at minamagandang mga 
kaasalan. Ang mga kaasalang mapupulaan ay gaya ng pagkasinungaling, pagkabuktot, 
pagkamagagalitin, pagkamainggitin, pagkamaramot, pagkaaba ng sarili, pagkamaibigin sa 
katanyagan, pagkamaibigin sa kamunduhan, pagkamapagmalaki, pagkahambog at 
pagkamapagpakitang-tao. Kabilang naman sa mga mapupuring kaasalan ay ang 
kagandahan ng asal, ang kagandahan ng pakikisama sa mga tao, ang pagmamagandang- 
loob sa kanila, ang katarungan, ang pagpapakumbaba, ang katapatan, ang kagalantehan 
ng kaluluwa, ang pagkamapagkaloob, ang pananalig kay Allah, ang kawagasan, ang takot 
kay Allah, ang pagtitiis, at ang pagpapasalamat. 358 


5. Ang Kadalian 

Ito ay isa sa mga katangian na namukod ang Relihiyon na ito sapagkat sa bawat isa sa 
mga gawain nito ay may kadalian at bawat isa sa mga pagsamba nito ay may kadalian. 
Nagsabi si Allah: at hindi Siya naglagay sa inyo sa Relihiyon ng anumang pahirap, 359 

Ang una sa kadalian na ito ay na ang sinumang nagnanais na pumasok sa Relihiyong ito 
ay hindi na mangangailangan ng isang tulay na tao o ng isang pagkumpisal ng kasalanan 
ng nagdaang kahapon. Bagkus ang kailangan sa kanya ay magpakadalisay, maglinis, 
sumaksi na walang tunay na Diyos kundi si Allah at na si Muhammad ay Sugo ni Allah, 
maniwala sa kahulugan ng mga ito, at isagawa ang hinihiling ng pagsaksing ito. 


357 Ang hayop na namatay sa sakuna o sa sakit. Ang Tagapagsalin. 

358 Tingnan ang al-I'ldm Bimct Fi Din an-Nasctrd Min al-Fasdd wa al-Awham (Ang Pagpapaalam 
sa Nasa Relihiyon ng mga Kristiyano na Katiwalian at mga Kahibangan) ni al-Qurtubi, pahina 
442-445. 

359 Qur’an 22:78. 

Pagkatapos, tunay na ang bawat pagsamba ay pinapasok ng kadalian at pagpapagaan 
kapag naglakbay ang tao o nagkasakit. Ngunit nagtatala para sa kanya ng gawain na tulad 
ng ginagawa niya noong siya ay malusog at hindi naglalakbay. Tunay na ang buhay ng 
tunay na Muslim ay nagiging pinadali at panatag, taliwas sa buhay ng tumatangging 
sumampalataya sapagkat ito ay masikap at mahirap. 

Gayon din ang kamatayan ng mananampalataya, ito ay magiging madali sapagkat 
lalabas ang kaluluwa niya gay a ng paglabas ng patak mula sa sisidlan. Nagsabi si Allah: 
na mga kukunin ng mga anghel habang mga mabuti sila, na nagsasabi: 
“Kapayapaan ay sumainyo. Pasukin ninyo ang Paraiso dahil sa ginagawa ninyo 
noon.” 360 

Tungkol naman sa tumatangging sumampalataya, dadalo ang mga mabagsik na anghel 
sa sandali ng kamatayan niya at hahagupitin nila siya ng mga latigo. Nagsabi si Allah: 

Kung nakikita mo sana nang ang mga lumalabag sa katarungan ay nasa mga hapdi 
ng kamatayan samantalang ang mga anghel ay nag-aabot ng mga kamay nila, na 
nagsasabi: “Ilabas ninyo ang mga kaluluwa ninyo; ngayon ay gagantihan kayo ng 
pagdurusa ng kahihiyan dahil sa kayo noon ay nagsasabi hinggil kay Allah ng hindi 
totoo at kayo noon sa mga tanda Niya ay nagmamalaki.” 361 

Nagsabi pa Siya: Kung nakikita mo sana kapag kinukuha ang mga tumangging 
sumasampalataya ng mga anghel, na hinahagupit ng mga ito ang mga mukha nila at 
ang mga likod nila habang sinasabihan: “Lasapin ninyo ang pagdurusa ng 
pagkasunog.” 362 


6. Ang Katarungan 

Ito ay dahil sa ang nagsabatas ng mga batas na pang-Islam ay si Allah lamang. Siya ang 
Tagapaglikha ng lahat ng nilikha: ang puti at ang itim, at ang lalaki at ang babae. Sila sa 
harap ng kahatulan Niya, katarungan Niya at awa Niya ay magkatulad. Nagsabatas na 
Siya para sa bawat lalaki at babae ng nababagay sa kanila. 

Kaya sa sandaling iyon ay imposible na papanigan ng Batas ng Islam ang lalaki sa 
ikapipinsala ng babae, o papaboran ang babae at lalabag naman sa katarungan sa lalaki, o 
itatangi ang taong puti ng ilang pagtatangi at pagkakaitan ng mga ito ang taong itim. 
Samakatuwid ang lahat sa harap ng batas ni Allah ay magkatulad; walang pagkakaiba sa 
kanila kundi sa pangingilag sa pagkakasala. 


7. Ang Pag-uutos sa Nakabubuti at ang Pagsaway sa Nakasasama 

Naglaman ang Batas ng Islam ng marangal na katangian at matayog na kakanyahan. 
Pakatandaan, ito ay ang pag-uutos sa nakabubuti at ang pagsaway sa nakasasama. 
Isinasatungkulin sa bawat lalaking Muslim at babaing Muslim, na may hustong gulang, 
na may sapat na pag-iisip at na nakakaya, na mag-utos at sumaway ayon sa kakayahan 
niya, alinsunod sa mga antas ng pag-uutos at pagsaway. 

Ito ay ang pag-uutos at ang pagsaway ayon sa magagawa niya; ngunit kung hindi niya 
makakaya ay ayon sa masasabi niya; ngunit kung hindi niya rin makakaya ayon sa 


360 Qur’an 16:32. 

361 Qur’an 6:93. 

362 Qur’an 8:50. 




Ang Islam: Ang mga Saligan Nito at Ang mga Simulain Nito 



maisasapuso niya. Sa pamamagitan nito, ang buong kalipunan ay maging tagamasid sa 
kalipunan. Kaya ang bawat individuwal ay may tungkulin na mag-uutos sa nakabubuti at 
sumaway sa nakasasama sa sinumang nagkulang sa nakabubuti o nakagawa ng 
nakasasama, maging sa namumuno o pinumumunuan alinsunod sa kakayahan at ayon sa 
mga panuntunan ng Batas ng Islam na nagreregula sa bagay na ito. 

Ang pag-uutos sa nakabubuti at pagsaway sa nakasasama na ito, gaya ng nakikita mo, 
ay tungkulin ng bawat individuwal alinsunod sa kakayahan niya samantalang 
ipinagmamalaki naman ng marami sa mga makabagong sistemang pulitikal na ang mga 
ito raw ay nagkakaloob sa mga partidong oposisyon na magmasid sa daloy ng gawaing 
pampamahalaan at sa pagganap sa mga opisyal na burukrasya. 


Ito ang ilan sa mga kagandahan ng Islam. Kung sakaling nais mo ang detalye ay 
talagang mangangailangan iyon ng pagtalakay sa bawat gawain, bawat tungkulin, bawat 
pag-uutos at bawat pagsaway, para sa paglilinaw sa tinataglay nito na kapani-paniwalang 
katwiran, tumpak na pagbabatas, sukdulang kagandahan at kalubusang walang-kaparis. 
Ang sinumang nagnilay-nilay sa mga isinabatas ng Relihiyong ito ay malalaman niya 
nang may kaalamang nakatitiyak na ang mga ito ay buhat kay Allah at na ang mga ito ay 
ang katotohanan na walang duda at ang patnubay na walang kaligawan. 

Kaya kung nais mo na lumapit kay Allah, sundin ang Batas Niya, sundan ang bakas ng 
mga propeta Niya at mga sugo Niya at ang pinto ng pagbabalik-loob sa harap mo ay 
nakabukas at ang Panginoon mo ay ang Mapagpatawad, ang Pinakamaawain, na 
nanawagan sa iyo upang magpatawad sa iyo. 


Ang Pagbabalik-loob 

Nagsabi ang Sugo (SAS): Bawat anak niAdan ay mapagkamali at angpinakamabuti 
sa mga mapagkamali at ang mga mapagbalik-loob. Ang tao ay mahina sa sarili niya, 
mahina sa pagtitika niya at pagpapasya niya. Hindi niya nakakaya na dalhin ang resulta 
ng pagkakasala niya at pagkakamali niya. 

Kaya naman nagpagaan si Allah sa tao bilang awa sa kanya. Isinabatas Niya para sa 
kanya ang pagbabalik-loob. Ang katotohanan ng pagbabalik-loob ay ang pagtigil sa 
pagkakasala dahil sa kapangitan nito dala ng pangamba kay Allah at pag-asa sa inihanda 
Niya sa mga lingkod Niya, ang pagsisisi sa anumang pagpapabaya mula sa kanya, ang 
pagpapasya sa pagtigil sa panunumbalik, at ang pagtutumpak sa anumang natira sa buhay 
sa pamamagitan ng mga matuwid na gawa. 364 

Samakatuwid ito, gaya ng nalalaman mo, ay isang purong gawaing pampuso sa pagitan 
ng tao at ng Panginoon niya, na walang pagod para sa kanya ni pagkapagal, at walang 
pagpapakahirap sa isang mabigat na gawain. Ito ay gawain ng puso at pagkalas sa 
pagkakasala at hindi pagbalik doon. Sa pagpipigil ay may pagtigil at kapahingahan. 365 


363 Isinalaysay ito ni Imam Ahmad sa Musnad niya, tomo 3, pahina 198; ni Imam at-Tirmidhi sa 
Sunan at-Tirmidhi sa Abwcib Sifah al-Qiyamah, tomo 4, pahina 49; at ni Ibnu Majah sa Kitdb az- 
Zuhd, tomo 4, pahina 491. 

364 Al-Mufradat Fi Gharib al-Qur’an (Ang Bokabularyo ng Bihirang Salita ng Qur’an), pahina 76. 

365 Al-Fawd ’id (Ang mga Pakinabang) ni Ibnu al-Qayyim, pahina 116. 

Samakatuwid hindi mo kakailanganin na magbalik-loob sa kamay ng tao na maaaring 
magbuko sa iyo, magbunyag sa lihim mo at magsamantala sa kahinaan mo. Ito ay isang 
pakikipagsarilinan lamang sa pagitan mo at ng Panginoon mo. Hihingi ka ng tawad sa 
Kanya at hihingi ka ng patnubay sa Kanya, tatanggapin Niya naman ang pagbabalik-loob 
mo. 

Samakatuwid sa Islam ay walang manang kasalanan at walang hinihintay na 
tagapagligtas sa kasalanan ng mga tao. Gaya nga ng nasumpungan ng dating Hudyo na 
Austriano na napatnubayan sa Islam na si Muhammad Asad kung saan nagsabi siya: 

“Hindi ko nakaya na makasumpong sa alinmang bahagi ng Qur’an ng alinmang 
pagbanggit sa pangangailangan sa kaligtasan sa [manang] kasalanan. Sa Islam ay walang 
manang kasalanan na humahdlang sa pagitan ng individuwal at kahahantungan niya. Iyon 
ay dahil sa walang ukol sa tao kundi ang pinagpunyagian niya, 366 Hindi hinihiling sa 
tao na maghandog ng alay o patayin ang sarili niya upang mabuksan sa kanya ang mga 
pinto ng pagbabalik-loob at makapagwaksi ng kasalanan.” 367 

Bagkus gaya nga ng sinabi ni Allah: na hindi papasanin ng isang pumapasan ang 
kasalanang pasanin ng iba, 368 


Ang Pagbabalik-loob ay may mga dakilang epekto at bunga. Babanggitin natin ang ilan 

sa mga ito: 

1. Na malalaman ng tao ang lawak ng pagtitimpi ni Allah at ng pagkamapagbigay Niya 
dahil sa pagtatakip Niya. Kung sakaling niloob Niya ay talagang minadali na Niya sana 
siya dahil sa pagkakasala niya at talagang ibinuko na Niya sana siya sa mga lingkod 
Niya, kaya hindi magiging kaaya-aya para sa kanya na mamuhay kasama nila. Bagkus 
ay pinarangalan Niya siya sa pamamagitan ng pagtatakip Niya, binalot Niya siya ng 
pagtitimpi Niya, at inayudahan Niya siya ng kapangyarihan, lakas, panustos at pagkain. 

2. Na malalaman niya ang reyalidad ng sarili. Ito ay isang kaluluwang palautos sa 
kasamaan. Ang anumang namutawi mula rito na kasalanan, pagkakasala at 
pagkukulang ay isang patunay sa kahinaan ng kaluluwa at kawalang kakayahan nito sa 
pagtitiis laban sa mga ipinagbabawal na hilig nito. Walang kalayaan ito sa 
pangangailangan kay Allah — isang kisap mata man — upang dalisayin Niya ito at 
patnubayan Niya ito. 

3. Isinabatas ni Allah ang pagbabalik-loob upang matamo sa pamamagitan nito ang 
pinakadakila sa mga kadahilanan ng kaligayahan ng tao: ang pagpapakanlong kay 
Allah at ang pagpapatulong sa Kanya. Natatamo rin sa pamamagitan nito ang mga uri 
ng panalangin, pagsusumamo, pamamanhik, pagdulog, pag-ibig, pangamba at pag-asa. 
Kaya napapalapit ang kaluluwa sa Tagapaglikha niya sa isang pagkakalapit na 
natatangi, na hindi naganap sa kanya nang walang pagbabalik-loob at pagpapakanlong 
kay Allah. 

4. Na magpapatawad si Allah sa Kanya sa anumang nagdaan na pagkakasala niya. 
Nagsabi si Allah: Sabihin mo sa mga tumangging sumampalataya na kung titigil 
sila ay magpapatawad sa kanila sa anumang pagkakasalang nakalipas na; 369 


366 Qur’an 53:39. 

367 The Way to Islam , ni Muhammad Asad, pahina 140. 

368 Qur’an 53:38. 

5. Na papalitan ang mga masagwang nagawa ng tao ng mga maganda. Nagsabi si Allah: 
Maliban sa sinumang nagbalik-loob, sumampalataya at gumawa ng gawang 
matuwid sapagkat ang mga iyon ay papalitan ni Allah ang mga gawang masagwa 
nila ng gawang maganda. Si Allah ay laging Mapagpatawad, Maawain. 3 ™ 

6. Na pakikitunguhan ng tao ang mga kalahi niya—sa kabila ng paggawa nila ng masama 
sa kanya at mga mali nila sa kanya—ng iibigin niyang ipakikitungo ni Allah sa kanya 
sa kabila paggawa niya ng masama, mga mali niya at mga pagkakasala niya sapagkat 
ang ganti ay kauri ng ginawa. Kaya kapag pinakitunguhan niya ang mga tao ng 
ganitong magandang pakikitungo ay sasailalim din siya sa tulad nito mula sa 
Panginoon niya. Tutumbasan ni Allah ang paglapastangan niya at ang pagkakasala niya 
ng pagmamagandang-loob gaya noong itinutumbas niya sa paglapastangan ng mga tao 
sa kanya. 

7. Na nalalaman niya na ang sarili niya ay maraming mali at kapintasan, kaya nag-oobliga 
sa kanya iyon ng pagpigil sa pagpuna sa mga kapintasan ng mga tao. Magpapakaabala 
siya sa pagpapabuti sa sarili niya sa halip na pag-isip-isipan ang mga kapintasan ng 
mga iba. 371 


Wawakasan ko ang paksang ito sa pamamagitan ng balita ng isang lalaki na pumunta sa 
Propeta (SAS) at nagsabi: O Sugo ni Allah, walang akong iniwan na maliit na pagsuway 
ni malaking pagsuway malibang ginawa ko. Nagsabi siya nang tatlong ulit: Hindi ka ba 
sumasaksi na walang totoong Diyos kundi si Allah at na si Muhammad ay Sugo ni 
Allah? Nagsabi ito: Hindi po. Nagsabi siya: [Angpagsaksing] iyan aypupuksa sa 
[pagkakasalang] iyon. Sa isa namang salaysay: Tunay na [angpagsaksing] ito ay 
pupuksa sa lahat ng [pagkakasalang] iyon? 11 

Sa isa pang salaysay ay nasaad: Na may pumuntang isang lalaki sa Sugo ni Allah (SAS) 
at nagsabi: Ano po ang tingin mo sa isang lalaki na gumawa ng lahat ng pagkakasala 
ngunit hindi nagtambal kay Allah, pagkataas-taas Niya, ng anuman at siya sa [sandaling] 
iyon ay hindi nag-iiwan ng isang maliit na pagsuway o malaking pagsuway malibang 
kinukuha niya ito sa pamamagitan ng kanan niya. Kaya may pagtanggap ba ng 
pagbabalik-loob para roon? 

Nagsabi siya: Yumakap ka ba sa Islam? Nagsabi ito: Tungkol naman sa akin, 
sumasaksi ako na walang totoong Diyos kundi si Allah lamang: wala Siyang katambal, at 
na ikaw ay Sugo ni Allah. Nagsabi siya: Ool Gagawin na mo ang mga mabuti at iiwan 
mo na ang mga masama. Gagawin ang mga ito ni Allah, kamahal-mahalan Siya at 
kapita-pitagan, para sa iyo bilang mga kabutihan lahat. 


3by Qur’an 8:38. 

370 Qur’an 25:70. 

371 Tingnan ang Miftdh Ddr as-Sa ‘ddah (Ang Susi sa Tahanan ng Kaligayahan), tomo 1, pahina 
358-370. 

372 Isinalaysay ito ni Abu Yaii sa Musnad niya, tomo 6, pahina 155; ni at-Tabrani sa al-Mu‘jam 
al-Wasit, tomo 7, pahina 132; sa as-Saghir, tomo 2, pahina 201; sa ad-Diyd’Fial-Mukhtarah, 
tomo 5, pahina 151-152. Sinabi niya na ang kawing ng pagkasalaysay nito ay tumpak. Sinabi niya 
sa al-Mujamma ', tomo 10, pahina 83: Isinalaysay ito ni Abu Yaii, ni al-Barraz na tulad nito, ni at- 
Tabrani sa as-Saghir at al-Awsdt. Ang mga mananalaysay nito ay mga mapananaligan. 

Nagsabi ito: [Pati] ang mga pandaraya ko at ang mga kahalayan ko? Nagsabi siya: Oo. 
Nagsabi ito: Si Allah ay pinakadakila. Hindi ito tumigil sa pagdakila hanggang sa naglaho 

• + „ 373 

ito. 

Samakatuwid ang Islam ay nagpapawalang-kabuluhan sa nauna rito at ang tapat na 
pagbabalik-loob ay papawi sa naunang [kasalanan] dito, gaya ng pinagtibay ayon doon ng 
Hadith buhat sa Propeta (SAS). 


Ang Kahihinatnan ng Hindi Sumunod sa Islam 

Luminaw sa iyo sa aklat na ito na ang Islam ay ang Relihiyon mula kay Allah. Ito ang 
totoong Relihiyon. Ito ang Relihiyon na inihatid ng lahat ng propeta at isinugo. Naghanda 
na si Allah ng malaking gantimpala sa mundo at kabilang-buhay sa sinumang 
sumampalataya rito at nagbanta ng matinding pagdurusa sa sinumang tumangging 
sumampalataya rito. 

Sapagkat si Allah ang Tagapaglikha, ang Nagmamay-ari at ang Namamahala sa 
Sansinukob na ito — samantalang ikaw, tao, ay isa sa mga nilikha Niya — nilikha ka 
Niya, pinasunud-sunuran Niya sa iyo ang lahat ng nasa Sansinukob, isinabatas Niya ang 
batas Niya at inutusan ka Niya na sundin ito. Kaya kung sumampalataya ka, tumalima ka 
sa ipinag-utos Niya sa iyo at itinigil mo ang anumang sinaway Niya sa iyo ay matatamo 
mo ang ipinangako Niya sa iyo sa tahanan sa kabilang-buhay: ang lugod na mananatili. 

Liligaya ka sa mundo sa pamamagitan ng ibinibiyaya sa iyo na mga uri ng lugod at 
magiging kawangis ka ng pinakalubos sa mga tao sa pag-iisip at pinakadalisay sa kanila 
sa mga kaluluwa. Sila ay ang mga propeta, ang mga sugo, ang mga matuwid at mga 
anghel na malapit kay Allah. 

Kung tumanggi kang sumampalataya at sumuway ka sa Panginoon ay mapapahamak 
ang mundo mo at ang kabilang-buhay mo at mahaharap ka galit Niya at parusa Niya sa 
mundo at kabilang-buhay. Ikaw ay magiging kawangis ng pinakamasama sa mga nilikha, 
pinakakulang sa kanila sa mga pang-unawa at pinakahamak sa kanila sa mga kaluluwa: 
ang mga demonyo, ang mga nang-aapi, ang mga nanggugulo at ang mga nagdidiyus- 
diyusan. Ito ay ayon sa paglalahat. 

Maglilinaw ako sa iyo ng ilan sa mga kahihinatnan ng kawalang-pananampalataya sa 
paraang madetalye: 

1. Ang Pangamba at Kawalan ng Katiwasayan 
Pinangakuan ni Allah ang mga sumampalataya sa Kanya at sumunod sa mga sugo Niya 
ng lubos na katiwasayan sa buhay sa mundo at sa kabilang-buhay. Nagsabi si Allah: Ang 

mga sumampalataya at hindi naghalo sa pananampalataya nila ng isang paglabag sa 
katarungan, ang mga iyon ay magkakaroon ng katiwasayan at sila ay mga 

374 

napapatnubayan. 


373 Isinalaysay ito ni Ibnu ‘Asim sa al-Ahad wa al-Mathani, tomo 5, pahina: 188; at ni at-Tabrani 
sa al-Kabir, tomo 7, pahina 53 at pahina 314. Nagsabi si al-Haythami sa al-Mujamma tomo 1, 
pahina 32: Isinalaysay ito ni at-Tabrani at ni al-Barraz na tulad nito. Ang mga mananalaysay ni al- 
Barraz ay mga mananalaysay na tumpak maliban kay Muhammad ibnu Harnn Abi Nashit. 

374 Qur’an 6:82. 

Si Allah ang Tagapagpatiwasay at ang Tagpagbantay. Siya ang Nagmamay-ari sa lahat 
ng nasa Sansinukob. Kapag umibig Siya sa isang tao dahil sa pananampalataya nito ay 
pinagkakalooban Niya ito ng katiwasayan, katahimikan at kapanatagan. Kapag 
tumangging sumampalataya ang tao ay aalisin Niya rito ang kapanatagan nito at ang 
katiwasayan nito. 

Kaya hindi mo siya makikita kundi nangangamba sa kahahantungan niya sa tahanan sa 
kabilang-buhay, nangangamba para sa sarili niya sa mga karamdaman at mga sakit, at 
nangangamba sa hinaharap niya sa mundo. Dahil dito ay lumitaw ang pamilihan ng 
insurance para sa buhay at mga pag-aari dahil sa kawalan ng katiwasayan at kawalan ng 
pananalig kay Allah. 


2. Ang Masikip na Pamumuhay 

Nilikha ni Allah ang tao. Pinasunud-sunuran Niya para sa kanya ang lahat ng nasa 
Sansinukob. Hinati-hati Niya sa bawat nilikha ang bahagi nito na panustos at buhay. 

Kaya ikaw ay nakakikita na ang ibon ay umaalis sa pugad nito upang maghanap ng 
ikabubuhay nito at pupulutin iyon. Nagpapalipat-lipat ito mula sa isang sanga patungo sa 
isa pang sanga. Umaawit ito ng napakatamis na mga himig. 

Ang tao ay isang nil ik ha na kabilang sa mga nilikhang ito na hinatian ng ikabubuhay ng 
mga ito at buhay ng mga ito. Kaya kung sumampalataya siya sa Panginoon nito at nanatili 
sa Batas Niya ay pagkakalooban siya ng kaligayahan at katiwasayan at padadaliin ang 
nauukol sa kanya, kahit pa wala siyang anuman kundi ang pinakamaliit na mga kailangan 
ng buhay. 

Kung tumanggi siyang sumampalataya sa Panginoon niya at nagmalaki sa pagtanggi sa 
pagsamba sa Kanya ay gagawin Niya ang buhay niya na masikip at titipunin sa kanya ang 
mga alalahanin at mga pighati, kahit pa man nagtaglay siya ng lahat ng kaparaanan ng 
kapahingahan at uri ng pampalugod. Hindi mo ba nakikita ang dami ng mga 
nagpapatiwakal sa mga bansang naggagarantiya sa mga mamamayan ng mga ito ng lahat 
ng kaparaanan ng luho? Hindi mo ba nakikita ang pagsasayang sa mga klase ng mga 
kasangkapan at mga uri ng paglalakbay alang-alang sa pagpapakaligaya sa buhay? 

Tunay na ang nagtutulak sa pagsasayang doon ay ang kawalan ng puso ng 
pananampalataya, ang pagkadama ng paninikip ng dibdib at paninikip ng buhay at ang 
pagtatangka na itaboy ang pagkabagabag na ito sa pamamagitan na iba-ibang mga 
pabagu-pabagong kaparaanan. Nagsabi si Allah ng totoo yamang sinasabi Niya: Ang 
sinumang bumaling palayo sa pag-alaala sa Akin ay tunay na magkakaroon siya ng 
isang masikip na pamumuhay. Iipunin Namin siya sa araw ng pagbangon na isang 
bulag. 375 


3. Namumuhay siya sa pakikipagtunggali sa sarili niya at sa Sansinukob sa paligid 
niya 

Iyan ay dahil sa ang sarili niya ay nilalang sa paniniwala sa pagkaiisa ng Diyos. Nagsabi 
si Allah: Mamalagi sa kalikasan ng pagkalalang ni Allah na nilalang Niya ang mga 
tao ayon doon. 376 Ang katawan niya ay sumuko sa Tagapaglikha niya at tumahak sa 


3/3 Qur’an 20:124. 
376 Qur’an 30:30. 

sistema Niya. Ngunit walang ninais ang tumatangging sumampalataya kundi salungatin ang 
kalikasan niya at mamuhay ayon sa mga pinipiling kapasyahan niya na sumasalungat sa 
utos ng Panginoon niya. Kaya talagang kung ang katawan niya ay sumusuko, tunay na ang 
pagpipili niya ay sumasalungat naman. 

Siya ay nasa isang pakikipagtunggali sa Sansinukob sa pagligid niya. Iyan ay dahil sa 
ang buong Sansinukob na ito mula sa pinakamalaki na mga galaxy nito hanggang sa 
pinakamaliit na mga kulisap nito ay tumatahak ayon sa pagtatakda na isinabatas para rito 
ng Panginoon nito. Nagsabi si Allah: Pagkatapos ay bumaling Siya sa langit nang ito 
ay usok pa at sinabi Niya rito at sa lupa: “Pumarito kayong dalawa nang may 
pagtalima o sapilitan.” Nagsabi ang dalawa: “Pupunta kami na mga tumatalima.” 377 
Bagkus ang Sansinukob na ito ay umiibig sa sumasang-ayon dito sa pagsuko kay Allah at 
nasusuklam sa sumasalungat dito. 

Ang tumatangging sumampalataya ay ang nagmamatigas sa mga nilikhang ito yamang 
itinalaga niya ang sarili niya na sumasalungat sa Panginoon niya at nakikipagtulungan 
laban sa Kanya. Dahil dito ay naging karapat-dapat para sa mga langit, lupa at lahat ng 
nilikha na kamuhian siya at kamuhian ang kawalang-pananampalataya niya at ang 
pagtanggi niya. 

Nagsabi si Allah: Sinabi nila: Nagkaroon ang Napakamaawain ng isang anak. 
Talaga ngang nagsabi kayo ng isang bagay na kasuklam-suklam. Halos ang mga 
langit ay magkabitak-bitak dahil doon at mabiyak ang lupa at gumuho ang mga 
bundok nang durug-durog, dahil nagparatang sila sa Napakamaawain ng isang 
anak. Hindi nararapat para sa Napakamaawain na magkaroon ng anak. Lahat ng 
sinumang nasa mga langit at lupa ay pupunta lamang sa Napakamaawain bilang 
isang alipin. 

Nagsabi naman Siya tungkol kay Paraon at sa hukbo nito: Kaya hindi umiyak para sa 
kamla ang langit at ang lupa at sila ay hindi mga ipagpapaliban. 

4. Siya ay mamumuhay na isang mangmang 

ito ay yamang ang kawalang-pananampalataya ay ang kamangmangan. Bagkus ay ito 
ang pinakamalaking kamangmangan dahil sa ang tumatangging sumampalataya ay hindi 
nakaaalam sa Panginoon niya. Nasasaksihan niya ang Sansinukob na ito na nilikha ng 
Panginoon niya at hinusayan Niya ang pagkalikha nito. Nakikita niya sa sarili niya ang 
kadakilaan ng pagkakayari at ang karangalan ng pagkalikha, pagkatapos ay hindi niya 
nakikilala kung sino ang lumikha sa Sansinukob na ito at bumuo sa sarili niya? Hindi ba 
ito ang pinakamalaking kamangmangan? 

5. Nabubuhay siya na lumalabag sa katarungan sa sarili niya at lumalabag sa 
katarungan sa sinumang nasa paligid niya 

Ito ay dahil sa siya ay nagpasunud-sunuran sa sarili niya para sa layuning iba sa layon 
ng pagkalikha rito. Hindi siya sumamba sa Panginoon niya, bagkus ay sumamba siya sa 
iba. Ang paglabag sa katarungan ay ang paglalagay sa isang bagay sa hindi nito 

377 Qur’an 41:11. 

378 Qur’an 19:88-93. 

379 Qur’an 44:29. 

kinalalagyan. Aling paglabag sa katarungan ang higit na malaki kaysa sa pagtutuuon ng 
pagsamba sa hindi karapat-dapat dito? 

Nagsabi si Allah na nagsabi si Luqman na marunong, na naglilinaw sa karumalan ng 
Shirk: O anak ko, huwag kang magtambal kay Allah. Tunay na ang pagtatambal sa 
Kanya ay talagang mabigat na paglabag sa katarungan. 

Siya ay isang kawalang-katarungan sa sinumang nakapaligid sa kanya na mga tao at 
mga nilikha dahil sa siya ay hindi nakakikilala sa karapatan ng isang may karapatan. 
Kaya kapag nangyari ang Araw ng Pagbangon ay tatayo sa harap niya ang bawat nilabag 
niya sa katarungan na tao o hayop, na hihiling sa Panginoon niya na gumanti para rito 
laban sa kanya. 


6. Inilantad niya ang sarili niya sa suklam at galit ni Allah habang nasa mundo 

Siya ay nagiging nakalantad upang babaan ng mga kasawian at dapuan ng mga krisis 
bilang agarang parusa. 

Nagsabi si Allah: Kaya natiwasay ba ang mga nagpanukala ng mga gawang 
masagwa na hindi magpapalamon si Allah sa kanila sa lupa, o hindi pupunta sa 
kanila ang pagdurusa mula sa hindi nila nararamdaman, o hindi Niya kukunin sila 
sa sandali ng paglalakbay-lakbay nila at sila ay hindi makalulusot, o hindi Niya 
kukunin sila sa sandali ng isang pangangaba-ngaba? Ngunit tunay na ang 
Panginoon ninyo ay talagang Mahabagin, Maawain. 

Nagsabi pa Siya: Hindi matitigil ang mga tumangging sumampalataya na 
tinatamaan ng dagok dahil sa masamang ginawa nila o dinadapuan nito malapit sa 
tahanan nila hanggang sa dumating ang pangako ni Allah. Tunay na si Allah ay 
hindi sumisira sa naipangako. 

Sinabi pa Niya: O natiwasay ba ang mga nakatira sa mga bayan na pupuntahan 
sila ng parusa Namin sa kaumagahan samantalang sila ay naglalaro? 383 

Ito ang kalagayan ng bawat tumatanggi sa pag-alaala kay Allah. Nagsabi Siya habang 
nagbabalita sa mga parusa sa mga nagdaang kalipunan na tumatangging sumampalataya: 
Kaya ang bawat isa ay pinarusahan Namin dahil sa pagkakasala nito. Kaya 
mayroon sa kanila na pinadalhan Namin ng isang unos ng mga bato, mayroon sa 
kanila na dinaklot ng hiyaw, mayroon sa kanila na ipinalamon Namin sa lupa at 
mayroon sa kanila na pinalunod Namin. Hindi mangyayaring si Allah ay lalabag sa 
katarungan sa kanila, subalit sila noon sa mga sarili nila ay lumalabag sa 
katarungan. 384 Nakikita mo rin ang mga kasawian ng nasa paligid mo na dinapuan ng 
kaparusahan ni Allah at parusang pambabala Niya. 


7. Itatakda sa kanya ang kabiguan at ang pagkatalo 


380 Qur’an 31:13. 

381 Qur’an 16:45-47. 

382 Qur’an 13:31. 

383 Qur’an 7:98. 

384 Qur’an 29:40. 

Kaya dahil sa paglabag niya sa katarungan ay naipatalo niya ang pinakamalaking 
tinatamasa ng mga puso at mga kaluluwa: ang pagkakilala kay Allah, ang 
pikipagpalagayang-loob sa pakikipagniig sa Kanya at ang kapanatagan. 

Naipatalo niya ang buhay sa mundo dahil siya ay namuhay roon nang buhay na aba at 
nalilito. Naipatalo niya ang sarili niya, na alang-alang dito ay nagtitipon siya ng 
pakinabang, dahil hindi niya ito pinasunud-sunuran sa layon ng pagkakalikha rito. Hindi 
siya lumigaya sa mundo dahil sa sarili niya dahil ito ay namuhay nang hapis, namatay 
nang hapis, at bubuhayin kasama ng mga hapis. 

Nagsabi si Allah: Ang sinumang gumaan ang mga timbangan niya sa kabutihan, 
ang mga iyon ay ang nagpatalo sa mga sarili nila 385 Ipinatalo niya ang mag-anak niya 
dahil siya ay namuhay kasama nila sa pagtangging sumampalataya kay Allah, kaya 
naman sila ay tulad niya sa kapwa kahapisan at kasikipan ng buhay. Ang kahahantungan 
nila ay tungo sa Impiyemo. Nagsabi si Allah: Tunay na ang mga nalulugi ay ang mga 
ipinalugi ang mga sarili nila at ang mga mag-anak nila sa Araw ng Pagbangon. 386 

Sa Araw ng Pagbangon ay titipunin sila sa Impiyemo. Kaaba-abang pamamalagian! 
Nagsabi si Allah: Tipunin ninyo ang mga lumabag sa katarungan, ang mga kapara 
nila at ang sinasamba nila noon bukod pa kay Allah at patnubayan ninyo sila sa 
landasin ng Impiyemo 387 


8. Namumuhay siya nang walang utang na loob sa Panginoon niya at nagkakaila sa 
biyaya Niya 

Ito ay sapagkat si Allah ay lumikha sa kanya mula sa wala at nagpasagana sa kanya ng 
lahat ng biyaya kaya papaanong sumasamba siya sa iba sa Kanya, tumatangkilik sa iba pa 
sa Kanya at nagpapasalamat sa iba sa Kanya. Aling pagkakaila ang higit na malaki kaysa 
rito? Aling pagtanggi ang higit na karumal-dumal kaysa rito? 


9. Pagkakaitan siya ng tunay na buhay 

Iyon ay dahil sa ang tao na karapat-dapat sa buhay ay ang sumampalataya sa Panginoon 
niya, nakaalam sa layon niya, malinaw sa kanya ang kahahantungan niya at nakatiyak sa 
pagbubuhay sa kanya. Nalalaman niya ang karapatan ng bawat may karapatan kaya 
naman wala siyang ikakailang karapatan at wala siyang pipinsalaing nilikha. 

Namumuhay siya nang pamumuhay ng mga maligaya at matatamo niya ang kaaya- 
ayang buhay sa mundo at kabilang-buhay. Nagsabi si Allah: Ang sinumang gumawa ng 
isang matuwid, maging isang I a hi ki man o isang babae samantalang siya ay isang 
sumasampalataya, ay talagang pamumuhayin nga Namin siya nang isang kaaya- 
ayang buhay 388 at sa kabilang-buhay naman: mga kaaya-ayang tahanan sa mga 
Hardin ng Pamamalagi. Iyan ay ang dakilang pagtamo. 

Tungkol naman sa namuhay sa buhay na ito nang pamumuhay na kawangis ng buhay 
ng mga hayop — kaya naman hindi niya nakikilala ang Panginoon niya, hindi niya 

nababatid ang layon sa kanya at hindi niya nalalaman ang kahahantungan niya, bagkus 
ang layon niya ay kumain, uminom at matulog — ay ano na ang kaibahan sa pagitan niya 
at ng lahat ng hayop? Bagkus siya ay higit na ligaw kaysa sa mga ito. 

Nagsabi si Allah: Talaga ngang lumikha Kami para sa Impiyerno ng marami mula 
sa jinn at tao. Mayroon silang mga puso na hindi sila nakauunawa sa pamamagitan 
ng mga ito, mayroon silang mga mata na hindi sila nakakikita sa pamamagitan ng 
mga ito, at mayroon silang mga tainga na hindi sila nakaririnig sa pamamagitan ng 
mga ito. Ang mga iyon ay gaya ng mga hayupan, bagkus sila ay higit na ligaw. Ang 
mga iyon ay ang mga nagpapabaya. 390 

Nagsabi pa Siya: O inaakala mo ba na ang higit na marami sa kanila ay 
nakaririnig o nakauunawa? Walang iba sila kundi gaya ng mga hayupan, bagkus 
sila ay higit na ligaw sa landas. 391 


10. Siya ay mamamalagi sa pagdurusa 

Iyon ay dahil sa ang tumatangging sumampalataya ay lilipat-lipat mula sa isang 
pagdurusa patungo sa isa pang pagdurusa. Siya ay lalabas sa mundo, noong nalagok na 
niya ang mga kapaitan doon at mga kasawian doon, patungo sa tahanan sa kabilang- 
buhay. Sa unang yugto niyon ay may magbababaan na mga anghel ng kamatayan na 
uunahan ng mga anghel ng pagdurusa upang magpalasap sa kanya ng pagdurusa na 
karapat-dapat sa kanya. Nagsabi si Allah: Kung nakikita mo sana kapag kinukuha ang 
mga tumangging sumasampalataya ng mga anghel, na hinahagupit ng mga ito ang 
mga mukha mla at ang mga likod mla 

Pagkatapos kapag lumabas na ang kaluluwa niya at ibinaba na sa libingan niya ay 
makikipagkita siya sa higit na matinding pagdurusa. Nagsabi si Allah, na nagbabalita 
tungkol sa mga kampon ni Paraon: Ang Apoy, idadarang sila roon sa umaga at gabi. 

Sa araw na sasapit ang Oras ng Pagpapavusa ay sasabihin sa mga anghel: 
“Papasukin ninyo ang mga kampon ni Paraon sa pinakamatinding pagdurusa.” 393 

Pagkatapos kapag nangyari na ang Araw ng Pagbangon [ng mga patay], binuhay na ang 
mga nilikha, itinanghal na ang mga gawa, at nakita na ng tumatangging sumampalataya 
na si Allah ay nag-isa-isa para sa kanya ng lahat ng gawa niya sa aklat na iyon na nagsabi 
si Allah tungkol doon: Ilalagay ang aklat ng mga gawa kaya makikita mo na ang mga 
sumasalansang ay mga nababagabag sa nasa loob nito at magsasabi: “O 
kapighatian sa amin; anong mayroon sa aklat na ito na hindi nag-iiwan ng isang 
maliit ni isang malaki malibang inisa-isa nito iyon.” 394 ay doon iibigin ng 
tumatangging sumampalataya na siya sana ay naging alabok: sa Araw na masisilayan ng 
tao ang anumang gawang ipinauna ng mga kamay niya, at magsasabi ang 
tumatangging sumampalataya: “O kung sana ako ay naging alabok!” 395 

Dahil sa tindi ng hilakbot sa pagtayo [sa Araw ng Pagkabuhay], tunay na ang tao, kung 
sakaling minamay-ari niya ang lahat ng nasa lupa, ay talagang ipantutubos na sana niya 
iyon sa sarili mula sa pagdurusa sa Araw na iyon. Nagsabi si Allah: Kung sakaling 
taglay ng mga lumabag sa katarungan ang lahat ng nasa lupa at tulad nito kasama 
nito ay talagang ipantutubos na sana nila ito sa mga sarili mula sa kasagwaan ng 
pagdurusa sa Araw ng Pagbangon. 396 

Nagsabi pa Siya: Pakaiibigin ng sumasalansang na tubusin niya sana ang sarili 
mula sa isang pagdurusa sa araw na iyon sa pamamagitan ng mga anak niya at 
asawa niya at kapatid niya at angkan niya na nagpapatuloy noon sa kanya at 
sinumang nasa lupa sa kalahatan, upang pagkatapos ay maddigtas siya nito. 

Dahil sa ang tahanang iyon ay tahanan ng pagganti at hindi tahanan ng mga mithiin, 
hindi maiiwasang makatagpo ng tao ang ganti sa gawa niya: kung mabuti ay mabuti ang 
ganti at kung masama ay masama ang ganti. Ang masama na makatatagpo ng 
tumatangging sumampalataya sa tahanang pangkabilang-buhay ay ang pagdurusa sa 
Impiyemo. Sinari-sari nga ni Allah sa mga mananahan sa Impiyemo ang mga uri ng 
pagdurusa upang malasap nila ang karubduban ng kinahinatnan ng gawa nila. 

Nagsabi si Allah: Ito ay ang Impiyemo na pinasisinungalingan ng mga 
sumasalansang; magpapabalik-balik sila sa pagitan ng Impiyernong ito at ng 
napakainit na tubig na kumukulo, 398 Nagsabi pa Siya, na nagbabalita tungkol sa 
inumin nila at mga kasuutan nila: Ngunit ang mga tumangging sumampalataya ay 
magpuputul-putol para sa kanila ng mga damit na yari sa apoy. Ibubuhos mula sa 
ibabaw ng mga ulo nila ang kumukulong tubig. Malulusaw sa pamamagitan nito 
ang nasa mga tiyan nila at mga balat. Maghahagupit sa kanila ng mga kawit na 
bakal. 399 


Ang Pagwawakas 

O tao! 

Ikaw noon ay lantay na wala. Nagsabi si Allah: Hindi ba naaalaala ng tao na Kami 
ay lumikha sa kanya noon samantalang siya noon ay hindi isang bagay? 400 
Pagkatapos ay nilikha ka ni Allah mula sa punlay at ginawa ka Niya na isang nakaririnig, 
isang nakakikita. Nagsabi si Allah: May dumating ba sa tao na isang sandali mula sa 
panahon noong siya ay hindi pa isang bagay na nababanggit? Tunay na Kami ay 
lumikha sa tao mula sa patak na mga pinaghalo-halong bagay, upang subukin siya. 
Pagkatapos ay ginawa Namin siya na isang nakaririnig, isang nakakikita. 401 

Pagkatapos ay unti-unti siyang nagbago mula sa kahinaan hanggang sa kalakasan. 
Ngunit ang panunumbalikan mo ay ang panghihina. Nagsabi si Allah: Si Allah ay ang 
lumikha sa inyo mula sa kahinaan; pagkatapos ay gumawa Siya, matapos ng 
kahinaan, ng kalakasan; pagkatapos ay gumawa Siya, matapos ng kalakasan, ng 

kahinaan at uban. Nililikha Niya ang anumang niloloob Niya. Siya ang Maalam, ang 
Makapangyarihan. 402 

Pagkatapos ang wakas na walang duda hinggil doon ay ang kamatayan. Ikaw naman sa 
mga yugto na iyon ay lumilipat mula sa isang kahinaan tungo sa isa pang kahinaan. Hindi 
mo nakakayang itulak ang kapinsalaan palayo sa sarili mo ni tamuhin para sa sarili mo 
ang pakinabang kundi sa pamamagitan ng pagpapatulong mo para roon sa pamamagitan 
ng mga biyaya ni Allah sa iyo na gaya ng kakayahan, lakas at pagkain. Ikaw ay mahirap 
na nangangailangan alinsunod sa kalikasan ng pagkalalang. 

Kay rami roon ng bagay roon na kakailanganin mo para sa pagpapanatili ng buhay mo, 
na hindi maabot ng kamay mo. Maaaring makamit mo ito sa isang pagkakataon at 
maagaw mo ito sa ibang pagkakataon. Kay rami roon ng mga bagay na magdudulot sa iyo 
ng pakinabang at ninanais mong makamtan. Maaaring matamo mo ito sa isang 
pagkakataon at hindi mo ito makuha sa ibang pagkakataon. 

Kay rami ng bagay na nakapipinsala sa iyo, sumisira sa mga pag-asa mo, nagwawala sa 
mga pinagsikapan mo at humahatak para sa iyo ng mga pagsubok at mga salot. Ninanais 
mo na itulak ito palayo sa sarili mo, at naitutulak mo naman ito sa isang pagkakataon at 
hindi mo nakakaya sa ibang pagkakataon. Hindi mo ba nadama ang karalitaan mo at ang 
pangangailangan mo kay Allah? Si Allah ay nagsasabi: O mga tao, kayo ang mga 
nangangailangan kay Allah samantalang si Allah ang Walang-pangangailangan, 
ang Kapuri-puri. 403 

Hinaharang ka ng isang mahinang virus na hindi nakikita ng lantay na mata, pagkadaka 
ay iginugupo ka ng karamdaman at hindi mo nakakayang itulak iyon. Pupunta ka sa isang 
taong mahina tulad mo upang magpaggamot ka. Minsan ay tumatalab ang gamot ngunit 
minsan naman ay hindi nakakaya ng manggamot kaya naman pinangingibabawan ng 
kalituhan ang pasyente at ang manggagamot. 

Pakatandaan, anong hina mo, o anak ni Adan. Kung sakaling inagawan ka ng mga 
langaw ng isang bagay ay hindi mo makakaya na bawiin ito mula sa mga iyon. Totoo ang 
sinabi ni Allah yamang sinasabi Niya: O mga tao, gumawa ng isang paghahalimbawa 
kaya pakinggan ninyo ito. Tunay na ang dinadalanginan ninyo bukod pa kay Allah 
ay hindi makalilikha ng mga langaw, kahit pa man nagtipon sila para roon. Kung 
aagawan sila ng langaw ng isang bagay ay hindi nila masasagip ito mula roon. 
Mahina ang humihiling sa diyus-diyusan at ang hinihilingan na diyus-diyusan. 404 
Kaya kapag ikaw ay hindi nakakakaya na sumagip ng inagaw sa iyo ng mga langaw, ano 
na ang makakaya mo sa nauukol sa iyo? 

Ang bumbunan mo ay nasa kamay ni Allah, ang sarili mo ay nasa kamay Niya, at ang 
puso mo ay nasa pagitan ng dalawa sa mga daliri ng Panginoong Napakamaawain, na 
binabagu-bago Niya kung papaanong niloob Niya. 

Ang buhay mo at ang kamatayan mo ay nasa kamay Niya. Ang kaligayahan mo at ang 
kahapisan mo ay nasa kamay Niya. Ang mga kilos mo, ang mga di-paggalaw mo at ang 
mga sinabi mo ay ayon sa kapahintulutan ni Allah at kalooban Niya. Kaya huwag kang 

kumilos malibang ayon sa kapahintulutan Niya at huwag kang gumawa malibang ayon sa 
kalooban Niya. 

Kung ipinagkatiwala ka Niya sa sarili mo ay ipinagkatiwala ka Niya sa kawalang- 
kakayahan, kahinaan, pagpapabaya, pagkakasala at pagkakamali. Kung ipinagkatiwala ka 
Niya sa iba pa sa iyo ay ipinagkatiwala ka Niya sa isang hindi nakakayang magdulot sa 
iyo ng pinsala ni pakinabang ni kamatayan ni buhay ni pagbubuhay. Kaya walang 
kalayaan sa iyo sa pangangailangan sa Kanya isang kisap mata man. Bagkus ikaw ay 
mapipilitang dumulog sa Kanya ayon sa maaabot ng mga hininga mo, sa panlabas at 
panloob. 

Pinasagana Niya sa iyo ang mga biyaya samantalang ikaw ay nagpapakita ng 
pagkasuklam sa Kanya sa pamamagitan ng mga pagsuway at kawalang-pananampalataya 
sa kabila ng tindi ng pangangailangan sa Kanya sa lahat ng aspeto. Kinalimutan mo Siya 
samantalang ang panunumbalikan mo at ang kauuwian mo ay sa Kanya at ang tatayuan 
mo ay sa harap Niya. 405 

O tao, sa pagsasaalang-alang sa kahinaan mo at kawalang kakayahan mo sa pagdala sa 
mga kahihinatnan ng mga pagkakasala mo ay Ninanais ni Allah na pagaanin ang 
pahirap sa inyo, at nilikha ang tao na mahina. 406 Isinugo ni Allah ang mga sugo, 
ibinaba Niya ang mga kasulatan, isinabatas Niya ang mga batas, at inilagay Niya sa 
harapan mo ang tuwid na daan. 

Inilahad Niya ang mga malinaw na patunay, ang mga katwiran, ang mga patotoo at ang 
mga katunayan, hanggang sa gumawa Siya para sa bawat bagay ng isang tanda na 
nagpapatunay sa pagkaiisa Niya, pagkapanginoon Niya at pagkadiyos Niya samantalang 
ikaw naman ay nagtutulak sa katotohanan sa pamamagitan ng kabulaanan. 

Ginawa mo ang demonyo na tagatangkilik bukod pa kay Allah at nakikipagtalo ka sa 
pamamagitan ng kabulaanan: ngunit ang tao ay laging pinakahigit na bagay sa 
pakikipagtalo. 407 

Pinalimot sa iyo ng mga biyaya ni Allah na tinatamasa mo ang Simula mo at ang wakas 
mo. Hindi mo ba natandaan na ikaw ay nilikha mula sa punlay, na ang panunumbalikan 
mo ay isang hukay at na ang pagdadalhan sa iyo ay sa isang paraiso o isang impiyemo? 

Nagsabi si Allah: Hindi ba napag-alaman ng tao na Kami ay lumikha sa kanya 
mula sa isang punlay, ngunit walang anu-ano siya ay isang maliwanag na kaalitan? 
Gumawa siya para sa Amin ng isang paghahalimbawa at nakalimutan niya ang 
pagkalikha sa kanya. Nagsabi siya: “Sino ang magbibigay-buhay sa mga buto 
samantalang ang mga ito ay bulok na?” Sabihin mo: “Bibigyang-buhay ang mga ito 
ng lumalang sa mga ito sa unang pagkakataon. Siya sa bawat nilikha ay 
Maalam.” 408 

Nagsabi pa Siya: O tao, ano ang nakadaya sa iyo hinggil sa Panginoon mo, ang 
Mapagbigay, na lumikha sa iyo, at saka bumuo sa iyo, saka nagpaangkop sa iyo? Sa 
alinmang anyo na niloob Niya ay niyari ka Niya. 409 

O tao, bakit mo pinagkakaitan ang sarili mo ng sarap ng pagtayo sa harap ni Allah 
habang nakikipagsarilinan ka sa Kanya upang bigyan ka ng kasapatan mula sa kahirapan, 
pagalingin ka sa karamdaman, pawiin ang pighati mo, patawarin ang pagkakasala mo, 
alisin ang pinsala sa iyo, iadya ka kung nilabag ka sa katarungan, gabayan ka kung nalito 
ka at naligaw ka, turuan ka ng hindi mo nalalaman, patiwasayin ka kapag nangamba ka, 
kaawaan ka sa sandali ng panghihina mo, itaboy palayo sa iyo ang mga kaaway mo at 
magdulot sa iyo ng panustos sa iyo? 410 

O tao, tunay na ang pinakamalaking biyaya na ibiniyaya ni Allah sa tao, matapos ang 
biyaya ng tunay na Relihiyon, ay ang biyaya ng isip. Ito ay upang matalos mo sa 
pamamagitan nito ang kaibahan sa pagitan ng nagdudulot sa iyo ng pakinabang at ng 
nagdudulot sa iyo ng pinsala, upang maunawaan mo buhat kay Allah ang ipinag-uutos 
Niya at ang sinasaway Niya, at upang malaman sa pamamagitan nito ang pinakadakilang 
layon: ang pagsamba kay Allah lamang nang walang katambal sa Kanya. Nagsabi si 
Allah: Ang anumang nasa inyo na biyaya ay mula kay Allah. Pagkatapos ay kapag 
nasaling kayo ng kapinsalaan ay sa Kanya kayo nagsusumamo. Pagkatapos kapag 
hinawi Niya ang pinsala palayo sa inyo walang anu-ano ay may isang pangkat 
kabilang sa inyo na sa Panginoon nila ay nagtatambal. 411 

O tao, tunay na ang taong nakauunawa ay umiibig sa mga matayog na bagay at 
nasusuklam sa mga mababang bagay. Pakaiibigin niya na tumulad sa bawat matuwid at 
marangal na mga propeta at mga matuwid. Inaasahan niya ang sarili niya na masundan 
sila kung hindi man niya maabot sila. Ang landas tungo doon ay ang ipinatnubay ni Allah 
ayon sa sabi Niya: Kung kayo ay umiibig kay Allah ay sundin ninyo ako, 412 Kapag 
sinunod niya iyan ay isasama siya ni Allah sa mga propeta, mga sugo at mga matuwid. 
Nagsabi si Allah: Ang sinumang tumatalima kay Allah at sa Sugo, ang mga iyon ay 
kasama nila na mga biniyayaan ni Allah na kinabibilangan ng mga propeta, mga 
mapagsampalataya, mga martir at mga matuwid. Maganda ang mga iyon bilang 
kasama. 413 

O tao, pinangangaralan lamang kita na makipagsarilinan ka sa sarili mo. Pagkatapos ay 
pagmuni-munian mo ang dumating sa iyo na katotohanan. Titingnan mo ang mga patunay 
nito at pagbulay-bulayan mo ang mga katunayan nito. Kaya kapag nakita mo na ito ay 
totoo ay halika sa pagsunod nito. Huwag kang maging bihag ng nakasanayan at 
nakagawian. Alamin mo na ang sarili mo ay higit na mahal sa iyo kaysa sa mga 
kabarkada mo, mga kababata mo at pamana ng mga lolo mo. Nangaral nga si Allah sa 
mga tumatangging sumampalataya ng ganito at nanawagan Siya sa kanila para rito. 
Nagsabi Siya: Sabihin mo: “Pangangaralan ko lamang kayo ng iisa lamang: na 
tumayo kayo alang-alang kay Allah nang dalawahan at isahan, pagkatapos ay mag- 
isip-isip kayo.” Walang taglay ang kasamahan ninyo na anumang kabaliwan. 

[ 777 ] 

Walang iba siya kundi isang tagapagbabala sa inyo sa harap ng matinding 
pagdurusa. 414 

O tao, tunay na ikaw, kung yayakap ka Islam, ay hindi malulugi ng anuman. Nagsabi si 
Allah: Ano ang mawawala sa kanila kung sakaling sumampalataya sila kay Allah at 
sa Kabilang-buhay, at gumugol mula sa itinustos sa kanila ni Allah? Si Allah sa 
kanila ay laging Maalam. 415 Nagsabi si Ibnu Kathir, 416 kaawaan siya ni Allah: 

“Aling bagay ang pipinsala sa kanila kung sakaling sumampalataya sila kay Allah, 
tumahak sila sa daang kapuri-puri, sumampalataya sila kay Allah dahil sa pag-asa sa 
ipinangako Niya sa tahanang pangkabilang-buhay para sa sinumang nagpapabuti sa gawa 
niya, at gumugol mula sa itinustos ni Allah sa kanila sa mga paraang naiibigan ni Allah at 
kinasisiyahan Niya. Siya ay nakaaalam sa mga matuwid at tiwaling layunin nila, 
nakaaalam sa sinumang naging karapat-dapat na panagumpayin sa kanila kaya 
pananagumpayin Niya siya, magpahiwatig sa kanya ng gabay sa kanya, at magtatalaga sa 
kanya sa gawaing matuwid na masisiyahan Siya sa kanya pamamagitan nito. Siya ay 
nakaaalam sa sinumang naging karapat-dapat na iwan at itaboy palayo sa pandiyos na 
dakilang pagtangkilik Niya, na ang sinumang naitaboy palayo sa pinto nito ay nabigo nga 
at nalugi nga sa mundo at kabilang-buhay.” 417 

Tunay na ang pagyakap mo sa Islam ay hindi makahahadlang sa pagitan mo at sa 
alinmang bagay na ninanais mong gawin o kunin, na kabilang sa ipinahintulot ni Allah sa 
iyo. Bagkus tunay na si Allah ay maggagantimpala sa iyo sa bawat gawain na gagawin 
mo na hinahangad sa pamamagitan nito ang ikasisiya ng mukha ni Allah, kahit pa ang 
kabilang ito sa nakabubuti sa pangmundong buhay mo at nakadaragdag sa yaman mo o 
katanyagan mo karangalan mo. 

Bagkus pati na ang kinukuha mo na mga pinapayagang bagay kapag isinaalang-alang 
mo na magkakasya ka sa ipinahihintulot sa halip na sa ipinagbabawal. Magkakaroon ka 
rin dito ng gantimpala. Nagsabi ang Sugo (SAS): Sa pakikipagtalik ng isa inyo ay may 
kawanggawa. Nagsabi sila: O Sugo ni Allah, [kapag] tutugunin ba ng isa sa amin ang 
hilig ng laman niya ay magkakaroon siya dahil doon ng gantimpala? Nagsabi siya: Turan 
ninyo sa akin, kung sakaling inilagay niya iyon sa ipinagbabawal ay nagkaroon ba 
siya ng kasalanan? Kaya ganoon din naman kapag inilagay niya ito sa ipinahihintulot 
ay magkakaroon siya ng gantimpala. 4 s 

O tao, tunay na ang mga sugo ay naghatid sa katotohanan at nagparating sa nais ni 
Allah. Ang tao naman ay nangangailangan sa pagkakilala sa batas ni Allah upang 
tumahak sa buhay na ito ayon sa kabatiran at upang sa kabilang-buhay ay maging 
kabilang sa mga nagtamo. Nagsabi si Allah: O mga tao, dumating na sa inyo ang Sugo 
kalakip ng katotohanan mula sa Panginoon ninyo. Kaya sumampalataya kayo; 
magiging mabuti iyan para sa inyo. Kung tatanggi kayong sumampalataya ay tunay 
na kay Allah ang anumang nasa mga langit at lupa. Si Allah ay laging Maalam, 

Marunong. 419 Nagsabi pa Siya: Sabihin mo: “O mga tao, dumating na sa inyo ang 
katotohanan mula sa Panginoon ninyo. Kaya ang sinumang napatnubayan ay 
napatnubayan lamang para sa kapakanan ng sarili niya; at ang sinumang naligaw 
ay naligaw lamang para sa kapahamakan nito. Ako sa inyo ay hindi isang 
katiwala.” 420 

O tao, tunay na ikaw, kung yumakap ka sa Islam, ay walang dudulutan ng pakinabang 
kundi ang sarili mo. Kung tumanggi kang sumampalataya ay wala kang dudulutan ng 
pinsala kundi ang sarili mo. Tunay na si Allah ay Walang-pangangailangan sa mga 
lingkod Niya. Kaya naman hindi Siya napipinsala ng pagsuway ng mga sumusuway at 
hindi Siya nakikinabang sa pagtalima ng mga tumatalima. Hindi Siya masusuway 
malibang ayon sa kaalaman Niya at hindi Siya matatalima malibang ayon sa 
kapahintulutan Niya. Nagsabi nga si Allah ayon sa ibinalita tungkol doon ng Propeta 
Niya(SAS): 

O mga lingkod Ko, tunay na Ako ay nagbawal sa sarili Ko ng paglabag sa 
katarungan at ginawa Ko itong ipinagbabawal sa pagitan ninyo, kaya naman 
huwag kayong maglabagan sa katarungan. 

O mga lingkod Ko, lahat kayo ay naliligaw maliban sa pinatnubayan Ko; kaya humingi 
kayo ng patnubay sa Akin, papatnubayan Ko kayo. 

O mga lingkod Ko, lahat kayo ay nagugutom maliban sa pinakain Ko; kaya 
humingi kayo ng makakain sa Akin, pakakainin Ko kayo. 

O mga lingkod Ko, lahat kayo ay hubad maliban sa pinadamitan Ko; kaya 
magpadamit kayo sa Akin, dadamitan Ko kayo. 

O mga lingkod Ko, tunay na kayo ay nagkakamali sa gabi at maghapon at Ako ay 
nagpapatawad sa lahat ng pagkakasala; kaya humingi kayo ng tawad sa Akin, 
magpapatawad Ako sa inyo. 

O mga lingkod Ko, tunay na kayo ay hindi makapaghahatid ng pinsala sa A ki n 
para mapinsala ninyo Ako at hindi makapaghahatid ng pakinabang sa Akin para 
pakinabangin ninyo Ako. 

O mga lingkod Ko, kung sakaling ang una sa inyo at ang huli sa inyo, at ang tao sa 
inyo at ang jinn sa inyo ay naging alinsunod sa pinakanangingilag magkasala na 
puso ng iisang lalaki mula sa inyo, walang maidadagdag iyon na anuman sa paghahari 
Ko. 

O mga lingkod Ko, kung sakaling ang una sa inyo at ang huli sa inyo, at ang tao sa 
inyo at ang jinn sa inyo ay naging alinsunod sa napakabuktot na puso ng iisang lalaki 
mula sa inyo, walang maibabawas iyon na anuman sa paghahari Ko. 

O mga lingkod Ko, kung sakaling ang una sa inyo at ang huli sa inyo, at ang tao sa 
inyo at ang jinn sa inyo ay tumayo man sa iisang kapatagan at humingi sa Akin at 
binigyan Ko ang bawat tao ng hiningi niya, walang maibabawas iyon mula sa taglay 
Ko kundi gaya ng naibabawas ng karayom kapag ipinasok ito sa dagat. 

O mga lingkod Ko, ang mga ito ay mga gawa ninyo lamang na binibilang Ko para 
sa inyo. Pagkatapos ay tutumbasan Ko kayo sa mga iyon. Kaya ang sinumang 

419 Qur’an 4:170. 

420 Qur’an 10:108. 

nakatagpo ng isang mabuti ay magpuri siya kay Allah, at ang sinumang nakatagpo ng 
iba roon ay huwag nga siyang manmisi kundi sa sanli niya. 

Ang papuri ay ukol kay Allah, ang Panginoon ng mga nilalang. Ang pagpapala at ang 
pagbati ay ukol sa pinakamarangal sa mga propeta at mga isinugo, ang Propeta natin na si 
Muhammad, at sa mag-anak niya at lahat ng Kasamahan niya. 


Naisalin ito ng Zulfi Foreigners Guidance Office noong Disyembre 5, 2006. 


421 Isinalaysay ito ni Imam Muslim sa Kitdb al-Birr wa as-Silah (Aklat ng Pagpapakabuti at 
Pakikipag-ugnayan sa Kaanak), Bab Tahrim adh-Dhulm (Kabanata ng Pagbabawal sa Paglabag sa 
Katamngan), Hadith 2577. 




